
UVOD 


Kazneno-popravni dom Zenica star je 120 godina, a starac od toliko godina 
svašta zna i pamti. Pamti ratove i vladare. Preturio je preko svojih staračkih leđa 
mnoge tužne dane i godine. Četiri puta je u svom vijeku mijenjao ime, živio u pet 
različitih država, a da se sa mjesta nije pomakao, bio svjedokom ljudskih sudbina i 
događaja. Šta sve pamte debele i oronule zidine, koje su se malo povile pod teretom 
godina. 


Godine 2008. napunilo se 120 godina od osnivanja KPD Zenica, institucije, 
koja je svijedokom mnogih zbivanja u gradu Zenici, Bosni i Hercegovini, kao i na 
mnogo širem prostoru. Zenički zatvor je jedna od rijetkih institucija sa područja 
Bosne i Hercegovine i bivše zajedničke države Jugoslavije, koja ima neprekinut 
kontinuitet trajanja. Ukupno, od osnivanja pa do početka 2008.g. kaznu zatvora 
u Zenici je izdržavalo 64.996 osuđenih osoba. Nameće se potreba da o tim 
ljudima, njihovim sudbinama i mjestu gdje su izdržavali kaznu saznamo nešto više, 
da otvorimo arhive i zavirimo iza zidina. Možda će to pomoći da zenički zatvor 
pokušamo osloboditi teškog tereta hipoteke prošlosti i razumjeti što se sve tamo 
događalo. Služio je carevima, kraljevima, predsjednicima, ali uvijek je bio samo 
zatvor, onakav, kakvim su ga ljudi određivali... 


Još prije dvadeset godina, tadašnji upravnik zatvora Fadil Lipnićević, zajedno sa 
Milijom Lučićem, vaspitačem i Smajom Bičom, zapovjednikom straže, pokrenuo 
je inicijativu pod nazivom = ,,Da se ne zaboravi" sa namjerom da se sačuvaju od 
zaborava sjećanja onih, koji su dio svog radnog ili robijaškog života proveli u 
zeničkom zatvoru. Zabilježena sjećanja sadrže neke dragocjene podatke koji su 
korišteni prilikom pisanja ove knjige. 


Rad na knjizi podrazumijevao je iščitavanje hiljade stranica arhivske građe, ali 
kako su tokom vremena postojali različiti prioriteti i interesi, o nekim događanjima 
imamo izuzetno bogatu dokumentaciju, dok sa druge strane postoje i događaji o 
kojima nemamo nikavih pisanih tragova, a vrlo su važni za razumijevanje onoga što 
se događalo u zatvoru. 


Nemjerljivu pomoć smo imali i od mnogobrojnih bivših osuđenika, zatim 
od zaposlenika zavoda i ljudi koji su bili na neki drugi način vezani uz zenički 
zatvor. Razgovori sa njima često su nam omogućili da steknemo bolji uvid u ono 
što se događalo i da razumijemo kontest u kome se odvijao život osuđenih. Svi 
su bili spemni da svoja sjećanja podijele sa nama i mi im se zbog toga najtoplije 
zahvaljujemo. 


Slavko Marić 

RAZDOBLJE OD 1886 - 1918. GODINE 


1. HISTORIJSKE OKOLNOSTI 


Bosna i Hercegovina! Berlinskim je kongresom (13. juni - 13. juli 1878. godine) 
privremeno ušla u sastav Austro-Ugarske monathije, ali sve aktivnosti su ukazivale na 
to da je riječ o mnogo širem i obuhvatnijem projektu nego kako je to odlučeno ovim 
međunarodnim sporazumom." Već osamdesetih i devedesetih godina XIX vijeka 
evidentne su mnoge promjene u privrednom, vjerskom, političkom, kulturnom i 
posebno graditeljskom pogledu. Mnogi gradovi su se mnogostruko promijenili, a 
među takve gradove treba ubrojati i Zenicu koja je u kratkom periodu po prvi put 
postala naselje regionalnog značaja, izdigavši se iz okvira kasabe. 


Ovaj grad se u toku četiri decenije austrougarske vladavine prerastao za tri i po 
puta, pretekavši relativni porast većih gradova Bosne i Hercegovine. I u apsolutnom 
porastu stanovništva Zenica je imala skoro jednak porast od preko 5.000 lica 
u ovom periodu, kao što su imali veći gradovi: Banja Luka, Mostar i Tuzla.) U 
1879.g. Zenica je bila po broju stanovnika manja od Tuzle tri puta, a od Banje Luke 
i Mostara 5 puta. Krajem austrougarske vladavine snažnom industrijalizacijom 
Zenica je od spomenutih gradova manja samo dva puta.' 


Industrijalizacija se javlja kao osnovni faktor naglog razvoja Zenice koja postaje 
jedno od vodećih industrijskih naselja zahvaljujući svom geografskom položaju i 
prirodnim bogatstvima u bližoj i široj okolini. Zenica je postala moderan gradić, 
koji je posjedovao tada sve potrebne javne objekte i infrastrukturu (željeznička 
stanica, vodovod, kanalizacija, pošta, banka, hoteli, elektično osvjetljenje itd.). 
Treba napomenuti da je Zenica prvih godina austrougarske vladavine dobila 
nekoliko objekata, koji se s pravom nazivaju kapitalnim, a jedan od njih je izgradnja 
Centralnog kaznenog zavoda za Bosnu i Hercegovinu." Teško je decidno utvrditi 
razloge gradnje Zavoda u Zenici. Često se navodi da su brojni ustanci i bune, kao 
i evidentna hajdučija i bezvlašće uticali na to. Pretpostavka je, ipak, da je riječ 
o mnogo složenijim razlozima ali evidentno je, nova vlast htjela je da se Bosna 
i Hercegovina kao njen integralni dio u potpunosti uredi i ozakoni poput svih 
njenih ostalih pokrajina. 


! Vladislav Skarić, Osman Nuri Hadžić, Nikola Stojanović: Bosna i Hercegovina pod Austro-Ugarskom 


upravom.-Beograd, 1938, str.166. Grupa autora, Bosna i Hercegovina od najstarijih vremena do kraja 
Drugog svjetskog rata.-Sarajevo 1998. 

Kemal Hrelja, Zenica i njena okolina.-Sarajevo 1957, str.154 Miloš Bjelovitić, Zenica i njena okolina.- 
Sarajevo 1968. 

3— S. Jalimam, Prošlost Zenice do 1941. godine.- Zenica 1996, str.27 

Salih Jalimam, Putopisne bilješke o zeničkom kraju.-.Zenica, 1991,str. 34 

U dugoj historiji današnji KPZ mijenjao je nazive i zbog praktičnih razloga u cijelom tekstu koristiće se 
naziv Zavod u Zenici 


4 


dr. Salih Jalimam — Razdoblje 1886 - 1918 


Centar Zenice krajem IXX vijeka 


Sigurno da su prirodno-geografski položaj Zenice u Bosni i Hercegovini i 
položaj na glavnoj željezničkoj pruzi uticali na odluku o gradnji Zavoda. Tu treba 
spomenuti i topografske pretpostavke, prije svih slobodan prostor između zeničkih 
mahala Odmut, Sejmen, Londža, i Trgovišće na jednoj i konglomeratnih obronaka 
(brdo Vučjak) na drugoj strani. Tu su takođe slobodne površine, njive na desnoj 
strani rijeke Bosne kod Bilmišća, gdje su na njivama Zavoda nađeni ostaci rimskog 
gradskog naselja (antičko naselje Bistua Novae)." 


2. IZGRADNJA ZAVODA U ZENICI 


Postoje sačuvani pisani dokumenti koji vrlo približno upućuju na vrijeme 
početka gradnje Zavoda. Prema istraženim dokumentima pripreme za gradnju 
počele su u 1886.g., dograđivanje 1892. i 1901.g., a sve je završeno u 1904.g. Svi 
ovi radovi su stajali 1.015.218 kruna", što je tada bila veoma visoka suma. Osnovni 
podaci o radu u prvim godinama Zavoda vezani su za djelatnost Zemaljske vlade za 
Bosnu i Hercegovinu ? od 1. januara 1879.g. Prvi podaci o zatvorenicima u Bosni 
i Hercegovini sežu u 1885.g. kada se spominje evakuacija bosanskohercegovačkih 


2 


zatvorenika iz Stare Gradiške u Lepoglavu i Gospić.? U isto vrijeme Zemaljska 


$— Salih Jalimam, Prošlost Zenice do 1941. godine, str.65 

7 Tomislav Kraljačić, Kalajev režim u Bosni i Hercegovini.- Sarajevo 1987, str.,64 
Landesregierung fur Bosnien und die Hercegowina 

? — Arhiv Bosne i Hercegovine, ZVS1-42-13/1, 

vlada donijela je Dodatna objašnjenja instrukcija o službenim obavezama okružnih 
i kotarskih zatvora i postupanja sa zatvorenicima. Uz sve ove pripreme, već 1886.g. 
Zemaljska vlada donosi odluku o kupovini zemljišta u Zenici za izgradnju Zavoda." 
Samo nekoliko dana kasnije ponovo je aktuelna kupovina ,zemljišta za izgradnju 


zemaljskog zatvora u Zenici", 


Postoje i drugi pisani tragovi na osnovu kojih se može logički zaključiti da se 
Zavod počeo graditi u aprilu 1888.g. To je, prije svega, projektna dokumentacija 
koja je sačuvana u Beču i u Sarajevu od januara 1886. do jula 1887.g. Na taj 
zaključak upućuje i redosljed izrade crteža. Sačuvano je: Nacrt potkrovlja rađen je 
1886.g., a podruma 1887.g., zatim Glavne kuće za krovnu konstrukciju, parnog 
grijanja prvog sprata, peći za prizemlje, peći za vrući vazduh, stepeništa, prizemlja, 
centralnog loženja, parnog grijanja prvog sprata, temelja podruma, potkrovlja, 
ograde i Plan za elektrifikaciju, rađen u Beču 6.maja 1887.g. 


U nacrtu Glavne kuće predstavljena su tri kraka označena sa slovima ,,A", ,,B" i 
,C". Nacrt ,Staklene kuće" za temelje ? revidiran je i odobren 27. maja 1887. g., za 
grijanje (Beč 1. maja 1887.) za krovnu konstrukciju (Beč 26. maja 1886.), potkrovlje 
(Sarajevo 26., 27. i 31. maja 1887.g.). Nacrt bolnice: za krovište (Sarajevo 15. juna 
1886.), grijanje i peć za vrući vazduh (Beč 23. novembra 1886.), za podrum (Beč 1. 
maja 1887.) i za prizemlje (Beč datum nečitak). Drugi trag koji označava početak 
izgradnje Zavoda nalazio se na ulaznoj kapiji sa desne strane na kamenu temeljcu, 
gdje je bilo upisano 1888. g. 


Edmond Stix, vladin savjetnik nalazio se na čelu Građevinskog odsjeka i pod 
njegovom upravom i velikim ličnim angažmanom izgrađeno je mnogo objekta 
među kojima i kaznionica u Zenici." Izgradnja Zavoda obavljala se u četiri etape. 
Prva etapa - izgradnja Glavne kuće, Staklene kuće i Upravne zgrade. U Staklenoj 
kući bile su 64 samice, u kojima je izdržavana kazna Prvog stepena. Samice su 
bile smještene prizemno i na prvom spratu. Staklara je bila prekrivena djelimično 
staklom odakle joj potiče naziv. Druga etapa - izgradnja bolnice i unutrašnje 
ekonomije. 


U trećoj etapi izgrađeni su objekti za izučavanje zanata, praktičnu obuku, skladište 
za ugalj i drva, kotlovnica, mlin i mrtvačnica. U četvrtoj etapi izgrađen je kameni 
zid. Prva tri objekta izgrađena su za četiri godine, a ostali objekti, izuzimajući zid, 
izgrađeni su od 1891. do 1897.g. Zid je izgrađen za nepune tri godine. Izgradnjom 


10. — Arhiv BiH, ZCS-45 
isto 
== Sarajevo "Ober Baul",31.5.1886. 
Jela Božić, Organizacija građevinskog odjeljenja Zemaljske vlade Bosne i Hercegovine 1878-1918. Glasnik 
Arhiva, 30, Sarajevo, 1990, str. 90 

kamenog zida visokog 5,5 metara u potpunosti su završeni svi radovi. U toj etapnoj 
gradnji nije bilo vremenskih razmaka. Kada su svi objekti izgrađeni podignuta je 
i dugačka zgrada koja se nalazila na prostoru susjedne ulice. Sigurno da su, pored 
činjenice o pravnom uređenju sistema represije, na formiranje mreže zatvora uticala 
bjekstva, izručenja, molbe za pomilovanje i drugi problemi vezani za zatvorenike. 
Napokon, Zavod u Zenici je 1887.g. već u izgradnji, jer Emil Taufer uvodi sistem 
fuslovnog otpusta" iste godine i u novoosnovanom zeničkom zavodu. " 


Zemaljska vlada donosi odluku kojom se reguliraju novčana potraživanja za 
izdržavanje namještenika, zatim iste godine evidentirane su ponude za uvođenje 
električnog osvjetljenja, ali i osvjetljenje petrolejskim lampama, izgradnja rezervoara 
vode za potrebe Zavoda i poljoprivrednih pogona. Vlada je stavila primjedbe u vezi 
sa nacrtom službenog i kućnog reda Zavoda i dala nalog da se štampa knjižica: 
Kućni i službeni red za Centralnu kaznionicu u Zenici, kao i Službeni propis za 
nadzorno osoblje i Osnovne odredbe o rukovođenju Zavodom.? 


U Zavodu u Zenici već 1888.g. evidentirane su promjene nekih članova Kućnog 
i službenog reda i Propisi za knjiženje kod industrijskog pogona Zavoda. Zanimljiv je 
izvještaj o obračunu službe iz prethodne godine te nekoliko izvještaja o inspiciranju 
Zavoda iz 1888.g., izvještaj o informacionim posjetama Zavodu, kao i izvještaj 
o inspiciranju kotarskih ureda kao sudova u Zenici i u Zavodu. U istoj godini 
odlučeno je o nagrađivanju, predujmu za platu, naimenovanjima, kao i o polaganju 
zakletvi.'" U isto vrijeme instalirano je i nadzorno osoblje te su sačuvani podaci o 
naimenovanjima, ali i o raspisivanju konkursa, polaganju zakletve. Zanimljivo je da 
se usvojila i instrukcija u vezi sa vojnom stražom i njihova ispomoć u Zavodu. 7 


Među najstarije dokumente spada ,Glavni indeks osuđenika" u kome su 
pedantno ubilježeni svi osuđenici koji su prošli kroz Zavod u Zenici. U njemu 
su upisana brojna imena poznatih ličnosti iz historije (ustanici, mladobosanci, 
komunisti). Interesantno je da je ,Indeks" ispisan krasnopisom (ćirilicom) i da ga 
je najvećim dijelom vodio osuđenik Nenad Dojčinović.? 


Na posljednjem listu Indeksa piše: , Prvi osuđenik Zemaljske Kaznione Zenica 
upisan u ,Indeks" sa matičnim brojem jedan (1), bio je Arif Hadžić, osuđen na 
kaznu teške robije 7 godina". "? Za prve godine funkcioniranja Zavoda sačuvane su 


Zemljopisni i statistički pregled Bosne i Hercegovine str.53 

5 Arhiv BiH, ZVS1-52/ 111/1-111/27. 

!6— Arhiv BiH, isto 

V_— Arhiv BiH, isto 

Na posljednjem listu Indeksa piše:"Ovaj imenik sam ja počeo od matičnog broja 1 iz serije I, pa zaključno 
sa serijom III, osuđenik m.b. 1662 Nenad Dojčinović". 


19. Indeks, str. d 7.V 1881. do 7.V 1888.godine 

personalije zaposlenih koje sadrže molbe za predujam plate, za povećanje plate, za 
premještaj, za korištenje odmora, disciplinski prekršaji.?" 


Zanimljiv je izvještaj višeg sudskog savjetnika Franca Zagorskog o inspiciranju 
iz jula 1889.g., kao i pregledu materijalnog poslovanja sa predračunom budžeta 
za 1889. g.?! Predračun budžeta Zavoda za 1890.g. sadrži zanimljivu stavku o 
prekoračenju budžeta za 1889.g. Sačuvan je pregled troškova održavanja Zavoda za 
I semestar 1888.g., troškovi izdržavanja zatvorenika za I semestar 1888.g. i troškovi 
izdržavanja zatvorenika za april i maj 1888.g. 


Zanimljive podatke sadrži Završni račun Zavoda za 1888.g., kao i Izvještaj o 
finansijskom rezultatu industrijskih pogona Zavoda za 1888.g. Zatim tu je Prijedlog 
o otvaranju tkaonice pri Zavodu, Godišnji izvještaj Zavoda za 1889.g., kao i Izvještaj 
o inspiciranju Zavoda u vremenu od 8. do 13. jula 1890.g., Predračun Budžeta za 
1891.g., Završni račun Zavoda za 1889.g. i isplata nekih računa.? 


Potom Predračun troškova za planirano asfaltiranje ulica i stana, kao i uređenje 
povrtnjaka u Zavodu, kupovina zemljišta u Zenici od strane direktora Centralne 
kaznionice Sarajevo za privatne potrebe,?? Troškovi Zavoda u 1889.g. sadrže i 
pokrivanje odvodnog kanala od Zavoda do rijeke Bosne.?' 


Među težim djelima smatra se krivični postupak protiv Javera Barucha zbog 
uvrede cara ali i smrtna kazna izrečena za Trifka Vasića i traženje pomilovanja tj. 
osude na 15 godina strogog zatvora, kao i progon popa Jove Mihajlovića iz Bosne 
i Hercegovine. Tu su i: Iskaz o broju zatvorenika koji treba od 1. februara 1888.g. 
da počnu izdržavati kaznu u Zavodu?, Iskaz o brojčanom stanju zatvorenika u 
okružnim zatvorima u Bosne i Hercegovine u 1888.g., broj osuđenih lica u odnosu 
na broj stanovnika u dotičnom okrugu i druga razmatranja u vezi sa osuđenicima, 
Iskaz o stanju zatvorenika u decembru 1888. g. u periodu januar-maj 1889.g.?6, 
molbe za otpust iz Kaznionice, Izvještaj o bijegu zatvorenika iz Zavoda, Tabelarni 
pregled zatvorenika Zavoda sa 31. decembrom 1888. g. za II kvartal 1889.g., 
primljenih zatvorenika u periodu od 5. marta do 29. oktobra 1888.g., za I kartal 
1889. godine. I za period juni-novembar 1889.g., dugovanje bivšeg arhimandrita 
Kirila Hadžića, koji se kao zatvorenik nalazi u Zavodu (1890.g.), 77 


Isto, Izvještaji Zemaljske vlade (kopije u posjedu autora) 
2 Arhiv BiH, isto 

isto 

isto 

isto 

Arhiv Bosne I Hercegovine, Izvještaji Zemaljske vlade isto 
isto 

7 Arhivu KPZ 

Izvještaj o inspiciranju okružnih zatvora u Banjoj Luci i Donjoj Tuzli i studija o 
reformi zatvora u BiH i o prilikama u Zavodu.?? 


Zatim: Oslobođanje zatvorenika od daljeg izdržavanja kazne, Iskaz o stanju 
zatvorenika u decembru 1889.g. i u 1890. g. u Zavodu, Izvještaj o saslušanju u vezi 
sa bjegom četiri zatvorenika iz Zavoda 10. augusta 1890.g., Iskaz o zatvorenicima 
koji su počinili zločin prije i za vrijeme okupacije, Molba za pomilovanje Đorđa 
Živkovića, Staniše Bontulića i Marka Despotovića, osuđenih na po 18 godina strogog 
zatvora, jer su pomagali poznatim "razbojnicima" Jovici Vičiću i drugovima.?? 

Drugo, u Glavnom indeksu upisani su kažnjenici, koji su prije suđeni nego 
što je pristupljeno pripremi izgradnje Zavoda. Postoje realne pretpostavke da su i 
osuđenici učestvovali u izgradnji Zavoda, i to, od marta 1888.g. Taj zaključak može 
se izvesti i na osnovu umrlih kažnjenika u Zavodu. Prema Indeksu, prvi osuđenik 
koji je umro u zeničkom Zavodu bio je Jakub Ivanišević. Te godine u zeničkom 
Zavodu umrlo je još sedam osuđenika (Mujo Tuzjan, Jovo Đilas, Salih Kukolj, Savo 
Matović, Lazo Petrović, Mehmed Rasimović i Đuro Đurić).?9 


U izgradnji Zavoda učestvovali su majstori iz raznih krajeva prostrane 
austrougarske carevine: Poljaci, Česi, Italijani kao i domaći majstori. Stručno lice 
koje je rukovodilo radovima, bio je tehničar Plohović, a glavni cimerman bio je 
Plović. Obojica su ostala da rade u Zavodu i po njegovom dovršenju.?' 


Na izgradnji Zavoda radilo je i dosta žitelja Zenice, uglavnom na prevozu 
kamena stočnom zapregom. Kamen je dovezen sa Zmajevca i Mošćanice. Od 
mošćaničkog kamena, s obzirom da je vrlo podesan za obradu, napravljene su sve 
stepenice i polukružni podijumi ispred paviljona, koji su kasnije izmijenjeni kad je 
počela gradnja. Zbog finansijskih teškoća bilo je manjih zastoja u izgradnji pratećih 
stambenih objekata za stražu i činovnike. Dolinom potoka Mokošnica podignuta 
je stražarska kolonija dok su ostali prateći objekti Zavoda izgrađeni između 
željezničke pruge i samog grada.?? Tako je izgrađeno 29 kuća za stražare i 6 kuća za 
upravno osoblje, zatim 16 stambenih objekata sa 32 stana, a prije njih podignuta je 
jedna zgrada sa osam jednosobnih stanova. Izgradnja stambenih objekata završena 


je 1905.godine.?? 


28. — Arhivu KPZ 

2 — Arhivu KPZ 

9 Matični broj 106 inače osuđen na pet godina teške robije. U Zavodu u Zenici boravio je od 18.aprila 
1886. a umro je 12. aprila 1888. godine.- Indeks osuđenika u Arhivu Zavoda u Zenici. 

3! — Arhivu KPZ 

2 Arhiv u KPZ (kopija u posjedu autora) 

3 S Jalimam, op. cit. 200 

Zavod je imao svoj zatvoreni krug ograđen zidom. Površina zatvorenog kruga 
iznosila je 32.248m?. Prije izgradnje Zavoda to zemljište bilo je arar. Znatno kasnije 
pristupilo se izgradnji stambenih objekata za potrebe činovnika na prostoru susjedne 
ulice. Ovi objekti nazvani su činovnička kolonija, a završeni su 191l. godine.? 


3. UPRAVLJAČKA STRUKTURA (1886-1918.) 


U shematskom pogledu u Zavodu u Zenici postojala je sljedeća upravljačka 
struktura: direktor (upravnik, ravnatelj), tajnik direkcije, pristav direkcije, oficijali, 
domaći liječnik, učitelj, asistent, duhovnici, nadzornik straže, podnazornik straže, 
pisarnički oficijal, mašinist. U dugom nizu godina za mnoge djelatnike teško 
se može nešto više saznati, često se ni elementarne činjenice nisu u mogućnosti 
identifikovati, te se slijedom nekih pronađenih dokumenata rekonstruiše dio 
upravljačke strukture Zavoda. 


Prvi upravnik zeničkog Zavoda bio je Emil Taufer, koji je u Zenicu došao iz 
lepoglavske kaznionice, najvjerovatnije 1886. g. On je bio upravnik Zavoda bez 
zida. Umro je 1891.g. ne dočekavši da se gradnja dovrši. Naslijedio ga je Franjo 
Štel (1891-1910.) zvani ,Gospodin krmak" pukovnik po činu, markantan, otresit 
i gord, svojom pojavom i izgledom obavezivao je na poštovanje. Oštar i jasan u 
govoru, koji je pratio žustrim pokretima ruku, nakostriješenih obrva i prodornog 
pogleda, odavao je tipičnu vojnu ličnost pred kojom se potčinjenom obavezno 
javlja izvjestan strah, strepnja i smetenost. No, bez obzira na njegov čin i funkciju, 
u zeničkoj varoši dočekan je sa prezirom, pogrdama i sujevjerom.?? 


4. OBJEKTI ZAVODA 


Upravna zgrada (koja ni do danas nije bitnije izmijenjena) smještena je iznad 
ulazne kapije. Krila su joj ravnomjerno udaljena od kapije. Jednim dijelom je bila 
ravna sa zidom, a drugim ulazila u krug. Imala je kancelarije: za upravnika, matičnu 
evidenciju, protokol, sveštenike, blagajnu, zapovjednika straže, šefa proizvodnje i 
kasarnu straže. Razmještaj prostorija se često mijenjao te ih je vrlo teško u potpunosti 
identifikovati. Na upravnoj zgradi, sa unutrašnje strane, desno od kapije, nalazilo 
se željezno zvono. Njime se oglašavalo ustajanje osuđenih, početak i prekid rada, 
doručak, ručak i večera, izlazak na šetnju kao i povečerje. Na kapiji su postojala 
troja vrata (dvoja hrastova i jedna željezna). Na sve tri kapije (vrata) postojala su 
mala mehanička željezna zvonca kojima su davali signal stražarima da otvore. Na 
desnoj strani, prizemno, nalazila se stražara. 


34— Isto, str.210 
5 Sjećanja u arhivu Zavoda uz upozorenje da "svinjski izmet ne zaudara jače od jarećeg smrada na koga su 


Bosanci navikli". 

a. GLAVNA KUĆA 


Glavna kuća karakteristična je po svoja tri krila: , A", ,B" 1,C". U srednjem 
krilu, na oba sprata i u prizemlju nalazile su se sobe za smještaj starijih i iznemoglih 
kažnjenika. Druga dva krila, desno i lijevo, na svakom spratu imala su po jednu 
veliku salu za smještaj kažnjenika (dakle šest sala). Svaka sala imala je po pedeset 
ćelija, u dva reda po 25 ćelija kroz sredinu sale. Bile su to željezne ćelije napravljene 
od lima i pletene žice. Lim se nalazio sa desne i lijeve strane, kao i sa zadnjeg 
dijela, a sa gornje i prednje strane ćelije nalazila se pletena žica. Na sredini ,,Staklene 
kuće" postojale su spiralne stepenice od željeza, a čitav prostor ispred samica bio je 
ograđen. U to vrijeme nije bila postavljena žičana mreža. 


U ,,Staklenoj kući" iznad ulaznih vrata na zidu, sa unutrašnje strane i danas stoji 
zvono (bronza) koje je tu postavljeno 1888.g. U međuvremenu priskočilo mu je 
u pomoć električno zvonce (neke informacije upućuju da je montirano 1929.g.). 
No, staro (mehaničko) zvono ostalo je i dalje na zidu, ne zbog ukrasa, već zbog 
upotrebe u slučaju nestanka struje. U samicama je bio sljedeći inventar: drveni sto, 
drvena stolica, drvena posuda za vodu sa poklopcem, umivaonik, čaša za vodu, 
dvije posude za jelo, drvena kašika, manji nož bez zaoštrenog vrha, pljuvaonica, 
kibla, peškir, sapun i željezni krevet za sklapanje, slamarica, dva čaršafa i dva ćebeta. 
Zagrijavanje samica vršeno je cijevima bez radijatora. Inače, zagrijavanje je bilo 
dosta loše. ?9 


Ćelija je bila duga tri metra, visoka dva metra, a široka metar i po. Oko ćelije se 
nalazio prostor za kontrolu ulaza i izlaza. U Zavodu postoje četvora vrata (dvoja u 
Prvom paviljonu, jedna u Četvrtom i jedna u Trećem) koja su stara koliko i sam 
zatvor. Postavljena su još daleke 1888.g. i vrlo dobro su očuvana sve do danas. 
Napravljena su od kvalitetne hrastovine, vjerovatno posječene u Lukovom Polju. 
Interesantno je da su na nekim od njih očuvane brave sa štekama i ključevima iz 
tog vremena. Na zgradi se nalazio stari sat (jedan je od prvih satova koji su stigli u 
Zenicu) koji je otkucavao vrijeme svakih 15 minuta. Smješten je u kupoli tavana 
Prvog paviljona, a star je koliko i sama zgrada. Proizveden je u Beču i priča se da je 


ovamo dopremljen konjskom zapregom.?! 


Pretpostavlja se da ga je prvi upravnik Zavoda u Zenici Emil Taufer lično 
održavao kao i da je sat stao prilikom bombardovanja Zenice 13. aprila 1943.g. i da 
je sam proradio 1945.g. u aprilu, pred završetak NOB-a. Inače, ovaj sat ima izuzetnu 
muzejsku vrijednost i spada u red najstarijih satova u Bosni i Hercegovini. U zgradi 
Prvog paviljona, njenom lijevom krilu na tavanu, nedaleko od vrata okrenutih 


36 Sjećanja u Arhivu Zavoda u Zenici 


37 Sjećanja u Arhivu Zavoda u Zenici 


14 


dr. Salih Jalimam — Razdoblje 1886 - 1918 


prema Četvrtom paviljonu, nalazi se drveni čekrk za luk. To je jednostavna naprava 
koja je svojevremeno služila za "mehaničko" podizanje luka na tavan, a stara je 
koliko i zatvor i odlično je očuvan.?$ 


b. BOLNICA ZAVODA 


U vremenskom intervalu od 1888. do 1910.g. izgrađena je kaznionička bolnica 
sa devet prostorija i sa pedeset kreveta. Prvi poznati liječnik zaposlen u Zavodu je 
dr. Leopold Gluck čiji je prvi izvještaj iz 1888. g.?? U izvještaju kućnog ljekara dr. 
Glucka spomenute su nabavke lijekova i obavezno inspiciranje bolnice, apoteke 
i kompletnih sanitetskih prilika u Zavodu u Zenica. Zanimljivi su podaci o 
isplati honorara vojnom ljekaru dr. Emanuelu Rothu, koji je asistirao pri operaciji 
zatvorenika. 


Prema nepotpunim podacima, u bolnici se nalazio odsjek za duševne bolesnike, 
očne bolesti, apoteka, laboratorija i tri sobe za razne bolesti, kao i prostorije kuhinje, 
kupatila i zahoda. U sastavu bolnice bila je i mrtvačnica. Iz tog vremena datira i sto 
za mrtvace koji se nalazio u podrumu. Na bolnici je postojao samo jedan ulaz, što 
znači da su svi ostali poslije dograđeni." 


c. EKONOMAT ZAVODA 


Prvi, važniji privredni objekat u Zavodu bila je poljoprivredna ekonomija koja 
je već početkom 1888.g. imala prijedlog budžeta kojeg je odobrila Zemaljska vlada. 
Sačinjen je cijeli program podizanja poljoprivrednih objekata, uz koje je planirana 
izgradnja niza industrijskih pogona, a uz to završena je izgradnja kolosijeka do 
zeničkog zavoda 1888.g.'! U isto vrijeme podignuta je zgrada u kojoj se nalazila 
parna kuhinja sa deset kazana, u kojima se kuhala hrana za kažnjenike. Pored ove 
postojala je kuhinja u kojoj se pripremala posebna hrana za bolesne kažnjenike i za 
stražare. Pekara sa dvije peći napravljena je 1894.g. i u njoj se klasičnim načinom 
(zagrijavanjem komora žarom od drveta, a zatim ubacivanjem u njih tijesta) pekao 
hljeb. Interesantno je da je za vrijeme Austro-Ugarske, kao i Kraljevine Jugoslavije 
u pekari pečen hljeb za zaposleno osoblje Zavoda, kao i za građanstvo Zenice. 
Naime, vršene su usluge pečenja, jer su zainteresovani donosili pripremljeno 
tijesto, a uzimali pečen hljeb. 


U istoj zgradi nalazilo se i kupatilo za osuđene sa osam kada, dva tuša i praonica 


Sjećanja u Arhivu Zavoda u Zenici 
Arhiv Bosne i Hercegovine, Zemaljska vlada 
Sjećanja u Arhivu Zavoda u Zenici 
Sjećanje u Arhivu Zavoda u Zenici 
Sjećanja u Arhivu Zavoda u Zenici 

za ruke. Na spratu su bile tri prostorije. Dvije prostorije služile su za smještaj odjeće 
i obuće. 


5. ZANIMANJA U ZAVODU 


Osuđenici su se bavili proizvodnjom, u Zavodu radila je manja livnica željeza, 
izučavalo se desetine zanata," pravili ćilimi, čijalo perje, pravila stolarija (posebno 
rezbareni namještaj), obavljani su kovački, kolarski, krojački i knjigovezački poslovi, 
kao i šnajderski i šusterski. 4" Roba proizvedena u Zavodu prodavala se u gradu. 
Zapamćeni su mnogi majstori: šuster-majstor Igler (Austrijanac), zanat pletenja 
prućem vodio je Škritek (Čeh), majstor knjigovezac bio je Mihalek (Čeh), kovači 
Hadžić i Mrđa, kolar-majstor Lubura, krojači Selnik i Mestrović,? te tišler—majstor 
Niko Stojanović. 


Najveći broj kažnjenika radio je na njivama Zavoda pored sela Bilimišća za 
potrebe same institucije, ali ponekad i za grad." Zavod je držao i pčele. Godine 
1931. na poljoprivrednom sajmu u Novom Sadu dobio je zlatnu medalju za 
med. Na brdu Vučjak, iznad Zavoda, bio je hladnjak, vlasništvo Zavoda, gdje je u 
toplim ljetnjim danima izlazila zenička gospoda. Do hladnjaka se dolazilo drvenim 
stepenicama. Hladnjak je bio sav zarastao u nekakvu čudnu lozu. Odozgo su je 
ljudi donosili i presađivali, dok se nije pronijela vijest da, pošto je zatvorska, donosi 
zlo u kuću." 


6. BOGOMOLJE 


Za vrijeme Austro-Ugarske, ali i Kraljevine Jugoslavije, kažnjenici su bili zakonski 
obavezni posjećivati bogomolje i moliti se Bogu, tj. prisustvovati božijoj službi, 
kako je to u tadašnjoj pravnoj terminologiji bilo formulisano. U krugu Zavoda 
jedna veća prostorija služila je kao bogomolja za kažnjenike pravoslavne, katoličke 
i islamske vjere. Tako prema jednoj obavijesti saznaje se o razmatanju provođenja 
posta u Zavodu."? Za ove potrebe vršila se nabavka potrebnih knjiga za bogosluženje 
u katoličkoj i pravoslavnoj crkvi u Zavodu. 


4 — Miloš Bjelovitić, Zenica i njena okolina, str. 115 


M.Bjelovitić, op. cit. str.109 

Sjećanja u Arhivu Zavoda u Zenici 

46 — Miloš Bjelovitić, str.92-93 

47 Sjećanje u Arhivu Zavoda u Zenici 
Arhiv BiH, Izvještaji (kopije kod autora) 


44 
45 


48 

7. OBRAZOVANJE U ZAVODU 


Od osnivanja Zavoda formirana je osnovna škola i organizovani su analfabetski 
kursevi, a prvi poznati podaci o završnim ispitima u školi Centralne kaznionice 
Zenice održani su 1. jula 1889.g.? Tako već 1888. g. Zemaljska vlada donosi 
odluku o nabavci knjiga, namještaja i drugih stvari za potrebe škole u Zavodu. 
Nabavljeno je 20 komada "Prve čitanke" u ćirilskom pismu za potrebe obučavanja 
zatvorenika u Zavodu.?" 


8. PRIRODNE RIJETKOSTI U ZAVODU 


Park u Zavodu, koji se nalazi sa lijeve strane ulazne kapije, ima pored ostalog 
drveća i nekoliko dragocjenih botaničkih rariteta, čija ljepota fascinira ljubitelje 
hortikulture. Sva ta stabla su pod zaštitom i uglavnom su zasađena prije sto godina, 
izuzimajući jedno stablo sofore koje je znatno mlađe, a poniklo je iz sjemena jednog 
od dva stabla starih sofora. Pored sofora (japanskog bagrema, čiji prekrasni ljubičasti 
cvjetovi obiluju medom) u parku raste tisovina (tisa, koja može da živi preko 2000 
godina). U parku raste i bijela bukva (koju je neko, valjda iz šale, nazvao gradska 
bukva) i koja ima osobeno crveno lišće. Tu se mogu vidjeti i platani i još par vrsta 


za koje nismo mogli da utvrdimo tačan naziv.?! 


Po podacima kojima se raspolaže, park je oformljen dok je još Zavod bio u 
izgradnji a vremenom je dopunjavan. Njegovom obogaćivanju botaničkim 
raritetima najviše je doprinio upravnik Zemaljske kaznione, Franjo Štel, koji je bio 
upravnik Zavoda oko 20 godina (1891.-1910.)?? 


9. JOZEFININA FONTANA 


U parku Zavoda nalaze se ostaci nekadašnje fontane koja je napravljena po 
naređenju upravnika Franje Štela a fontanu je majstorski napravio neki osuđenik 
Dalmatinac. Za fontanu se vezuje priča da je pravljena za Jozefinu, suprugu 
upravnika Štela. Pretpostavlja se da je Oto Vaisz (jedan od dvojice braće bogatih 
zeničkih Jevreja), dok je slikao otmenu i lijepu barunicu, uočio je čudnovatu sličnost 
te žene i tek napravljene fontane. ?? 

Predložio je Štelu da se fontana nazove ,Jozefina", na što se pukovnik naljutio, 
vjerovatno ne shvatajući pravo značenje tog prijedloga. Ali, ubrzo fontana je ipak 
nazvana ,Jozefinina fontana", bez obzira što to upravniku nikada nije bilo drago. 


Arhiv Bosne i Hercegovine, Izvještaji (kopije kod autora) 
Arhiv BiH, Izvještaji (kopije kod autora) 

Arhiv Zavoda u Zenici, nerigistrovana građa 

Arhiv Zavoda u Zenici, neregistrovana građa 

Sjećanja u Arhivu Zavoda u Zenici 

U hladu platana pored fontane zaustavljali su se vozovi, kojim su iz Beča, carski 
veledostojnici dolazili na sjednice Zemaljske vlade u Sarajevu. Ovdje su se, uz žubor 
fontane, krijepili, a poslije atentata u Sarajevu i ,,strijepili hoće li živu glavu donijeti 


do Beča iz te strašne i nikada njima jasne Bosne".?? 


10. OSUĐENIK - OSNIVAČ METEOROLOGIJE 


Osnivač meteorologije u Bosni i Hercegovini bio je osuđenik Zavoda u Zenici, 
izvjesni Ober Miler, Austrijanac osuđen na doživotnu robiju. Daleke 1892.g. 
uslišena mu je molba da svoju kaznu robija na planini Bjelašnica (kod Sarajeva) i 
bavi se svojom strukom, meteorologijom, tj. vrši meteorološka mjerenja. Ta godina 
se računa godinom osnivanja meteorologije u Bosni i Hercegovini. Miler je od 
1892.g. pa do kraja života ostao na Bjelašnici, gdje je i umro. U neposrednoj blizini 
meteorološke stanice podignut mu je skroman spomenik. 


11. GRAĐEVINAR S MINĐUŠOM 


Objekti Zavoda izgrađeni su s obje strane željezničke pruge i susjedne ulice, 
dok su ostali prateći objekti Zavoda izgrađeni između pruge i kasabe." Jedan od 
projektanata bio je građevinski tehničar Plohović. Bio je rastom omanji, debeo, po 
prirodi veseo i šaljiv čovjek, rodom iz Istre. Na jednom uhu nosio je veliku minđušu, 
po čemu je bio neobičan.?5 Vrlo je često govorio poznanicima: ,,Ne zaboravite da 
sam ja prvi ovamo došao". Stalno je nešto oko zida mjerio. Po njegovom projektu 
i pod njegovim nadzorom, sagrađene su i kolonije Zavoda. Bile su dvije kolonije, 
jedna je podignuta na Mokošnicama i imala je devet kuća, a druga je izgrađena 
neposredno pred kapijom Zavoda sa pet zgrada u kojima su stanovali isključivo 
službenici Zavoda (stražari nisu imali status službenika)". 


12. SISTEM KAZNI 


U Zavodu u Zenici primjenjivao se od samog osnivanja irski progresivni sistem." 
Suština tog sistema, koji je vrlo sličan progresivnom engleskom sistemu, temelji 
se na principu stepenovanog izdržavanja kazne. Pogodnost_ irskog progresivnog 
sistema je u tome da zatvorenik bude aktivan radnik. 


Sjećanja u Arhivu Zavoda u Zenici 
Salih Jalimam, op. cit. str. 57 
Naredba zajedničkog ministarstva glede provedbe gradjanskog parbenoga postupka za Bosnu i Hercegovi- 
nu, str.231-232 
Gragjanski parnički postupak za Bosnu i Hercegovinu.-Sarajevo, 1904,str.284(Naredba zajedničkog mini- 
starstva glede provedbe gradjanskog parbenoga postupka za Bosnu i Hercegovinu, str.231-232) 
To potvrđuje i Naredba "Kućnog i službenog reda za Centralnu kaznionu u Zenici iz 1887.godine ' 

Osuđenik u toku izdržavanja kazne prolazi kroz četiri faze. Prva faza je ćelijski 
zatvor. Io je apsolutna izolacija od spoljnog svijeta, kažnjenik mora prvo da 
provede 8 nedjelja u ćeliji, a tek potom da bude premješten u zajednički zatvor. 
Zavisno od njegovog ponašanja osuđenik je mogao boraviti i do godinu dana (teška 
tamnica). Druga faza je zajednički zatvor. Osuđenik je u toku dana radio sa drugim 
osuđenicima, a noću je bio strogo izolovan. Treća faza je odlazak osuđenika van zida 
gdje je dobivao status slobodnjaka (da radi na vanjskom radilištu) . 


Osuđenici s tim statusom su van zida i noćivali u zatvorskim zgradama ili kod 
civilnih lica. Četvrta faza je uslovni otpust kao najveća pogodnost ovog sistema 
izdržavanja kazne.?? U dugoj historiji Zavoda evidentirani su brojni načini mučenja 
i fizičkog zlostavljanja. U tu svrhu služile su ćelije-isusovače i Isusove alke koje je, 
još u toku gradnje Zavoda, izmislio građevinar Plohović. Mada nije imao nikakvih 
ovlaštenja, on je otpočeo skiciranje i projektovanje brojnih sprava i naprava za 
mučenje kažnjenika. "0 


Mučenje na Isusovoj alki je na prvi pogled bilo jednostavno i bezazleno. Sastojalo 
se iz toga da osuđenik čučne, proturi ruke između nogu i uhvati se prstima za petu 
sa unutrašnje strane. U takvom položaju ruke i noge privežu mu se za alke. Prvih 
pet do šest minuta gotovo da se ne osjećaju nikakvi bolovi. A onda počinju prvi 
blaži bolovi u laktovima, kao da se laktovi lagano lome, a zatim, postaju sve jači, pa 
im se onda pridružuju bolovi u zglobovima članaka, bolovi u stomaku, vratu, jak 
pritisak krvi u licu (očima, nosu, ustima ) dođe ,,duša u nos" i jaki bolovi u glavi. 
Poslije bolova u glavi javlja se strahoviti bol u kičmi, kao da čovjeku čupaju kičmu. 
Od toga se gubi svijest. Rijetki su bili oni kažnjenici koji su mogli da pri svijesti 
ostanu na alci duže od dvadesetak minuta. 


Postupak mučenja na Isusovoj alci nazivan je još i ,,vješanje na podu". Izvršavanju 
ove kazne, po važećim propisima, obavezno je trebao da prisustvuje ljekar, jer je 
to moglo da prouzrokuje smrt. Međutim, nisu bili rijetki slučajevi da svojeglavi 
stražari, kada su u poslijepodnevnim satima ostajali sami u Zavodu, privežu po 
nekog osuđenika za Isusovu alku da bi ga na taj način kaznili."! U tradiciji Zavoda 
prenosi se iskustvo Franca Štifta, kažnjenika divovske snage, inače akrobate, 


osuđenog na 20 godina robije što je u zvaničnom rvačkom takmičenju zvjerski 
9 U pravilniku o izvršenju kazni lišenja slobode izdatog 1888. godine u Bosni i Hercegovini je prihvaćen 
irski sistem koji je u Hrvatskoj zaveden već deset godina ranije, Naredbom Hrvatske zemaljske vlade od 28. 
februara 1878. godine godine Kazneni zakon o zločinstvima i prestupnicima više puta je noveliran. Smrtna 
kazna je predviđena za pet zločinstva, od kojih za tri alternativno sa kaznom lišenja slobode /paragraf 150, 
174, 211,2161243/. U Bosni i Hercegovini na snazi je sve do 1.januara 1930.godine ovaj Kazneni zakon. 
Krivični zakonik Kraljevine Jugoslavije od 27. januara 1929. godine dobio je obaveznu snagu na području 
čitave države 1. januara 1930. godine. 


0 Sjećanja u Arhivu Zavoda u Zenici 


SI Sjećanja Jura Keroševića u Arhivu Zavoda u Zenici 

zadavio svog rivala."? 


Zbog drskog ponašanja, jednom prilikom, stražar upozori Štifta i zaprijeti mu 
da će ga na alku. Na to se Štift, koji je priželjkivao alku, glasno nasmija stražaru i 
priupita ga: ,Imaš li gospodine šta teže od alke?" Pošto je inače bio jedan od onih 
osuđenika koji ignorišu sve što je zatvorsko, a posebno stražu, Štifta je direktor 
Dragan Matić kaznio mučenjem na alci. Poslije pola sata čučanja na alci Štift nije 
izgubio svijest. U jednom trenutku se trgao, i na zaprepašćenje svih prisutnih, 
iščupao je alku. Poslije ovog događaja, dugo godina u Zavodu u Zenici, sa 
divljenjem, među kažnjenicima i službenicima se pričalo o njegovoj divovskoj snazi 
i neukrotivosti i važio je za najjačeg osuđenika u zatvoru gotovo dvadeset godina. 
Te godine Isusove alke su ištemane i postavljene u novi beton, jer je stari vremenom 
bio strunuo. Naredne (1925. g.) po dolasku novog upravnika, kazna mučenja na 
alci je ukinuta. 


13. PODACI O KAŽNJENICIMA U PERIODU 1888 - 1916 


Originalna evidencija osuđenih iz perioda Austro-Ugarske monarhije nije 
sačuvana kao i za jedan period Kraljevine Jugoslavije. Ipak, prema naknadnim 
istraživanjima, do kraja 1918.g. u Zavodu Zenica izdržavalo je kaznu ukupno 7478 
osuđenih osoba. Prvi sa izdržavanjem kazne bio je Mehmed Salinović, koji je negdje 
izdržavao kaznu od deset godina i to od 8. oktobra 1878.g. Matični broj jedan imao 
je Arif Hodžić koji je kaznu od sedam godina počeo izdržavati od 7. maja 1881. g., 
zatim Pavao Hasagić kaznu od deset godina od 2. februara 1881. i Jovo Dirganović 
kaznu od osam godina od 3. aprila 1880. godine. $4 


Godina Broj kažnjenika Godina Broj kažnjenika 
1888. 519 1908. 990 
1898. 667 1909. 988 
1902. 635 1910. 970 
1903. 910 1913. 978 
1904. 997 1914. 981 
1905. 1.009 1915. 848 
1906. 1.023 1916. 667 
1907. 971 


$2— Po Glavnom indeksu izdržavao je kaznu od 1913 do 1931.godine 
Sjećanje Jura Keroševića 
M.Bjelovitić, op. cit. str. 46 Podatke prikupio: Slavko Marić 

Do kraja XIX vijeka u Zavodu u Zenici radilo je i nekoliko djelatnika koji su 
ostavili dubljeg traga, ne samo u Zenici nego i mnogo šire. Tako je kao ljekar ovdje 
radio dr. Leopold Gluk, koji je, pored redovnih obaveza objavio nekoliko studija 
i rasprava iz zdravstvene nauke. Poznati franjevac fra Daniel Ban koji je objavio 
nekoliko studija i knjiga iz prošlosti franjevačkog reda."? U periodu 1890-1897.g. 
djelovao je u Zavodu kao duhovnik i posebno se isticao svojim djelovanjem na 
humanizaciji odnosa prema zatvorenicima. Početkom XX vijeka kao zatvorski imam 
djelovao je Muhamed Seid ef. Serdarević koji je za potrebe vjerskog života napisao 
, Upute u islam". U isto vrijeme, kao učitelj djeluje Dragutin Karlo Hofbauer kulturni 
i javni radnik koji je više godina radio i djelovao u Zenici. Jedan je od utemeljivača 
društva ,Zvečaj". Poznat je kao sakupljač kulturnog blaga, ali i pjesnik. $6 


O Zavodu u Zenici nastalo je dosta neobičnih priča i zapisa, često i neralnih 
i teško ih je provjeriti. Ipak, ovom prigodom doslovno se prenose dva zanimljiva 
putopisna viđenja koja na svoj način govore o životu unutar Zavoda: ,,Kroz jaka 
debelim gvožđem okovana vrata dolazi se u dugi hodnik, koji je nad prvim bojem 
lijevo i desno poređenih samotnih zatvora, staklom natkriven i prema tomu posve 
svjetao. U sredini su tog hodnika stube na zavoj kud se ide u prvi sprat, a odatle 
pokrajnim hodnicima u pojedine samotne zatvore. Svaki samotni zatvor ima 
debela okovana vrata i mali prozorčić gvozdenom rešetkom zakovan. U svakom 
je samotnom zatvoru sam samcat kažnjenik, pa tek šije, plete, kako je i što je koji 
naučio u kaznionici. Čim se otvore vrata od samotna zatvora, kažnjenik mora 
skočiti na noge do svoga stolca, pa tamo skinuv kapu, mora jednako onoga gledati 
u oči, koji ga što pita. Na kratka pitanja imade svakako kratki odgovori slijediti. 
Neki tkalac iz Prnjavora u Bosni, koji je još danas u Zenici, prilično me je upoznao 
s tkalačkim izrazima svoga Prnjavora. 

Skupne radionice, gdje imade po 10-30 i više kažnjenika zajedno, straže među 
njima dva ili više stražara s nabijenim i bodom naperenim puškama. Svaki se zanat 
posebice tjera, pa tako su za sebe tkalci, za sebe opet krojači, kovači, kolari, bačvari, 
užari itd. Prigodom obroka idu sve jedan po jedan u red, te bude svaki pregledan, da 
ne nosi nikakvo oruđe uza se, i stupa u skupnu prostoriju (noseći sebi jelo u limenoj 
šalici i drvenu žlicu) gdje se nalaze dva reda kaveza, u koje se samo sprijeda vidi, pa 
tako kažnjenik nikad ne može svoga lijevoga ili desnoga druga u kavezu vidjeti, niti 
s njima razgovarati. Postavivši se svaki u svoj kavez, pojede svoju porciju, te čeka 
dok mu se ne reče, da izađe na posao. Sretnim se cijene ti ljudi, kad imadu vanjskog 
rada ali kad nestane poljskoga ili uopće vanjskog posla, pa nastane ružno vrijeme ili 
bilo na blagdane, onda moraju probaviti veći dio dana u tijesnom kavezu. 


U kavezu i spava kažnjenik, pa je cijeli prostor samo tolik, da mu stane u kavez 


S — Salih Jalimam, Prošlost Zenice do 1941. godine, str. 56 
$6— Salih Jalimam, op. cit. str. 57 

krevet te mali stolić i još jedva toliko prostora preostaje, da može uz krevet stojati. 
Škola je u kaznionici poput najbolje opskrbljene pučke škole. Uz učitelja stoji vazda 
jedan stražar, koji pazi na svaku riječ i na svaki mig kažnjenika u klupama, pa prema 
tome i bilješke ponašanja pravi i javlja je pretpostavljenomu. Prekršaji se kazne 
ustegnućem kruha, ustegnućem kruha i jela, te sve strožije za svaku malenkost. 
Učitelju je u kaznioničkoj školi u pogledu vođenja poretka i mira najlakša služba, 
dočim je opet dosta naporno, što učitelj ima posjećivati i one, koji su u samotnom 
teškom zatvoru. 


U ono nekoliko sati, što sam proboravio u školi među kažnjenicima u Zenici 
i već priješnjih godina u Gospiću i Lepoglavi opazih, da se tu u tim nesretnicima 
krije veliki kapital narodnog blaga; valjalo bi samo vremena i volje imati onima, 
koji su u prilici, da sve ispitaju i pobilježe. 


Bolnica je zeničke kaznionice strogo uređena na čovjekoljubivim načelima, a ona 
velika kuhinja, gdje se sve samo parom kuha bilo jelo, bilo ruho pari; tako je uređena, 
da muhamedanci za sebe, grčko-istočni za sebe kao i rimokatolici za sebe kuhaju, 
držeći se tačno propisanih crkvenih postava i drugih vjerskih propisanih ustanova, 
pogledom na pripravljenje hrane. Pri kaznionicama postoje i posredovališta, u koje 
dolaze samo oni uznici (osuđenici), koji su se po vremenu sasvim popravili; zato 
su oni kroz cijeli dan izvan kaznionice u posredovalištu i oko njega zabavljeni bilo 
obrtničkim, bilo gospodarskim, poljskim radnjama. Na cijelom posredovalištu 
nadzire sve te ljude po jedan najviše dva stražara i to bez puške. 


Popravljenici se razlikuju i odijelom od kažnjenika, koji su još među zidinama, 
a u crkvi opet je samo popravljenim mjesto blizu svećenika. Od uznika, koj imadu 
okajati svoje tatbine u kaznionici, malo koji dođe u posredovalište, jer im se ne 
vjeruje." $ 

U drugom putopisu se kaže:... ,Od škole se uputismo da razgledamo Centralnu 
kaznionicu za Bosnu i Hercegovinu. Velika i visokim zidom ograđena zgrada, 
obojena modro zelenom bojom. Pred glavnim ulazom u kaznionu, velik je, engleski 
park. Na lijevo i izvan zavoda vide se manje gospodarske zgrade, velik vrt, kovanluk 
i voćnjak, a još bolje oranice. 


Čini ti se, stupićeš u kakvu moderno uređenu tvornicu, jedino što ne vidiš nigdje 
dimnjaka ni dim. Učitelj kaznionice, Hofbauer Prvoj grupi vođom je upravnik 
ađunkt zavoda g. Ladislav Choholoušek koji je obavljao dužnost kao Pristav direkcije. 
Pošto smo unišli u zavod, zastadosmo pred staklenom kućom, dok nam je ađunkt 
ponešto ispričao o uređenju zavoda. Kaznionica je određena za muške prestupnike, 


$7— Salih Jalimam, Putopisne bilješke i zapisi o zeničkom kraju, str. 79 

da tu izdržavaju zatvor, ako su osuđeni na godinu i više dana, a podignuta je u režiji 
i troškom zemaljske vlade god.1887.g. Zanati, kojima se uče, veoma su različiti i 
mnogobrojni. Neki su stolari, drugi knjigovesci, krojači, obućari, tokari, bojadžije, 
kolari, bačvari, kovači, bravari, mlinari, kuhari, pletikorpe; neki peru rublje, peku 
hljebove i najposlije, koji se ne uče ni jednom od ovih zanata, moraju raditi težačke 
poslove oko stoke, u polju i bašti. 


Svaki uznik, koji je ispod 30 godine, mora ići u školu, što je u zavodu, u kojoj 
se uči pisati, računati i crtati, osobito crtarije, što zasijecaju u dotični zanat, kome 
se odao. Oni apšenici, što su prešli 30 godina, polaze školu jedino po vlastitoj želji, 
a nije im pod moranjem. Mjesta u kaznionici ima za 600 uznika a ima ih poprečno 
do 500, što iz raznih krajeva zemlje tu izdržavaju dosuđenu im kaznu. Ženske 
prestupnice opremaju se u Hrvatsku u Lepoglavu, da tamo odleže zatvor. 


Irski je sistem osnovan dalje na podjeli uznika na četiri kategorije. Osuđenici 
I stepena, što su osuđeni radi teškog prestupa na više od godinu dana zatvora, 
prvo izvršavaju tzv. samotni zatvor, u zgradi sa izoliranim ćelijama, što je na lijevo 
od glavnog ulaza, kamo smo se prvo uputili, uljegavši u zavod. Uznici je zovu 
"Staklenom kućom." Na spratu je i dobija svjetlost ozgor. Sredinom cijele zgrade 
udaren je krov od stakla, za to je uznici i okrstiše tako laskavim terminom "Staklena 
kuća". S jedne i s druge strane širokog trijema numerisane ćelijice, a između njih 
sredinom trijema ogromni kaktusi i drugo egzotično cvijeće u velikim loncima. 
Viš svake ćelije smještena je tablica, na kojoj piše broj uznika i vrijeme na koje je 
osuđen. 


U svemu ima u Staklenoj kući do 60 ćelijica za samotni zatvor. Odatle se 
uputismo na desno, u glavnu zgradu, što je zovu Velikom kućom, jer je najveća među 
svim zgradama, što su podignute za ovaj zavod. Prizemna je, ali visoka i ozidana 
na podobu vojničkih kasarni. Tu su smješteni uznici II stepena ili kategorije, koji 
su besprijekorno izdržali prvi i samotni zatvor. U velikoj kući ima mjesta za 450 
uznika, koji izdržavaju zajednički zatvor. 


Preko dana su po radionicama na poslu, a u noći spavaju u odjeljenim ćelijicama, 
koje su ograđene gvozdenim rešetkama, i zatvaraju se spolja na katanac. Slične 
golemim gvozdenim kafezima, što se viđaju po menažerijama. Ali ovu jednu 
analogiju, koja ti se u prvi mah po nuždi nameće, ublažuje velika čistoća, što tu 
vlada. Mogao bi, što no u riječi, s poda liznuti! I osim toga na malenim stolovima 
pored postelje vide se naslagane knjige, svakidašnja lektira uznika, pa se po tome 
dovijaš, da im život ipak ne će biti onako kukavan, kako si ga inače zamišljao. 
Razgledao sam ih nekoliko, da vidim, što im se daje na čitanje. Nauka vjere, Stari i 
Novi zavjet, Hofmanove pripovijetke, Čovjekova tragedija od Madača, Robinzon, 

eto što sam našao da čitaju. 


Iza Velike kuće prešli smo treću zgradu, što je odmah iza nje. Određena je za 
domazluk. Tu su kuhinje, pekarnice, kupke i sobe za moderno pranje i sušenje 
rublja parom. Svugdje rade uznici pod nadzorom dotičnih zanatlija i po nekog 
stražara. Okušali smo im hljeb, što se baš tada vadio iz peći. Ukusan je imaju ga u 
dovoljnom obroku. Razgledali smo i šta im se kuha za ručak. Okušali smo im čorbu 
i žganjce što će toga dana ručati. Obišli smo iz toga sve glavnije zgrade, u kojima su 
smještene razne zanatlijske radionice. Krasnim radovima od svake ruke divili smo 
se na svakom koraku! Gdjekoji su zbilja umjetnički, a svi solidno izrađeni. Uznici 
nas gledaju otvoreno, gotovo bih rekao i veselim očima i dodaju nam svoj posao, da 
ga razgledamo. Jednom sam prišao i upitao ga povjerljivo, da mi kaže pravo, kako 
mu je tu u zatvoru: -Pa da vidiš, gospodine, nije mi ni loše. Da mi je još privesti 
ženu i djecu svoju, pa ma ostao i za uvijek ovdje. Da ih nijesam na svoje vlastite oči 
takve vidio, drugome mučno da bih povjerovao. 


Rade većinom po narudžbenici, ali imaju dosta izrađenih predmeta, osobito 
pletarskih i stolarskih, i na prodaju. Nekoji smo i kupili po nešto za uspomenu. 
Cijene su sasvim umjerene. 


Zavirili smo i u nekolikoja stovarišta sirove građe za razne obrte, kao i za 
izrađenu robu, vidjeli im bolnicu sa 60 postelja i upravnu zgradu. Uznici, koji su 
časno izdržali prva dva stupnja zatvora, prelaze iza toga u još lakši zatvor tzv. III 
kategorije. Takvi ne stanuju više u zavodu između četiri zida, nego su im kuće za 
stanovanje izvan zavoda, ali u neposrednoj blizini. Dvije su zgrade određene za njih. 
U jednoj su kažnjenici, što se bave težačkim, a u drugoj zanatlijskim poslovima. U 
obje zgrade mogu se smjestiti do 70 njih. Hodaju slobodno i mogli bi lasno uteći, 
kad bi im se prohtjelo. Vođa nam kazivaše, da su od toliko godina jedan jedini 
slučaj imali, da je kažnjenik III stupnja utekao, nemogavši sačekati zakoniti kraj 
svome zatvoru, pa je i taj brzo uhvaćen i povraćen kao repetenat. 


Izvan zavoda su još nekoje zgrade, kuće zastanovanje 12 čuvara, nekoje ekonomske 
zgrade i štale, pa velika bašta i voćnjak, zimska bašta, pčelinjak i dalje od zavoda 
na desnoj strani rijeke Bosne prostrane oranice. Kažnjenike IV kategorije računaju 
se oni, što su pušteni sasvim na slobodu, ali još neko vrijeme, prema prilikama, 
stoje pod policajnim nadzorom onoga mjesta, u kome su se nastanili. Eto dakle u 
čemu stoji taj progresivni ili irski sistem primjenjivanja kazne. Kažnjenici se uče 
i navikavanju, da poštuju slobodu i povjerenje, do koga su radom došli, polazeći 
postupno iz zatvora od I-IV stupnja. Kakva golema razlika od takve moderne kazne 
i zatvora do kazne i tamnice srednjega vijeka i nekulturnih zemalja po narodnoj 
pjesmi: 

, Tamnica je kuća neobična: 
U tamnici voda do koljena 
Hoće zmije oči da popiju, 
A jakrepi lice da nagrde, 
Od junaka kosti do pojasa; 
Da otpanu noge do koljena 
Tude idu zemlje i jakrepi, 


i junaku ruke do ramena." 


Srdačno smo zahvalili g.činovnicima na predusretljivosti, kojom su nam tumačili 
uređenje zavoda, pa se onda otpustimo dalje, do Rudokopa kamenog uglja, što je 
iza ugljenika u Kreki najbogatiji u zemlji..." 


14. VRIJEME PRVOG SVJETSKOG RATA 


U periodu prvog svjetskog rata Zavod u Zenici je bio mjesto u kojem su boravili 
protivnici Austro-Ugarske monarhije. Tu su smješteni mnogi već tada deklarirani 
politički protivnici suđeni na brojnim procesima (Sarajevo, Banja Luka, Tuzla, 
Travnik). Već 11.decembra 1914.g., samo nekoliko mjeseci nakon Sarajevskog 
atentata u Zavod u Zenicu smješteni su u ,,Staklenu kuću" Ivan Kranjčević, Cvijan 
Stjepanović i Branko Zagorac. U Zavodu su bili do 24. marta 1915.g. kada su 
prebačeni na drugo odredište. Odmah po izricanju presude na suđenju u Tuzli 
uz jako obezbjeđenje osuđeni su premješteni iz Bihaća 18. septembra 1916.g. u 
Zavod u Zenicu gdje je, kako je ostalo u bilješci jednog od osuđenih, ,,tek počelo 
pravo tamnovanje". Nabačeni su im teški okovi (10 kg.) i smješteni su na obavezni 
boravak u samice ,,Staklene kuće". Hrana je bila toliko loša i neukusna, da je prvih 
dana nisu mogli ni uzimati, a kasnije ih je na jelo primorala ljuta glad. 9 


U Zavodu su bile: ,Memljive samice, hladnoća, glad i šutnja ubrzo su počeli 
nagrizati zdravlje zatočenih mladih buntovnika. Prvih dana boravka u ,,Staklenoj 
kući" osuđenici su bili obavezni da po čitav dan prebiraju i trijebe pasulj. A poslije 
desetak dana prelazili su na poslove tkača. Norme su bile velike, a ko nije mogao 
da otka predviđenu dužinu bio je surovo kažnjen. Kanonski strog režim samice 
naročito je teško podnosio Mladen Stojanović. 


s DrĐorđe M. Bugarski : Ekskurzija bugarskih đaka iz Ćustendila u Bosni (Boravili u Zavodu u Zenici 
26.aprila navečer i 27.aprila 1900. godine ) Salih Jalimam, Putopisne bilješke i zapisi iz zeničkog kraja, 


str.99 

9. Rade Bašić, Doktor Mladen str.118 Vladimir Dedijer, Sarajevo.- 1914., str. 62 Čedomir A.Popović, Ba- 
njalučki proces, Nova Evropa, XX, Zagreb, 1929,str. 364-375. Leon Bilinski: Bosna i Hercegovina u Us- 
pomenama Leona Bilinskog.-Sarajevo 2004.,str.34 

Bio je fizički propao, upalih obraza i očiju jer je vrlo teško podnosio samicu i 
šutnju. Više puta je snažno krištao u samici zbog čega je kažnjavan. Depresija koja 
je uveliko bila vladala njegovim ,duhom" ubrzo je nestala kada je premješten u 
zajedničku radionicu radi izučavanja obućarskog zanata. 


Prve godine svima je bilo zabranjeno čitanje knjiga i bilo kakvo pisanje. Upornim 
insistiranjem i pritiskom na upravu Zavoda u drugoj godini izdržavanja kazne ipak 
su se izborili da im bude odobreno čitanje jednog broja knjiga (,,Biblija", , Francuski 
rječnik", ,Reprezentanti ljudskog roda" od Emersona)."" 


Smrt austrijskog cara Franje Josipa 21. novembra 1916.g. dovela je do izvjesnog 
ublažavanja teških uslova u kojima su živjeli politički zatvorenici. U svemu tome 
značajnu ulogu imao je Danilo Dimović, potpredsjednik bosanskohercegovačkog 
Sabora, koji je iskoristio priliku da bude primljen kod novog cara Karla 19. juna 
1917. g. i zatražio tom prilikom bolje uslove za političke osuđenike u Zenici.'' 


Nešto poslije toga, 13. septembra 1917. g. odlučeno je da se preživjeli iz oba 
austrijska vojna zatvora (Princip, Kranjčević, Stjepanović, Popović, Čubrilović i 
Zagorac) pošalju natrag u Bosnu, u zenički Zavod, što je i izvršeno. Svi zatvorenici, 
izuzev Principa bili su premješteni. Njih je pratila osmorica vojnika njemačke 
narodnosti iz Beča. 


Prilikom premještaja u Zenicu dogodio se incident. Izgleda da su se vojnici na 
izvjestan način bratski ophodili prema zatvorenicima i jedan od njih pisao je kući 
o tom događaju. Vojnici su bili uhapšeni i zbog toga suđeno im je pred vojnim 
sudom.'? 


U oktobru 1917.g. svi zatvorenici iz tuzlanske grupe, osim Todora Ilića, bili su 
amnestirani. Ilić je prebačen iz Zenice u Travnik u Kustodija Konesta (časni zatvor) 
gdje će dočekati stvaranje Kraljevine Srba, Hrvata i Slovenaca. U Zavodu u Zenici 
izdržavali su kaznu: Vaso Čubrilović, Cvjetko Popović, Lazar Đukić, Mitar Kerović, 
Ivo Kranjčević, Branko Zagorac, Cvijan Stjepanović, Neđo Kerović, Jakov (V.) 
Milović zvani Ero, Mićo (Đ.) Mičić, Branko Kebeljić, Sreten Stojanović, Mladen 
Stojanović, Stevan Botić, Vojo Vasiljević, Božidar Tomić zvani Božo, Marko Ilić, 
Vid Gaković, Jezdimir Dangić, Veljko Vujasinović, Borivoje Jevtić (književnik), 
Kamenko Milošević, Đuro Banjac, Milan-Prica, Maksim Protić, Radoslav Semiz.? 


70. Gavrilo Subotić, Prosvjetni radnici na Veleizdajničkom procesu, str.234.Borivoje Jevtić, Naš učuitelj naj- 
učeniji...Politika, XXXV,10912, 14.X 1939,Beograd, str.359-360. 
71 V.Dedijer, Sarajevo 1914, str.62 Ivan Kranjčević, Uspomene jednog učesnika u sarajevskom atentatu.-Sa- 
rajevo, 1954,141-153 
72. V. Dedijer, op. cit. 64 
73. V. Dedijer, op. cit. 66 

Među osuđenicima u zeničkom zatvoru nalazila se i kasnije ugledna slikarka Adele 
Ber.'/ 


U februaru 1917.g. u Zavodu u Zenici bio je Vojislav Kecmanović i kako je 
kasnije zapisano: ,,Poslije 3 mjeseca provedena u mraku hladne ćelije, mučen glađu, 
a povremeno i tučen od nervozne straže, koja je zbog ratnih uslova morala da radi 
prekovremeno, Kecmanović se teško razbolio, te je otpušten iz ćelije da umre kod 
kuće". 


,U Zenici su ih izmešali sa najokorelijim kriminalcima, ubicama, provalnicima, 
potpuno deklasiranim robijašima kojima su zatvorske vlasti poverile sve poslove u 
tamničkoj bolnici, dok su profesionalni i afirmisani lekari dr. Risto Jeremić i dr. 
Vojislav Kecmanović morali praviti korpe za smeće. Akademski obrazovani Vasilj 
Grđić i Stevan Žakula bili su šegrti krojačima, predsednik ,,Prosvete" Sima Mirković 
je povezivao knjige, dr. Vladimir Ćorović rezbario, a Anatasije Šola korpario. 
Odnos ,,čuvara reda" prema ljudima u zatvorskim čelijama zahteva poseban pristup 


i osvetljavanje".? 


Pred kraj rata vodi se i dalja politička akcija oko statusa kažnjenika i u Sarajevu 
29. marta 1918.g. Sarkotić izlaže svoj stav Burijanu o daljim prijedlozima o 
pomilovanju političkih kažnjenika u Zavodu."5 Narodno veće Bosne i Hercegovine 
1. novembra 1918.g. oslobodilo je osuđenike iz Zavoda u Zenici i iz banjalučke 


Crne kuće."? Među odlukama Narodnog vijeća spominje se prijeki sud ali i krvnik. 


"8 Među podacima ima potvrda i o ubistvima i krivičnim sankcijama.? 


74 Katalog:: Zenica u djelu slikara.- Tekst:Miloš Radić, Zenica, 1984,str.2 
?  Veleizdajnički process u Banjaluci ("Prosveta" na banjalučkom procesu) , str.219. 

75 Veleizdajnički proces u Banjaluci.-Banjaluka, 1987 , str. 281-289. 

7 Dr. Vojislav Kecmanović-Đedo: Zabilješke iz ratnih dana.-Sarajevo 1980.str.76 

Dr. Hamdija Kapidžić, Rad Narodnog vijeća SHS Bosne i Hercegovine u novembru i decembru 1918. 
str.154, 163 

H.Kapidžić, Bosna i Hercegovina za vrijeme Prvog svjetskog rata./Držanje austrougarskih vlasti prema 
jugoslovenskom pitanju i stvaranje jugoslovenske države/ str.195-355 Glasnik arhiva, VI, Sarajevo 1966, 


str. 307 


78 


79 

RAZDOBLJE 1918 - 1941. GODINA 


Do završetka Prvog svjetskog rata i u novostvorenoj Kraljevini Srba, Hrvata i 
Slovenaca primjenjuju se zakoni i propisi Austro-Ugarske monarhije i to je trajalo 
sve do 1930.g., kada je stupio na snagu Krivični zakonik i Zakon o izvršenju 
kazne lišenja slobode. Od 1930.g. postojao je jedinstven zakon za cijelu Kraljevinu 
Jugoslaviju, koji je bio na snazi sve do kapitulacije 1941.g. Krivični zakonik predviđa 
sljedeće kazne lišenja slobode: robija, zatočenje, strogi zatvor i zatvor. Robija je 
mogla biti vječita ili vremenska, ali nije mogla biti kraća od jedne niti duža od 20 
godina. Zatočenje se moglo izreći u trajanju od jedne do dvadeset godina, a strogi 
zatvor u trajanju od 5 do 7 godina. U Zavodu u Zenici i dalje se u potpunosti 
prihvatao irski sistem izvršenja kazni.' 


Osuđenici su imali besplatnu hranu, odijelo i zdravstvenu zaštitu. Postojala je i 
škola za starije maloljetnike radi obučavanja u elementarnim naukama i religiji, a 
za odrasle analfabetski tečajevi. Osuđenima su se mogle izreći disciplinske kazne: 
ukor, teži rad, oduzimanje pogodnosti koje je uživao, tvrda postelja do 8 dana, 
ograničenje hrane u pojedinim ili svim obrocima i to svakog drugog dana za vrijeme 
od 14 dana, zatvor u ćeliji do 6 nedjelja i ,vezivanje do 4 nedjelje i to ili samo ruku, 
lisičinama ili samo nogu, negvama, ili jednim i drugim ali tako da se osuđeniku ne 
sprečava kretanje".? Ako se ove kazne ne pokažu kao efikasne prema osuđenima, 
upravnik je mogao da naredi vezivanje okovima u ćeliji do 3 mjeseca. Rad osuđenih 
je bio obavezan i morao je da bude tako organizovan da proizvodnja osuđenih ne 
bi konkurisala slobodnim radnjama i zanatlijama. Sva zarada osuđenih pripadala 
je državi i oni nisu imali pravo na naknadu za rad, ali im se mogla odobriti prema 
vrsti posla i kvalitetu rada.) 


U Kraljevini Srba, Hrvata i Slovenaca ustanovljen je 1920.g. Sud za zaštitu države 
koji je uglavnom sudio članovima i simpatizerima Komunističke partije Jugoslavije, 
pa je režim prema tim licima u kaznionama bio strožiji. Ova kategorija osuđenih 
lica stavljana je pod posebnu kontrolu, pojačanog obezbjeđenja, smanjena im je 
bila mogućnost međusobnog kontakta sa spoljnim svijetom. Njima nisu davane 
nikakve pogodnosti, a vrlo rijetko je neki od ovih osuđenika boravio u odjeljenju za 
slobodnjake ili pušten na uslovni otpust. Sve je to bilo u skladu sa opštim stavom 
režima koji je u Komunističkoj partiji vidio svog glavnog neprijatelja! 


Dr. Atif Purivatra, Jugoslovenska muslimanska organizacija u političkom životu Kraljevine Srba, Hrvata i 
Slovenaca.- Sarajevo, 1999, str.37 

Paragraf 53.7 Uporedi :Mustafa Imamović, Historija države i prava Bosne i Hercegovine.- Sarajevo 1999, 
str.376. 

Bosna i Hercegovina od najstarijih vremena do kraja drugog svjetskog rata.-Sarajevo 1998,str.356 

4 Nusret Šehić, Bosna i Hercegovina 1918-1925. Sarajevo,1991,str..85, 86. 

Tako je Kotarski ured u Zenici 23. aprila 1919.g. uz dosta uznemirenosti, 
obavijestio Zemaljsku vladu da je u magacinima rudnika u Zenici izvršena krađa 
eksplozivnog materijala, te da bi na području Zenice, Žepča i Jajca, trebalo proglasiti 
prijeke sudove jer socijalistima ,dosadašnje kazne ne imponiraju te bi time se lahko 
dali zavesti na izgred". 


Kotarski ured Zenica 1919.g. dostavio je spisak na kome je evidentirano 
5 prognanih radnika: dva Čeha, 2, Hrvata i 1 Slovenac, kako stoji u Izvještaju 
Direkcije Zavoda u Zenici Zemaljskoj vladi za BiH 6. maja 1919.g.? Sredinom jula 
1919.g. u Zenici je održana protestna skupština zbog držanja radnika i njihovog 
protjerivanja. Po Izvještaju Kotorskog ureda iz Zenice Zemaljskoj vladi za BiH, od 
18. jula 1919.g. zatvoreno je oko 100 radnika. 


Iz Zenice je 1921.g. prognano 300 radničkih porodica." Hapšenje i progoni 
radnika počeli su uoči prvomajske proslave (30. aprila 1921.g.). Po naređenju 
Kotarskog ureda i Komande mjesta, ,,pohapšeni radnici su internirani u Centralnu 
kaznionicu za Bosnu i Hercegovinu u Zenici". Neki su pušteni, a za njih 67 vlasti 
su smatrale da su ,najglavniji agitatori, osvjedočeni komunisti i boljševici te, 
organizatori i začetnici pasivne rezistencije i štrajka". 


Legendarni rudar, učesnik Husinske bune (1920), Jure Kerošević, proveo je na 
robiji više od 17 godina, od toga u Zavodu u Zenici 15 godina. Inače, Kerošević 
je rekorder po dužini izdržane kazne u Zavodu u Zenici. ,Odmah su me bacili 
u samicu. Tijesna i memljiva sobica, a i u duši tijesno, sve tješnje od bola što 
pobjedi nepravda. Neuredno okrečena prostorija, tri sa metar i po, gvozdeni krevet 
na rasklapanje, slamarica i dva izlizana ćebeta, mala drvena nadkasna, stolica bez 
naslona i sto, posuda za vodu, metla, đubrovnik i kibla. Već prvog dana robije 
robijaš počinje da čija perje. Norma je bila da se isčija 15 deka. Pipav posao da bog 
sačuva, više bih volio čitav dan kopati u jami. Sitna, fina prašina nesnosno škaklji 
po glavi, a ako te prevari da kihneš, isčešljano perje se razleti po samici, pa ga ni 
đavo ne bi sakupio. Hrana isposnička. Suh krompir, riža, bob, kisela repa, kupus, 
pasulj ali skroz narijetko, razne kaše od kukuruza i sedamdeset deka hljeba dnevno. 
U samici nema doručka. Ujutru po jedan sat šetnje. Tada vidiš žive ljude. Pojede 
samoća iznutra. Ne smiješ ništa govoriti, smijati se, glasnije kašljati. Onda studen, 
ne griju nam samice, kosti trunu. 


Meni se nadovezao u samici neki Savo Cupović, bio učitelj, svaki dan dolazi i 
traži od mene da priznam da sam ubio Reljića. Bio mi je, ljudi, toliko dosadio da 
sam opet razmišljao o samoubistvu. U samici sam tamnovao tri mjeseca, sve zimski 


5 Glas slobode, br. 99 1 137 1919. B.Jokanović, isto, str. 145 
$— Božo Jokanović, Radnički pokret Zenice do 1941. godine, Zenica, 1986, str.144-145 

mjeseci. Mnogo sam propatio i naglo propao. Negdje pred izlazak iz samice reče mi 
Lojza Stipo (komandir samice): - Obrij ti meni ovu bradu pa je baci u lavor ako te 
za mjesec ne puste. Nisam vjerovao u to iako sam znao da mi radnički pokret pruža 


veliku podršku. 


U proljeće sam prebačen u Glavnu kuću u ćeliju. Ćelije su bile od lima sa 
rešetkom naprijed i odozgo, sa istim namještajem kao i u samici. Čini mi se da je 
bila tješnja od samice. Odavde se moglo izlaziti u krug zatvora na rad. Ali, i dalje se 
nije smjelo razgovarati sa drugim osuđenicima. Mene poslije dvije godine boravka 
u ćeliji spopade teška bolest. Mislio sam da je gotovo, robijaši su često umirali. 
Prebaciše me u zatvorsku bolnicu. Kad jednog dana, to je bilo 1924.g., dok sam ležao 
u bolnici, uđe u bolnicu nadstražar Risto Burdžija. Bio opasan, šamarao stražare. 
Veli: -Jure, tvoja te partija kandidovala za poslanika, evo ti lista, potpiši. Ja mu na 
to kažem: -Nemoj me prevariti, imam tamo kod vas novca za pet metaka, ubijte 
me o mom trošku. I nisam ništa potpisao"." (Keroševića je stvarno neka radnička 
partija iz Zagreba kandidovala kao svog poslanika, prilikom parlamentarnih izbora 


1924.g.) 
1. UPRAVLJAČKA STRUKTURA 1918 - 1945 


Krajem 1918.g. za direktora Zavoda u Zenici imenovan je Dragan Matić 
koji je prema sjećanju Jura Keroševića ,ljudima dušu vadio i vadio je...Nije imao 
taj čovjek duše. On je išao sistematski da me ubije". I da ga ne smijeni Veselin 
Srdić 1924.g. ,ja bi u ilovaču, ljudi, živu vam istinu kažem, taj mi je čovjek život 
spasio, bio i otac i majka, brat i sestra". Poslije, kao upravitelj Zavoda spominju 
se = Jovanović, Maksimilijan Bohaček, Rade Pašić, Milorad Semiz i Abdulah 
Hadžiavdić.? Kerošević se dalje sjeća: , Primio me Matić, do zla boga opak, onda 
je došao Veselin Srdić, mnogo dobar čovjek, poslije Srdića Maksimilijan Bohaček. 
Bio je oficir, strog i krajnje služben, na disciplinskom raportu nemilosrdan a davao 
je dosta pogodnosti. 


Vršio je molbeni raport svaki radni dan. Prvo je primao službena lica a onda 
osuđenike. Ali, ako mu se javiš bez debela razloga, povukao si mačka za rep. Pričalo 
se da je bio i solunac. Bio je rodom iz Zagorja i prohrvatski nastrojen. Bohačeka 
je zamijenio Radomir Pašić, poslije Pašića, čini mi se, ali nisam siguran, došao je 
neki Volgemunt, bio je kratko, pa onda Đorđe Jovanović. Mene je otpustio jedan 
direktor, Iravničanin. Bio je dobar. Nikada nije skidao fes sa glave. Mislim da je to 
bio prvi Musliman upravnik ovog Zavoda. Ne mogu da mu se imena sjetim jer je 
bio tek došao" (radi se o Esadu Softiću). 


7 Sjećanja Jura Keroševića u Arhivu Zavoda u Zenici 


8 — Sjećanja Jura Kerošević u arhivu Zavoda u Zenici. 

Veselin Srdić je ukazom od 26. januara 1925.g. imenovan za upravnika 
Zavoda u Zenici. Ovu funkciju obavljao je do 7. augusta 1927.g. kada je Ukazom 
imenovan za upravnika Kaznione u Lepoglavi. Došao je u Kaznionicu u vrijeme 
kada su u izvršenju kazne lišenja slobode još uvijek važili austrougarski zakoni. 
Naslijedio je surovog direktora Matića, čovjeka vojničke discipline starog kova, 
kanonski službenog, za koga je osuđenik bio ,ološ i marva, nečist narodni kome 
treba pokazati njegovog boga". Srdić je odmah po preuzimanju dužnosti upravnika, 
u okviru svojih ovlaštenja, a ona su bila prilično velika, pristupio, korak po korak, 
maloj, ali značajnoj reformi izvršenja kazne u zatvorskim uslovima. 


Sve izmjene koje je uvodio, kako je pričao Jure Kerošević, dolazile su kao melem 
na ranu nesretnim robijašima. Prvo je ukinuo kažnjavanje ,,isusovačama". Zatim 
je uveo niz raznih pogodnosti i olakšice za osuđene. Dozvoljavao je češće posjete 
porodicama što je do tada bilo rijetkost. Odobravao je i znatno češće dopisivanje 
osuđenih sa porodicama. Takođe, dao je pravo osuđenima da mogu kupovati 
(poručivati po straži iz grada) neke od artikala kao što su šećer, sapun, veš i duhan, 
povećao je naknade za rad, koje su bile do tada simbolične, ubrzao je prelazak iz 
stepena u stepen, uključio veći broj osuđenika na zanate, poboljšao hranu naročito 
za bolesne, uredio kupatilo, te dozvolio pušenje osuđenicima, koje im je do tada 
bilo potpuno zabranjeno. 


Prema podacima iz matične knjige za 1926.g. na izdržavnje kazne tokom godine 
došlo je 195 osuđenih, a struktura krivičnih djela je bila sljedeća: ubistva 89, krađa 
44, vojna djela (bjekstvo iz vojske, odbijanje oružja, krađa u vojsci i slično) 39, 
razbojništva 12, prevare 7, pronevjere 5, tjelesne ozljede 4, silovanja 3, otmice 3, 
bludničenje 2 i čedomorstvo 1. Godine 1927. na izdržavanje kazne dolazi 220 
osuđenih. U ovoj godini desila su se dva interesantna događaja. Naime, ukazom 
kralja Aleksandra od 25. maja 1927.g. veliki broj osuđenih ubica dobio je oprost od 
okova, dok je drugim ukazom od 19. januara 1928.g. svim osuđenicima oproštena 
jedna petina kazne. Slično se ponovilo godinu dana kasnije kada je ukazom od 10. 
augusta 1929.g. smanjena jedna šestina kazne, ali samo za manji broj osuđenih. 


Početkom 1928.g. u Kraljevini Srba, Hrvata i Slovenaca kazneni zavodi imali 
su ukupno 6355 muških i 895 ženski osuđenika. Zenički zatvor, u kojem je kaznu 
izdržavalo 709 soba, imao je i jednu od najpotpunijih upravljačkih struktura: 
upravnik Pašić Najdana Radomir, kućni ljekar Rosencvajg dr. Fišl, srpski pravoslavni 
sveštenik Grgurević Velimir, imam Serdarević Abdulah, računovođa Špiro Ivković 
kancelista - Rudolf Maršanić, šef industrije: Ilija Kalinić, ekonom Vladimir 
Vučković, mašinista Oto Cipra, poslovođe Bartol Škritek, Nikola Stojanović, Rade 
Mrđa, Milan Lubura, Mihajlo Marinović, Panto Vuković. V.d. zapovednika čuvara 


?_— Jubilarni zbornik života i rada SHS 1. XII 1918-1929.-Beograd 1929,str. 379 

Risto Burđija. Izvršilac smrtne kazne je bio Dragutin Hart. Prema kontrolniku 
osoblja iz 1931. godine u Zavodu u Zenici bilo je ukupno zaposleno 106 osoba, 
između ostalih, zanatskih učitelja 4, viših stražara 12, običnih stražara 77, poslovođa 
li jedan baštovan." 


Na osnovu Zakona o zaštiti javne bezbjednosti i poretka u državi, državni 
Okružni sud u Travniku osudio je grupu uhapšenih zeničkih komunista (Stjepan 
Mostić, Čedomir Poldrugovac, Abdurahman Šukalići Smajo Fazlić) kao i komuniste 
Mustafu Gluhića iz Sarajeva i Midhata Hadžalića iz Travnika na kaznu robije od po 
dvije godine.'!? Vrhovni sud u Sarajevu preinačio je ovu presudu, odnosno povisio 
kazne Mostiću i Poldrugovcu na po dvije i po godine robije. Kaznu zatvora osuđeni 
su izdržavali u Zavodu u Zenici. 


U Zavodu su se tada nalazili: Zlatko Šnajder, politički sekretar SKOJ-a i Nikola 
Petrović osuđen u grupi komunista-atentatora na regenta Aleksandra Karađorđevića, 
Jura Kerošević, osuđen u sudskom procesu tuzlanskim rudarima 1922.g. Zlatko 
Šnajder je bio zatvoren u hladnoj betonskoj samici tzv. ,Staklenoj kući" koju su 
osuđenici nazivali ,Isusova soba". U njoj je postepeno fizički uništavan. Prkosno 
izdržavši sva mučenja umro je u Zagrebu 1931.g. I ostali komunisti, koji su se 
nalazili na izdržavanju kazne, bili su izloženi raznim metodama mučenja. ? 


Jedan novinar posjetio je ovaj zatvor i pored ostalog napisao: ,, Težak je bio život 
kažnjenika u ćelijama zeničke Kaznionice, jer su često kažnjavani boravkom u 
mračnim prostorijama, tvrdim ležajevima i postom. Šetalište osuđenika predstavlja 
jedna uzana staza iza kuće kojom može prolaziti samo jedan čovek. U šetnji idu 
jedan za drugim u lancu, bez ijedne reči, bez pogleda na stranu i naviše. Prolazeći na 
odstojanju od tri koraka jedan od drugog vraćaju se ponovo u čeliju na rad. Tako je 
Zenica robija šutnje, jer ako se stražaru samo učini da neko nekoga pogleda odmah 
se taj robijaš disciplinski kažnjava". 

U Zenici je 1937.g. uslijedila nova antikomunistička aktivnost osnivanjem 
Sreskog antikomunističkog komiteta. Njegov predsjednik bio je direktor Željezare, 
a članovi direktor Rudnika, sreski veterinar, protojerej, advokat, učitelj, šef 
ložionice, direktor Građanske škole, gradonačelnik, upravnik Kaznenog zavoda i 


šef željezničke stanice.'/ 


Ilustrovani zvanični almanah-Kalendar Drinske banovine za 1932. Godinu godina treća, Sarajevo 1931.str. 
451 

U Optužnica br. 1114/1928,str.8 

Dragan Marković-Ljubiša Ristović-Pred nepriznatim sudom.-Beograd 1959,str.173-176. 22.decembra 
1922. Bosna i Hercegovina, Sarajevo 1922.(fotografija:Kazneni zavod u Zenici str. 40). 

Jugoslovenska pošta, 4. oktobar 1930, str.5 

14 — Arhiv BiH, KBUDB, Pov. DZ, br. 332/1937. str. 217 

2. FINI ČOVJEK - VESELIN SRDIĆ 


,On tek došao, a mene izvedoše njemu na disciplinski. Opasno me optužio 
neki Vidak Stanojević, bio suđen za ubistvo bega, ubio ga pa mu opljačkao zlato, 
a inače je bio žandar, ovdje ga namjestili da radi kao bolničar. Tužio me gore nego 
javni tužilac, da širim komunizam u zatvoru, da govorim da se mene boje stražari 
jer sam komunista. Kaže mi Srdić na disciplinskom: -Vidim da su ovo sve sprtljali 
i neću te kazniti, ali mi se čuvaj ovakvih riječi. I, umjesto da dobijem kaznu, dade 
mi bolničku hranu, koja je bila dobra. Inače, pored bolničke, bila je i dijetalna ili 
srednja i zdrava hrana koju je uzimao najveći broj osuđenika. Zatim mi je Srdić 
odobrio da se sunčam (ondje ispred mrtvare). Tako ja ozdravih i oporavih se. Pa me 
onda Srdić prebaci i u skupno odjeljenje. Izučim ja za vrijeme Srdića i stolarsko- 
rezbarski zanat. Bio sam dobar rezbar. Bio je taj Srdić zaista dobar čovjek. 


Ukinuo je muku u zatvoru, nastojao je izbaciti sve austrougarske metode koje su 
do tada primjenjivane. Ukinuo je ,isusovače". 


Srdić nije dao stražarima da se iživljavaju nad osuđenicima, da ih tuku. Počeo 
je odobravati posjete porodicama, pušenje, koje je do tada bilo zabranjeno, pakete 
i slično. Data je tada mogućnost osuđeniku da može kupiti namirnica, uglavnom 
hrane i duhana, za novac koji je dobivao kao neku simboličnu naknadu za rad. I 
Srdića za njegovu dobrotu kazniše. Premjestiše ga po kazni u Lepoglavu za upravnika. 


Sve su mu to namjestili radikali, a naročito zavodski pop Veljko Grgurović."P 


3. ZLATKO ŠNAJDER 


O Zlatku Šnajderu, jednom od sedam sekretara SKOJ-a, Kerošević je ostavio 
sljedeće uspomene: ,,Zlatko je bio zlatan čovjek, veliki komunista. U Zenicu je 
doveden jako bolestan. Čuli smo za njega kada je u ćeliji ispisao Internacionalu. 
Ali nije bio kažnjen. Spasio ga doktor Marko Hohman, Jevrej. Inače, dobar čovjek 
čije je mišljenje u zatvoru bilo svetinja. Što doktor predloži osuđeniku, moralo 
se provesti taman da je državu zapalio. Zlatko je smješten u bolnicu i tamo su ga 
liječili. Osuđenici su bili obavezni da idu na vjeronauk. Stražar ih postroji pa vodi. 
Pop obavezno prekontroliše ko je došao a ko nije. Tako jednom velečasni Juraj 
Veselčić proziva nas, kad nema Zlatka. Veli velečasni stražaru: -Nož na pušku i 
dovedi ga! I stražar ga ubrzo dovede a Veselčić ga kori: -A gospodine Šnajder, zašto 
vi ne dolazite na vjeronauk? -To nije za mene, to je za malu djecu, velečasni, veli 
mu Šnajder. 


5 = Sjećanje Jura Kerošević u Arhivu Zavoda u Zenici 

- Za mene od 65 godina jeste, a za tebe i tvog Lenjina nije. E moj gospodine 
Šnajder, kad Isus Hrist s pomoći boga nije mogao da ustanovi komunu, neće ni 
vaš Lenjin, ljutito reče Veselčić, ali mu Šnajder na to odgovori: -Vidite, Isus nije 
mogao, a Lenjin je to već uradio. Šnajder je na insistiranje Komunističke partije 
iz Zenice prebačen u Lepoglavu, zbog teškog zdravstvenog stanja. Sprovodila 
su ga dva stražara, Avdaga Numanagić (bio težak 143 kg) i još jedan stražar. 
Članovi Komunističke partije iz Zagreba uspjeli su da ga zenička sprovodna 
služba ostavi u Zagrebu u bolnici. 


Međutim, kada se Numanagić i njegov kolega vratiše u Zenicu, pa obavijestiše 
upravnika Zavoda gdje su ostavili Zlatka, on odmah naredi da se o svom trošku 
vrate u Zagreb i Šnajdera iz bolnice sprovedu u Lepoglavu. Naređenje je bilo uredno 
izvršeno. Numanagić, koji je inače važio za najboljeg stražara u Zavodu u to vrijeme, 


toliko se zbog toga nasekiralo, da je izgubio oko deset kilograma težine". '$ 


4. SSEĆANJA NA BRANKA BUJIĆA 


Zavod u Zenici nije bio namijenjen da u njemu izdržavaju kaznu komunisti i 
drugi politički osuđenici. Ali, u posebnim okolnostima su i ,crvenjaši" (tako su 
zvali komuniste) dovođeni ovamo. 


Mi, robijaši, nismo mogli brzo saznati kada dovedu komunistu u Zavod, jer 
je bio onemogućen svaki kontakt i ,crveni" je bio, bar za prvo vrijeme, najstrožije 
kontrolisan, nije mogao zucnuti ni jedne. Mi smo ih, naime, prepoznavali. Kao po 
pravilu, bili su dotjerani i uredni, sa produhovljenim izgledom lica, zamišljeni. 


Tako je negdje 1930. ili 1931.g. doveden u Zavod Branko Buljić — Sedmak, 
Krajišnik. Saznam ja da je komunista...a čujem pričaju stražari, da je učen i 
pametan i da zna ekonomiju bolje nego kraljev ministar za ekonomiju. Gledamo 
se kradomice na šetnji, pričamo očima i vjerujte mi (nauči se čovjek na takav način 
sporazumijevanja), ja tačno ,,iščulim" šta mi kaže, šta misli. Kasnije je radio u stolariji, 
pa smo mogli i po koju riječ da razmijenimo. Bujić je, ustvari, došao u zavod u 
Zenicu ,preko veze". Neki Nešić Živko, bio je funkcioner, čini mi se i nekakav 
mu rod, poslao Sedmaka iz Sremske Mitrovice ovamo, navodno, da ga komunisti, 
više ne ,pokvare" u mitrovačkoj kaznioni. Bujić je stalno nešto piskarao po nekim 
papirićima, pa i onim od duhana, fišeka...Bio je sav preokupiran razmišljanjima o 
društveno-ekonomskoj krizi i o krizi uopšte. 


Ne znam gdje je napisao svoju knjigu , Teorija krize", ali sam ubijeđen da je 
jedan dio, ili bar neke fragmente, napisao robijajući u Zenici. Zamoli on mene 


16. — Sjećanja Jura Kerošević zabilježio.:M. Lučić 

jedanput, kad je već bio izdržao pola kazne, da mu napravim i izrezbarim ukrasnu 
kutiju za cigarete, koju je želio da pokloni vjerenici, Zorislavi Kovačević. Ja sam 
mu je napravio, ali on je nažalost nikada nije uručio Zorislavi. Trebali smo da je 
pošaljemo iz kruga preko jednog stražara. Ja sam prije šest godina bio kod Zorislave 
i predao joj jednu ukrasnu kutiju, koja je bila identična onoj koju sam radio 1933. 
ili 1934.g. Ja sam Branka, kao čovjeka i borca, mnogo volio i cijenio. Bilo mi je 
jako teško i žao kada sam čuo da su ga ustaše ubile 1941.g. Po njemu sam jednom 
sinu dao ime. 


Dok sam ja bio u Zenici na izdržavanju kazne, od komunista, pored Šnajdera 
i Bujića, bio je i Stjepan Mostić. Nisam imao mogućnost da sa njim kontaktiram. 


Takođe, bio je još jedan komunista Talijan, ne mogu da mu se sjetim imena". 7 


5. GALERIJA NEVJEROVATNIH LIKOVA 


,Meni je najviše ostao u sjećanju robijaš Leopold Florčak. Bio je suđen sedam 
godina zbog falsifikovanja novca. Bio je to dobar umjetnik, slikar o čije su se slike 
otimali. Što oko vidi, to mu ruka naslika. Ma slike su mu govorile. Voljeli su ga svi 
upravnici i davali mu uslove da slika. A on nije cijenio svoje slike...danas je poznata 
njegova slika "Čežnja", gobleni se po njoj rade. 


Mnogo mi je pomogao Florčak. Naučio me dobro rezbarskom zanatu. Bio sam 
dobar rezbar. Kao takvom, povjerio mi je Bedenjić (direktor maš. privrede) da mu 
izrezbarim ram za ženske radove veličine 120 x 90 cm. Radio sam na njemu puna 
četiri mjeseca. Uradio sam tako divne narodne muslimanske motive, da ti oči stanu. 
Bedenjić je bio prezadovoljan, dade on meni sto dinara, bila to golema para." 


Florčak je bio neobičan po tome što je bio sakat i u ruke i u noge. Hodao je 
čudno, sa štakama zapetljavajući noge, a prsti ruku su mu bili spleteni, ispreturani... 
Bio je veseo i nemiran. Našalio bi se taman da bi ga glave koštalo. Zbog toga, 
ponekad je, na kraće nosio okove. A isto tako, neki Nikola Gegula, bio je osuđen 
oko 12 godina, toliko je bio neozbiljan da je pregonio svaku mjeru. Nije prezao 
ni od čega kada je u pitanju zavitlavanje i šala. Govorio je , šala skraćuje robiju", 
a njemu je sigurno nije skratila. Taj nije skidao okova. Idemo na molitvu a on u 
okovima. Zveckaju okovi pred oltarom a velečasni mu kaže: -Kakav je to način da 
stalno okovan dolaziš pred oltar! -Neka čuje bog, da je došao Gegula!, odgovori 
mu on. Spadalo živo. Taj živa čovjeka ne ostavlja na miru, takvi mogu da dosade u 
Zatvoru. 


Ali, nasuprot ovim veseljacima, u zatvoru je najstravičniji tip bio profesionalni 


7 — Sjećanja Jura Kerošević u Arhivu Zavoda u Zenici 

izvršitelj smrtne kazne, dželat Dragutin Hart. Često se muvao oko zatvora koji ga 
je plaćao. Bio je kao Sotona, češki ciganin, u crnom odijelu, crnim cipelama, sa 
crnom leptir mašnom i, kao kreč, bijelim rukavicama. Nisu se njega lično robijaši 
plašili, ali je vladalo neko uvjerenje, praznovjerje, ako se on vidi negdje, da će neko 
od robijaša umrijeti. Plašili smo ga se kao što se u narodu plaše zlosutnog gavrana. 
Pričalo se, čuo sam to od stražara, da je obavezno uoči izvršenja kazne razgovarao 
sa osuđenim na smrt. 


Kaznu je izvršavao u krugu zatvora, kod mrtvačnice, gdje su se nalazila 
montažna vješala. Kad izvrši kaznu skidao je rukavice i ostavljao ih na mrtvacu. 
U lošem sjećanju kao mučitelj i zao čovjek, ostao mi je i Savo Petrović, radio je u 
osuđeničkoj kuhinji, civil. Uvijek je bio nasmijan, ali cinično, pakostan, uživao je 
da ljude muči glađu. Neda robijašima da jedu, a ljudi gladni, rade se teški poslovi. 
Neda hljeba, a ima hljeba. Zatvor imao svoje žito, čovjek da umre od gladi...Neka 
mu bog oprost, ja mu ne mogu oprostiti. Za moje robije u Zenici se promijenilo 12 
ili 13 upravnika. Ne mogu više sviju da se sjetim, kažu da čovjek, ono što ne voli, 
brzo zaboravlja. 


Ja sam otpušten 1.2. 1937.g. Došla mi žena u posjetu, a ja ne znam da idem 
kući. Pomilovali me oko četiri godine. Bila je nedjelja, hladno, vedro, ono zubato 
februarsko sunce a meni od nekakvog čudnog osjećaja vruće ko u po ljeta. Nije 
tog dana radilo Nadleštvo, jer nedjeljom inače nije radilo, i zamalo me pustiše. A 
nešto sam ranije razmišljao, ukoliko me ne pomiluju, da napravim takav karambol 
i rusvaj u Zavodu da se pamti dok je onih zidova. Ja sam ustvari bio primjeran i 
disciplinovan robijaš, nisam pravio nikakve naročite probleme i imali su osnove da 


18 
me puste. 


6. DŽELAT - DRAGUTUN KARLO HART 


, U Zavodu u Zenici postojala je i institucija dželata koji je vršio smrtne presude. 
Neki od njih mogu se samo poimenično identifikovati kao npr. Alojz Sajfrid ili 
Mauzner dok najviše ima podataka o Dragutinu Karlu Hartu. Prvo asistiranje 
izvršenja vješanja trebao je Hart da obavi u jesen 1922.g. u Tuzli. Osuđeni na 
smrt bio je Juro Kerošević, legendarni husinski rudar. Uzalud su Mauzner i njegov 
pomoćnik doputovali u Tuzlu, jer je Kerošević uoči izvršenja smrtne kazne izvršio 
samopovredu. Uzalud će ova dva dželata doći u Tuzlu radi Keroševića i drugi put, 
za mjesec dana, jer će ga kralj pomilovati od smrtne kazne. Prvo asistiranje vješanja 
obavio je polupijani Hart u Mariboru. Zatim će do 1925.g. pomoći Mauzneru 
da objesi 25 nesretnika, raznih zlikovaca i krvnika, ali i onih, koji su se ozbiljnije 
drznuli da postojeći sistem promijene. 


!8— Sjećanja zabilježio:F.Lipničević i M.Lučić 

Te, 1925.g., u svojoj 43. godini, položio je Hart državni ispit za službenog 
izvršitelja smrtne kazne. U svojoj sedamnaestogodišnjoj dželatskoj karijeri, kako je 
izjavio novinaru povodom svoga 60-tog rođendana, objesio je sto osam osuđenika. 
Inače, za tih sedamnaest godina Hart se više puta pojavljivao sa kraćim intervjuima 
u tadašnjim novinama. -Molim vas, da se razumijemo, ja sam službeni izvršitelj 
smrtne kazne i službenik sam Kaznenog Zavoda u Zenici. I kao takav na traženje 
suda, odlazim tamo gdje sam potreban, jer drugog izvršitelja smrtne kazne u državi 
nema. Ne podnosim riječ ,,krvnik" jer mi smeta i vrijeđa me. Krvnik, šta je to 
krvnik? 


To je onaj, koji na svoju ruku ubija, to je katil, kako se to u Bosni kaže. A ja, ja 
sam nešto sasvim drugo. Ja sam organ vlasti, koji na osnovu pravomoćne presude 
nadležnog sudskog foruma vrši svoju dužnost. Je li vam jasno? I što ste ono još htjeli 
da čujete. A da, zanima vas kako vršim svoju dužnost. Pa evo, reći ću vam. Nema tu 
nikakve tajne, od toga ne treba praviti nikakvo čudo. Prvo, tu je moj kalendar. Tu su 
upisana imena osuđenih. Ovi koji su precrtani, ti su u međuvremenu pomilovani. 
Ovi sa crvenim križićima ispred, ti su već justificirani, a ovi sa plavim, oni još 
čekaju. 


Kada dobijem službenu obavijest o danu i mjestu justifikacije spremam se 
i krećem. Sa mnom putuje i moj pomoćnik. U koferu nosim garderobu koju 
obavezno oblačim pri izvršenju. To su crno odijelo, cilindar šešir i bijele rukavice. 
Rukavice mijenjam pri svakom izvršenju. Tu su još štrik, maska za osuđenika i 
drugo. Samo izvršenje obavlja se po tačno utvrđenom redu. U zakazano vrijeme 
osuđeni se dovodi na mjesto izvršenja, na kome je već podignut stup (vješala). 
Predsjednik sudskog vijeća, državni tužilac, branitelj osuđenog, liječnik, zapisničar 
i ostali koji službeno prisustvuju izvršenju kazne, već se nalaze na licu mjesta. Da, 
tu je još, po želji osuđenog i svećenik. 


Straža zatim dovodi osuđenog iz ćelije u kojoj je proveo svoju posljednju noć, a 
predsjedavajući utvrđuje njegov identitet i ponovo mu čita presudu. Nakon toga ga 
pita, ima li još šta da izjavi. Neki se kaju, neki opet odsutno gledaju ili se skrušeno 
obraćaju prisutnom svećeniku i ljube križ, a neki, bogami, znaju i da kunu. Prpić 
Mali je proklinjao Čarugu, da je on za sve kriv. Predsjednik se onda obraća meni i 
kaže: -Izvšioče smrtne kazne, predajem vam osuđenog, vršite svoju dužnost. Toga 
časa ja i moj pomoćnik pristupamo osuđenom, preuzimamo ga od straže i vodimo 
pod stup. Tu mu otraga vežemo ruke, jer dok stoji pred sudskim vijećem odvezan 
je. Pomoćnik mu zatim pomaže da se uspne na stolac. Ja se za to vrijeme uspinjem 
na male lotre ili na stolac prislonjen uz stup. Lijevom rukom prihvaćam osuđenog a 
desnom rukom mu stavljam omču na vrat i odmah zatim nabacujem masku preko 
glave. Svi prisutni ćutke stoje i skidaju šešire. Istog časa moj pomoćnik izbija stolić 

ispod nogu osuđenog, hvata ga rukama ispod koljena i jednim trzajem povlači 
zemlji, dok mu ja zakrećem šiju...Za nekoliko sekundi gubi svijest. 


Onda silazim dolje, prilazim pogubljeniku i uzimam ga za ruku. Osluškujem 
mu puls i kada ustanovim da više ne kuca, skidam rukavice i bacam ih pod noge 
justificiranog i kažem: - Ja nisam kriv za tvoju smrt. Onda prilazim sudskom senatu, 
naklonim se i kažem: -Slavni sude, pravdi je udovoljeno. Eto to je sve, ne znam 
šta da vam više pričam. -A ako pukne konopac, ma ni govora. To je posebna vrsta 
konopca ispredena od svile i konoplje. Taj ne puca, a za svako izvršenje uzmem 
novi konopac. Stari isiječem. Vjeruje se da komadić takvog konopa donosi sreću. 
Evo vam ako hoćete jedan komad. Ja sam takvih konopaca imao mnogo u rukama. 
Čuvam komadić konopca kojim je obješen zloglasni Čaruga, ali mi nije donio sreću. 
-Nije li grotesno što se za izvršenje svečano oblačite? -Hoćete da kažete, posprdno. 
Nipošto. Smrt je, ma kako i odakle dolazila, nešto veliko, i sveto, i svi koji joj 
prisustvuju dočekaju je s osjećajem poštovanja i pijeteta". 

RAZDOBLJE 1941 - 1945. GODINA 


Njemačka je zajedno sa svojim saveznicima napala 6. aprila 1941.g. već 
razjedinjenu Kraljevinu Jugoslaviju. U Zavodu u Zenici vladala je neizvjesnost. 
Službeno osoblje je u dilemi, kako postupati prema osuđenicima, prije svega 
pripadnicima ,,Kulturbunda" koji su osuđeni kao petokolonaši i njemački špijuni u 
periodu 1939-1941.g., a inače, upućeni su iz Kaznenog zavoda Sremska Mitrovica 
da budu što dalje od fronta. Neki službenici zahtijevaju da ti osuđenici budu u 
povlaštenom položaju, a većina traži da zadrže isti status kao i drugi. Kulturbundovci 
i proustaški elementi smješteni su u prostorije bolnice - Četvrti paviljon. Poslije 
bombardovanja Zenice 13. aprila 1941.g., oni su već dobili izrazito povoljan tretman 
tj. razne povlastice. Upravnik Zavoda Milorad Semiz, zbunjen okupacijom, ne zna 
kako da postupa i zauzme stav. Stražari se počinju dijeliti pod uticajem nastale 
situacije. Jedni se pridržavaju Zakona i Kućnog reda, a drugi, manji broj, čine 
ustupke osuđenicima osuđenim za njemačku špijunažu i proustašku djelatnost. 


U Zenicu 15. aprila 1941.g. ulaze njemačke motorizovane jedinice makadamskim 
putem iz pravca Doboja. Njemačka špijunaža već je ranije prikupila podatke o 
otpremanju kulturbundovaca u Zavod Zenica s namjerom da ih oslobode i jedan 
dio motorizovanih jedinica uputio se prema Zavodu. Dolaze pred glavnu kapiju s 
tenkovima i drugim motornim vozilima i odlaze na razgovor kod upravnika Milorada 
Semiza. Osim upravnika, ovom razgovoru nije niko prisustvovao od službenika 
Zavoda. Rezultat je taj da su istog dana pušteni na slobodu i kulturbundorvci i 
ustaški elementi. 


U Zavodu u Zenici, kao i u drugim ustanovama na području NDH, odmah je 
zabranjena upotreba svih jezika, izuzev čistog hrvatskog. Vlada iz Zagreba uputila je 
Zavodu Zenica ,,Akt o čistoti hrvatskog jezika"! kojim se zabranjuje dalja upotreba 
ćirilice. Svi službenici, koji su ostali u službi, morali su koristiti latinično pismo, 
što je stvaralo probleme budući da su stražari bili polupismeni (inače je bio uslov za 
prijem u službu da se zna čitati i pisati bar na jednom pismu). Oni stražari, koji su 
znali samo ćirilicu nisu bili u mogućnosti da za kratko vrijeme savladaju latinicu, 
pa su bili izvrgnuti ismijavanju i različitim provokacijama, pritiscima i prijetnjama 
da će biti otpušteni. Tako su bili u situaciji da moraju da mole druge stražare da im 
pišu ono što im je posao nalagao. 


U sačuvanoj dokumentaciji Zavoda iz perioda NDH, vidljivo je da se 10. aprila 
(Dan NDH) prešlo sa ćiriličkog na latiničko pismo, tako da su rubrike ,Indeksa 
1941." pola ispisane ćirilicom, a pola latinicom. 

! — FPolitike"/1939.g./, Zabilježio: M.Lučić 


a Taj akt uveden je u "Indeks Kaznione 1941.godine"pod brojem 5669. 

1. SJEĆANJA NA 1941. GODINU 


U arhivu Zavoda sačuvano je sjećanje Vinka Dragovića koji piše: ,Sjećam se 
da smo 10. ili 11. juna 1941.g. ja i Đuro Medan dovedeni u Zavod Zenica. Kao 
politički osuđenici (komunisti) poslati smo ovamo po Pavelićevom rješenju, jer je 
njegova namjera bila da ovdje formira ,,Logor nepoćudnih političkih elemenata". 
Kao takve, odmah su nas smjestili u metalne kaveze, koji su bili odvojeni jedni od 
drugih limom debelim milimetar-dva, a sa strane su imali rešetke. 


Svaki kontakt sa drugim osuđenicima bio nam je onemogućen. Prvi dani su 
bili dosta mučni i teški. Neizvijesnost je grizla. Mi smo, ustvari, ovamo poslati 
bez ikakvih dokumenata, kao pod neku istragu, a rečeno nam je da će optužbe 
naknadno stići. Junački smo se držali, nismo jadikovali ni cmizdrili, ali nismo ni 
isticali da smo komunisti, jer za to je letila glava, a mi smo znali da će biti borbe i 
da će biti pametnije izgubiti je na nekom drugom mjestu. 


Ja i Đuro imali smo sreću da budemo u Zavodu jedan do drugoga (u jedinici 
i dvadesetčetvorci), tako da smo mogli povremeno pričati kroz lim. Obično smo 
koristili buku voza koji je prolazio pored Doma i razmjenjivali po nekoliko rečenica. 
Već prvih dana smo primijetili da nam se dva stražara nešto srdačnije obraćaju. Bili 
smo rezervisani, jer stražari su pokušavali na lijep način ili provokacijom da izvuku 
od nas izvjesne podatke. Ubrzo smo saznali da se ti stražari zovu Ilija i Aleksa (ne 
znam im ni jednom prezime). 


Našetnji su počeli sa nama sasvim neposredno da razgovaraju (šetnja je obavljana 
na malom elipsičnom prostoru iza ,,Staklare"). Ne sjećam se tačno, ali jedan od ove 
dvojice stražara nas je preporučio ljekaru Zavoda na pregled. Znam da je taj ljekar 
bio iz Ljubuškog, po narodnosti Musliman, ali neznam kako se zvao. Mnogo nam 
je pomogao. Ja i Đuro smo bili iznenađeni kako je bio pažljiv prema nama, a još više 
kad je naređeno da nas premjeste u samicu, u kojoj smo imali tretman bolesnika i 
bili zajedno. Posumnjali smo da hoće na lijep način da nešto izvuku od nas. Ubrzo, 
ljekar Zavoda je nestao, Ilija i Aleksa su nas obavijestili da su ga odveli Nijemci, a 
njih dva (pravoslavci) su se pokatoličili. 


Tih dana je počelo opšte klanje između službenika u Zavodu. Sjećam se da su 
jednog stražara, zvao se Jovo, zaklali na očigled nas, pri predaji smjene. Dežurao 
je do ponoći a onda su ga zaklali. Inače, tih dana po našem računu (a mi smo 
uglavnom vodili neku evidenciju i pokušavali na sve moguće načine da dokučimo 
sve interesantne podatke) poklato je i pobijeno oko 30-tak stražara. Dovodili su 
nove stražare one što su bili penzionisani. U krug se uselio nemir, osjećao se zadah 
krvi, čuli su se tupi pucnji u noći, stražari su naličili na krvožedno zvjerinje. Klali 

su se između sebe, a nas, bar političke osuđenike, nisu još dirali. Nismo mogli jesti 
ni spavati. 


Stražari su se noću svakih 15 minuta dozivali pištaljkama. To je bila najjezivija 
zvučna prozivka. U noći su nekud odvozili osuđenike ,,maricom". Bilježili smo 
svaki odlazak ,,marice". Također, udaranje rampe za voz, po čitavu noć, kidalo nam 
je nerve. Đuro više nije htio da izlazi na šetnju. Ja sam izlazio i šetao sam. Dok sam 
šetao mogao sam da čujem razgovor stražara. Pričali su o klanju naroda, psovali, 
pominjali su ubistvo nekog popa u obližnjem selu i bacanje 17 žicom povezanih 
leševa u Bosnu. 


Istog dana, kada je Hitler napao SSSR bili smo o tome obaviješteni od Ilije i 
Alekse, a vidjeli smo to i u novinama. Obradovali smo se. Mislili smo da će SSSR 
brzo pobijediti Njemačku, da je mnogo moćnija zemlja. Odmah smo i mi počeli da 
krojimo planove za podizanje ustanka (ta ideja o dizanju ustanka bila je prisutna u 
svim partijskim organizacijama i zemlji odmah po okupaciji). Prvo smo pokušali da 
dobijemo informaciju o vrsti i količini oružja u Zavodu, zatim da saznamo mjesto 
gdje je oružje uskladišteno i ko sve može doći do ključeva od tih prostorija, zatim, 
kakvi su službenici u Zavodu na koje bi mogli računati, koje bi trebalo likvidirati... 
počeli smo utvrđivati raznim kanalima i spiskove osuđenika (kriminalaca na koje bi 
se mogli osloniti). U planu smo predvidjeli sebe kao vođe. 


U punom jeku rada na ovom planu, mene i Đuru iznenada stražari izvedoše 
na raport predstojniku Zavoda (Esad Softić). On nam je kratko saopštio da 
nema naše dokumentacije, da nije po zakonu da nas više drži (iznenadio nas 
je svojom ,paragrafitnošću") i da će nas poslati preko granice. I zaista, na naše 
šokantno zaprepašćenje bili smo sprovedeni do Sarajeva, a od Sarajeva preko 
Ivan—sedla u Hercegovinu (na području Bradine bila je granica NDH). Negdje 
oko Konjica odvezani smo iz lanaca i stražar nas je napustio...Ubrzo smo se našli u 


partizanima. ? 


2. OTPUŠTANJE I HAPŠENJE STRAŽARA 


Za nekoliko dana uslijedilo je naređenje da stražari srpske nacionalnosti predaju 
puške, a ubrzo i naređenje da predaju sablje i opasače. Pošto su potpuno razoružani, 
počeli su ih otpuštati iz službe. Otpuštanje je izvršeno u periodu od 27. jula do 25. 
avgusta 1941.g.? 


2? Sjećanje zabilježio: M.Lučić 
3 — Podaci o otpuštanju su pedantno evidentirani u protokol Kaznione Zenica(od 1941.godine).Otpuštanje 
je izvršeno u devet grupa. Upravnik Milorad Semiz i pravoslavni sveštenik Veljko Grgurević posebno su 
otpušteni. Prva grupa otpuštenih stražara: Svetozar Mašić , Vidosav Petrović, Vladimir Urošević, Dragan 
Cebanović, Milorad Kovačević, Nikola Petrović, Ljubomir Stanković, Vojislav Đurović, Bogdan Popović, 

Poslije otpuštanja prve grupe, otpušten je iz državne službe pravoslavni sveštenik 
Veljko Grgurević, i imenovan je upravnik Ragib Hadžiabdić," a otpušten je nešto 
kasnije direktor Zavoda u Zenici Milorad Semiz.? 


Od 27. juna 1941.g. u Zavodu Zenica nastalo je užasno stanje: vlast NDH lišava 
slobode stražare srpske nacionalnosti," vrši se otpust iz državne službe svih stražara 
i službenika srpske nacionalnosti, vrši se premještaj stražara iz Kaznenog zavoda u 
Staru Gradišku i Lepoglavu, vanredno se unapređuju stražari. Izgone se porodice 
stražara srpske nacionalnosti iz državnih stanova. 


Prema kazivanju porodica stražara lišenih slobode, ustaše su ovo izvršile u tri 
grupe: prva grupa lišena je slobode 27. juna, druga 11. avgusta i treća 25. avgusta 
1941.g. Od 5. septembra 1941.g svi uhapšeni stražari nalazili su se u Zavodu 
u Zenici u samicama gdje su ostali do decembra 1941.g. U to vrijeme familije 
uhapšenih stražara dobivale su različita obavještenja od prijatelja i poznanika. Jedni 
su govorili kako su saznali da su ih poslali vozom u zatvor u Gradišku, a drugi da su 
ih vidjeli u Zavodu Stara Gradiška, neki su tvrdili da su ih Nijemci i ustaše strijeljali 
u Sarajevu i Kruščici. Posljednje obavještenje porodice su dobile poslije oslobođenja 
zemlje, da su likvidirani u Jasenovcu 1942.g." 


3. ZAVOD U RATNOM RASULU 


Po okupaciji zemlje, svi zaposleni stražari u Zavodu u Zenici nastavili su i dalje 
da rade svoje poslove. Bili su to, uglavnom, ljudi sa četiri razreda osnovne škole ili 
samouki, polupismeni. Služba straže je bila preopterećena poslovima i organizacija 
rada je bila vrlo loša, tako da su neki stražari radili po 12 ili 16 sati dnevno. Stražari 
Zavoda su vaspitavani, kao uostalom i drugi službenici Kraljevine Jugoslavije, u 


Radosav Gudurević. 

broj dekreta postavljenja 3782, 

? — broj dekreta 4383 

Druga grupa otpuštenih stražara: Dragoljub Šutović, Bogdan Novaković , Jovo Adamović. Treća grupa 
otpuštenih stražara: Simo Petrović, Nikola Stojanović, Đuro Peić, Savo Petrović. Četvrta grupa uhapšenih 
stražara: Pavle Vuković , Ignjat Petrović i Bogdan Savatović. Već je prije provjeravalo Ministarstvo pravo- 
suđa i bogoštovlja Zagreb pod brojem 4209, da 1 je otpušten iz službe Panto Vuković Bogdan, Mirković, 
Mihajlo Marinković i Mehmed Čuhurija.Peta grupa otpuštenih stražara: Bogdan Zekanović 449, Dušan 
Pikupa, Vasilije Sekzlić, Jusuf Zakija , Branko Sandić, Radosav Šimšić, Mihailo Vasić i Dragomir Milo- 
vanović. Šesta grupa otpuštenih stražara: Jovo Predojević , Mihajlo Samardžić,.Sedma grupa otpuštenih 
stražara: Aleksandar Raskić i Mihajlo Tešulić. Osma grupa otpuštenih stražara: Marko Cvijanović , Ilija 
Mijatović , Milorad Marjanović , Dušan Zelenović , Đorđo Stevanović i Stanko Mišura .Deveta grupa 
otpuštenih stražara: Mladen Aleksić , Pero Josipović , Risto Stanković , Marko Mitrović , Bogdan Mitrović 
i Đuro Antić. Stražari za koje je utvrđeno da su lišeni slobode i likvidirani u februara 1942.godine: Cvija- 
nović Marko, Pejić Aleksa, Sandić Branko, Vuković Jovo, Pikulić Dušan, Seherević Jefto, Bencun Stevan, 
Mijatović Ilija, Stepanović Đorđe, Mirković Bogdan, Šimić Radosav, Stevanović Cvijan, Petrović Ignjat, 
Savić Bogdan, Antić Đuro i Aleksić Mladen. 

7 Zabilježio:Smajo Bićo 

duhu postojećeg režima, slijepa pokornost starijem: kralju, ministru, upravniku, 
zapovjedniku, podnaredniku, blagajniku i svima onima koje su oslovljavali sa 
,gospodine". Navikli da rade po naređenjima, počeli su da izvršavaju i zadatke vlasti 
NDH: 

4. IZUZECI 


Istina, bilo je pojedinačnih slučajeva gdje se pružao izvjestan blaži otpor. Tako je, 
naprimjer, stražar Ibrahim Šestić odbio da odmah stavi oznaku NDH na uniformu. 
Zatim, Rudolf Jurišić, koji je govorio da ne treba zatvarati poštene ljude i da to nije 
dobro, niti će na dobro izaći. Najenergičniji otpor nedoličnom ponašanju Nijemaca 
i ustaša pružio je Husein Kulenović. On je radio kao blagajnik u Zavodu, a obavljao 
je i neke druge funkcija u gradu. Zbog bojkota neprijatelja više puta je premještan 
sa jednog na drugo radno mjesto. Vjerovatno je ocijenjeno da je simpatizer ili 
saradnik NOP-a, pa ga 1941.g., kao nelojalnog građanina i službenika šalju u logor, 
gdje je zvjerski likvidiran.? 


5. PARTIZANSKI NAPAD 


Prva zenička partizanska četa, kojom je rukovodio komandir Todor Butina 13. 
decembra 1941.g. izvršila je napad na Zenicu i napadnuta je i ekonomija Zavoda 
koja se nalazila u Radakovu i bila poznata u gradu kao Kaznioničko polje'". Partizani 
su na ekonomiji zarobila tri stražara i nekoliko osuđenika koji su se tu nalazili. 
Osuđenike su oslobodili i dozvolili im da mogu ići kuda hoće. Oni su se podijelili 
u dvije grupe: jedni su otišli u svoje krajeve i time se oslobodili izdržavanja kazne, 
a drugi su se ponovo vratili u Zavod. Stražarima koji su tom prilikom zarobljeni, 
ponuđene su dvije mogućnosti: da se priključe partizanskim jedinicama ili da idu 
kuda žele. Oni su se odlučili da se vrate svojim kućama i poslije u Zavod. Prije 
puštanja im je oduzeto oružje i ostala oružana sprema." 


Čim su se vratili u Zenicu, stražari su otišli u Zavod i obavijestili upravu šta im 
se desilo. U upravi su već znali da je izvršen napad na ekonomiju i da su stražari i 
osuđenici zarobljeni, ali su sada bili iznenađeni da su partizani pustili zarobljene. 
Iznenađenje je bilo još veće kada su saznali da su se partizani prema njima krajnje 
ljudski odnosili i da su im dozvolili da se sami opredijele kuda žele. Ovaj događaj je 
među stražarima Zavoda bio povod za razne komentare i nagađanja o partizanima. 
Bilo je to vrijeme kada su sve vojske postupale surovo i neljudski, zbog čega ih 
narod nije ni volio. 


Arhiv Zavoda u Zenici (sjećanja) 
Arhiv u Zavodu u Zenici (sjećanja) 
Arhiv u Zavodu u Zenici (sjećanja) 
Arhiv u Zavodu (sjećanja) 

Rijetki su opisi boravka u Zavodu u Zenici iz perioda 1941-1945.g. U jednom 
od njih piše: , Robijaški život bio je vrlo podnošljiv. Hrana je bila očajna, ali imali ste 
pravo na pakete i na posjete. U Zenici nije bilo neke posebne tučnjave zatvorenika, 
osim kada sam bio premješten u Mitrovicu. Ali u Zenici sam bio siguran za svoj 
život. Upravitelj kaznionice bio je neki Hadžiavdić, zatim neki dr. Muminović ili 
Muminagić, koji je bio doktor medicine, jedan vrlo fini čovjek. Kad sam prebačen 
tamo, umro je stražar koji je bio fotograf, i oni su trebali fotografa, međutim, nisu 
htjeli nikog da zaposle nego su pitali robijaše da li znaju da fotografiraju. Pošto sam 
se malo bavio fotografijom iz hobija javio sam se i postao fotograf u Zenici. 


U Zenici je bilo vrlo civilizirano, ja ne znam da li se uopće nekad nekog istuklo, 
ili je neki stražar možda nekog udario, dok je tučnjava u Mitrovici bila redovita 


stvar, često su tukli i zlostavljali robijaše". ? 


6. RASELJAVANJE ZAVODA 


Početkom 1942.g. Zavod su sasvim preuzele oružane njemačke jedinice. U roku 
od dva dana, a vjerovatno po ranije utvrđenom planu, svi osuđenici su otpremljeni 
u Kaznionicu Sremska Mitrovica. U zeničkom Zavodu Nijemci su ostavili samo 
pet osuđenika: brijača, krojača, kotlovničara i dva čistača kruga. Sa ekonomije 
Zavoda, koja je bila prilično bogata, otpremljene su krave, konji, svinje i bikovi 
u Kaznionicu Lepoglava. Stražari su isto tako premješteni u Sremsku Mitrovicu i 
Lepoglavu, a jedan je broj premješten u Sarajevo, neki u Dubrovnik i u Bosansku 
Gradišku (gdje je bio logor), vjerovatno da u njemu rade. ? 


Krajem 1942.g. i tokom 1943.g. veći broj stražara vraćen je iz tih kaznionica i 
penzionisan. To su uglavnom bili stariji stražari i oni koji su imali puno djece. Po 
raseljavanju Zavoda, u njemu je ostalo i nekoliko službenika čiji je zadatak bio da 
čuvaju alat i inventar ekonomije. To su bili: upravnik Ragib Hadžiabdić, blagajnik 
Husein Kulenović, stražari Ismet Kaknjo i Derviš Husović. Oni su smješteni u 
zgradu Zavoda. Sa njima u ovoj zgradi boravili su osuđenici Đorđe Radivojević 
i Martin Jeličić. U toku rata, kao upravnici u Kaznionici, radili su još i Šaćir 
Konjhodžić i Nurudin Arapčić. 


7. MISTERIJA RADIVOJŠA 


Zanimljiva je priča o Đorđu Radivojeviću, čovjeku koji je tokom čitavog II 
svjetskog rata boravio u Zavodu Zenica i koji je u vrijeme, kada su otpušteni, 
zatvarani, odvođeni u logore i likvidirani svi službenici i čuvari srpske nacionalnosti, 


= Adil Zulfikarpašić: Misao, pogledi i sjećanja. -Sarajevo 2005. Str.35-36 


B= Sjećanja u Arhivu u Zavodu 

od robijaša , unaprijeđen" u službenika, iako je i sam bio srpske nacionalnosti. On 
je jedan od one dvojice osuđenika, koji su tokom čitavog II svjetskog rata boravili 
u zeničkom Zavodu, i sticajem raznih nesretnih i sretnih okolnosti sačuvao glavu. 
Bolest mu je odnijela djecu, žena se objesila, otac poludio. 


A onda je uslijedio i njegov zločin. Ubio je čovjeka, knjigovođu u uredu u kome 
je i sam radio. Povod ubistva bila je optužnica da je Radivojević izvršio pronevjeru 
pomažući se falsifikatom. Osuđen je na 10 godina robije. I za trenutak utihla je 
njegova životna drama u monotonim tokovima robijaške svakodnevnice zavoda u 
Zenici. Stiže rat i njegove strahote uvlače se u zidine Zavoda. 


Za Đorđa Radivojevića, po nacionalnosti Srbina, lično se kod uprave Zavoda 
i njemačkih vlasti, interesuje novoimenovani ministar finansija NDH, čovjek 
koji je bio na dužnosti šefa ureda u kome je Radivojević izvršio ubistvo. Ministar 
službenim dopisom, koji potpisuje Pavelić, naređuje da se Đuri Radivojši (sada 
promjenjenog imena i prezimena) povjere poslovi i računovodstva Zavoda i da ne 


boravi sa ostalim hapšenicima, te da se nigdje ne premješta iz Zenice. ? 


Dolaskom Čerkeza za obezbjeđenje Zavoda, Radivojša postaje i sam premetom 
iživljavanja i zlostavljanja. Tražili su da im Radivojša donosi rakiju i to u većim 
količinama, po deset litara dnevno." A kada nije mogao pribaviti dovoljno rakije 
onda su ga Čerkezi prislanjali uz zid, stavljajući mu prazne flaše na glavu, jednu po 
jednu, i pucali u njih i srećom, nijedan metak ga nije pogodio u glavu. 7 


Dolaskom Čerkeza obezbjeđenje Zavoda je oslabilo. U narodu se brzo pročulo 
da se Čerkezi opijaju i da se lako podmićuju dobrom rakijom. Tako je neka posjeta, 
preko Radivojše, dala pletenku od 10 litara ljute prepečenice i nešto meze za vojnike 
te su se Čerkezi opili. To je iskoristila jedna grupa osuđenika simpatizera NOP-a 
i organizovala bjekstvo. Među bjeguncima bio je i Đorđe Krsmanović koji se sa 
bjeguncima priključio partizanima. 


Ovo bjekstvo prikriveno je i u samom Zavodu, čuvalo se kao najstrožija tajna. 
Ni svi službenici nisu znali za njega. Radivojša je znao te je rekao onom istom 


građaninu, kome se povjerio da se osjeća da je u službi zločina: ,, Vraćam im dugove, 


vrijeme je osvete". '? 


Arhiv u Zavodu (sjećanja) 

Arhiv u Zavodu (sjećanja) 

Arhiv u Zavodu u Zenici (sjećanja) 

Arhiv u Zavodu u Zenici (sjećanja) 

Arhiv u Zavodu (sjećanja zabilježio:M.Lučić) 

8. JAČI OD SMRTI 


Samo u januaru i početkom februara 1943. g. uhapšeno je sa ove teritorije oko 
500 ljudi i žena i svi su bili zatvoreni u Zavodu u Zenici, koji je za tu priliku 
nazvan sabirni logor. Ovdje su oficiri njemačke komande, uz ispitivanje i mučenja 
uhapšenih, vršili i selekciju za otpremanje u koncentracione logore i za strijeljanje. ? 
Uglavnom, riječ je o članovima tetovske partijske ćelije koji su lišeni slobode 
(sekretar Nazif Bajramović, član Rifet Čolaković i Salih Skomorac, saradnici NOR-a 
od 1941.g.),?" 


9. BEZUSPJEŠNA SASLUŠAVANJA 


Svi pohapšeni su bili smješteni u Glavnu kuću, blok ,,C", prizemno. Tu su 
bile samice i oni su bili razdvojeni. Nisu znali jedan za drugoga jer su privođeni 
pojedinačno. Samice su obezbjeđivali njemački vojnici naoružani automatima. Na 
saslušanje su odvođeni tiho, tako da njihovo kretanje hodnikom ostali nisu mogli 
čuti. Saslušavanje je vršio njemački oficir uz pomoć prevodioca, Ota Cipra (radio u 
Zavodu kao mašinista). Prilikom saslušavanja pokušao je da bude taktičan. Nudio 
im je da sjednu, davao im cigarete, pitao koga imaju od bliže rodbine. Zatim je 
glumio zabrinutost što su zlostavljani i grdio ustaše što su to radili. Usput je veličao 
firera, njemački narod i njegov ,human" odnos.?' 


Oficiru se žurilo da dođe do važnih podataka o komunistima u Zenici, ali pošto 
saslušanje nije ništa otkrivalo, mijenjao je taktiku. Svi uhapšeni su izvedeni iz 
samica, podijeljeni u dvije grupe i strpani u dvije samice (drugu i četvrtu od Trećeg 
paviljona, treća je ostavljena prazna). Zatim iz svake samice vojnici su izveli po pet 
ilegalaca i odveli ih na vrata prema Trećem paviljonu, doveli ih do zida (tu je bila 
trafostanica i korparska radnja). Tu su ih čekali krampe i lopate. Naređeno im je da 
kopaju. Bilo im je jasno da kopaju svoju grobnicu. Kada su završili kopanje vraćeni 
su pod jakim obezbjeđenjem u samicu. Odmah su saopštili drugovima da su kopali 
grobnicu i da će ih Nijemci strijeljati. Njemački vojnici ih nisu više sprečavali da 
razgovaraju, jer je upravo i bio cilj Gestapoa da se strijeljanjem zaplaše i tako saopšte 
podatke o aktivnostima komunista.?? 


Sutradan, 24. januara 1943.g., dakle, poslije 24 sata od kopanja grobnica, 
njemački vojnici upadaju u samice. Izdvajaju Bajramovića, Čolakovića i Skomorca, 
skidaju im odjeću do pojasa i vežu im ruke bodljikavom žicom. Zatim ih po komandi 


Ćamil Kazazović, Zenica, str.78 S.Uzunović, Stope u vremenu.- Zenica, 2001,str.112 
Ć. Kazazović, isto, str. 78 
Ć. Kazazović, isto, str. 79 
Ć. Kazazović, isto, str. 79 

odvode polunage po januarskom mrazu do iskopane grobnice i strijeljaju. Prilikom 
odvođenja na strijeljanje Nijemci nisu spriječili druge ilegalce da to gledaju. Pošto 
se iz samice nije mogla dobro vidjeti jama iznad koje su odvedeni i strijeljani, pucnji 
pušaka bili su siguran znak da je strijeljanje izvršeno. 


Strijeljanje ostalih je izvršeno 26. januara 1943.g., a leševe su pokopala službena 
lica Zavoda na mjestu gdje su strijeljanji. Tako je Zenica izgubila dvadeset 
opredijeljenih boraca? u danima kada su joj bili najpotrebni. Držali su se junački i 
po cijenu života nisu htjeli izdati svoje drugove komuniste i saradnike NOR-a.?4 


10. POGAČE S MIRISOM POBJEDE 


Avgust Matošević iz Osijeka, učesnik NOB-e od aprila 1943.g., borac XVII 
Slavonske brigade, kao vojni zarobljenik boravio je 1944.g. oko mjesec dana u 
sabirno-prolaznom logoru Zenica, koji je bio lociran u krugu Zavoda u Zenici. 
,Bio sam u pratećoj četi XVII Slavonske brigade i kada smo krajem ljeta 1944. g. 
prelazili Bosnu kod Maglaja zarobiše Nijemci mene i još dvojicu drugova. Bili smo 
u vodi kada su nas zasuli mitraljeskom vatrom, tako da su nekoliko partizana ubili, 
a nas pohvataše žive. Iz Maglaja su nas odmah sproveli u Zenicu u prolazno-sabirni 
logor. Prvo veče, i gotovo čitav naredni dan, proveli smo u podrumu jedne veće 
zgrade (,,Staklara") gdje je bila voda gotovo do koljena. Naime, voda je stalno curila 
iz jedne napukle cijevi. Podrum je bio prostran, djelomično ispregrađivan, sa dugim 
centralnim hodnikom a u jednoj njegovoj polovini bilo je mnogo arhive. Zaudaralo 
je na mem, a i ustajala prljava vodurina je smrdila, a noge su nam trnile. Pokušavali 
smo se propinjati uz zid i kroz rešetke gledati šta se događa vani. Znali smo da smo 
u logoru, ali nismo znali šta će uraditi od nas. 


Iz podrumske bare, kroz koju su prolazili svi novopridošli, premješteni smo u 
prljave i tijesne limene ćelije. Poslije nekoliko dana počeli su nas izvoditi van ćelije 
i obavljali smo određene fizičke poslove. U logoru je bilo civila koji su radili u 
šnajderaju. Šnajderaj je bio u baraci. Mi bi unosili u radionice materijal za krojenje 
i iznosili skrojene proizvode, kao i gurali kola sa smećem i izmetom van kruga, 


naravno sve pod vojnim obezbjeđenjem. U krugu je bilo u njemačkoj službi, 

3 Alić Ahmet, zemljoradnik iz Tetova, saradnik NOR-od 1941.godine, Bajramović Nazif, radnik željezare, 
sekretar partijske organizacije "Tetovo", Bajramović Hasan, radnik rudnika, član part.organizacije "Teto- 
vo", Čolaković Rifet, tehničar u željezari, član SKOJ-aod 1939.god. i član partijske organizacije "Tetovo", 
Ismić Meho, radnik rudnika, saradnik NOR-a od 1941.godine, Kovač Mulo, radnik željezare ,saradnik 
NOR-a od 1941.godine, Okan Zulfo, penzioner iz Tetova, saradnik NOR-a od 1941.godine, Skomo- 
rac Avdo, radnik rudnika, saradnik NOR-a od 1941.godine, Skomorac Salih, radnik rudnika, saradnik 
NOR-a od 1941.godine, Skomorac Sejfo, radnik rudnika, saradnik NOR-a od 1941.godine, Selimović 
Fehim, zemljoradnik iz Tetova, sardnik NOR-a od 1941.godine, Šišić Hasan, radnik rudnika, član parti- 
jske organizacije "Tetova" Ć.Kazazović, isto, str.179 

24 Arhiv u Zavodu (sjećanja zabilježio:SmajoBićo) 

kao obezbeđenje logora, dosta folksdojčera, uglavnom Banaćana, jedan od njih, 
crn sa brčićima, bio je komandant logora. Imali smo dosta slobodnog vremena i 
dozvoljavano nam je da se duže zadržavamo ispred zgrade, kao i u sabirnoj sobi. 
Ali, čim zapuca negdje u okolini Zenice, a često je pucalo, odmah su nas povlačili u 
ćelije. Slobodno vrijeme smo počeli da koristimo za ilegalno stupanje u međusobne 
kontakte i otpočinjemo aktivnost.?? 


11. VEZA SA PARTIZANIMA 


Za bjekstvo nije bilo, ama baš, nikakvih izgleda. Počeli smo sa vođenjem dnevnika 
i svakodnevnom analizom situacije i događaja. Dnevnik je vodio Lija Aćimović, 
zarobljeni partizan (i on je bio odnekud iz Banata). Ispisivao ga je u svesci sa tvrdim 
omotom uzetoj iz arhive u podrumu one prostorije gdje smo noćili prvo veče. U 
svesci su bila upisana imena oko pedeset i dva zarobljenika, uglavnom partizana. 
Svesku smo krili ispod jelove daske u uglu sabirne sobe u šljaku. Tu je i ostala po 
našem odvođenju u zarobljeništvo. Za dnevnik sam znao ja, Ilija, Sveto Nikolić i 
neki Šaco (ne sjećam mu se prezimena, bio je po struci krojač). 


Postavili smo sebi za cilj da stupimo u vezu sa partizanima u okolini Zenice. I 
to nam je ubrzo pošlo za rukom. Kada smo nosili robu u civilne radionice zapazio 
sam da me jedna mlada i lijepa djevojka gleda ljubazno i toplo. Bio sam i ja prilično 
privlačnog izgleda. Nešto mislim, zagledala se u mene. I ja odlučim da to iskoristim. 
Zapnem jedanput kao slučajno nogom za nju, pa joj se izvinim i tako stupimo u 
kontakt. Zatim, ona poslije kao poslom dođe u podrum ili magazin dok smo radili, 
koristeći, uglavnom, vrijeme kada su folkadojčeri odlazili da jedu, i tako se ja sa 
njom povežem. Zvala se Seka Marčinković. Odlučim i da je pitam za partizane, a 
ona veli da je u vezi sa njima. Konsultujem se sa Ilijom i drugovima i dogovorimo 
se da pokušamo poslati poruku preko nje. 


Napišemo pismo preko stakla (tehnika se sastoji u sljedećem: ovlaži se komad 
papira, stavi na staklo, preko njega drugi suvi papir po kome se piše. Ispisani papir 
se uništi, a vlažni osuši. Kada se ponovo stavi u vodu sa njega se može čitati pisani 
tekst). Seka je uručivala našu poštu nekoj Ruži i mi smo počeli da dobivamo poruke 
od zeničkih partizana. Seka nam ih je prenosila usmeno. Poručivali su nam da će 
uskoro sloboda, da se Nijemci povlače, da će Zenica biti oslobođena. U logor su 
svakim danom dovodili nove zarobljenike kao i civilno stanovništvo iz Zenice i 
okoline. Nama je bio onemogućen svaki kontakt sa zarobljenicima iz drugih zgrada, 


a u našoj zgradi nas je bilo najmanje. ?$ 


7 CG. Kazazović, isto, str. 82 
2 Arhiv u Zavodu u Zenici (sjećanja) 

13. JELI PRIJESAN DROB 


, Uslovi pod kojima smo živjeli u logoru bili su vrlo teški. Hrana je bila krajnje 
loša. Pravili su nam nešto kao čorbu, supu od oguljine krompira. Jeli smo iz konzervi 
bez kašike. Pored gladi mučeni smo i žeđi. Bilo je dana kada nam nisu dali ni kapi 
vode. Živeći u takvim uslovima brzo smo oslabili, spali na kost i kožu. Ja sam imao 
samo oko 40 kilograma. Nisu nas saslušavali niti tukli. Doduše, dobijali smo po 
neki udarac jednom kraćom letvom, crne boje, koju je držao kod sebe folksdojčer 
što nam je dijelio hranu. Uglavnom bi udarao one koji su narušavali red pri obroku. 
I mene je jedanput mlatnuo, ali nije me zabolilo, umalo ne prebi letvu od moja 
izmršala leđa. 


U krugu logora, kod gornjeg zida, ispred naše zgrade bila je klaonica. Gotovo 
svakodnevno stoka se klala za potrebe službenika logora. Meso bi odnijeli, a otpad, 
drob i drugo ostalo bi da mi počistimo. Glad je primoravala zarobljenike da jedu 
taj prijesan i neopran drob. Te slike, kako razvlačimo i kidamo crijeva, najdublje 
su mi se urezale u sjećanje. Naročito se sjećam jednog Bugarina, koji je u tim 
situacijama, mislim pri jedenju crijeva, redovno bio zamazan oko usta zelenom 
stočnom fekalijom iz crijeva. Sjećanje na to i danas mi izaziva gađenje. Ja sam, 
koliko sam se mogao obuzdati, izbjegavao da jedem taj otpad. 


Ishrana se nešto malo popravila pri kraju našeg boravka u logoru zbog neke 
inspekcije. Poslije su nam davali kuhanu konjsku krv, to je jedna masa spužvastog 
oblika, ali i to je bilo vrlo oskudno. U ovako ogavnoj i teškoj situaciji, opterećeni 
neizvjesnošću šta će od nas uraditi, zatim, mučeni glađu i žeđu, doživljavali smo u 
logoru ilijepih, nezaboravnih trenutaka zašto dugujemo veliku zahvalnost građanima 
Zenice. Naime, svako jutro jedna grupa nas zarobljenika pod obezbjeđenjem, 
naravno, gurala je kola sa smećem i izmetom do septičke jame iza zida. Oko puta 
kojim smo gurali kola, kroz baštu, redovno su osvitale bijele, friške, još tople pogače 
(lepine) kao velike pečurke. Nama izgladnjelim tako krasno jelo rasuto po travi 
izgledalo je nestvarno. 


Folksdojčeri nam uglavnom nisu branili da pokupimo te pogače, koje smo 
stavljali pod bluzu i kasnije dijelili sa drugovima u krugu. To nam je pomoglo da 
preživimo. Ulivalo je to u nas ogromnu snagu, jer je to svjedočilo da su građani 
uz nas. Te pogače su mirisale na našu pobjedu. Ne može se izraziti zahvalnost 
nepoznatim građanima Zenice koji su u tim teškim danima pružali dragocjenu 
pomoć. Pa to je zaista bilo nestvarno, jesti pogače u logoru. Sve sam mislio, ako nas 
sve logoraše pobiju, hoće li se ikad saznati koliko su nam pomogli građani Zenice. 


Ne mogu da ne pomenem da je i među folksdojčerima koji su nas obezbjeđivali, 


51 


dr. Salih Jalimam - Razdoblje od 1941 - 1945 


bio poneki dobar čovjek. Tako jedanput oni se nešto uznemiriše, uzvrtili se, nešto 
su tražili, i započe pretres cijelog logora. U našoj skupnoj sobi bila je slama i tu 
je neko bio sakrio nekoliko jabuka. Jedan iz grupe, koja je vršila pretres, razgrnu 
slamu i vidi jabuke, ali brzo ih zagrnu da drugi ne vide. A mogao je nekoga od nas 
zbog toga opasno kazniti ili čak i strijeljati jer su ispod nas bili neki magacini hrane, 
tu je bilo i jabuka, a ukrasti odatle (moglo se kroz prozor) bilo je opasno po život. 


14. BEBE I MAJKE NA PRUZI 


Svako moje sjećanje na zenički logor je nerazdvojno od sjećanja i na podvig koji 
su izvele zeničke majke u ljeto 1944. g. Mislim da je taj podvig ravan herojstvu. 
One su, ustvari, odgodile vrijeme našeg transporta u zarobljenštvo. Naime, onog 
dana, kada smo trebali biti transportovani za Njemačku, tj. kada je voz krenuo, one 
su iznijele i stavile na prugu svoju djecu, bebe u pelenama i same stale na prugu. 
To što sam tada vidio i doživio toliko svježe živi u meni, kao da se juče desilo. Plač 
djece, zapomaganje majki, zvižduk lokomotive, cvilenje kočnica. To često sanjam. 
Voz sa zarobljenicima je stao i transport je vraćen. Ustvari, sačekana je noć i u noći 
oko 23 sata opet su nas potrpali u voz i mašina je zahuktala. Ali, ubrzo smo čuli jaku 
eksploziju od čije detonacije se voz zatresao. Transport je stao. Čujemo od službene 
pratnje voza da je tu negdje most miniran, most preko koga prolazi pruga. 


Nešto duže smo se ovdje zadržali, postavljeni su pontoni i mi smo pod jakim 
obezbjeđenjem prebačeni na drugu stranu rijeke, odakle smo dalje transportovani. 
Sa nama u transportu bio je neki hodža iz Zenice, fin čovjek, zatim, predsjednik 
suda i direktor Željezare. Dok smo čekali prebacivanje preko rijeke hodža je saopštio 
da je ,danas Bajram" i pozvao Muslimane da se mole za spas. Poslije smo čuli da su 
zenički partizani minirali most jer je njihova ilegala pratila naš utovar. 


Od lica koja sam još zapamtio iz zeničkog logora u sjećanju su mi i dvije mlade 
i vrlo lijepe učiteljice, čini mi se da su bile iz Novog Sada. I one su bile zarobljene 
u logoru i sa nama transportovane. Ja sam jednoj, krijući kroz žicu, kada su nas 
sprovodili u transport, dao kašiku. Vidio sam je kako šakom iz konzerve jede supu. 
Toliko sam zapamtio izgled njenog blijedog, ali prelijepog lica, prepoznao bi je i 
danas da je vidim". 


Posljednje, zanimljivo sjećanje je dr. Vojislava Kecmanovića: ,,Uz put sam svratio 
u zeničku kaznionicu. Od sudskih kažnjenika u njoj nema nikoga. Navodno, 
odvedeni su. U posljednje vrijeme u kaznionici su bili zatvoreni i taoci, a sad su u 
njoj zarobljenici-Nijemci i Italijani. Zatekao sam ih kako čiste i raskrčuju dvorište 
i zgrade. Robovi uvijek izgledaju bijedno, pa i u ovom slučaju. Obišao sam i tzv. 


7 Arhiv u Zenici (sjećanja zabilježio M. Lučić) 


52 


dr. Salih Jalimam - Razdoblje od 1941 - 1945 


,Staklenu kuću" i ćeliju u njoj, gdje sam 1917.g. provodio teške dane robije i gladi. 
Pogledao sam i čuvene sale sa po pedeset kaveza u koje su bili smješteni kažnjenici. 
Drugovima i danas ti kavezi izgledaju čudni, neobični i strašni. I meni to sve danas 
izgleda strašno, ali u ono doba bila mi je strašna jedino glad, od koje su se muke 


podnosile, pa i umiralo. Hronična glad je mnogo strašnija od totalne gladi".?$ 


Prema Glavnom indeksu, u periodu od 1918. do 1945. g. na izdržavanju kazne 
u Zavodu u Zenici bilo je 6.969 osuđenih lica. Posljednja osoba koja je evidentirana 
došla je na izdržavanje kazne 27. marta 1942. g., a radi se o Murisu Karameliću. Svi 
zatečeni osuđenici pušteni su na uvjetni otpust 23. decembra 1942. g. 


2 Vojislav Kecmanović, str.225-226. Boravio: 15. IV 1945. 

Slavko Marić - Poslijeratni period 
POSLIJERATNI PERIOD 


Vremenska razdoblja koja su obrađena kao posebne cjeline, imaju određene 
zajedničke karakteristike i specifičnosti, po kojima se razlikuju od drugih perioda. 
Ovoseodnosi, prije svega, nafunkciju i mjesto zatvora u okviru određenog društveno- 
političkog uređenja, bitne odlike sistema izvršenja kazne, kao i na način njegove 
primjene u svakodnevnom postupanju sa osuđenim licima. Ključne promjene u 
funkcioniranju zatvora prouzrokovane su uglavnom dejstvom spoljnih faktora, 
ratovima, formiranjem novih država i uspostavljanjem vlasti, koja preuzima zatvore 
kao sastavne dijelove pravnog poretka i nameće im svoju upravljačku strukturu i 
interese. 


Prema navedenim kriterijima, vremenski period od 1945. g do 1992. g. mogao 
bi se obraditi kao jedna cjelina, međutim, tokom ovog dugog razdoblja dešavale su 
se postepene, ali bitne promjene upravljačkog sistema, koje se odnose prvenstveno 
na svrhu izvršenja kazne zatvora, strukturu i broj osuđenih na izdržavanju kazne. 
Ovo su razlozi zbog kojih će se posebno obraditi poslijeratni period, bez obzira što 
se spoljni, društveno-politički okvir, u suštini nije bitnije promijenio. Vremensko 
razdoblje od 1945. g. pa do kraja pedesetih godina je izuzetno interesantno - to je 
period obnove zatvora i vrijeme dolaska prvih osuđenika, formiranja rukovodnih 
struktura, stvaranja uvjeta za smještaj i ishranu osuđenih, izgradnje radionica i 
proširenja smještajnih kapaciteta. 


U ovom periodu na izdržavanje kazne zatvora dolazi više od 24 000 osuđenih, 
a povremeno se u zatvoru nalazilo gotovo 5 000 lica, od čega ogromnu večinu ćine 
pripadnici poraženih strana u II svjetskom ratu. U isto vrijeme, zaposleno osoblje 
je, u pravilu, regrutirano iz partizanskih jedinica. I nakon završetka II svjetskog rata, 
u zeničkom zatvoru su se, oči u oči, dugo vremena gledali pobjednici i poraženi u 
tek završenom ratnom sukobu. 


ZATVOR KAO LOGOR 


KPD (Kazneno-popravni dom) Zenica je u jednom, vrlo kratkom, poslijeratnom 
periodu egzistirao istovremeno i kao zatvor i kao logor, u koji su upućivana i 
lica nad kojima nije vršena istraga, niti su suđena za bilo koje krivično djelo. 
Nešto više o ovim osobama koje su bile u statusu logoraša možemo saznati samo iz 
protokola! koji je vođen kao , Tajni protokol" i koji je gotovo slučajno pronađen u 
zatvorskoj arhivi. Atribut ,tajni" ovaj protokol je vjerovatno i dobio zbog toga što je 
sadržavao podatke o osobama koje su dovođene i odvođene iz zatvora, a o kojima 

nema pomena u zvaničnim evidencijama. Iz Protokola se vidi da je postojalo i 
Pravilo logora, koje je dostavljeno na uvid i Ministarstvu unutarnjih poslova, a koje 
na žalost, nije sačuvano. 


Iz , Tajnog protokola" se može vidjeti da su prve dvije grupe lica u statusu 
logoraša dovedene u zatvor 20.5.1945.g. Jedna grupa je brojala 30 lica i upućena 
je od strane OZNE Travnik, dok je druga grupa, sastavljena od 116 lica, upućena 
od strane OZNE Bosne i Hercegovine. Već tri dana kasnije OZNA grada Sarajeva 
upućuje na prisilan rad 307 lica koja se u Protokolu vode kao , Švabe" pa je za 
pretpostaviti da se radi o pripadnicima njemačke vojske. Na drugom mjestu u 
Protokolu ? ova lica se vode kao ,,kulturbundovci" gdje se, opet osnovano, može 
pretpostaviti da su u pitanju simpatizeri njemačke i ustaške vlasti. 


Posljednja grupa lica u statusu logoraša upućena je u zatvor 6.6.1945.g. po 
usmenoj naredbi izvjesnog kapetana Flikerta iz Odjeljenja za zaštitu naroda za grad 
Sarajevo. Poslije tog datuma ni u Tajnom protokolu se više ne spominje upućivanje 
ovih lica u zatvor, pa se osnovano može pretpostaviti da je s tim završena kratka 
poslijeratna epizoda u kojoj je zenički zatvor u isto vrijeme bio i logor. Iz dostupnih 
podataka se prilično pouzdano može ustanoviti da je u ovom kratkom periodu 
ukupno u KPD primljeno 1030 lica u svojstvu logoraša. Većina logoraša je vrlo 
brzo upućena na druge lokacije; bilježimo podatak da je već 4.6.1945.g. 319 
Švaba" upućeno na prisilni rad u okolinu Banje Luke, gdje su obrađivali napušteno 
zemljište. 


O ovim licima znamo veoma malo. Poznat je broj onih koji su upućeni u 
zenički zatvor, a evidentno je da je jedan manji dio, prema raspoloživim podacima, 
premješten na druga odredišta, kao što je već spomenuta grupa od 316 ,,Švaba". Za 
ostale se može samo pretpostaviti da su upućivani na druge lokacije, a moguće da 
je dio njih, jedno vrijeme, ostao u zatvoru zajedno sa osuđenim osobama. O ovim 
licima nisu vođene pojedinačne evidencije. Eventualni zajednički spiskovi, ako su i 
postojali, u arhivama nisu pronađeni, tako da je nepoznata sudbine većine. 


OBNOVA ZATVORA 


Tokom II svjetskog rata KPD Zenica nije funkcionirao kao zatvor u koji su 
se upućivale osobe koje su počinile krivična djela i kojima je od strane ovlaštenih 
sudova izricana kazna u određenom vremenskom trajanju. Naprotiv, služio je kao 
sabirni logor, u koji su se bez ikakvog sudskog postupka, na neodređeno vrijeme 
upućivale osobe koje su bile protivnici fašističkog režima. Desilo se po prvi put da 

zatvor ne služi svrsi, za koju je 60 godina ranije izgrađen. 


Pretvorivši zatvor u logor, vjerovatno svjesna njegovog privremenog karaktera, 
vojna nacistička uprava ga je tokom okupacije vrlo loše održavala, a nakon 
oslobođenja Zenice 12.4.1945.g., napuštajući zatvor, namjerno je počinila veliku 
materijalnu štetu na objektima i na infrastrukturi, i što je posebno bitno, uništila 
je gotovo svu dokumentaciju, kako iz perioda II svjetskog rata, tako i iz vremena 
Austro-Ugarske monarhije i Kraljevine Jugoslavije. 


Novouspostavljenoj, pobjedničkoj vlasti, odmah je bila potrebna institucija kao 
što je to bio KPD Zenica. Zatvor joj je bio neophodan da bi imala gdje smjestiti svoje 
protivnike, poražene snage u tek završenom ratu, kao i one koji nisu sa simpatijama 
gledali na novi društveni poredak. Zbog toga su u vrlo kratkom vremenu poduzete 
sve potrebne mjere da se zenički zatvor osposobi za prijem novih ,stanara", koji 
će i sami učestvovati u obnovi zatvora. Ponovila se situacija slična onoj od prije 
60 godina kada su osuđenici gradili zatvor; dali su svoj puni doprinos njegovoj 
obnovi. Iz izvještaja? o poduzetim radovima na obnovi Kazneno-popravnog doma 
Zenica može se vidjeti da su stambeni objekti i infrastruktura bili u takvom stanju 
da nisu pružali ni minimalne pretpostavke da odmah posluže svojoj svrsi. Većina 
objekata je bila u velikoj mjeri devastirana: vrata i prozori polomljeni, električne 
i telefonske instalacije pokidane, centralno grijanje van funkcije, a vodovodna 
mreža uništena. Nekoliko objekata je prema izvještajima bilo direktno pogođeno 
bombama velike razorne moći, usljed čega je većina krovova na paviljonima bila 
potpuno uništena, kao i dio zida koji je okruživao zatvor. Sve vrijedno je odnešeno 
iz kruga zatvora, a strojevi koji se zbog težine nisu mogli transportirati namjerno 
su uništeni i onesposobljeni. Pored objekata u krugu zatvora slično stanje bilo je 
i na stambenim objektima, takozvanim stražarskim i činovničkim kolonijama, 
namijenjenim za smještaj zaposlenog osoblja. 


Odmah po dolasku prvih osuđenika na izdržavanje kazne izdvojeni su oni koji 
su imali iskustva u radu na građevini, te se od njih formiraju ekipe zidara, limara, 
molera, bravara tesara i ostalih struka, koje su bile neophodne za adaptaciju oštećenih 
objekata i stvaranje uvjeta za prijem većeg broja osuđenih. Interesantno je da su 
ručni alat, kao što su burgije, makaze, let lampe, testere i slično, sa sobom donijele 
osuđene osobe, da bi se tek kasnije ostali potreban alat izrađivao u djelomično 
osposobljenim zatvorskim radionicama. Sav građevinski materijal, bez pomoći 
životinjske radne snage, donošen je na rukama sa obala rijeke Bosne i sa rudničkih 
haldi. Obnovljeno je 2400 m krovova, napravljeno je 240 novih prozora, 800 m 
oluka, ponovo su razvedene električne, telefonske i vodovodne istalacije. Centralno 

grijanje je osposobljeno na taj način da je iz kruga Željezare donesen jedan stari 
kotao, koji je stavljen u funkciju uz pomoć stručnjaka iz Željezare. 


Higijenske potrebe osuđenih trebalo je da zadovolji novo kupatilo sa osam 
tuš baterija, a sazidane su posebne peći za sušenje rublja i dezinfekciju od ušiju. 
Osposobljena su i dvoja zaprežna kola i napravljene teške saonice za prevoz materijala 
zimi, a kao kuriozitet ističemo da je ulovljeno stotinjak riba iz rijeke Bosne, koje 
su ubačene u očišćeni ribnjak, odnosno, bivšu Jozefininu fontanu. Osim objekata 
u krugu zatvora, obnovljene su i zgrade činovničke i stražarske kolonije, koje su, 
takođe, bile uništene za vrijeme rata, posebno stražarska kolonija, koja je bila 
direktno pogođena bombom. 


Svi ovi radovi su završeni u roku od tri mjeseca, a izvodila ih je grupa od 60 
osuđenih osoba, od kojih su 30 bili zanatlije, a ostali pomoćni radnici. U svom 
izvještaju! upućenom Ministarstvu unutarnjih poslova, uprava zatvora ističe 
zadovoljstvo brzo i dobro obavljenim radovima i posebno naglašava da među 
osuđenima ,,ima veći broj prvoklasnih stručnih sila, kojima treba nabaviti alata 
i oruđa da se ta stručna snaga iskoristi". Očigledno je da su uprava zatvora i 
Ministarstvo unutarnjih poslova vrlo brzo shvatili kakav je potencijal osuđenička 
radna snaga i kako se efikasno može upotrijebiti na obnovi, ne samo zatvora, nego 
i porušene zemlje. 


OSUĐENI 


Nakon što su u vrlo kratkom vremenu, zahvaljujući angažiranosti osuđeničke 
radne snage, stvoreni osnovni preduvjeti za prijem većeg broja osuđenih, KPD 
Zenica je širom otvorio vrata novim osuđenicima. U roku od nekoliko mjeseci 
potpuno se promijenila struktura zatvorenih osoba. Dok su do pred sam kraj 
rata u dom zatvarani protivnici fašističkog režima, odmah po oslobođenju zemlje 
u njemu su se našli pripadnici i simpatizeri tog istog režima. Ogromnu većinu 
osuđenih u prvim poratnim godinama činili su aktivni pripadnici neprijateljskih 
oružanih formacija, Nijemci, ustaše i četnici. Pored njih u zatvoru se nalazio i jedan 
manji broj lica koja su suđena zbog neprijateljske propagande vršene tokom rata, 
solidarisanja sa neprijateljem, jatakovanja i bježanja iz Jugoslavenske armije. 


Prva grupa osuđenih osoba na izdržavanje kazne dolazi 5.6.1945.g.,? dakle jedan 
dan prije nego što je dovedena posljednja skupina osoba u statusu logoraša. Ova 
grupa osuđenih brojala je 8 osoba, koje su osuđene presudom Vojnog suda, a upućene 

su od strane Komande grada Sarajeva. Osuđene je u KPD sprovela grupa stražara 
na čelu sa Ševo Milanom, kojima je to bio prvi zadatak u svojstvu zatvorske straže, 
jer su upravo neposredno prije toga, kao lakše ranjeni i djelomično oporavljeni 
borci 11. krajiške brigade dobili zadatak da obezbjeđuju zenički zatvor. 


Sredinom 1945.g. na mjesto upravnika Doma postavljen je Softić Esad, koji 
je bio upravnik zatvora i između dva rata, pa je kao osoba sa iskustvom i znanjem 
organizirao evidenciju osuđenih osoba. Upravnik Softić u zatvor dovodi Zelenović 
Dušana, koji je prije rata radio kao stražar i djelomično poznavao način vođenja 
zatvorskih evidencija. Zelenović formira osnovne knjige evidencije: indeks, koji 
osuđene evidentira prema početnim slovima prezimena i matičnu knjigu osuđenih, 
koja se vodi prema vremenskom redosljedu dolaska osuđenih na izdržavanje kazne. 
Zelenović je poslu prišao vrlo ozbiljno i odgovorno, pa zahvaljujući njemu imamo 
precizno i tačno vođenu evidenciju o svim osuđenim osobama koje su u ovom 
periodu došle na izdržavanje kazne. Ovaj zadatak nije bio nimalo lagan, jer se 
dešavalo da u istom danu stotine osuđenih budu primane i otpuštane sa izdržavanja 
kazne. 


U matičnoj knjizi pod rednim brojem jedan nalazi se izvjesni Kuzmić Dragutin, 
general Jugoslavenske vojske, osuđen na kaznu zatvora u trajanju od 10 godina, 
zbog toga što je kao njemački zarobljenik u Poljskoj 1941.g. potpisao deklaraciju 
u kojoj se napada NOB. Iako se Kuzmić vodi pod matičnim brojem jedan, što bi 
podrazumijevalo da je prva osoba koja je došla na izdržavanje kazne, to međutim, 
nije tako, jer iz podataka o osuđenom saznajemo da je na izdržavanje kazne 
došao tek 28.7.1945.g. što znači da su knjige evidencije ustrojene tek nakon ovog 
datuma. Prva žena upućena na izdržavanje kazne nalazi se pod rednim brojem 11, 
a radi se o Martinović Anđelki, koja je suđena na kaznu zatvora u trajanju od 
5 godina sa teškim prisilnim radom, zbog stupanja u ustaški pokret i odgajanja 
đaka u ustaškom duhu. Pomilovana je uskoro i sa izdržavanja kazne otpuštena 
već 23.3.1946.g. Interesantno je istaći i prvu osobu koja je nakon izdržane kazne 
napustila zenički zatvor, radi se o Renovica Jovi, koji je kaznu zatvora u trajanju od 
3 mjeseca izdržao već 4.8.1945.g. 


Uprava zatvora je Ministarstvu unutarnjih poslova svakog mjeseca dostavljala 
kompletne izvještaje o ishrani, zdravstvenom stanju, broju osuđenih, detaljno 
opisujući i sve aktivnosti poduzete prema osuđenim osobama. Izvještaji su sastavljani 
vrlo precizno i sistematično. Zavisno od počinjenih djela, svi osuđeni svrstani su 
kao ,,politički", odnosno, ,kriminalci". Kao ,, politički" osuđenici klasifikovani su 
svi oni koji su počinili neko iz vrlo širokog dijapazona krivičnih djela, počevši 
od ratnih zločina, stupanja u četničke, ustaške i njemačke vojne formacije, te 
pomaganja, skrivanja i podržavanja neprijatelja sistema. Među političke osuđenike 

svrstavani su i neki počinioci imovinskih delikata, ukoliko je ocijenjeno da su 
činjeni sa namjerom sabotiranja ekonomskog poretka i nanošenja namjerne štete 
zajednici, a da je lična korist u drugom planu. Kasnije su kao počinioci političkih 
krivičnih dijela označavani i oni koji nisu pristajali na obavezan otkup žita i drugih 
namirnica. Dakle, ako je bilo kojim postupkom bio ugrožen društveno-politički 
sistem, to djelo je kvalificirano kao političko. Nasuprot počiniocima političkih 
krivičnih djela, svi ostali su kvalificirani kao ,kriminalci", a u tu kategoriju su 
spadala krivična djela kao što su ubistva, silovanja, razbojništva, krađe i ostalo. 


Prva osoba koja je došla na izdržavanje kazne, a nije suđena za tzv. politička djela 
bio je izvjesni Kujundžić Pavle, suđen za krađu na kaznu zatvora u trajanju od 8 
mjeseci. Kaznu je počeo izdržavati 17.10.1945.g. Prva osoba suđena za ubistvo, 
koje je uvijek bilo jedno od najčešćih krivičnih djela u zeničkom zatvoru, bio je 
Bukvić Slavko, sa matičnim brojem 1341, suđen na kaznu zatvora u trajanju od 5 
godina. 

Podjela cjelokupne osuđeničke populacije na političke osuđenike i osuđenike 
kriminalce bila je zvanična, tako da ćemo je i mi prezentirati na isti način. Za period 
od 1945.g. pa do 1952.g. vođeni su vrlo detalji pregledi strukture osuđenih osoba 
s obzirom na broj, fluktuaciju, spol i neke druge karakteristike. Iz tabele koju ćemo 
prikazati moguće je vidjeti neke osnovne tendencije u kretanju broja osuđenih, 
odnosa političkih i kriminalaca, primljenjih i otpuštenih sa izdržavanja kazne. 

stanje sa 31.12.1945.godina 


politički 94,4 % kriminalci 5,6 % ukupno promjene tokom 
godine 
muškarci žene muškarci žene došlo | otpušteno 
1223 46 72 0 1341 1552 211 


stanje sa 31.12.1946.godina 


politički 92,3 % kriminalci 7,7 % ukupno promjene tokom 
godine 
muškarci žene muškarci žene došlo | otpušteno 
2044 223 170 18 2455 3456 2342 


stanje sa 31.12.1947.godina 


politički 89,5 % kriminalci 10,5 % ukupno promjene tokom 
godine 
muškarci žene muškarci žene došlo | otpušteno 
2475 409 267 73 3221 2602 1836 


stanje sa 31.12.1948.godina 


politički 88,8 % kriminalci 11,2 % ukupno promjene tokom 
godine 
muškarci žene muškarci žene došlo | otpušteno 
3118 1198 441 100 4857 2809 1173 


stanje sa 31.12.1949.godina 


politički 86,5 % % kriminalci 13,5 % ukupno promjene tokom 
godine 
muškarci žene muškarci žene došlo | otpušteno 
2880 772 473 96 4421 1056 1692 


stanje sa 31.12.1950.g. 


politički 85 % | kriminalci 15 % ukupno promjene tokom godine 
muškarci muškarci došlo otpušteno 
2474 472 2946 1016 2291 


stanje sa 31.12.1951.g. 


politički 75,4 % | kriminalci 24,6 % | ukupno promjene tokom godine 
muškarci muškarci došlo otpušteno 
2744 892 3636 2198 808 
stanje sa 31.12.1952.g. 
politički 64,5% | kriminalci 35,5 % | ukupno | promjene tokom godine 
muškarci muškarci došlo otpušteno 
2795 1536 4331 1776 1081 

KPD Zenica je tokom 1945.g. bio u funkciji nepunih sedam mjeseci i u tom 
periodu na izdržavanje kazne dovedene su ukupno 1552 osuđene osobe. Ogromna 
većina osuđenih, blizu 95% spadala je u kategoriju ,,političkih" osuđenika, kojima 
su izricane kazne zatvora u dugogodišnjem trajanju i to najčešće od 10, 15 ili 20 
godina zatvora. Ovdje opažamo da su drugostepene presude vrlo često višestruko 
niže od prvostepenih, koje su vjerovatno imale za cilj da zastraše protivnike 
režima. 


Međutim, već tokom prve godine izdržavanja kazne značajan broj osuđenih 
je pomilovan ili otpušten na uvjetni otpust. Prvobitno izrečena kazna je sa 
pomilovanjima znala biti prepolovljenja, a uvjetni otpust je često iznosio znatno 
više od polovine izrečene kazne. Po osnovu uvjetnog otpusta ili pomilovanja tokom 
1945.g. sa izdržavanja kazne je otpušteno blizu 200 osuđenih, iako je većini, 
prvobitno izrečena kazna u višegodišnjem trajanju. Uvjetni otpusti i pomilovanja, 
koja su slijedila ubrzo nakon izrečene kazne, vjerovatno su imala svrhu da koriguju 
presude i da eventualno isprave počinjene nepravde. Bez obzira na motive, ta vlast 
je ipak pokazala da je spremna na korekciju svojih odluka. Ovakva praksa izricanja 
drakonskih kazni, koje bi se faktički korigovale kroz višestruka pomilovanja i 
davanja uvjetnog otpusta, nastavila se i kasnije tokom cijelog razdoblje kada su 
većinu populacije činili politički osuđenici. 


U toku oktobra mjeseca 1945. u KPD Zenica dovedeno je više od 40 osoba 
koje su osuđene na smrtnu kaznu strijeljanjem." Jedan broj ovih lica je pomilovan 
i kazna strijeljanjem je zamijenjena kaznom zatvora u trajanju od 20 godina, a 
smrtne kazne strijeljanjem su izvršene nad 28 osuđenih. 


Ime i prezime Datum Ime i prezime Datum 
strijeljanja strijeljanja 
Azinović Ilija 12.12.1945.g_ | Ćuk Anto 2.1.1946.g. 
Kapiđić Sekula 12.12.1945.g. | Omerović Zajko 2.1.1946.g. 
Egić Sejfo 12.1,2.1945.g. | Mulić Mahman 2.1.1946.g. 
Razvić Danko 12,12,1945.g. | Dragić Andrija 2.1.1946.g. 
Numić Hasan 15.11.1945.g. | Hakl Rajmond 2.1.1946.g. 
Santrać Jole 15.11.1945.g. | Kiš Josip 2.1.1946.g. 
Halilbegović Safet_| 15.11.1945.g. | Malić Tutko 2.1.1946.g. 
Bilanđija Nikola 2.1.1946.g. Lozo Mijo 2.1.1946.g. 
Tihić Nezir 2.1.1946.g. Ivanović Silvestar 12.1.21946.g. 
Sinan Liko 2.1.1946-g- Bukvić Osman 17.2.1946.g. 
Osmić Faik 2.1.1946.g. Nuhić Haso 17.2.1946.g. 
Kolenda Hađan 2.1.1946.g. Čosić Anto 17.2.1946.g. 
Čović Bešir 15.2.1946.g. | Pindo Osman 15.2.1946.g. 

I danas, šest decenija nakon izvršenja smrtnih kazni, postoje određene nedoumice 
u vezi sa vremenom, načinom izvršenja, ljudima koji su učestvovali u izvršenju i 
mjestu na kojima su tijela strijeljanih pokopana. Tražeći više informacija o svojim 
očevima i djedovima, nerijetko se zainteresirani i danas obraćaju upravi zatvora, 
tražeći više podataka o osobama nad kojima je izvršena smrtna kazna. Svi osuđeni 
koji su dovedeni u zenički zatvor, a izrečena im je smrtna kazna strijeljanjem, 
uredno su zavedeni u domske knjige, a, za one koji su eventualno pomilovani, 
naznačeno je da im je smrtna kazna oproštena. Za one nad kojima je kazna izvršena 
stoji samo datum izvršenja kazne i naznaka da je kazna izvršena strijeljanjem. 
Sasvim je pouzdano da se izvršenje smrtne kazne nije vršilo u krugu zatvora, 
niti su u streljačkom vodu učestvovali pripadnici zatvorske straže, a ni strijeljani 
nisu sahranjivani na zatvorskim grobljima. Sve ove poslove obavljali su pripadnici 
OZNE i to ne oni koji su radili u Domu. Vrijeme odvođenja pojedinca ili grupe 
lica osuđenih na smrt nikad se nije znalo unaprijed, niti su stražarima bile poznate 
osobe koje su osuđene odvodile i izvršavale smrtne kazne. Takođe, i o mjestima 
na kojima su izvršavane kazne i pokopana tijela postoji mnogo nedoumica; prema 
nekim svjedočenjima i sami učesnici streljačkog voda nisu mogli znati gdje su izvršili 
strijeljanje, jer je sve obavljeno noću u šumi, a do mjesta strijeljanja dovođeni su u 
kamionima pokrivenim ceradom, tako da ni sami nisu imali predstavu u kom se 
pravcu kreću i gdje se nalaze. 


Godina 1946 je karakteristična po ogromnom prilivu osuđenih osoba: nikada 
prije, a ni kasnije, u jednoj godini na izdržavanje kazne nije došao veći broj osuđenih, 
ukupno 3456. I dalje su to u većini slučajeva bili aktivni pripadnici neprijateljskih 
formacija, ali se u isto vrijeme pojavljuje i znatniji broj osuđenih koji su krivična 
djela počinili poslije rata, ali u vezi su sa ratnim događanjima. Tu su prije svega, 
osuđeni za pomaganje, skrivanje, hranjenje odmetnika, te za pripadništvo križarskim 
i drugim organizacijama, koje su djelovale na rušenju postojećeg poretka. 


Postepeno se povećava i broj osuđenih za opći kriminal, a tek nakon više od 10 
mjeseci funkcioniranja zatvora pojavljuje se prva osoba ženskog spola, suđena za 
djelo općeg kriminala. Štrbac Danica na izdržavanje kazne dolazi 13.4.1946.g., a 
suđena je na 10 godina zatvora zbog ubistva. Krajem godine u Dom dolazi grupa od 
9 osuđenih kojima je izrečena smrtna kazna, i nakon što je jedno lice pomilovano, 
smrtna kazna je izvršena nad ostalima. 

Ime i prezime datum izvršenja smrtne 
kazne 

Šoljić Ilija 29.10.1946 
Radman Jure 16.12.1946 
Čoktaš Niko 18.11.1946 
Hasanović Velibor 18.11.1946. 

Radić Stojan 21.2.1947. 

Radić Vid 21.2.1947 
Krajinović Anto 18.3.1947 

Jazvić Ivo 18.3.1947 


U narednim godinama, sve do 1952.g., i dalje u strukturi osuđenih koji dolaze 
na izdržavanje kazne preovladavaju ,,politički", a bitan preokret se desio u maju 
iste godine, kada prvi put u poslijeranom periodu u jednom mjesecu dolazi više 
kriminalaca nego političkih. Tokom mjeseca maja u zatvor dolazi 226 ,,kriminalaca" 
i samo 100 ,,političkih". Mada su politički osuđenici još nekoliko godina bili 
apsolutna većina, od sredine 1952.g. ovaj omjer se postepeno mijenja. Posljednji 
veliki val , političkih" sa stotinama osuđenih, bili su Mladi Muslimani i pripadnici 
Cazinske bune, od 1950.g. do 1952.g. kada su uglavnom okončani svi veliki sudski 
procesi na kojima su političkim neistomišljenicima izricane drakonske kazne. 


U vezi sa postupcima prema pripadnicima Cazinske bune vezana je jedna 
neslavna epizoda iz istorije KPD Zenica. Naime, u ljeto 1950.g. više stotina učesnika 
Cazinske bune dovedeno je u zenički zatvor, ali ne u krug Doma, nego na golu 
ledinu izvan kruga, na mjestu gdje se sada nalazi poljoprivredno dobro. Uhvaćeni i 
dovedeni ljudi su smješeni neposredno pored zida, ograđeni su žicom, živjeli su na 
otvorenom, bez ikakvih higijenskih uvjeta. Hrana im je dostavljana u minimalnim 
količinama, tako da su im osuđeni iz kruga zatvora, krišom, od svog sljedovanja, 
pomagali da prežive. Iz ovog svojevrsnog logora, vođeni su na suđenja, saslušavani, 
osuđivani ili otpuštani, a nakon par mjeseci ovaj logor je raspušten. 


Okončanje masovnih političkih procesa je razlog što je 1953.g. na izdržavanje 
kazne došlo samo 399 osuđenih, i to pretežno ,kriminalaca" što je višestruko 
smanjenje u odnosu na prethodnu godinu, kada je na izdržavanje kazne došlo 1776 
osuđenih. Ovaj trend drastičnog smanjenja osuđenih nastavlja se i slijedeće, 1954.g. 
kada na izdržavanje kazne dolazi samo 230 osuđenih. 


Opadajući broj novoprimljenih osuđenika, zatim primjena masovnih pomilovanja 
i uvjetnog otpusta, prouzrokovala je drastično smanjenje broja osuđenih koji su 
se nalazili na izdržavanju kazne zatvora, tako da se 1955.g. u zatvoru nalazi tek 

oko 2200 osuđenih, što je dvostruka manje u donosu na dvije godine ranije. Broj 
osuđenih , kriminalaca" i , političkih" se izjednačio 1957.g. da bi poslije toga u 
osuđeničkoj populaciji preovladavali osuđeni za opći kriminal. Krajem pedesetih i 
početkom šezdesetih godina broj osuđenih na izdržavanju kazne stabilizirao se na 


brojci od oko 1300. 


Ovim je završena jedna turbulentna epoha u istoriji zeničkog zatvora, kada je 
većina njegovih stanovnika svoj put u zatvor našla zbog djela koja su počinjena 
tokom rata ili su bila povezana sa ratnim dešavanjima. Više od 20 000 lica suđeno 
je za neka od ovih krivičnih djela, a među njima je bilo notornih ratnih zločinaca, 
aktivnih sudionika ustaškog i četničkog pokreta, zatim ljudi čija ideologija ili 
vjerska opredjeljenja nisu odgovarala novouspostavljenoj vlasti, pa i onih koji su se 
protivili obaveznom otkupu žita. 


Na izdržavanju kazne zatvora nalazili su se pisci, vjerski službenici, stručnjaci, 
radnici, poljoprivrednici, pripadnici svih vjera i nacija i nema društvene grupe, 
koja nije bila predstavljena u strukturi zatvorske populacije.. 


Intelektualci | Zemljoradnici Radnici Stručnjaci ukupno 
9,5% 63,6 % 13,3 % 13,6 % 
muški | žene | muški | žene | muški | žene | muški | žene 
403 56 2063 1026 456 189 629 35 4857 


Struktura osuđenih prema zanimanju - izvještaj za decembar 1948.g 
UVJETI IZDRŽAVANJA KAZNE 


U drugoj polovini 1945.g. svi do tada postojeći zatvorski kapaciteti su, 
zahvaljujući velikom naporu osuđeničkih brigada, bili u potpunosti spremni za 
prihvat osuđenih lica. Tu je prije svega bila osposobljena glavna kuća, današnji 
Prvi paviljon, zatim ,,Staklara", Drugi paviljon, dok je Treći paviljon predviđen za 
zatvorski ekonomat, a u Četvrtom paviljonu je smještena bolnica i odjeljenje za 
žene. U Prvom paviljonu su u sobama zatečeni takozvani kavezi, a to su bile vrlo 
uske ćelije namijenjene za boravak jedne osobe, u kojoj se nalazio samo krevet. Sa 
obje strane kavezi su postojale limene pregrade, tako da osuđene osobe nisu imale 
vizuelni kontakt među sobom, dok su sprijeda i na stropovima postavljene rešetke 
kako bi stražari imali puni uvid u sve ono što se dešava u ćeliji. 


U kavezima su osuđeni izdržavalu drugu fazu kazne prema irskom progresivnom 
sistemu, nakon što su prvu fazu, već izdržali u samicama ,,Staklare". Međutim, i 
ovako skučen prostor u kavezima predstavljao je određeni komfor i mogućnost da 

osuđeni ima nekakav svoj intimni prostor, što je bilo moguće sve dok je brojno 
stanje tokom austrougarskog i kasnije perioda Kraljevine Jugoslavije iznosilo od 
500 do 1000 osuđenih. S obzirom da je nova vlast već tokom 1946.g. na izdržavanju 
kazne imala oko 2 500 osuđenih, nije si mogla dopustiti opstanak kaveza, koji su 
zbog racionalizacije prostora odstranjeni. Sada su umjesto kaveza dobijene velike, 
gole površine, na koje je bilo moguće smjestiti mnogo više osuđenih. Naravno, nije 
moglo biti ni govora o tome da svi osuđeni imaju svoje krevete. Da je Dom imao i 
2500 kreveta nedostajao je prostor gdje bi se ti kreveti postavili. U zatvoru je nakon 
rata zatečeno samo 200 kreveta, od čega je dio namijenjen bolnici, a dio civilnim 
osobama koje su radile u zatvoru, tako da osuđene osobe još za nekoliko godina 
nisu mogle računati da će spavati u krevetu, sem u slučaju da se razbole i da budu 
smještene u bolničko odjeljenje. Spavalo se direkto na podu ogromnih soba, gdje 
niko nije mogao imati tačno određeno mjesto za spavanje, ali su osuđeni među 
sobom nastojali uspostaviti nekakav red da bi smanjili međusobne nesporazume. 


Naprimjer, dogovorili bi se da svi spavaju na jednoj strani, kako bi racionalizirali 
raspoloživi prostor. Najoptimalniji način korištenja prostora je bio taj da se duž 
cijele sobe spava u četiri reda sa po 50 do 80 osuđenih. Da bi se shvatilo u kakvim 
uvjetima su osuđeni preživljavali, trebamo si predstaviti da su te velike sobe kasnije 
pregrađene u 15 manjih u kojima boravi ukupno 50-tak osuđenih, a u to vrijeme 
na istom prostoru se nalazilo od 200 do 300 osuđenih i to svi u jednoj prostoriji, 
sa jednim ili dva toaleta. Odlazak noću u toalet je bio poseban problem, jer su se 
osuđeni nakon povratka morali ponovo izboriti za mjesto na kome će spavati. 


Uprava zatvora u prvo vrijeme nije mogla obezbijediti ni posteljinu, pa su osuđeni 
donosili posteljinu od kuće, naravno onaj ko je to mogao, a ostali su se snalazili kako 
je ko zno i mogao i često su bili primorani da od bilo kakvog priručnog materijala 
improviziraju posteljinu i pokrivač. Mnogi osuđenici nisu imali ni tu mogućnost, 
što vjerno odslikava izreka koja se mogla čuti u to vrijeme, da liježu na ,,Politiku" 
a pokrivaju se ,Oslobođenjem". Riječ je naravno, o dnevnim novinama koje su 
korištene kao posteljina. Osuđenička solidarnost je ipak ublažila ovaj problem, jer 
je postojalo nepisano pravilo da onaj ko ima posteljinu, a otpušta se sa izdržavanja 
kazne, tu posteljinu ostavlja onima koji je nemaju. Nešto kasnije, tokom 1947.g. 
u sobe su unesene daske, koje su imale funkciju kreveta, što je donekle ublažilo 
situaciju, jer su osuđeni mogli odrediti koja daska kome pripada, a dvije godine 
kasnije postavljene su slamarice u sobe, što je već predstavljalo određeni komfor za 
tadašnje prilike. 


Osuđenice su u prvim poslijeratnim godinama izdržavale kaznu zajedno sa 
muškarcima, u istom krugu, ali odvojeno po paviljonima i radnim mjestima. 
Zenama je bio namijenjen sprat Četvrtog paviljona iznad zatvorske bolnice. U 

okviru tog odjeljenja postojala je i soba za majke sa djecom. Prema dostupnim 
podacima" uvijek je u zatvoru bilo 5 do 8 malodobne djece, koje majke nisu 
mogle nigdje zbrinuti za vrijeme dok su se nalazile na izdržavanju kazne. Sticajem 
okolnosti, više desetina djece je ni krivo ni dužno, svoje prve korake napravilo u 
zeničkom zatvoru. 


Osuđenice koje su izdržavale kaznu u krugu Doma, uglavnom su radile u kuhinji 
i na ekonomiji Doma, koja se nalazila na Bilmištu, sa desne strane rijeke Bosne, 
u neposrednoj blizini zatvora. Jedini mogući kontakt između osuđenih oba spola 
mogao se dogoditi za vrijeme proba i izvođenja priredbi, do kojih je upravi, kao što 
ćemo vidjeti, bilo izuzetno stalo, pa je u tom smislu bila spremna i na određeni rizik. 
Međutim, ukoliko bi bilo šta nagovjestilo da su stvari u muško-ženskim odnosima 
krenule u neželjenom pravcu, uprava je poduzimala mjere i odstranjivala vinovnike 
potencijalno sumnjivih ponašanja. Ali ono što je važilo za osuđene, nije važilo za 
upravu i službene osobe, stražare, radnike, učitelje, instruktore i ostale. 


Naime, postojala je vrlo raširena praksa da osuđenice rade kao domaćice kod 
uposlenika i privatnih lica. U ovakvim okolnostima stvarani su uvjeti za lične 
odnose između uposlenika i osuđenica, pa ni emocionalne veze nisu bile izuzetak, 
a u nekoliko slučajeva završene su i brakom. 


Ovakva praksa, koja sigurno nije bila predviđena nikakvim propisima, trajala 
je sve do sredine 1948.g., kada je Ministarstvo unutarnjih poslova odjeljenje III 
pod brojem 1247 od 25.7.1948.g. izdalo strogo povjerljiv akt u kome se apsolutno 
zabranjuje daljnji rad zatvorenica kod službenika i drugih zaposlenih lica. Uprava 
zatvora dana 5.8.1948.g. obavještava Ministarstvo da su postupili po naredbi i da 
su sve osuđenice, koje su bile kod službenika i privatnih lica, povučene. 

Tadašnji upravnik zatvora, Milavić Ahmet, stavio je sebi u zadatak da potpuno 
odvoji žene od muškaraca i da ženski dio zatvora izmjesti van kruga zatvora. 
Obimni radovi su započeti na prostoru gdje se sada nalazi Peti paviljon, a gdje su 
u to vrijeme bile prostorije koje su služile kao skladišni prostor. Na tom mjestu su 
izgrađene dvije nove, velike zgrade na sprat, namijenjene za smještaj osuđenica, 
koje su se u ove prostore uselile početkom 1947.g.i tu ostale sve do 14.2.1950.g. 
kada su sve, ukupno njih 846, kako one koje su izdržavale kaznu u krugu zatvora, 
tako i one koje su bile smještene u vanjskim radnim logorima, premještene u Stolac. 
Od tog datuma Kaznano-popravni dom Zenica postaje isključivo muški zatvor. 
Nakon što su osuđenice napustile ove prostore u njima je oformljen ,,Savezni dom 
za maloljetnike". 


U Četvrtom paviljonu je bila smještena bolnica, u okviru koje je postojala 
manja operaciona sala i ambulanta. Broj bolesnika na ležanju kretao se u prosjeku 
oko 100. U to vrijeme česte su bile zarazne bolesti, različite epidemije, a ležati u 
bolnici zbog neke manje bolesti bila je i privilegija, s obzirom na bolju ishranu 
i mogućnost spavanja na krevetu. Kako su ljekari-osuđenici obavljali medicinske 
preglede, povremeno su bilježeni slučajevi da su u bolnicu na ležanje slani 
osuđenici po prijateljskim vezama i preporukama, a da stvarni medicinaki razlozi 
nisu postojali. Jedini motiv bio je da se tokom boravka u bolnici pobjegne od 
prenapučenih spavaonica i da se za kratko vrijeme osjeti udobnost kreveta. Iznad 
bolnice na prvom spratu Četvrtog paviljona, nakon što su osuđenice iseljene u Peti 
paviljon, u jednu manju sobu smještene su mlađe osuđene osobe, a u drugu, veću, 
sa kapacitetom od 80 osuđenih, smješteni su starci. 


Posebno teško stanje bilo je u Drugom paviljonu, takozvanoj ,,Staklari". To je 
bilo posebno odjeljenje — zatvor u zatvoru". Zgrada je imala prizemlje i sprat sa 
nizom ćelija iste veličine. Do ćelija se dolazilo malim mostićem i platoom, koji je 
postavljen okolo i iz koga se moglo ući u svaku ćeliju pojedinačno. Ovo odjeljenje je 
dobilo naziv po dijelu krova koji je bio napravljen od stakla radi boljeg osvjetljenja 
unutrašnjih prostorija. Iz hola pokrivenog staklom mogla su se vidjeti vrata svake 
ćelije, koje su imale jedan prozorčić sa gvozdenom rešetkom. Kroz ćelije su prolazile 
po dvije cijevi za grijanje, kroz koje je puštana topla voda, dva puta na dan. Pod u 
ćelijama bio je drveni, ćelije su bile gole, bez ležaja, stolova i tekuće vode. 


Na kraju hodnika, u prizemlju i na spratu, nalazio se WC, zajednički za sve 
osuđene osobe. U ćelijama koje su bile namijenjene za jednu osobu,  boravilo je 
od 9 do 10 osuđenih osoba. Teško je i zamisliti uvjete u kojima je živjelo desetak 
ljudi u sedam-osam kvadratnih metara prostora. Dok se u izvještajima o uvjetima 
izdržavanja kazne za ostale paviljone kaže da su dobri, za Drugi paviljon čak i uprava 

ističe da su nehumani'". Tu se posebno ističe problem vodovodnih i kanalizacionih 
cijevi, zbog čije se neispravnosti cijelim paviljonom širi nesnosni smrad. Radi 
ovakvog stanja uprava je na radnim mjestima u Drugom paviljonu morala češće 
mijanjati dežurne milicionere, jer zbog smrada nisu mogli dugo izdržati na istom 
mjestu. 


Položaj osuđenika u Drugom paviljonu je bio tim teži, jer nisu izlazili na redovan 
rad, bili su ustrogoj izolaciji, a tek bi povremeno naizoliranim mjestima tucali kamen, 
što je bio sastavni dio kazne. Namećući tešku obavezu tucanja kamena, vjerovatno 
po uzoru na Goli otok, uprava zatvora je namjeravala ovoj kategoriji osuđenih osoba 
nametnuti što teži i besmisleniji rad. Međutim, nakon što su gomile istucanog 
kamena zauzimale sve veći prostor, pa nije više bilo mjesta ni za novi kamen koji 
je trebalo tucati, došlo se na ideju da se ovaj posao komercijalizira, te da se kamen 
prodaje, što je i učinjeno. Nakon toga su osuđeni iz Drugog paviljona svakodnevno 
izvođeni na tucanje kamena. Postavljene su norme i na tucanje kamena se sada više 
gledalo kao na mogućnost dobre zarade, nego kao vid kažnjavanja osuđenih, što je 
za posljedicu imalo i tolerantniji odnos prema tucačima kamena. 


Drugi paviljon, takozvana ,,Staklara", od osuđenih zvana i ,Havaji", imala je 
funkciju disciplinskog odjeljenja, gdje su smještane kažnjene i nepoćudne osobe. 
Hiljade osuđenih, sa više ili manje objektivne krivice, upoznali su zidove ovog 
zatvora u zatvoru. Ti osuđenici su često simbole svoje vjere i uvjerenja putem 
poruka stavljali na zidove ćelija i na druga skrivena mjesta. I dok se iz ostalih djelova 
zeničkog zatvora znala čuti pjesma: ,,E, moj pobro, u Zenici dobro, samo sjedi i 
gotovo jedi", iz ,,Staklare" su se povremeno čuli glasovi, koji su imali potpuno 
drugačije značenje. 


,Staklara" je mjesto gdje je u posljeratnom periodu dolazilo, najblaže rečeno, 
do povremenog kršenja ljudskih prava i prava osuđenih osoba. Uz ,,Staklaru" i 
događanja oko nje vezane su i neke zatvorske legende, od kojih je dugo vremena 
bila aktuelna jedna, koja govori o tome da je austrougarska vlast, prilikom gradnje 
Drugog paviljona, iz podruma prokopala tunel kojim se moglo izaći na brdo 
Vučjak. Ovaj tunel se navodno nikada nije koristio sve do II svjetskog rata, kada su 
ga ponovo obnovile nacističke vlasti, računajući na njega kao odstupnicu, u slučaju 
iznenadnog napada na zatvor. Ova legenda je podgrijavana i pričama o nekolicini 
osuđenih, koji su, navodno nestali iz kruga zatvora. Da bi se ustanovila osnovanost 
glasina, republički MUP je oformilo komisiju koja je 1959.g. pregledala podrume 
Drugog paviljona i nije pronašla ništa što bi upućivalo da postoji skriveni izlaz iz 
zatvora. ! 


10. — Arhiv KPZ 
u Uzeir Kulenović - Prilozi za Arhiv KPZ 

Ishrana osuđenih u poslijeratnom peridu je bila poseban problem i izazov 
za upravu Doma, s obzirom na cjelokupne prilike u ratom opustošenoj zemlji. 
Hrana za osuđene osobe trebovala se na osnovu tablica ishrane, propisane od strane 
Ministarstva unutarnjih poslova. Iz propisanih tablica se moglo vidjeti da se, ipak, u 
sklopu postojećih prilika, vodilo računa o ishrani osuđenih. U redovnim mjesečnim 
trebovanjima navedeni su svi potrebni artikli, njihova količina, kao i kalorična 
vrijednost. Prema tablicama ishrane svaka osuđena osoba u ovom periodu dobijala 
je prehrambenih artikala u kaloričnoj vrijednosti od 2300 do 2900 cal. 


IZVADAK 


Iz drevnika ljudske krene strsne 6,.,za mjesec JUNI 19457. godine. 
Utrošene i žvrku isrsane osud jenika. 


Količina cijena iznce PDtusyxa 


Eračna kukruzrog Hu. 106.996.- 
Ha pšenišnog 5.506 ZH, 4B2e- 
M=sa= krvavice 16.661.01 
Eonz,mesa "Pork" 12.930.- 
Masti svinjeke " 75, 925. 45 
Ulja za pošne Oobroke 6.560.29 
Brašna bijelog /zaprške/ 1.686.57 
Skbli kuhinjske 6 6.700. Bo 
Mlečog luka TA LaflO0a 
saencije ;slirćeta; 547. 60 
Konz.pesulja "Besne" 16.7555%7 
Graška u parhu za supu 
" mlačog /maune/ 

Spanaća 
Kelarabe 


mlijeka u prahu 
revljeg mlijeka za djecu 
ćera . 
Kafe livke 
Erompira 


Jtrošeno u toku mjesece JUNA 1947. £. NEKNEKTETNKNEH 

+==78.7c1l. 2,pin.5.25,20. 4511,819.- 
"+ = a Da KI £ .1 Ka 

Ukupna potrošnje na jednog osuđe Dine.5.e6T. ds STks 


EI PE ČE RM MC MC NE NR MC IG IC die Ci MC dc ko O O EP ETC SE KENEEVIS DSS S ELDGEEVTESF mami) 


Slovom:Četiristočetrđdesethil jalaćđevetstosečamrmdesetčetriri/ 


"f Smrt fašizmu - Elobočđa narodu! 


Zenica,dne Zoo, juna 1947.0. Za. Mall pi 


Isporuku prema tablicama ishrane je u prvom posljeratnom periodu vršio Sreski 
zemaljski narodni odbor. Međutim, isporuke su često bile neredovne, nije bilo 
propisanih artikala, dešavalo se, da za cijeli mjesec ne bude voća, mesa ili nekih 
drugih artikala. Kvalitet isporučene hrane je znao bili slab, dešavalo se da pšenica 
prokisne, luk proklija, tako da neki artikli nisu bili za upotrebu. Zbog toga su bile 
česte intervencije prema Ministarstvu unutarnjih poslova, gdje se uprava žalila 
da im Sreski odbori ne isporučuju propisane količine hrane te da je hrana lošeg 
kvaliteta i neupotrebljiva. Neredovne isporuke hrane imale su za posljedicu lošiju 
kvalitetu obroka, pa i očiglednu pothranjenost pojedinih kategorija osuđenih. 

Ovo je naročito bilo izraženo u jednom periodu tokom 1946.g., kada nije bilo 
pšeničnog kruha, pa je umjesto njega dodjeljivan kukuruzni, koji je imao manju 
kaloričnu vrijednost. Poseban problem bila je ishrana u zimskim mjesecima, kada je 
nedostajalo povrća zbog čega osuđeni poboljevaju od skorbuta. Nedostatak povrća 
uprava djelomično nadoknađuje povrćem sa domske ekonomije, što je ipak bilo 
nedovoljno. 


YVIIPABU KA3HEHO TIOTIPABHOT JIOMA 
3 OH U A. 


TELL TE TED EE EFEETTTEG EI 
Ilpema nnemeHnom Hapebeny re YunupaBe (log 6p.838 on 22 
JyHa_T.renogHoecnum Mjeceunn H3sBeuwraj 3a pa3sno06me on 25 cenremCpa' 
no 25 oETOSPpa T.r.3a HMHrenganTypy K.N.I.3enuuna. 

CyBOHNUH Ha UB3APDKABABy KasHe y OBOM og enanceBajy 
ce aprHKJNHMa Ha zoMOnY raocjune nponucane on erpane MuHnneTrTapoTrBa 
VayTpansBux nocjoBa ŠHOPJ , APTUKJIH OPpoNNHCaHU OBOM TaGJINIJOM CeM MECE 
kojer HHeuO OPAMKJIU OD jyja 0.r.y Unjenocru ce ODAMAJY u N3aajy 
3a HexpaHny yunronana. i 
o OBOoM pa3no060%5y je kKBaJuTrer HexpaHne sagoBomaBajyku 
Jep ce TOKOM lejor umjecena oš EkonoMmuje oBor loma npnHiuaajo ZOBOo= 
RHO 3eEJeuum 3a BapuBo.Takobhep y TOKy OBor sujecena yajeeTro repilijla 
X3Aa2aBaTn Cy sakaponn ,uTo je 3HaTHO YyTKUaJoO Ha no6onuane, nexpaHe, 
a oZ 10 oB.uj.yujeeTO yma,koje je GUJIO BPJIO cnaćor KBajnrera, 
43aaBara je CBHUGGKa MaCT,koja je MHOoro GOma on _ sa. TOKOM nejor 
OBOr ujegonja CBU pajHnunu npuMaju cy KpyX og Olnjčjlor GpalHa,mje= 
uaHn ca BO kokKypy3e,Kkoje je MHOro 6Gose oš Gpanba Koje CMO NOCH: 
Baja oz nmuenunje yY npoNMJOM ujeceny, Te je u ca OBUM 3HATHO NOGOLb= 
uaHna HCxpaHa. i 

- " opauuannja ca HanofjH5M BjacnMa norjeny eHBagcće=; 
Baba NUTOMAH THKJIiMa Hexpane je sanopomaBajyha. 
norjeny aprVKKaJa U KojinNuuHe Koja enenyje jenHnor 
NHUTOMDJA NPprRJIAKEMO CKAaJIY U3 Koje ce BAJKH TauHO KOJINKO Kojer NHTOHY 
ua esenyje nojennHnux apruKaja.OBo je nNoTDpeGHO HBNOMECHEYTHU Ha nu= 
Tomna egenyje camo jezaH aprTHKJI nCXxpaHe 3a BapHBo. 

- TuroNuu Koju Co Haja3se Ha pay B2H Kpyra oBora Jlomt 
Tej.Kol pa3snnx npenygehka,cHaćeBa UX apTrTHKJIHMa Hexpane npeny3e= 
he kKoJ Kojer cy sanocjenu, DOK oHe koju cy cememrenn y Kpyry {loma 
enaoneBa inreuanTypa oBor Jloma. a g 

X 10 oB.uj.on Kako ce noueja TPONMUTHU MACT,MMGMEMM 
jezan guo nnrouvalnja MyeJhMaHa, koju He T' ou uyuacr,jene XpaHy 6e3 —. 


HKaKBe MACHOHG; ? 
a nCXpaHy PC 1 a3a106sy oZ 25 ecenTrenu CDa Jo 

25 okroopa T.r.yrpoueno je RICE. '2B..IIubapa,rako Za je npoceuno 

ZHeBHo KOMTraJja Xpana jesnor nuromyna +.04'0M.. . ./IuiHapa. 7 


CMPT GANMHM3MY CJIOBOJJA HAPOJIY 1 


3enunlja 25 okroopa 1948 ro. 


Posebno su u nepovoljnom položaju bili osuđenici koji nisu primali pakete od 
porodice i prijatelja. Paketi sa namirnicama i odjećom, koje su osuđeni dobijali, 
bili su bitna nadopuna režimu ishrane, koji je u prvim poslijeratnim godinama 
djelio sudbinu cijele zemlje. Za probleme osoba koji ne dobijaju pakete znala je i 
uprava, pa je samo tim osuđenicima povremeno davala dodatno varivo. Takođe su 
u lošijem položaju u pogledu ishrane bile osobe koje su disciplinki kažnjene i koje 
nisu radile. Naime, za njih je važilo posebno pravilo o ishrani. 


Nezaposleni i disciplinski kažnjeni su dnevno dobijali po 200 gr. kruha, a 
zaposleni 350 gr. Ova podjela je ukinuta tek početkom pedesetih godina. Pravilo o 

smanjenoj ishrani je naročito teško pogađalo osuđene koji su se nalazili u Drugom 
paviljonu. Ishrana osuđenih bolesnika je bila nešto bolja; uprava se trudila da ta 
kategorija dobija samo pšenični kruh i veće količine mlijeka, šećera i čaja. 


U Domu su postojale tri kuhinje, jedna u zgradi ekonomije, gdje se kuhala 
hrana za sve osuđenike-radnike i one koji nisu radili, druga u bolnici Doma, gdje se 
kuhala hrana za bolesnike i žene sa djecom, te kuhinja za žene radnice i one koje nisu 
radile. Prema izvještajima, kvalitetom hrane se isticala kuhinja za žene, gdje su žene 
i kuhale, dok ostale kuhinje, gdje su radili muškarci, karakteriše lošiji kvalitet jela. 
Problemi sa ishranom su se pojačali kada je tokom 1946.g. snabdijevanje hranom sa 
Sreskog narodnog odbora prešlo na Gradski narodni odbor, koji tablicu sljedovanja 
smatra preobilnom, pa zateže sa isporukama kafe, masnoća i šećera, što sve ima za 
posljedicu lošiju ishranu osuđenih i pojavu pothranjenosti i mršavljenja. 


Početkom 1948.g. u zatvoru je uvedena pokretna kantina, pa su osuđeni mogli 
za svoj novac naručiti određene prehrambene proizvode, koji su nuđeni na gradskoj 
tržnici. Pokretna kantina je funkcionirala tako da su dva osuđenika bila zadužena 
da svakodnevno prave spiskove narudžbi, preuzimaju novac i na tržnici kupuju 
naručene artikle. 


Uzimajući u obzir postojeće prilike i probleme koje je sa hranom imalo 
stanovništvo zemlje tek izašle iz rata, može se reći da su zatvorske vlasti zajedno 
sa Ministarstvom unutarnjih poslova ipak uspijevale da obezbijede minimum 
osnovnih namirnice za ovako veliki broj osuđenih. Ipak, u vrijeme kada je u cijeloj 
zemlji postojala oskudica prehrambenih artiklima, u vrijeme prisilnih otkupa i 
centralne distribucije hrane, u zeničkom zatvoru niko nije teško patio od gladi. 


Odijevanje osuđenih je bio poseban problem; poslijeratne nestašice su imale 
svoj odraz i na mogućnosti domske uprave da svim osuđenim osobama obezbijedi 
adekvatnu odjeću i obuću. Zbog toga je u jednom dužem vremenskom periodu 
osuđenima dozvoljeno da nose svoju odjeću i obuću. Kako je u poslijeratnom 
periodu vladala opća nestašica odjevnih predmeta, to su siromašniji osuđenici, koji 
nisu imalo potporu porodice, bili vrlo loše obučeni, što je poseban problem bio u 
zimskom periodu. 


Prema uputama Ministarstva unutarnjih poslova, domska odijela su dijeljena 
osuđenim samo u krajnjim slučajevima, kada je osuđena osoba bila potpuno bez 
svoje odjeće i obuće. Tokom 1946.g. od dobijenog platna sašiveno je 1000 muških 
i ženskih odijela, što je s obzirom na priliv osuđenih bilo nedovoljno. Ovaj problem 
sa odjećom će se osjećati još nekoliko godina, tako da je tek 1948.g. oko 80 % 
osuđenih imalo domsku odjeću. 


72 


Slavko Marić - Poslijeratni period 


Međutim, ta odjeća nije bila nova, najčešće su to bile stare, otpisane, milicijske 
uniforme, koje su osuđeni nosili sve do 1956.g.? Ni sa obućom stanje nije bilo 
mnogo bolje; iste godine cipele je imalo 75 % osuđenih, a ostali su imali gumene 
opanke. Inače, osuđeni su prema propisima trebali biti zaduženi sa slijedećim 
odjevnim predmetima; jednom kapom, jednim odijelom, dva para veša, jednim 
parom obuće, jednim parom ,,šuferica" i jednom zimskom kabanicom. 


Uvjeti izdržavanja kazne nisu se bitnije mijenjali sve do 1953.g. kada je nekoliko 
faktora uticalo da se stvore pretpostavke za humaniji tretman osuđenih osoba. Ta 
godina je bila prekretnica - tada su završeni svi veliki politički procesi i na izdržavanje 
kazne godišnje dolazi samo nekoliko stotina osuđenih. Kako se broj osuđenih na 
izdržavanju kazne prepolovio, uprava sada ima i više prostora za smještaj osuđenih, 
onoga što je najviše nedostajalo i što je do tada onemogućavalo bilo kakvo osjetnije 
poboljšanje uvjeta. 


Osim toga, promijenio se donekle i stav prema osuđenima, polako je sazrijevala 
svijest da im treba pružiti humaniji tretman, pa je u tom smislu uprava kontinuirano 
insistirala na većem prilivu sredstava za potrebe osuđenih, na šta je i Ministarsto 
unutarnjih poslova davalo svoju saglasnost. 


Poboljašanja su za tadašnje prilike bila veoma bitna. Tokom 1953.g. u osuđeničke 
sobe, umjesto dasaka, na kojima su osuđeni do tada spavali, postavljeni su željezni 
kreveti na sprat. Osuđeni su dobili posteljinu, kao i drvene sanduke u kojima su 
mogli držati stvari. Prvi put poslije rata, nakon 8 godina, svaki osuđenik je dobio 
svoj krevet i mjesto na kome može držati svoje stvari, odjeću, obuću, slike, hranu 
i ostalo. Bitno je poboljšan i asortiman domske kantine, gdje su osuđeni za svoj 
novac ili novac koji su dobili od kuće, mogli kupovati različite artikle, od kojih je 
natraženiji bio kruh. 


Sobe u kojima je boravilo 120 osuđenih osoba 


2 Arhiv KPZ 

UPRAVLJAČKA STRUKTURA 


U prvim poslijeratnim danima zatvor je bio pod kontrolom vojnih vlasti. 
Poznato je da su to bili pripadnici Četvrtog bataljona Sedme krajiške brigade, koji 
su učestvovali i u oslobođenju Zenice. Iz ovog perioda imamo samo podatak iz 
tajnog protokola da je dana 16.5. 1945.g od strane OZNE BiH na rad u zatvor 
upućem poručnik Mandić Mićo sa četiri podoficira i 17.5.1945.g. politički komesar 
Garić Stevan sa tri podoficira. 


Već 18.5.1945.g. za prvog poslijeratnog upravnika zatvora postavljen je Grabež 
Mirko koji je tu funkciju obavljao vrlo kratko vrijeme. Prema prvim zvaničnim 
podacima sredinom 1945.g. na mjestu upravnika zatvora nalazi se Softić Esad, a, 
njegovi zamjenici su Vunić Husein i Dodik Trivun. Pjanić Risto je bio zadužen 
za kulturno- prosvjetni rad, Nežić Ibro je obavljao funkciju intendanta, dok je 
Zelenović Dušan vodio evidenciju o osuđenim osobama. 


Zaštitni vod zatvorske milicije brojao je 125 pripadnika, na čijem čelu se nalazio 
komandir Begić Munib." Inače, za ovaj prvi poslijeratni period karakteristična je 
velika fluktuacija zaposlenih, a na platnim listama se iz mjeseca u mjesec može 
vidjeti mnogo novih lica. 


Tokom prvih mjeseci funkcioniranja zatvora nije postojao nikakav pravni okvir 
koji bi regulirao sistem izvršenja kazni, propisao ponašanja osuđenih, postupke 
prema osuđenim osobama i sve ono što bi pomoglo da uspostavi stabilnost u 
ustanovi. Kao što smo već naveli, u zeničkom zatvoru su se, neposredno poslije rata, 
nalazile osobe kojima je izrečena kazna zatvora, kao i osobe su poslane na prisilni 
rad, pa je zatvor funkcionisao i kao logor za ovu kategoriju osuđenih. 


Tek 27.9.1945.g. Ministarstvo unutarnjih poslova DFJ'?, odnosno ministar 
Vlado Zečević zajedno sa ministrom pravosuđa Franom Frolom u Beogradu pod 
brojem Kab.br.1199 br. 847/45 Zak donosi Privremeno uputstvo o izvršenju kazni. 
Već u uvodnom dijelu se ističe da prilikom izvršavanja kazni treba imati u vidu 
da cilj izvršenja kazne nije samo kažnjavanje osuđenog, nego i prevaspitanje u 
duhu odanosti otadžbini, zatim stvaranje radne discipline i časnog odnosa prema 
državnim i društvenim dužnostima, zatim osposobljavanje osuđenog za uslove 
zajedničkog života i učvršćivanje onih crta karaktera, koje će osuđenu osobu zadržati 
od daljeg vršenja krivičnih dijela, pri čemu se mora voditi računa da se osuđenom 
ne pričinjavaju fizičke patnje i ne unižava njegovo ljudsko dostojanstvo. 


3 — Arhiv KPZ 
4 Demokratska federativna Jugoslavija - ime Jugoslavije u prelaznom razdoblju između Prve Jugoslavije i 


Druge Jugoslavije, od 7. marta do 29. novembar 1945. godine 

Uputstvo dalje propisuje da će se kazna zatvora sa prinudnim radom izvršavati 
odvojeno po trajanju i vrsti kazni, prema polu i dobu osuđenika, prema krivcima 
opasnim po državu i narod, povratnicima, krivcima po zanatu i drugim svojstvima 
osuđenika. Zatim se propisuje da će se u kazneno-popravnim domovima i zavodima 
za prinudni rad za krivce opasne po društvo i narod, za povratnike i krivce po zanatu, 
organizirati posebna odjeljenja u kojima će ove kategorije osuđenih izdržavati kaznu 
odvojeno od ostalih, te će se upotrebljavati za teže radove; a nadzor nad njima će 
biti strožiji, a sloboda kretanja ograničena. 


Dalje se propisuje, što je za KPD Zenica posebno važno, da će se kazna lišenja 
slobode u trajanju dužem od 6 mjeseci izvršavati u kazneno-popravnim domovima. 
Vrhovni nadzor nad domovima bi vršilo Savezno ministarstvo unutarnjih poslova, 
dok je upravu vršilo Zemaljsko ministarstvo unutarnjih poslova 


Ovim Privremenim uputstvom, bez obzira na sve njegove manjkavosti, stvorene 
su pretpostavke i pravni okvir za funkcioniranje zatvora. Činjenica je da će se slovo 
i duh ovog uputstva još dugo osjećati u praksi sa svim njegovim dobrim i lošim 
stranama. 

ZAKLJUČNA OBJAŠNJENJA de 


_—, Knzna lišonjn slobodo proko šost rosoci izvršiv: 
se u postojoćin kiznonin stvodina, koji se pro tvaroju u IKaapaug 90s 
pravny dorovu) ROLE kakao 
" radon snostićo OKST TIP RIJU slobode a rime 
odno zgrodo i : 9 ih jskih, zonatskih i 


Iter gnh nn 
narodno vlasti (Narodnih odbora) 
u sroskic zatvorina zajodno sn 
boda od strano zum. trož : 

itvorynici i istražni zatvoronici držaćo se z2 = 
no Latrogo u sroskin ili okružni: zatvorina, U tu svrhu odvojićo se 
potrabm broj prostorija sreskog ili okružnog zatvora i obrazovati 
odeljonja zn pritvor i istrežni Zitvor. = i 
I _ Upravu nad odeljonjon z2 pritvor i istrežhi zatvor 
sroskog i okružnog satvorn yvodićo otsek Ža unutrišnjo poslove 8sro= 
skog, Odnosno Odoljonje unutrašnjih poslova Okružnog nerodnog odbore 
koji ćo vršiti svo adčinistrativno, konomsko, persoaolne i Pinmam= o 
sijsko poslove, koji su na ovo odnoso £ staraće su n obozbođenju 
reda i igozpline Dadu pritvorenicina i licimn u istražnom z-tvoru, 
Nedzor nad odelunjor pritvora i istražnog zrtvor, vršiđe Jivni tuži= 
l1ee. Orgon za unutrnšnjo poslovi pritvoriće ili stoviti u istrožni 
zatvor švako lico, za koje to budo tražio Javni tužilne, Na trnženjae 
avnog tužioci vršićo se sprovod lica od pritvora ili istražnog Za= 
voro do jnvnog tužioca, suda ili na kog drugog nesto i postupiću so 


iciz: ogsuđenin na 


po svi: ostalil zahtovina javiog tužioci, koji se odnose na lici u 
_ pritvoru i istražnoc zotvoru. = Om I 


K-b.br.1199 MINISTAR UNUTRIŠNJIH. POSLOVA DFJ 
Six : { j j i) i 
po tv M.P. Vlada Zočović,s.r, 


Br.847/45 Znak, ALP./ SINISTAR PRAVOSUĐA UPJ, 
. 22.424. 


MON Mare mmna š 
i ; PRE KOSA I 
Da je ovaj prupis propisa vjera svone originalu tvrdi: 
I _ NG LP} . ar 
17. oktobra 1945. = SE RA. sl 
-Saxnjevo- Se u" des NT AJ 


-X% 


Privremeno uputstvo o izvršenju kazni nije posebno utvrđivalo strukturu 
zatvorskih uprava, tako da u jednom dužem, poslijeratnom periodu, nisu postojali 
propisi koji bi tačno regulirali nadležnosti, organizacione jedinice, prava i obaveze 
zaposlenih. Na čelu ustanove stajao je upravnik i njegov zadatak je bio da predstavlja 
ustanovu i vodi brigu o osoblju i finansijama, obezbjeđuje poslove, sklapa ugovore, 
dok su za tretman osuđenih, bili zaduženi zamjenici upravnika. Zamjenici 
upravnika su dolazili iz struktura državne bezbjednosti, imali su posebna ovlaštenja 
i samostalnost u postupcima prema osuđenim osobama. Njihova moć je bila vrlo 
velika i proizilazila je iz moćne strukture državne bezbjednosti, koja je posebno 
bila zainteresirana za zatvore, jer su se tu nalazili državni neprijatelji, potencijalno 
opasni za poredak. Postupci zamjenika upravnika, bez obzira na sva ovlaštenja koja 
je imao, zavisila su i od ličnih karakteristika osoba koje su obnašale tu dužnost i 

njihove spremnosti da prema osuđenim primjene različite, više ili manje humane 


postupke. 


Položaj zaposlenih u obezbjeđenju zatvora je bio specifičan zbog toga što je 
ovaj sektor bio pod direktnom upravom Ministarstva unutarnjih poslova, koje 
je postavljalo, smjenjivalo i premiještalo uposlene bez saglasnosti uprave. Uprava 
zatvora je tek mogla tražiti od Ministarstva da se neki pripadnik milicije zbog lošeg 
rada ili nedozvoljenih postupaka kazni ili udalji sa posla. Iz izvještaja se vidi da je 
ovakvih slučajeva bilo mnogo i da pripadnici milicije često nisu bili obučeni za 
poslove unutrašnjeg i vanjskog obezbjeđenja, niti su se osjećali odgovornim upravi, 
jer neposredni nadzor nije vršila uprava zatvora, nego Ministarstvo unutarnjih 
poslova. 


Zakon o izvršenju kazni, mjera bezbjednosti i vaspitno-popravnih mjera iz 
1951.g umjesto narodne milicije, koja je do tada vodila poslove obezbjeđenja, u 
zatvore uvodi posebnu organizacionu jedinicu — zatvorsku stražu. Novina je u tome 
da je sada straža stavljena pod direktno rukovodstvo upravnika kazneno-popravnih 
zatvora, što je davalo garanciju da će se služba obezbjeđenja vršiti na način koji 
najbolje odgovora upravi. Naravno, svi problemi nisu riješeni stavljanjem straže 
pod direktno rukovodstvo upravnika, niti je ovaj proces odmah zaživio, ali su 
se stvari postepeno mijenjale i evidentno je smanjenje problema koje su pravili 
pripadnici straže. 


U 1955. godini postavljena je nova organizaciona struktura zatvora, prema kojoj 
su svi poslovi grupisani u tri odjeljenja i jedan odsjek. Na čelu odjeljenja su bili 
pomoćnici upravnika, a na čelu odsjeka šef. Predviđena su: Odjeljenje općih poslova, 
Proizvodno odijeljenje, Odjeljenje bezbjednosti i Odsjek za prevaspitanje osuđenih 
osoba. Prema ovoj sistematizaciji za Odjeljenje općih poslova predviđeno je 49 
radnih mjesta, od kojih su 11 predviđene za osuđenike; za Odjeljenje bezbjednosti 
343 radna mjesta, bez osuđeničkih; Odsjek za prevaspitanje 15 zaposlenih i 8 
osuđeničkih radnih mjesta i Proizvodno odjeljenje 38, od čega 5 osuđeničkih. 
Uočljivo je da je sistematizacijom predviđeno da određene poslove u okviru 
odjeljenja rade i osuđene osobe, koje su mogli biti kuriri, pomoćno osoblje, voditi 
razne evidencije i slično. Ova praksa zadržala se do sredine sedamdesetih godina, 
kada je napravljena posebna sistematizacija samo za osuđene osobe. 


Upravljačka struktura koja je tada postavljena zapravo je udarila temelj načinu 
na koji će se upravljati zatvorima. Vremenom je došlo do određenih izmjena koje 
su regulirane zakonima, pa je tako Odsjek za prevaspitanje prerastao u Odjeljenje, 
čime je izjednačen po važnosti sa ostalim odjeljenjima, a kasnije je u upravljačku 
strukturu uvedena zdravstvena i financijska služba. 

PONAŠANJE OSUĐENIH I ODNOS UPRAVE 


U prvom poslijeratnom periodu ogromnu većinu osuđenih čine osobe čija su 
krivična djela vezana za rat, u prvom redu su tu lica suđena kao ustaše, četnici, 
pripadnici njemačke vojske, zatim križari, simpatizeri i pomagači odmetnika, Mladi 
Muslimani, svećenici, popovi i hodže, uz mali procenat klasičnih kriminalaca. Većina 
osuđenih koja je spadala u kategoriju ,,političkih", naravno, nije ni sa malo simpatija 
gledala na novouspostavljenu vlast, koja ih je osudila, u pravilu, na dugogodišnje 
kazne zatvora. Ni odnos prema upravi zatvora nije mogao biti drugačiji, jer je 
uprava za osuđene predstavljala personifikaciju vlasti. Međutim, i među osuđenim 
za ,politička" djela postojale su izražene razlike u viđenju i tumačenju aktuelnih 
događaja; jedinstven, odbojan, odnos su imali samo prema upravi zatvora, što ih je 
ujedinjavalo i potenciralo osjećaje uzajamne solidarnosti. 


Zavodska uprava je posebno obraćala pažnju na ponašanja osuđenih koja bi se 
mogla okarakterizirati kao neprijateljska, te o sankcioniranju i sprječavanju takvih 
ponašanja strogo vodila računa. Pod prismotrom su bili posebno intelektualci, 
koji se često prozivaju kao osobe koje namjerno krivo tumače aktuelne društveno- 
političke događaje, provociraju, agitatorski djeluju, najčešće prema osuđenicima 
seljačkog i radničkog porijekla. Uprava zatvora konstatuje da je, nasuprot 
intelektualcima, među osuđenicima seljačkog i radničkog porijekla mnogo manje 
pojava neprijateljskog djelovanja, te je mišljenja da na njih kazna najpovoljnije 
djeluje, dok je na intelektualce pozitivan uticaj kazne mnogo manji." Ovim 
opravdavaju stav da je osuđenim osobama seljačko-radničkog porijekla zbog 
pozitivnog uticaja kazne mjesto u glavnoj kući, odnosno Prvom paviljonu, gdje su 
treba smještati u ,,Staklaru", jer se u ,Staklari" njihovo ponašanje može najbolje 
kontrolisati. 


Uprava zatvora je pratila ponašanja i reakcije nakon otpuštanja osuđenih sa 
izdržavanja kazne, pomilovanja, amnestija i uvjetnog otpusta, što je tokom tih 
godina bilo vrlo često, tako da se ponekad otpuštalo i više stotina osuđenih osoba 
u jednom danu. Najčešći komentari među osuđenim osobama bili su u smislu 
procjene koja je kategorija osuđenih bolje prošla: četnici, ustaše, križari ili neki 
drugi. Nakon otpusta većeg broja lica, osuđene osobe su se, prema mišljenju uprave, 
mnogo bolje ponašale, više radile i manje neprijateljski djelovale, pa je uprava 
u svojim izvještajima preporučivala nadležnim organima češću primjenu ovih 
instituta. U tom smislu poduzimane su i pojedinačne intervencije prema pojedinim 
osuđenim licima, kojima se sugeriše da podnesu molbe za pomilovanje, a uprava je 
sa svoje strane preuzimala obavezu da će molbe osuđenih podržati. Ovaj postupak 

je imao ograničene mogućnosti, pa je ipak većina osuđenih prihvatala sugestije, ali 
su zabilježeni i ne tako rijetki slučajevi kada osuđeni iz principijelih razloga ili iz 
uvjerenja o svojoj nevinosti nikada nisu htjeli podnijeti molbu za pomilovanje. 


Zadovoljavanje religioznih potreba posmatrano je kao nešto neprimjereno, ali 
uprava nije neposredno sprečavala obrede. Osuđene osobe koje su došle u zatvor 
tokom 1945.g. donijele su sa sobom jedan broj molitvenika i drugih vjerskih 
knjiga, koje uprava u prvi mah nije oduzimala, ali kasnije nije dozvoljavala da se 
knjige religioznog sadržaja unose u zatvor. Kada se u jednom periodu pojavio veći 
broj molitvenika, povedena je istraga i ustanovljeno je da je jedna veća količina 
molitvenika ostala iza rata na tavanima, te da je našla svoj ilegali put do ljudi koji su 
ih trebali. Česte su bile pojave kolektivnih molitvi u pojedinim odjeljenjima; ovdje 
se posebno apostrofira žensko odjeljenje, gdje se povremeno molitve posvećuju i 
osvjedočenim ratnim zločincima. Posebno se naglašava da osuđenice koje dolaze iz 
okružnih zatvora šire neprijateljsku propagandu i prenose lažne vijesti, zbog čega 
su neke izolovane, poslije čega se stanje u ženskom odijeljenju, navodno, bitno 
popravilo. 


Svakodnevno ponašanja osuđenih osoba bilo je pod budnom kontrolom 
zavodskih službenika. Za pojedine sobe u kojima su smještani osuđeni, zadužene su 
tačno određene starješine, koji su se zvali sobni komandiri i oni su kontrolirali red, 
rad, disciplini i higijenu osuđenih. Sistematske klasifikacije osuđenih osoba nije bilo, 
sem što su u Drugom odjeljenju izdvajani najnepoćudniji osuđenici. U sobi koja se 
nalazi u prizemlju Prvog paviljona smještani su pretežno osuđeni za opći kriminal, 
dok je jedna soba na drugom spratu Prvog paviljona bila namijenjena sveštenim 
licima svih konfesija i u žargonu se zvala ,hodžinsko- popovska soba", mada su u 
njoj izdržavale kaznu i druge osuđene osobe. Izdvajanje vjerskih službenika u jednu 
prostoriju imalo je za cilj postizanje potpunije kontrole njihovog ponašanja. U 
Prvom paviljonu postojala je i partizanska soba u koju su smještani osuđenici koji 
su tokom rata bili u partizanskim jedinicama. 


Osuđene osobe za opći kriminal, ubice, razbojnici, kradljivci i ostali, lakše su 
se snalazili u zatvorskom ambijentu, pa su često znali nametati nepisana pravila 
ponašanja, koja su odražavala njihov, često surovi i bezosjećajni mentalni sklop, što 
je posebno teško padalo intelektualcima. Mjesečno je zbog različitih disciplinskih 
prekršaja kažnjavano od 30 do 50 osuđenih osoba, što s obzirom na brojno stanje 
osuđenih upućuje na činjenicu da su se osuđeni uglavnom ponašali u skladu sa 
traženim normama. S druge strane, podatak da je mjesečno do 1000 osuđenih 
tražilo razgovor sa upravom i pristup takozvanom molbenom raportu, koji je 
obavljao upravnik zatvora, ukazuje na velike potrebe i neriješene probleme osuđenih. 
Molbeni raport je obavljan dva puta mjesečno, a osuđeni su najčešće tražili različite 

informacije, dodatne pakete, duže posjete sa porodicama i slično. 


Ponašanje osuđenih osoba, njihova prava, obaveze kao i odnos uprave prema 
osuđenim detaljnije je regulirao Pravilnik o kućnom redu u kazneno-popravnim 
domovima, okružnim i sreskim zatvorima u Federativnoj Narodnoj Republici 
Jugoslaviji, koji je izašao početkom 1947.g. Pravilnik je donio tadašnji ministar 
Unutarnjih poslova FNRJ Aleksandar Ranković i kao takav vrijedio je na području 


cijele zemlje i odnosio se na sve kazneno-popravne ustanove. 


Pravilnik propisuje obavezan svakodnevni boravak osuđenih na svježem 
vazduhu, dozvoljava primanje 2 paketa mjesečno sa hranom i rubljem do 7 kg., 
dalje propisuje da osuđene osobe prilikom pozdravljanja službenika moraju biti u 
stavu mirno, da su svi osuđeni morali biti ošišani do glave tokom izdržavanja kazne, 
tek 3 mjeseca prije isteka, upravnik je mogao dozvoliti puštanje kose; zabranjena 
je bila međusobna trgovina; osuđene osobe su imale pravo podnosti žalbe na 
službene osobe, molbe za pomilovanje i uslov; rad je bio obavezan, razgovor pri 
radu zabranjen, ukoliko se ne odnosi na sam rad; radno vrijeme 8 sati. 


F 


O KUĆNOM REDU U K AZNENO-POPRAVNIM DOMOVIM A, OKRUŽNIM I SRESKIM 
ZATVORIMA U FEDER ATIVNOJ NARODNOJ REPUBLICI JUGOS" AVIJI- u 

Osuđeni su bili dužni, u cilju vaspitanja, prisustvovati predavanjima, obradi 
poučnih tema, diskusijama, čitanju knjiga, radu diletantskih skupina. Igranje karata 
i hazardnih igara je bilo zabranjeno, šah preporučljiv; osuđenim na kazne preko 6 
mjesci dozvoljeno je da pišu kući jednom mjesečno na dvije stranice; posjete 
porodica su dozvoljavane jednom u toku mjeseca; disciplinske kazne su bile ukor, 
zabrana dopisivanja, raspolaganja novcem i samica do 14 dana. 


Ovaj pravilnik je u kontekstu vremena u kojem je važio bio uglavnom prihvatljiv, 
jer je prvi put ustanovio određena prava, a ne samo obaveze osuđenih, a što je 
posebno važno, ustanovio je institut žalbe na službena lica, ukoliko njihov odnos 
prema osuđenim izlazi van profesionalnih okvira. Međutim postojala su i određena 
ograničenja u praktičnoj primjeni pojedinih odredbi pravilnika, izazvana s jedne 
strane objektivnim limitima, zbog prenapučenosti zatvora, ali i nedostatka dobre 
volje i svijesti o potrebi da se bitnije promijeni položaj osuđenih. 


VANJSKA RADILIŠTA — RADNI LOGORI 


Rad osuđenih je imao, prema postojećim propisima, dvostruku, djelomično 
kontradiktornu ulogu. Dok je s jedne strane istican kao obavezan element 
resocijalizacije, kojim se stvaraju radne navike i vrši stručno osposobljavanje, s druge 
strane Krivični zakon je poznavao teški prisilni rad, kao jednu od mjera koje se izriču 
uz kaznu zatvora. Međutim uprava zatvora i Ministarstvo unutarnjih poslova nisu 
se posebno zamarale ovim nedoumicama, oni su vrlo brzo shvatili kakav potencijal 
leži u hiljadama osuđenih, koju su se nalazili u zatvorima i prvi zadatak im je bio 
zaposliti osuđene i od toga stvoriti materijalu korist za kazneno-popravne ustanove 
i društvo u cjelinu. To je urađeno vrlo sistematično, organizirano i efikasano. 


Posla je bilo za sve osuđene, prvo na obnovi zatvora, a zatim i na poslovima u 
Zanatskom preduzeću, koje je početkom 1946.g. osnovano u KPD Zenica, a poslije 
toga i na vanjskim radilištima, koja su se nalazila širom Jugoslavije. Navodimo 
podatke da je tokom cijelog poslijeratnog perioda više od 91 % osuđenih radno 
angažirano, praktično svi koji su bili imalo sposobni za rad. Prema podacima iz 
1948.g. od 4500 osuđenih koji su radno angažirani oko 50 % je radilo za različita 
preduzeća i boravilo u radnim logorima, 26 % je radilo u Zanatskom preduzeću pri 
Kazneno-popravnom domu Zenica, a 24 % osuđenih su radili kao režijsko osoblje, 
na domskoj poljoprivredi, sjeći šume za domske potrebe, ili u ugljenokopu, odakle 
je svaki dan za potrebe zatvora dovoženo 5 tona ugljena. 


Poslijeratna obnova zemlje iziskivala je veliku potrebu za radnom snagom, 
pogotovu kvalificiranom, zbog čega su se osuđenici angažirali na gradnji pruga, 
ugljenokopa, mostova, cesta, sječi šume i u industrijskim pogonima. Za ovu svrhu 

su se već 1946.g. u blizini ovih radilišta formirali radni logori. Logori su, ustvari, 
bile novoizgrađene drvene barake, opasane bodljikavom žicom, gdje su osuđeni 
boravili, a na rad na obližnja radilišta išli su uz pratnju logorskih milicionera. U 
radnim logorima je u pravilu lošiji smještaj nego što je to bio u Domu, logori su 
bili privremenog karaktera, barake su bile podnošljive za ljetni period, međutim 
zimi su uvjeti bili izuzetno teški. Pojedini logori često nisu imali tekuću vodu, 
sanitarni uređaji su bili improvizirani, u velikom broju logora stanje je bilo različito 
i često je zavisilo od preduzeća za koje su angažirani osuđenici. 


Uprava Doma nastojala je i u logorima organizirati život kakav je bio u 
Domu, pa su i u logorima imali sličan program kulturno-prosvjetnog rada, počev 
od obaveznih analfabetskih tečajeva, čitalačkih grupa, zidnih novina i predstava 
diletantskih grupa. U pojedinim logorima su postojale posebno izgrađene bine za 
nastupe pjevača i logorskih glumaca. Takođe se organiziraju kursevi za zanimanja 
koja su najpotrebnija u logoru, pa ako je radna snaga angažirana na građevinskim 
poslovima, masovno se organiziraju kursevi za tesare, zidare i druga građevinska 
zanimanja. U odabiru osuđenih za logore nije se mogla vršiti procjena po krivičnom 
djelu ili ponašanju osuđenih, jer je to bilo prosto nemoguće s obzirom na veliki 
priliv osuđenih i ograničene resurse uposlenih, tako da su u radne logore upućivane 
i osobe tek pristigle u zatvor i osuđene na dugotraje kazne zatvora. Međutim, u 
logorima je postojala negativna selekcija, pa ukoliko bi neko u logoru pravio 
prekršaje, bio je vraćen nazad u Dom. 


Logore je u pavilu obezbjeđivao manji broj milicionera, koji su osuđene 
sprovodili na radilišta i vršili obezbjeđenje tokom rada. Naprimjer, logor Vareš 
Majdan sa brojem osuđenih od 400 do 700 obezbjeđivalo je ukupno samo 18 
milicionera ili pak ženski logor ,Konstruktor" obezbjeđivalo je 1948.g. samo 10 
milicionerki, a logor je brojao više od 400 osuđenica. Uprkos očigledno lošijem 
obezbjeđenju logora nisu bila česta bjekstva, imamo podatke za samo nekoliko 
bjekstava, od čega je jedno izvršeno u aprilu 1947.g., kada su na gradnji omladinske 
pruge dva osuđenika teško ozlijedila milicionera i pobjegla sa radilišta.'$ 

Najveći radni logori od 1946.g. do 1950.g. bila su dva logora u Zenici, pri 
preduzeću ,,Konstruktor " i to muški i ženski, koji su brojali do 500 osuđenih, 
zatim Vareš Majdan sa preko 500, Zavidovići 200, Krivaja 200, Kupres 250, Tarčin, 
preko 100, Begov Han 90 Rudnik 150." Broj logora je varirao, prema potrebama 
otvarali su se novi, ukidali stari, osuđenička radna snaga se premještala iz jednog u 
drugi logor. Osuđenici smješteni u logore radili su kao ,,slobodnjaci" i u mjesnim 
preduzećima, obavljajući različite stručne poslove. Najduže je u kontinuitetu opstao 
logor Vareš Majdan i to do sredine pedesetih godina, dok su se ostali postepeno 
gasili, kako su se smanjivale potrebe za osuđeničkom radnom snagom i kako je 
opadao broj osuđenih. 

Tek nakon zavođenja u centralne zatvorske evidencije osuđeni su otpremani u 
logore. Međutim, kako su često vršena premještanja iz logora u logor, dešavalo se 
da uprava zatvora o tome ne bude na vrijeme izvještena i da nema tačnu evidenciju 
gdje se ko nalazi. Ovo je imalo za posljedicu da uprave logora nisu na vrijeme 
obavještavane o isteku kazni, pa su pojedini osuđenici ostajali na izdržavanju kazne 
duže nego što su trebali, zbog čega je uprava upozorena da mora više koordinirati sa 
logorskim upravama, kako bi se izbjegli ovakvi nesporazumi. 7 


Uprava Doma je u saradnji sa Ministarstvom unutarnjih poslova vršila 
angažiranje i raspored osuđenih u logore. Naime, preduzeća koja su imala potrebu 
za osuđeničkom radnom snagom, vršila su godišnja trebovanja i to ne direktno od 
uprave zatvora, nego od Ministarstva unutarnjih poslova, koje se onda obraćalo 
upravi i tražilo da se za određeni period planira slanje osuđenih na pojedina radilišta. 
Kako se vidi iz dopisa koji je uprava zavoda izmijenila sa nekoliko preduzeća, između 
ostalih i sa Željezarom Zenica, gdje se Željezara upozorava da mora na vrijeme 
trebovati radnu snagu. Potražnja za osuđeničkom radnom snagom je bila izuzetno 
velika, tako da uprava često nije mogla obezbijediti tražene kvote. 


Sve osuđene osobe su za svoj rad primale platu, od koje je jedna trećina obavezno 
ostajala na računu osuđenog, takozvanom ,, mrtvom" depozitu, koji je osuđeni mogao 
podići tek nakon izdržane kazne, drugu trećinu je osuđeni mogao poslati porodici, 
dok je sa preostalim iznosom slobodno raspolago, odnosno mogao ga je trošiti u 
kantini Doma. O visinama zarada osuđenih nemamo potpune podatke, barem kada 
su u pitanju zarade koje su osuđeni imali u radnim logorima. Preduzeća koja su od 
KPD dobijala osuđeničku radnu snagu plaćali su upravi nadnice za osuđene, koje 
su bile umanjene za iznos troškova ishrane i plata osuđenih osoba. Iz mnogobrojnih 
izvještaja, koji su iz radnih logora redovno slani upravi zatvora, može se vidjeti da 
su osuđeni često bili nezadovoljni isplatama, smatrajući da ih preduzeća za koja su 
radili potkradaju. Uprava je u više navrata ispitivala ove pritužbe na taj način što je 
u logore slala komisije koje su trebale da utvrde osnovanost žalbi osuđenih. 


Nasuprot zaradama osuđenih u logorima, osuđenici koji su radili pri Zanatskom 
preduzeću, tokom 1948.g. i 1949.g. imali su pristojne zarade, pogotovo kvalificirani 
radnici, koji su zbog potrebe posla radili prekovremeno i po učinku. Zarade pojedinih 
osuđenika su iznosile i do 3.900 dinara, što je prema dostupnim podacima prelazilo 
prosječnu platu zaposlenih. O ovome je bilo upoznato i Ministarstvo unutarnjih 
poslova, koje je u svom aktu od 2.8.1949.g. odredilo da osuđenička zarada ni u kom 
slučaju ne može preći mjesečni iznos od 1.500 dinara. Inače prema raspoloživim 
podacima zaključujemo da je angažiranjem osuđeničke radne snage ostvarivana 

izuzetno visoka dobit. Prema izvještajima!Š za decembar 1948.g. ukupan prihod 
KPD od rada osuđenih u radnim logorima i Zanatskom preduzeću iznosio je 


4.700.000 dinara. 
ODJELJENJE UDBE 


UDBA, kasnije DB (Državna bezbjednost) u zeničkom zatvoru je aktivno 
prisutna od prvih poslijeratnih dana, pa sve do kraja osamdesetih godina. Odijeljenje 
UDBEi DB je uvijek pripadalo Ministarstvu unutarnjih poslova. Operativci koji su 
radili u KPD nisu bili službenici Doma, tako da o njima i njihovom radu nemamo 
gotovo nikakvih podataka u arhivama. 


Odjeljenje UDBE je u prvim poslijeratnim godinama brojalo do deset operativaca 
koji su svoje prostorije imali u staroj upravnoj zgradi. Zadatak ovog odjeljenja je 
prvobitno bio da od osuđenih osoba prikupljaju podatke o skrivenim pripadnicima 
neprijateljskih formacija i njihovim pomagačima. Operativci UDBE su imali velika 
ovlaštenja u odnosu prema osuđenim osobama. Ukoliko su osuđeni pokazali 
kajanje i spremnost na saradnju, mogli su računati na blaži postupak i izglednije 
prilike za smanjenje kazne. 


U godinama nakon rata, kada se među ,,politčkim" kontinuirano smanjivao broj 
suđenih za direktno učešće u neprijateljskim jedinicama, a povećavao broj onih 
koji su suđeni zbog kritičkog raspoloženje prema vlasti, promijenio se i osnovni 
zadatak UDBE. Sada više nije u prvom planu pronalaženje preostalih, nekažnjenih 
neprijatelja, nego više praćenje osuđenih, koji su poslije rata počinili takozvana 
, politička" krivična djela. Ovaj pristup je zahtijevao angažovanje manjeg broja 
ljudi, tako da se obim djelovanja i broj operativaca UDBE bitno smanjuje. 


Nakon što na izdržavanje kazne dolaze osobe koje su suđene kao Mladi Muslimani, 
fratri, popovi, učesnici Cazinske bune i ostali, rad ovog odjeljenja se više bazirao na 
praćenju ponašanje ovih kategorija, u smislu kontrole njihovog uticaja na druge 
osuđene i nastojanja da izmijene svoje stavove, da se pokaju za počinjeno. Postepeno, 
ove poslove, zajedno sa svojim saradnicima, preuzimaju zamjenici upravnika 
zatvora, koji su bili suradnici UDBE, ali su se vodili u evidenciji zaposlenih pri 
KPD-u Zenica. U pojedinim periodima bilo je i više zamjenika koji su obavljali 
ove, ali i druge poslove. Iz evidencije navodimo Juru Bilića, Šemsu Kapetanovića, 
Šukić Živka, Danilović Spasoju, Fazlagić Mustafu, Mijatović Živojina, Vladu Ilića, 
od koji su neki sa manje, a neki sa više revnosti, pristupali ovoj kategoriji osuđenih. 
Po svojim neprimjereno revnosnim postupcima, kojima su u najmanju ruku rušeni 
principi zakonitog postupanja prema osuđenim osobama, prema sjećanju mnogih 

osuđenika, posebno se isticao zamjenik upravnika Jure Bilić. 


Takozvani ,,politički" osuđenici, pogotovo oni koji su djela napravili poslije rata, 
bili su pod posebnim tretmanom, koji je značio dalju istragu, pritisak na političko 
izjašnjavanje i promjenu stavova. Na osuđene osobe je vršen pritisak da se pokaju 
za počinjena djela, da iskažu svoju lojalnost vlasti, pri čemu su korišteni metodi, 
koji i prema tada važećim uputstvima o ponašanju prema osuđenim osobama, nisu 
bili dozvoljeni. Pritisci su u početku bili otvoreni i javni, osuđenici su se pozivali na 
političko izjašnjavanje preko razglasne stanice, osuđeničkih konferencija, čitalačkih 
sati i usmenih novina. 


Smanjenjem broja osuđenih ,,političara" smanjio se i broj operativaca UDBE, 
a postepeno je i jenjavao pritisak na osuđene da javno revidiraju svoje stavove, da 
bi se početkom pedesetih godina u potpunosti napustio ovaj način izjašnjavanja 
osuđenih osoba. 


Tokom šezdesetih, sedamdesetih i osamdesetih godina broj osuđenih uvjetno 
nazvanih ,,političkim" spao je na 3% do 5 % od ukupne osuđeničke populacije i o 
njima je sada vodio brigu samo jedan radnik državne bezbjednosti. Na izdržavanju 
kazne zatvora iz ove kategorije osuđenih nalazila su se uglavnom lica suđena za 
verbalne delikte, koja su prema sudskim presudama, zlonamjerno i neistinito 
prikazivali društveno- političke prilike u tadašnjoj državi. Pretpostavljamo da je 
prilikom krivičnog gonjenja i izricanja presuda strogo vođeno računa o tome da sva 
tri naroda u Bosni Hercegovini budu i u zatvoru podjednako zastupljena. Ako bi 
u zatvor, naprimjer, dospjela grupa Srba, koji su suđeni za neprijateljsku djelatnost, 
sasvim sigurno se moglo očekivati da će slijedeća biti grupa Muslimana ili Hrvata, 
a redoslijed je mogao biti i obrnut. 


Ovu ravnotežu povremeno su narušavali ,politički" osuđenici albanske 
nacionalnosti, čiji se broj sve više povećavao kako su se približavali događaji sa 
početka osamdesetih godina, kada je traženo da Kosovo postane republika. Nakon 
ovih događaja, u strukturi političkih osuđenika Albanci su bili najbrojnija od svih 
nacionalnosti, a povremeno su činili apsolutnu većinu. Albanci su se prilično teško 
prilagođavala uvjetima izdržavanja kazne u zeničkom zatvoru. Većinu te albanske 
populacije činili su mlađi ljudi, često studenti, koji su suđeni u Srbiji, ali za njih nije 
bilo mjesta u tamošnjim zatvorima, pa su slani u Zenicu. Mnogi od njih nisu znali 
ni jezik sredine u koju su došli, a i među ostalim osuđenicima vladao je određeni 
animozitet prema njima zbog navike da se uvijek drže zajedno, zbog nepoznavnja 
jezika, te određenih razlika u svakodnevnim navikama. Uprava KPD omogućila im 
je da u razglasnoj stanici svi zajedno gledaju dnevnik i neke emisije na albanskom 
jeziku. 

Formalo u pravima i obavezama ,,politički" su bili izjednačeni sa ostalom 
osuđeničkom populacijom. Nepisano pravilo postavljeno od strane uprave Doma, 
a vjerovatno i uz asistenciju DB, je bilo da ovi osuđenici ne mogu raditi na vanjskim 
radilištima, imati smještaj van kruga zatvora, niti koristiti vanjske pogodnosti. 
Pravilo da ,,politički" ne mogu koristiti vanjske pogodnosti prekinuto je u jednom 
slučaju, kada je u pitanju bio osuđeni Bukva Trivo. Kako Dom tada nije imao stalno 
zaposlenog ljekara Bukva Trivo je radio kao domski ljekar. Bio je vrlo odgovoran, 
savjestan i koristan upravi zatvora, a kao ljekar imao je veliki ugled i kod osuđenika. 
Tokom 1977.g. umro mu je otac, inače prvoborac NOB-a, i osuđeni je izrazio 
molbu da prisustvuje sahrani, bilo da bude sproveden ili da ga uprava pusti samog 
na sahranu, što je za to vrijeme bilo nezamislivo. Nakon intenzivnih vijećanja, 
vjerovatno i uz konsultacije sa DB, odlučeno je da se osuđenom omogući da sam 
ode kući i da prisustvuje sahrani oca. Osuđeni se vratio na vrijeme, međutim to 
nije bio znak popuštanja, niti signal da se može nastaviti sa takvom praksom. I 
dalje , političkim" nisu dodjeljivane vanjske pogodnosti. Tek nekoliko godina 
kasnije, odlukom upravnika Lipničević Fadila, dopust u krugu porodice odobren je 
osuđenom Behmen Omeru. 


Zaposlenici Doma, posebno vaspitači, prema jednom dijelu osuđenih 
,političara" odnosili su se sa određenim simpatijama i osjećajem nelagode, posebno 
u slučajevima kada su ovi suđeni za kritiku aktuelne političke situacije. I kod 
vaspitača je preovladavao osjećaj da su kazne za kritički iznesen stav besmislene i da 
pojedini osuđenici izdržavaju nezasluženu kaznu, te da im je potrebno olakšati teret 
kazne. Međutim, u praksi se nije moglo mnogo učiniti. Najviše što se moglo, bilo je 
omogućiti im lakše radno mjesto, pomoći u adaptaciji i zaštititi ih od eventualnih 
nasrtaja kriminalaca. Sa druge strane, svi koji su radili sa ovom kategorijom osuđenih 
bili su pod nevidljivom, ali uvijek prisutnom kontrolom službenika DB, koji je 
vodio računa o njihovoj podobnosti. Danas je to već pomalo zaboravljena riječ, a 
dugo godina bila je omiljen izraz u ambijentu zatvorskih uprava i organa državne 
bezbjednosti. Svi zaposleni u ovim institucijama su morali biti podobni za rad, što 
je pretpostavljalo da su na liniji zvanično proklamiranih društvenih vrijednosti. 


I upravo kada se činilo da je pritisak i kontrola DB popustila, tokom 1979.g. su 
se desili događaji koji su ovo demantirali. Naime, među osuđenim ,,političarima" 
je oduvijek bilo intelektualaca, svestranih sposobnosti i interesovanja, koji su 
tržili načina da taj svoj potencijal zadovolje, pa i u nekim formama od koje je 
uprava zatvora imala koristi. Često su ti osuđenici bili akteri pozorišnih predstva, 
raznih recitala, učestvovali su kao scenaristi, koreografi, režiseri i slično. Ovakav 
angažman nije bio sporan, upravo je bio poželjan. Tim je veće iznenađenje izazvala 
reakcija DB na pripremu jedne manifestacije koja je bila u potpunosti usklađena sa 
proklamovanim vrijednostima očuvanja tekovina NOB-a. Naime, ekipa kulturno- 

prosvjetnog rada je povodom godišnjice rođenja ili smrti heroja Miće Sokolovića 
pripremila igrokaz, gdje je u pripremama učestvovalo nekoliko ,,političkih", a 
među njima i Selimović Teufik. Selimović je napravio scenario po kome bi on 
trebao da govori o životu heroja. Iako je uglavnom bio rezerviran prema upravi, 
Selimović se sa puno volje uključio u ovaj projekt. Ali do DB su došle glasine da 
u KPD osuđeni za politički kriminal vode glavnu riječ i da pripremaju predstavu 
koja će ih predstaviti u pozitivnom svijetlu. DB je zaključila da nije primjereno da 
takva kategorija osuđenih govori o ratnom heroju, nakon čega su sve pripreme za 
predstavu naglo prekinute. Načelnik DB i operativci su nekoliko dana ispitivali sve 
službene osobe za koje su pretpostavljali da imaju bilo kakve veze sa pripremama 
predstave, isticali da je to vrlo loš primjer kada se u državnoj instituciju kao što 
je zatvor omogući ,državnim neprijateljima" da rade šta hoće, te sve aktere još 
jednom upozorili na budnost. Kada za to nije bilo nikakvog stvarnog povoda, DB 
je još jednom pokazala zube. Ovaj postupak DB je bio tim manje razumljiv, jer se 
u periodu od nekoliko decenija prije ovog događaja učešće ,,političkih" u različitim 
predstavama, pogotovu onim o narodnim herojima, smatralo kao nešto pozitivno i 
prihvatalo kao indikator promjene stava. 


Osim ove situacije, koju možemo nazvati ekscesnom, državna bezbjednosti je 
u tim godinama uglavnom djelovala iz sjenke, nadzirući kontakte , političkih" sa 
spoljnim svijetom i drugim osuđenim osobama, sumnjajući u sve one koji su se sa 
njima družili. Ova kategorija osuđenih tokom sedamdesetih i osamdesetih godina 
nije bila podvrgnuta nikakvim diskriminirajućim uvjetima izdržavnja kazni: radna 
mjesta, smještaj i unutarnje pogodnosti su im dodjeljivanje kao i svim ostalim 
osuđenicima. 


Prepiske svih osuđenika su kontrolirane od strane uprave, a pod posebnom 
pashom DB-a je bila pošta osuđenih ,,političara". Pomno su iščitavana pisma 
koja su dobijali od rodbine i prijatelja, a tako i pisma koja su poslana iz zatvora. 
Interesantan je bio slučaj jednog osuđenika, ,,političara" koji je i nakon dolaska na 
izdržavanje kazne nastojao da ostane u svom svijetu poezije. Pisao je pjesme, slao 
ih svojoj ženi, tražio komentar, a isto tako se i njegova žena bavila poezijom, pa je 
njemu slala svoje pjesme i tražila mišljenje. Između njih su izmjenjivana pisma od 
desetak i više stranica, koja su u većem dijelu bila posvećena poeziji i pisana jezikom 
koji je za DB bio teško razumljiv. Sve ovo je kontinuirano izazivalo zabrinutost DB, 
jer prema vlastitom priznanju, nikako im nije uspijevalo da razotkriju o čemu se 
ovdje radi i kakvu vrstu poruka međusobno razmjenjuju osuđeni i njegova žena. 

OBRAZOVANJE OSUĐENIH 


Već u prvim pisanim dokumentima kojima se regulira oblast krivičnih sankcija, 
kao što je Privremeno uputstvo o izvršenju krivičnih sankcija iz 1945.g. i Kućni red 
iz 1947.g., naglašava se važnost obrazovanja osuđenih. Iako je naglasak na razvoju 
pozitivnih patriotskih osjećanja na prvom mjestu, nalaže se zatvorskim upravama da 
stvore sve uvjete i za obrazovanje suđenih, počev od analfabetskih tečajeva i stručnih 
kurseva. Arhiva KPD Zenica izuzetno je bogata dokumentima koji pokazuju da se 
obrazovanju osuđenih zaista poklanjala posebna pažnja i da je uprava zatvora u tom 
smislu poduzimala odlučne korake i u kratkom vremenu obezbijedila sve uvjete 
za realizaciju programa. 


U prvom redu tu su analfabetski tečajevi. Uprava je sebi postavila zadatak da 
opismeni sve nepismene, kojih je na izdržavanju kazne, prema podacima iz decembra 
1948.g., bilo 331. Analfabetskim tečajevima su obuhvaćene sve osuđene osobe, a 
tečajevi su izvođeni po svim odjeljenjima, pa i u takozvanoj ,,Staklari". Nastavu na 
tečajevima su izvodile osuđene osobe, pa tako bilježimo imena osuđenika-nastavnika 
koji su krajem 1946.g. vodili tečajeve, a to su Udovčić Martin, Vukojević Radoje, 
Marković Veselko, Čobrenović Aco, Kureš Golub i Lemeš Alija. 


Pored analfabetskih tečajeva organiziraju se kursevi za različita stručna zanimanja, 
kao što su kursevi za tesare, stolare, obućare, brijače. Kursevi imaju teoretsku i 
praktičnu nastavu, a u prosjeku traju oko tri mjeseca. Stručno-praktičnu nastavu 
su izvodile poslovođe, civilne osobe i osuđenici, a osuđeni su radili isključivo na 
poslovima koji odgovaraju kursu. Stručno obrazovanje putem kurseva bilo je u 
interesu uprave Doma, ali takođe i u interesu preduzeća za koje su osuđenici izvodili 
različite stručne poslove. Zbog toga su preduzeća koja su angažirala osuđeničku 
radnu snagu često inicirala stručno obrazovanje osuđenih i obezbjeđivala materijalnu 
i drugu pomoć. 


Jednim dopisom" Ministarstva rada FNRJ broj 3449 od 1.4.1949.g. sistematski 
je regulirano pitanje osposobljavanja stručnih kadrova putem tečajeva u kazneno- 
popravnim domovima, gdjese određuje dase ispiti za polukvalificirane radnike polažu 
pred komsijom Doma, a za kvalificirane radnike pred komisijom povjereništva rada 
narodnih odbora. Nakon uspješno završenog tečaja polaznici su polagali i stručni 
ispit pred nadležnom komisijom, koja im je izdavala svedočanstvo o položenom 
stručnom ispitu, iz kojeg se ne vidi da se radi o osuđenoj osobi. Ovaj podatak nam 
ukazuje da je već tada postojala svijest o tome da u svjedodžbi o stručnoj spremi 
ne treba da stoji potencijalno kompromitujući podatak, da je neko školu završio 
u zatvoru. Oni koji su uspješno položili kurs dobili su zvanje majstora zanata. Još 

jednim uputstvom se posebno naglašava potreba da se na izučavanju zanata insistira 
kod onih osuđenika gdje postoji vjerovatnoća da će se po izdržanoj kazni time 
baviti, te da u obrazovanje treba posebno uključivati mlađe osuđenike sa kraćim 
kaznama, jer kako je to u dopisu obrazloženo, stručno osposobljavanje je jedna od 
osnovnih mjera u prevenciji kriminala. 


Tečajevi su organizirani u skromnim učionicama škole koja se nalazila na mjestu 
gdje se danas nalazi industrijski pogon livnice, a najčešće je korištena kino dvorana 
u Prvom paviljonu. Tečajevi za opismenjavanje su organizirani i u radnim logorima, 
a stručni kursevi su najčešće bili povezani sa poslovima kojima su se osuđeni bavili, 
pa ako je bio u pitanju logor u kome su izvođeni građevinski radovi, što je najčešće 
bio slučaj, onda je u tom logoru organiziran rad kurseva povezanih sa građevinskom 
strukom. Iz ovih početnih oblika općeg i stručnog obrazovanja kasnije su izrasle 
redovne osnovne i srednje stručne škole, postajući jedan od nezaobilaznih faktora 
resocijalizacije osuđenih. Možemo slobodno reći da je stotine i hiljade osuđenih u 
KPD Zenica osposobljeno da čita, da piše i da radi poslove koji su im osigurali 
egzistenciju nakon izlaska iz zatvora. 


KULTURNO-PROSVJETNI RAD 


Jedan od neizbježnih izraza u zatvorskom ambijentu je KPR — skraćenica za 
kulturno prosvjetni rad. Pod njim se podrazumijeva vrlo širok spektar različitih 
aktivnosti, za koje se pretpostavlja da utiču na podizanje općeg nivoa kulturnih 
potreba osuđenih osoba. Tradicionalano, u aktivnosti KPR-a spadaju glumačke 
sekcije, horovi, orkestri, slikanje, izrada različitih rukotvorina, sve ono što omogućuje 
osuđenim osobama da se izraze u slobodnom vremenu i da na taj način olakšaju i 
skrate zatvorske dane. 


U prvom poslijeratnom periodu uprava zeničkog zatvora poklanja izuzetnu 
pažnju ovim aktivnostim, te uporedo sa obnovom zatvora, organizira prve orkestre, 
horove, glumačke i slikarske sekcije. Nabavljeni su muzički instrumenti, materijali 
za slikanje, osposobljena je pozornica za izvođenje predstava, a nekoliko krojača i 
scenskih radnika brinulo se za izradu kostima i pravljenje kulisa. 


Postojali su značajni potencijali za rad sekcija, posebno dramske, jer je među 
osuđenim osobama bilo dosta obrazovanih ljudi, koji su imali potrebu da kreiraju, 
da se izraze, a sa druge strane, postojala je i brojna zaineresirana publika kojoj je 
propisima određeno kao poželjno konzumiranje kulturno- prosvjetnih događaja. 
Najveći dio aktivnosti odvijao se na sceni kino dvorane Prvog paviljona gdje je 
postojala pristojna pozornica za izvođenje predstava i dvorana sa 300 mjesta. 

Rad sekcija je zamišljen tako da mu osnovna funkcija bude ideološko-političko 
vaspitanje osuđenih, u smislu razvijanja patriotskih osjećanja, ljubavi prema 
domovini, pa je reportoar pozorišnih predstava i horova upravo i odgovarao tim 
potrebama. Međutim uprava zatvora nije u potpunosti insistirala da svi sadržaju 
imaju isključivo ideološki karaktet, vjerovatno zbog nemogućnosti sveopće kontrole 
i svijesti da bi jednoličan reportoar odbio osuđene da učestvuju i posjećuju ove 
manifestacije. 


Pozornica u Prvom paviljonu — centar svih zbivanja 


Ali i da je htjela, uprava nije mogla zavesti potpuno kontrolu nad sadržajima, već 
i zbog same činjenice da je u prvom poslijeratnom periodu kulturno-prosvjetnim 
radom rukovodila samo jedna službena osoba, a to je krajem 1945.g. bio Pjanić 
Risto. Rukovođenje pojedinim sekcijama prepušteno je osuđenim licima koja su u 
okviru svog rada imala određenu autonomiju, predlagala programe, pisala izvještaje, 
angažirala druge osuđene. 


Koliku važnost uprava poklanja radu ovih sekcija pokazuje podatak o 80 
zaposlenih osuđenika, koji su imali zadatak da pripremaju scenu, pjevaju, glume 
slikaju i sviraju, pri čemu su bili pošteđeni uobičajenih svakodnevnih obaveza 
koje su bile predviđene za ostale osuđenike. Bila je to privilegija koja je u klub 
povlaštenih svrstavala i scenske radnike, kostimografe, krojače... 


Možemo s pravom reći da se u zeničkom zatvoru odigravao veoma intenzivan 
pozorišni život, kakav je teško i zamisliti u poslijeratnim okolnostima. Pored 
takozvane centralne pozorišne trupe, koja je predstavljala glumačku elitu zatvora, 

postojale su i glumačke ekipe različitih paviljona, te ekipe obućara, stolara, bivših 
vojnika JA, metalaca, ženskog odjeljenja i drugih. Tokom 1947.g. bilježimo 
podatak da je u Domu egzistiralo 8 glumačkih postava koje su imale svoje godišnje 
programe. Jedan plakat iz 1947.g. upravo svjedoči o ovome, kada najavljuje interni 
zatvorski pozorišni festival i poziva sve zainteresirane glumačke skupine da se 
prijave za takmičenje. U ljetnom periodu predstave su se iz sale selile na fiskulturni 
poligon, gdje je izgrađena ljetna pozornica i gdje su se predstave izvodile pred više 


od hiljadu gledalaca. 


Glumci iz jedne od mnogobrojnih predstava 


U kulturnom životu zeničkog zatvora posebno mjesto imaju i pjevački zborovi, 
koji su bili prvi oblici kulturno-prosvjetnog rada, jer za njih nije bila potrebna 
ni posebna oprema, a među osuđenim licima se nalazilo nekoliko školovanih 
muzičara i dobrih pjevača. U neposrednom poslijeratnom periodu egzistiralo je 
nekoliko domskih horova, dok je najveći broj zabilježen 1957.g. kada je u zatvoru 


9 Horovi su redovno, čak i više 


registrirano osam horova sa preko 200 članova.? 
puta na dan imali svoje nastupe, koji su najčešće bili na razglasnoj stanici Doma, 
a redovno su nastupali i na pozorišnih daskama, najčešće prije i poslije predstave. 
Repertoar horova se sastojao iz obaveznih revolucionarnih i patriotskih pjesama, ali 
isto tako se ostavljalo dosta prostora i tradicionalnoj horskoj muzici. Ponekad bi se 
desilo da osuđeni u reportoar hora ubace i poneku nepoćudnu horsku pjesmu, koja 
sadrži nacionalne ili vjerske elemente, strepeći pri tome da zaduženi iz zatvorske 


uprave to ne otkriju, što se prema svjedočenjima, ipak, nikada nije dogodilo. 


20 Arhiv KPZ 

Koncert na sportskom poligonu 


U zatvoru su postojali orkestri i to više njih, namijenjenih za horsku, 
instrumentalnu i narodnu muziku. 


Od radova slikarske sekcije sačuvano je samo nekoliko i to veliko ulje na 
platnu veličine om x 3m, koje je po motivima Mujezinovićeve slike , Oslobođenje 
Jajca" napravio osuđeni Prošić I. Slika se danas nalazi u holu upravne zgrade. Od 
osuđenika Gute Uzeira sačuvane su dvije slike većih dimenzija sa panoramom 
Zenice i zatvora, slikane sa brda Vučjak. 


Dok su kulturno-prosvjetne aktivnosti imale punu moralnu i materijalu potporu 
uprave, s druge strane je uočljivo, da su gotovo potpuno zanemarivane sportske 
aktivnosti, a o nekakvim organiziranim sportskim nadmetanjima, turnirima u 
nogometu, košarci ili drugim sportovima, nije bilo ni pomena. Jedini sport koji je 
uprava tolerirala bila je odbojka, vjerovatno iz razloga što je to bio najprihvaćeniji 
sport u vojnim i milicijskim strukturama, mogao se igrati na malom prostoru, nije 
zahtijevao posebnu opremu i nije dolazilo do fizičkog kontakata među igračima. 
Do 1948.g. postojalo je i manje fudbalsko igralište, gdje je uprava povremeno 
dozvoljavala odigravanje utakmica, ali je pretvoreno u park, zbog, kako se navodi 
u izvještajima, stalnih povreda i tuča, koje su izbijale među osuđenim osobama. 
Nogomet se ponovo igrao u zeničkom zatvoru tek nakon punih dvadeset godina, 
što pokazuje nedostatak sluha za potrebe osuđenih, jer je i u to vrijeme nogomet 

bio najpopularniji sport i osuđeni su dugo godina bezuspješno tražili da im se 
omogući igranje nogometa. Jedina fizička aktivnost koja se još usput spominje 
bile su obavezne jutarnje vježbe i to samo za osuđenike u karantinu, dok ostala 
populacija osuđenih nije imala ni tu obavezu. Zanemarivanje sporta vjerovatno 
je proizilazilo iz uvjerenja da sport kao tjelesna aktivnost ne može bitnije uticati 
na revidiranje stavova, odnosno na preodgoj osuđenih osoba, te da su za to 
pogodnije druge aktivnosti kao što je učenje, slušanje predavanja, čitanje novina i 
slično. Vjerovatno je na ovakav stav uprave imao uticaj i sastav osuđenih, gdje su 
prevladavali ,, politički", na koje je trebalo djelovati najefikasnijim sredstvima, a tu 
prema mišljenju uprave nije bilo mjesta za sport. Tek kasnije kada je ovaj koncept 
napušten, a u strukturi osuđenih preovladali suđeni za opći kriminal, počela se 
poklanjati veća pozornost sportu i fizičkoj kulturi. 


S j = 
Guta Uzeir = Zatvor i okolina - slikano krajem četrdesetih godina 


Np oo 


GSpol narodnih borbe uh pjesama = pjeva zbor boki 


YU BiouR+ = pjed. zbor najekim 
3}hkočađče; "OUARVČJU PETOLJETKE " — izvode 
pitome; KPU obućasa ; krojača 
Uutim Osna Shćo 


KJEDJESLIN VRNUDOČAOG MERI" = sa01;5— Nikola Bovonjić 
SVZAĆNRNUG ZACMU" = Lomađije v 2 slde. tavede 
pišoma; KRAK. obučora ; Waojeća 
ReZije,, Osman visčeo 
Scenograf. : Roše Morković; Svo Miho 


\mspizvjenki Nica Moskinčevric 
Zake Bolić 

SOCIJALISTIČKI PREODGOJ 


Već u prvom ,Privremenom uputstvu o izvršenju kazni", izdatom neposredno 
poslije rata, kao osnovni cilj preodgoja osuđenih ističe se razvijanje duha odanosti 
otadžbini, časnog odnosa prema državnim i društvenim vrijednostima i učvršćivanje 
onih crta karaktera koji će osuđenu osobu odvratiti od daljeg činjenja krivičnih 
djela. Svrha preodgoja je stvaranje novog socijalističkog čovjeka, koji će voljeti svoju 
novu domovinu, biti joj odan i čuvati njene vrijednosti. Zadatak nimalo lagan, 
pogotovu kada se uzme u obzir postojeća struktura osuđenih, od kojih se ogromna 
većina sa puškom u ruci borila protiv novoproklamiranih vrijednosti. Nova vlast 
je sa puno entuzijazma preduzela sve da promijeni svijest osuđenih i da milom, a 
ponekad i silom, u njihovu glavu ugradi nove ideje. Na svijest osuđenih se uticalo 
preko sadržaja čije je konzumiranje bilo obavezno, a to su predavanja, informiranja 
o aktuelnim zbivanjima, usmene novine, zidne novine i čitalačke grupe. 


Predavanja su bila obavezna a organizirana su u velikoj kino sali zatvora, po 
osuđeničkim sobama i preko razglasne stanice. Predavanja su obuhvatala veoma 
širok spektar tema. Predavači su bili isključivo osuđene osobe, a kako je u zavodu 
bio veliki broj intelektualaca, uprava Doma je koristila njihove usluge, određujući 
ih za predavače. 


Usmene novine su ustvari bili čitalački sati, gdje su se pojedini članci iz novina 
naglas čitali pred svim osuđenim licima, a zatim komentirali. Uprava zatvora 
nastojala je da drži pod kontrolom ovaj proces, tako da je određivala sadržaj usmenih 
novina i usmjeravala diskusiju nakon pročitanih članaka. Diskusije i komentari su 
imali zadatak da osuđuju stavove koji nisu u skladu sa vladajućom ideologijom i da 
afirmišu prihvatljive ideje. Ovaj proces se nije uvijek mogao potpuno kontrolirati, 
tako da su stvari ponekad kretale krivim tokom i u neplaniranom smjeru, posebno 
kada su se u publici nalazili kritički raspoloženi intlektualci. Pogotovo su usmene 
novine ponekad znale biti problematične u takozvanim ,hodžinsko-popovskim" 
sobama, jer bi tada uvijek bilo neugodnih pitanja, tako da uprava i nije posebno 
insistirala na realizaciji ove ideje u pomenutim sobama. Osuđenici iz soba kojima je 
bilo više obrazovanih koristili su prilike da u diskusijama, na zaobilazan i domišljat 
način, stave pod upitnik zvanična tumačenje događaja i vladajuću ideologiju. 


Zidne novine su pravljene na velikim panoima koji su postavljani po osuđeničkim 
kolektivima i u krugu zatvora. Teme zidnih novina su takođe bili aktualni politički 
događaji, kritika neprijateljskih ponašanja u zatvoru, a posebna izdanja su izlazila 
povodom državnih praznika, kada se veličala snaga i moć države. Tradicija zidnih 
novina se zadržala i do ranih osamdesetih godina, kada su zidne novine djelomično 
izgubile deološki karakter i počele se baviti aktuelnim događajima iz osuđeničke 

svakodnevnice. 


Uprava Zavoda je samo okvirno organizirala ove djelatnosti, jer su glavni 
izvršioci bile osuđene osobe, koje su pripremale predavanja, zidne novine, iznosile 
aktuelne novosti i obrađivale teme za diskusije, tako da je na ovim poslovima 
radilo više osuđenih koji su za svoj rad dobijali platu. Nije postojala potpuna 
kontrola nad svim aspektima ideološkog rada sa osuđenim osobama, pogotovo zato 
što su nedostajali osposobljeni kadrovi koji bi mogli objediniti sve ove aktivnosti. 
Način na koji se odvijao proces preodgoja osuđenih u socijalističkom duhu imao 
je uprkos svim nastojanjima uprave i propuste, pa je uprava u nekoliko navrata 
opominjana da preduzme određene korake, kako bi se ispravile uočene slabosti. 
Kao što se vidi iz jednog dopisa Ministarstva unutarnjih poslova,?! uprava zatvora 
se upozorava da ne poklanja dovoljnu pažnju kulturno- prosvjetnom i ideološkom 
radu sa osuđenim, da ne kontrolira kako se zadaci ispunjavaju, posebno se iznosi 
da upravnike zatvora ne interesuje ovaj rad, da po godinu dana ne prisustvuju ni 
jednoj predstavi i predavanju, što loše djeluju na autoritet pedavača, a primjetno 
je omalovažavanje i od strane drugih zaposlenih, koji ne shvataju važnost vaspitnih 
mjera. U tom smislu se traži od upravnika da pruže svu moralnu i materijalnu 
pomoć predavačima, da prisustvuje priredbama i predavanjima, jer kada se vidi 
da upravnik podržava predavače i ostali će ispravno shvatiti važnost ideološkog 
prevaspitavanja osuđenih osoba 


Kao ilustraciju, pokazujemo originalan spisak jednog dijela tema koje su bile 
aktuelne tokom 1946.g. Iz ovog dokumenta se vidi da je predavanjima obuhvaćen 
veoma širok spektar različitih tema od kojih su neke u skladu sa proklamiranim 
ideološkim vrijednostima, ali većina je ipak imala opće obrazovni karakter. 


Ovo objašnjavamo time što su isključivo osuđena lica držala predavanja, pa su 
sigurno imala i određenog uticaja na izbor tema, a s druge strane, već smo istakli 
da se svim ovim poslovima profesionalno bavila samo jedna službena osoba, koja 
naravno, nije mogla sve držati pod kontrolom. 


Kada izbor tema iz 1946.g. poredimo sa temama koje su se obrađivale deset 
godina kasnije, uočit ćemo da je kasniji izbor imao mnogo više ideoloških elemenata. 
Ovo se ne bi moglo objasniti većom potrebom djelovanja na svijest neprijateljski 
raspoloženih osuđenika, jer ih je 1956.g. u ukupno osuđeničkoj populaciji bilo 
mnogo manje nego deset godina ranije. 

Djelomično je uredjen etudio, Inetalirane su signaln 
lampe za, orkestar i zbor te produžen kabl za mikrofon, Taprevojen je 
za smještaj razvodnithredjaja i signalizacije, a ujedno služi i za Bi 
ničke emisije. 


USMENE NOVINE I SEKCIJA ZA PREDAVANJA 


Ove dvije sekcije uredjuju sav govornički program na 
glasnoj stanici, U ovom razdoblju dano je preko flazglasne stanic 
govorničkić emisija i tot $grređavanja originalna od pitomaca i g Dp 


vanja raznih autora. 
Originalna predavanja su dala slijddeča: 


ZEO JELO NG I 
"Maršal Tito" od pitomoca Vrane Vladimira i Hasana Hadži osmanovića 
PLikovi naših žena" od pitomice_ Otilije Demetar , 
SPetogodišnji plan rezultat društveno- ekonomskog uređjenja nove JUH 
vije" od pitomca Petra Grgića 
priga higijene" od Dr. Ante Varića 
"Kritički osvrt na priredbu K,P.E-e" od pitomca Delimira Odića 
"Kritički osvrt na žensku priredbu" od pitorča Bore Tabory 
"Naš Prvi Petpgodišnji plan" od pitomca Hidajeta Drače 
ge aše seljaštvo i zakon o Petogodišnjem privrednom planu" od Dr, El 
Bilenkija 
aštita narodnog zdravlja u 5.5.5.R." od pitomca Hekira Rokića 
"VZspiti u analfabetskim tečajevima" od pitomca Pašage Selimovića 
'Postanak i razvitak vazduhoplovstva" ed pitomca Save Bogdanovića 
Ž higijene" od Dr. Ante Marića 
Položaj naučnika kod nas" od pitomca finvera Mulagsića 
Omladina jedan od glavnih oslonaca Patogodišnjeg plana" od pitome 
Zdravka Čulika 
Pvatroslav Lisinki" od pitomca Vladimira Vrape 
Lružičko-Srpeko pitanje" od pitomca Kasima Hdžića 
WPostanak i razvitak vazduhoplovsiva II ćio" od pitomca Save Bogdaj 
'U nekoliko riječi" od pitomca Delimira Odića 
\8Bosgna i Hercegođina u svijetlu Petogodišnjeg plana" od Dr. Hivzij 
Gavran=kapetanovića 
MIZ higijene /pluča i srce organi za regulaciju disanje/ od Dr. An 
Marića 
čpjuro Djaković" od pitomca Ivana Prusca 
\Mektrične željeznice" od pitomaca A,Bilele i Topalovčana 
pNekoliko riječi posvečeni "Danu majci" od Rune? 
ttajka" od pitomice Dragice Peško 
Bbječija nedjelja" od pitomice Zore Knewšafek 
"12 higijene" od Dr. Ante Marića 
WwPorođica kao faktor odgoja" od pitomice Bosiljke Ružić 
Fjodor Kihajlović Dostojevski! veliki Buski književnik" od pitomcg 
Vladimira Vikentijeva 
"Poljoprivreda i naš Prvi Petpgodišnji plan, osvrt na prošlost, st; 
nost i perspektivu buđučnosti" od pitomca Delimira Odića 
"Iz higijene" od Dr. Ante Marića 
rujnu crtica iz radic tehnike" od pitomca Yladimira Herge 
rasadniku cvijeća" od pitomice Demetar Otilije 
KADER ZAIM JACK KANE TIH IRII IT KU RH HEKX 
"Iz higijene" od Dr, Ante Marića " 
KUJE KESE ERA KM AAY RUHXKX 
- oljoprivrećda i Petogođdišnji plan" od pitomca, Delimira Odića 
W'Reportaža o šahovskom turniru" od pitomca Pašage Selimovića 
"U nekoliko riječi" adupitomsa" od pitomca Goluba Kureša 
Vižena u u pjesmama ere Obrenov! Detivasio" od pitomice Otilije Dema 

Postojeća matrica ideološkog rada nije se bitnije mijenjala u prvih par 
poslijeratnih desetljeća, a to što je ona kasnije postala ideološki rigidnija može se 
objasniti zapošljavanjem većeg broja službenih lica, koji usmjeravaju ove procese i 
uspostavlju efikasniju kontrolu. Posljedica je sužen izbor tema, forsiranje isključivo 
podobnih sadržaja, veličanje postignutih uspjesa, slavljenje visokih državnih 
rukovodilaca, glorifikovanje socijalističkog poretka. 


Preodgojni rad sa osuđenim, putem predavanja, usmenih novina, čitalačkih sati, 
kroz učešče u obrazovanju i kulturno-prosjetnom radu, trebao je da stvori novog 
čovjeka koji će prihvatiti socijalističko uređenje i njegove vrijednosti. Međutim nije 
bilo dovoljno samo pasivno konzumirati određene sadržaje, uprava zatvora je tražila 
da osuđeni pruže dokaza o izmjeni stavova, služeći se pri tome i manje suptilnim 
metodama. 


Na osuđenike koji su određeni kao politički, a takvih je u prvim poslijeratnim 
godinama bilo više od 90 %, vršen je pritisak da se politički izjasne, da se pokaju 
za svoja krivična djela i promijene stavove. Pod posebnim pritiskom su bili oni koji 
su suđeni poslije rata, kao Mladi Muslimani, križari i pripadnici Cazinske bune, 
od kojih je traženo da revidiraju svoje stavove, po čemu je i ova praksa nazvana 
,revidiranje stavova". 


Kao da su pod manjim pritiskom bili takozvani ,,ratnjaci" koji su krivična djela 
počinili tokom rata, u odnosu na osuđenike koji su djela počinili poslije rata i koja 
su okrakterizirana kao neprijateljska. Od osuđenih osoba je traženo da se javno 
pokaju za svoja djela, da izmijene stavove i da osude saučesnike u krivičnom 
djelu. U tom cilju vršeni su različiti pritisci koji su uključivali i metode koje nisu 
dozvoljene, a sastojale su se od izlaganja fizičkim i psihičkim maltretiranjima, 
stavljanjem u izolaciju, uskraćivanjem hrane, izlaganju niskim temperaturama, 
o čemu svjedoče brojni zapisi osoba koje su bile izložene procesima revidiranja 
stavova. Zauzvrat, osoba koja je pristala da se pokaje, mogla je da očekuje blaži 
zatvorski tretman i eventualno smanjenje kazne. Revidiranja stavova su bila javna, 
pred drugim osuđenicima, najčešće u kino sali ili kolektivima, često uz muziku, 
pjesmu i političke govore, a osuđeni koji su revidirali svoj stav zvali su se revidirci. 


U ovaj proces bile su uvučene i druge osuđene osobe, pogotovo osuđeni za opći 
kriminal, koji su svoju lojalnost upravi nastojali da dokažu kroz osudu ,,političkih" 
pa i kroz razne vidove prikrivenog ili otvorenog maltretiranja ovih osuđenika. 
Najnepoćudniji politički osuđenici smještani su sa osuđenim kriminalcima, gdje 
su bili izloženi stanovitim neprijatnostima, kako bi se omekšao njihov stav. Uprava 
zavoda je znala ćuteći prelaziti preko ovoga. Naravno, bilo je dosta primjera i 
drugačijeg ponašanja, kada su pojedini kriminalci uzimali u zaštitu ,,političare" od 
drugih kriminalaca. 

U IZVJEŠTAJ 


o kulturno - prosvjetnom, ide loško-političkom i nastavno — vaspitnom 
radu za mjesec avgust 1956 godine, 
PREDAVANJA 

U ovom mjesecu održano je deset predavanja 
sa temama:Postanak i razboj govora kroz istoriju, Turska i Grčka — geo- 
grafski pojmovi, Postanak i razvoj teburkuloze kao i njeno širenje, Na- 
roći Jugoslavije i državno ured jenje, Postanak Sueskog kanala, 0 Suecu, 
Postanak države i njena uloga i O religiji.Predavanje"0 Sueeu" održa- 
no je u svim sobama.Svim predavanjime prisustvovalo je 1.537 osuđjeni- 
ka. 
ČITALAČKE GRUPE 

Ukupno je održano 26 čitalačkih časova ga 
slijedećim temama:Zbirka napisa 0 komuni, 27 Mart, Govor Sveložzara 
Yukmanovića, Uloga svijesti u borbi Za socijalizam, Y.Masleša:"Šest 
nedelja Antifašističkog vijeća", šta nam donosi ovogodišnja žetva, 
Štetne i korisne životinje, 0 narodnim odborima, Soci jaldemokratija 
u Skandinaviji, Narodna skupština /brošira/, Narodna Armija, Dinamit 
u gradu Gali, N.vidljivi ubica, Aluminiski kombinati, Geografija ro- 
manskih zemalja, Ekonomska politika naše zemlje i Položaj radničke 
klase u BiH.Ovim časovima prisustvovalo je 2.226 osudjenika,. 
USMENE NOVINE 

Na triđeset 1 osam časova usgenih novina 
obradjeno je:0 komunama, Dan ustanka, Na Krfu, Govor Djure Pucara, 
Pripreme atentata na Tita prije 12 godina, Razgovor seminara Šervud-a 
sa Titom, Sudjenje u Splitu, Tito u posjeti brodogradilištu u Splitu, 
Propast Andrea Doria, Što nama donosi ovogodišnja žetva, O sueckom 
problemu, Na krvavom putu, Put u bijelu kuću, Četrdeset stoljeća 
jednog kanala, Suecka kompanija, Nesreća u rudniku Marsinel, Zabrana 
KP Njemačke, te drugi aktuelni članci iz dnevne štampe.Usmenim novi- 
nama prisustvovalo je ukupno 6.103 osudjenika. 
DOMSKE VIJESTI 
U mjesecu asvgustu izašao je jedan broj 

domskih vijesti u kome je iznešena problematika rada kao i uspjesi 
kako na kulturno prosvjetnom polju, tako i na redovnim radnim mje- 
stima.Naročito je bilo govora o nekim neg .tivnim pojavama kod poje- 
dinih osudjenika. 


DRAMSKA SEKCIJA 
Ova sekcija dala je premijeru "Hasanaglini- 


99 


Slavko Marić - Poslijeratni period 


Ovakav postupak revidiranja stavova postepeno je napušten početkom pedesetih 
godina, kada je revidiranje promijenilo oblik i više se nije zahtijevalo javno odricanje 
stavova i javno pokajanje, a pritisci za revidiranje su bili manje vidljivi i suptilniji. 
Često su zavisili i od aktuelne politike i stava prema konkretnim krivičnim djelima. 
Individualno revidiranja stavova, prema mišljenju uprave, pokazalo se kao efikasniji 
način, jer su osuđeni nerado javno iznosili svoje revidirane stavove, pošto je to 
izazivalo osudu istomišljenika. Revidirci su i nakon postupka revidiranja praćeni, 
kontrolirano je šta govore među drugim osuđenicima, od revidirca se uvijek 
očekivalo da da jasan dokaz o svojim promijenjenim stavovima. Kontrolu ponašanja 
revidiraca vršili su, pored službenih osoba i osuđenici, saradnici uprave, koji su bili 
dužni kontrolirati da li je revidiranje stava iskreno ili samo prividno. 


Revidiranje je prelaskom na individualni način postalo blaže, sa manje upotreba 


nedozvoljenih sredstava, da bi se kasnije postepeno smanjio pritisak i ovaj vid 
preodgoja je potuno napušten. 

INFORMBIRO 


Nakon rezolucije Informbiroa 1948.g. u KPD Zenica vladala je posebna 
atmosfera, osuđene osobe nisu tačno znale šta se dešava, informacije spolja bile su 
šture i jednostrane. Danima je preko razglasa ponavljan odgovor KPJ na Staljinovu 
rezoluciju, a u kraćim stankama puštane su borbene pjesme. Tih dana su prestale 
i emisije radio Moskve, koje su do tada svakodnevno emitirane putem razglasne 
stanice Doma. Vijesti su bile strogo kontrolirane, a odnosile su se isključivo na 
zvanične izjave, koje podržavaju otpor prema Staljinu. Većina , političkih" je bila 
ovim jako zbunjena, jer je uvijek bilo živo očekivanje da će Amerika i Engleska 
zaratiti sa komunističkim blokom, kojem je do tada pripadala Jugoslavija, i koji se 
činio jako monolitan. U tom priželjkivanom sukobu su vidjeli šansu za promjenu 
svog statusa. Nove vijesti su bile potpuno neočekivane, jer su nagovještavale mogući 
sukob unutar komunističkog bloka, opcija na koju među , političkim" niko nije 
računao. Poučeni ranijim iskustvom, osuđeni se nisu usuđivali komentarisati 
aktuelne događaje. Između ostalih, bilo je glasova da sve to možda i nije tako, da 
nikakvog sukoba Tita i Staljina nema, da je sve to samo za unutrašnju upotrebu, da 
bi se vidjela opredjeljenja osuđenih i da bi se poslije toga vodili novi procesi. 


U zatvoru se osjećala atmosfera straha i nesigurnosti, jedno vrijeme obustavljen je 
prijem posjeta i paketa, tako da osuđeni nisu imali nikakvih vijesti izvana, što je još 
više pojačalo različite glasine o stvarnim namjerama uprave zatvora. Šetnje u krugu 
zatvora su svedene na minimum, zabranjeno je bilo kontaktirati sa osuđenicima 
koji nisu iz iste sobe, pooštreno je postupanje prema svima, kažnjavalo se za 
najmanji prekršaj, povećao se broj stražara koji su obezbjeđivali krug, a oko zatvora 
je postavljena posebna straža. Službenim osobama je bilo strogo zabranjeno da bilo 
šta govore o novonastaloj situaciji, svako se svakoga bojao, ovo se odnosilo ne samo 
na osuđene osobe, nego i na stražare i druga službena lica. Kako je inače u svakoj 
sobi bio bar po jedan ,,cinker", odnosno osoba koja je sarađivala sa upravom, malo 
ko se uopće usuđivao komentarisati novonastalu situaciju. 


Drugo odjeljenje, takozvana ,,Staklara", je većim dijelom ispražnjena i tu su 
smještani novi pritvorenici, a među njima su osuđeni, navodno, mogli vidjeti neke 
isljednike UDBE, kao i niže činovnike zeničkog zatvora. Novi zatvorenici se nisu 
dugo zadržavali u Drugom odjeljenju, vrlo brzo su ih zamjenjivali novi. Povremeno 
su se iz tog pravca čuli krici uz pojačanu glazbu sa razglasa, koja se smjenjivali 
sa periodima potpuno tišine, što je među osuđenim još više pojačavalo atmosferu 
straha i neizvjesnosti. 


Kako je vrijeme od proglasa Informbiroa odmicalo to su postepeno u krug 
zatvora curile informacije o tome šta se stvarno dešava, a kada su se i osuđene 

osobe, nekadašnji članovi KPJ, morali izjasniti jesu li za rezoluciju Informbiroa, 
postalo je jasno da je bezrezervna osuda rezolucije jedini isprvan stav. Iznošenjem 
suprotnog mišljenja ili neprimjerenim komentarima osuđeni bi bili dovedeni u 
situaciju da možda ponovo budu suđeni, ovoga puta kao simpatizeri Staljina. Živeći 
u okruženju gdje je trebalo dobro odvagati svaku izgovorenu riječ, osuđeni su razvili 
vrlo dobre odbrambene mehanizme, tako da, koliko je poznato, niko nije pogrešno 
procijenio situaciju i opredijelio se za pogrešnu stranu. 


Međutim, ne samo osuđene osobe, nego i zaposleni u zatvoru su imali razvijen 
osjećaj kako se ponašati i za koga se opredijeliti u tom momentu, a vrlo bitan 
sastanak svih zaposlenih, partijaca i nepartijaca, odigrao se 1.9. 1948.g. Tog dana je 
ispred Mjesnog komiteta u zatvor došao drug Bosiljčić Gliša, koji je imao vrlo važan 
zadatak da na posredan način ispita opredjeljenja zaposlenih i da identifikuje sve 
one koji nisu bili na liniji partije.?? Zaposlenici u zatvorima, a posebno u zeničkom 
zatvoru, posjedovali su instinkt za političko, pa i fizičko preživljavanje, koji ih ni 
ovoga puta nije iznevjerio, pa su pružili potpunu podršku Titu i partiji. 


Početkom 1949.g. ,Staklara" je preko noći ispražnjena i svi koji su se tamo 
nalazili odvedeni su na drugo mjesto, najvjerovatnije na Goli otok. 


ALIJA NAMETAK 


Alija Nametak, poznati bosanskohercegovački književnik, presudom Vojnog 
suda grada Sarajeva osuđen je na kaznu zatvora u trajanju od 15 godina, zbog 
toga što je ,od 1941.g. pa čitavo vrijeme trajanja okupacije na dužnosti profesora, 
književnika, novinara, sekretara Glavnog odbora Narodne uzdanice, intendanta 
Narodnog pozorišta Sarajevo" djelovao kao ustaški ideolog i agitator. Pored kazne 
zatvora izrečena mu je i mjera trajnog gubitka časnih prava i konfiskacija imovine. 


Intelektualci, posebno oni humanističkog obrazovanja bili su vrlo važni za 
upravu zatvora, jer preko njih uprava vrši ideološko-politički uticaj na ostale 
osuđene osobe. Intelektualci su imali zaduženja da drže predavanja koja su imala 
opšteobrazovni i ideološki karakter, učestvovali su i u kreiranju kulturnog života 
osuđenih, organizovali pozorišne predstave, recitale, prigodne govore. Na ovim 
poslovima bilo je angažirano više desetina intelektualaca, od kojih su mnogi imali i 
doktorske titule. Angažiranje u kulturnim ekipama je bila jedina njihova obaveza 
za koju su primali i odgovarajuću novčanu naknadu. Pošto su obavljali tako važne 
poslove, zauzvrat su dobijali manje privilegije u pogledu smještaja i poštede od 
svakodnevnih obaveza koje su imali ostali osuđenici. 

Ukoliko bi uprava ocijenila da joj neko može biti od koristi, teško se moglo 
izbjeći uključenje u ovaj proces ideološkog, političkog i kulturnog preobražaja 
osuđeničke populacije. U suprotnom, dobijala se etiketa nekoga ko odbija suradnju, 
što naravno nije bilo preporučljivo. Niko od intelektualaca nije bio na silu tjeran da 
se uključi u ove poslove, ali je činjenica, da su intelektualci uglavnom prihvatali da 
se angažiraju na način koji je to uprava od njih zahtijevala. Neki od razloga zbog 
kojih su intelektualci pristajali na saradnju leže i u činjenici da je jedan broj njih 
zaista promijenio svoj svijetonazor, da su pojedinci imali potrebu za intelektualnim 
angažmanom, koji u prvim posljeratnim godinama i nije bio toliko rigidan, te je 
ostavljao prostora i za kreativniji pristup. 


Alija Nametak je spadao u najuži krug afirmiranih zatvorskih predavača, zajedno 
sa Vladimirom Vranom, dr. Antom Marićem, Otrilijom Demetar, Hasanom 
Hadžiosmanovićem, dr. Hivzijom Gavrankapetanovićem, dr. EFugenom Bilenkijem 
i Bosiljkom Ružičić. Na predavanjima, koja je pomno pripremao, tražena su 
objašnjenja i postavljana pitanja na koja je Nametak rado odgovarao. Prema 
podacima samo u mjesecu novembru 1946.g. Nametak je održao više predavanja 
na temu ratnih zločina Ante Pavelića i ustaša, te nekoliko tema iz međunarodnih 
odnosa u svijetu. 


Predavači su bili pod posebnom prismotrom uprave, koju je zanimalo šta rade, 
o čemu razgovaraju, s kim se druže, kakav im je odnos prema upravi, naciji, religiji. 
Svi su morali biti na oprezu, jedan nepromišljen komentar ili odsustvo očekivane 
reakcije moglo je imati posljedicu promjenu tretmana i premještaj iz Prvog paviljona 
u ,Staklaru". Uprava zatvora je pomno pratila ponašanje i Alije Nametka, pa se 
u izvještajima konstatuje ,da je donekle izmijenio svoj neprijateljski stav, da se u 
diskusijama izražava prilično pozitivno, mada su te izjave više radi toga da bi se 
prikazao prijateljem, nego što su to rezultati njegovog unutarnjeg raspoloženja". 
Dalje se bilježi da je zadržao duboki religijski stav, da svaki dan klanja i vrši druge 
obrede, ali da učestvuje u kulturno-prosvjetnom radu i daje svoj puni doprinos, 
kako u dramskoj sekciji tako na predavanjima i čitalačkim satima. Uprava je takođe 
imala saznanja i o tome šta Nametak misli o svom najboljem prijatelju Hasanu 
Hadžiosmanoviću koji je bio vođa kulturno-prosvjetne ekipe i u koga je uprava 
zatvora imala puno povjerenje. Nekoliko puta, u vrlo uskom krugu svojih intimnih 
prijatelja, Nametak je rekao da ga hvata mučnina od toga kako se Hasan majmuniše 
pred komunistima. Ovo je odmah preneseno upravi, tako da je Nametak stavljen 
pod još veću lupu pozornosti. 


Takođe je bilo poznato da Nametak piše dnevnik u kome opisuje vrijeme 
provedeno u istrazi i u zeničkom zatvoru te da taj dnevnik namjerava iznijeti van 
kruga zatvora. Neko iz najužeg kruga Alijinih prijatelja upravi je prenosio svaki 

8 JUZEg KrUg J prijatelja upravi Je p 

njegov potez. Ko, to se nikada nije saznalo. Postojao je vrlo razrađen sistem koji 
je imao za cilj da se saznaju namjere, stavovi i ponašanja upravi interesantnih 
osuđenika. Podatke među osuđenim su prikupljali takozvani ,,šŠmekeri" ili ,cinkeri" 
kako su se u osuđeničkom žargonu zvali oni koji su to radili radi vlastite koristi ili 
pak izuzetno, i iz ubjeđenja. Različiti su načini na koji su informacije od ,,Šmekera" 
prenošene upravi zatvora: dostavljane su preko posrednika, usmenim putem ili u 
pisanom obliku, ostavljane na određenim mjestima. Identitet ,cinkera" je uvijek 
bilo teško otkriti. Često su to bile nezamjetljive osobe u koje niko ne bi posumnjao, 
a ponekad i skriveni provokatori koji su bili najglasniji u ispoljavanju neprijateljskih 
stavova. Da bi se sa provokatora otklonila sumnja, uprava zatvoraje i njih kažnjavala, 
šaljući ih na izdržavanje disciplinske kazne u ,,Staklaru", gdje su opet na diskretan 
način, bez svjedoka, mogli prenijeti tražene informacije. Dešavalo se i da neko 
neopravdano, zabunom bude označen kao ,cinker", ali isto tako zabilježeni su 
slučajevi da je neko namjerno označen kao ,,cinker" samo da bi se kompromitovao 
u očima osuđenih. ,Cinkeri" su svakako najomraženija kategorija u osuđeničkoj 
populaciji i bez obzira na namjere, sadržaj informacija i pobude, ovakvi postupci 
uvijek nailaze na najoštriju osudu. 


Polovinom decembra 1946.g. Alija Nametak je pokušao krišom iznijeti 
svoj dnevnik preko jedne osuđene osobe koja je otpuštena na uvjetnu slobodu. 
Međutim, kako je uprava znala za Nametkove namjere, dnevnik je oduzet prilikom 
pretresa osuđenog, a Nametak je drastično kažnjen zbog kršenja pravila kućnog 
reda. Prema izvještajima uprave, dnevnik je pisan na bosančici i sadrži ,gnusne laži 
i uvrede nanošene današnjim vlastima". Dalje se navodi da su u dnevniku izneseni 
stavovi koju upućuju da se radi o opasnom i nepomirljivom neprijatelju. Dnevnik 
je upućen u Ministarstvo unutarnjih poslova sa molbom da se pomno ispita ima 
li u dnevniku elemenata novog krivičnog djela. Koliko nam je poznato, zbog 
sadržaja dnevnika nije pokrenut novi postupak protiv Alije Nametka. Zbog onoga 
što je pisao u dnevniku i zbog pokušaja njegovog ilegalnog iznošenja iz zatvora, 
Nametak je dana 23.12.1946.g. od strane upravnika zatvora kažnjen lišenjem prava 
dopisivanja, primanja paketa i posjeta, oduzimanjem novca i premiještanjem iz 
kulturne ekipe u ,,Staklaru". Uprava zatvora koristila je slučaj Alije Nametka da 
pokaže kako kontrolira situaciju, kako ima moć i sposobnost da na svakom koraku 
raskrinka državne neprijatelje. S druge strane, ovaj događaj je još više potencirao 
strah od ,cinkera" pa su osuđenici postali sumnjičaviji, zatvoreniji, a još dugo 
zatvorskim krugom su se prenosila nagađanja o tome ko je izdao Aliju Nametka. 


Nametak se, inače, nije lako mirio sa izrečenom kaznom i uporno je slao 
molbe za pomilovanje na različite adrese, iznosio je činjenice da je sarađivao sa 
NOP (Narodnooslobodilački pokret) i da je po uputstvu i naređenju rukovodstva 


pokreta spasio mnoga lica, aktivne sudionike NOP-a. Sud je uvažio fakte da je 

Nametak zaista iz logora spasio nekoliko pripadnika NOP- pa, iako to nije učinio 
iz uvjerenja, nego zbog ličnih prijateljstava, ipak mu je smanjio kaznu zatvora sa 
15 da 10 godina, mjeru trajnog gubitka časnih prava sveo na 10 godina, a mjeru 
konfiskacije imovine potpuno ukinuo. 


Sa izdržavanja kazne otpušten je 6.5.1954.g., jedanaest mjeseci prije redovnog 


isteka kazne. = 


\. 


_5262/54 
6 maja A 


Uvjerenje 
Za osuđenika otpuštenog na uslovni otpust 


Prezime i ime __ BAMETAK /bavane/ ALIJA starost —43_pod. 


masimanje HTOlesor NE rodno mjesto __Zostar_——_ srez _ostar 
zaviča. m varajevo varajevo . m 
m na"; jesto. A gegen a) _ okrug HZ -" vjero-ispo- 
vjest le narodnost Hizvat Domu izučio zanat le 
Lični opis: 
Brada 1 brt "7 ide PNE ia! ioni or BA 
rav 
o SE MIN deon 
aPFAVEG Osobni znaci geni obraz veći 
Usta pravilna = "BEp.NEV. 
a ižederona ZUPNIIE vori jezike ZU 
Zubi Gi 1eli,1l umjetni vlastita 


Na osnovu Privremenog Uputstva Ministerstva. unutar. poslova i Min. Przvesuđa Kah. br. 

119 od = IX. 45. kojim se izita uputstva o izvrše kazne lišenja slobode određuj osuđe 
" Nene tak Pikatenaf Aliji je " je da u 
i koji je rešenjem Ministarstva enutar. poslova 


EMIV. 19354 6. - 2 9/5 
BiH cd Sade 5" PGC be, S1E0/IX— pukten na uslovni — kao mjesto življenja 
u mjestu 'ajevu em -arajevo 


za vrijeme og LVe1954 2+ 3, 8/17+1955 3% time da se iz toga mjesta samo iz osobito važcih 
razloga može preseliti uz prijavu preselenja radležnoj vlasti javre bezbjedrosti u mjestu posljednjeg svo- 
ga boravišta u ma koje drugo mjesto naše Republike, izuzev mjesto a Le 

Kdje ma je boravak zabranjen. 


Po istom Riješevju određeno je, da osuđenik __Sametak /nasana/ Alije SEEN 
ne smije, za vrijeme dsk mu traje uslovni otpust, pobuđuti krčme (kafane i gostlore) niti se smije u pi- 
Janom stanju bilo gdje zateći. 


ovo : PANA ulije za gore označeno vrijeme a za osuđenika na uslovnom 
Otpusku -- = koji je ima uvijek uza se nositi, da se po 


potrebi može legltimisati! 


Ovo je uvjerenje izdat) na osnova naređenja Ministarstva unutar, poslova, po službenoj dužec- 
sti bez naplste takse, 


Vlestoruel_potpie ossž-alku, , 
MI sko je nepismena pretztisak: Upravolk Doe: 


Djukić jove 


24. Jlucunnanncke Kasne = 24. Disciplinske kazne 


AEJJO—DELO KA3HA — KAZNA |. 


stani kU K Muje 
ge USK Ma 


? 


MA ww" Mer 
po genij 
4n 


105 


Slavko Marić - Poslijeratni period 


DOLAZAK BUĐONIJA 


Selimović Teufik, zvani Buđoni, brat književnika Meše Selimovića, bio je poslije 
rata. moćni načelnik odjeljenja OZNE u Tuzli, a kasnije pomoćnik ministra 
unutarnjih poslova NR BiH. Kao isljednik OZNE zapamćen je kao beskrupulozan, 
a u svojstvu pomoćnika ministra postavljao je i smjenjivao upravnike KPD Zenica. 
Upamćene su njegove inspekcije zatvora, kada je znao postrojiti svo zaposleno 
osoblje i tražiti što revnosnije postupanje prema osuđenicima. Svaki njegov dolazak 
izazivao je nelagodu i strah kod osuđenih, ali isto tako, ako ne i više, kod zaposlenog 
osoblja. ? 


Među osuđenima su kolale priče da je navodno koristio položaj izuzetno moćnog 
čovjeka tako što je ucjenjivao porodice uhapšenih. O svemu ovome govorilo se 
ispod glasa, jer su svi smatrali da su njegov položaj i moć nedodirljivi. 


Tim je veći šok bio kada se 27.9.1952.g. Buđoni pojavio u Domu, ali ovoga puta 
ne kao moćnik nego kao osuđeno lice. Selimović Teofik dolazi na izdržavanje kazne 
zatvora u trajanju od 5 godina i 6 mjeseci zbog toga što je u periodu od 1945.g. 
do 1950.g. kao šef OZNE i pomoćnik ministra unutarnjih poslova BiH otuđio 
nekoliko pokretnih stvari. Uočljiva je nesrazmjera između visine kazne i vrijednosti 
otuđenih stvari, što upućuje da su pri izricanju kazni, moguće, postojali i neki drugi 
razlozi, koji se u presudi ne mogu vidjeti, a o kojima su kolale razne pretpostavke. 
Osuda za otuđenje imovine je, vjerovatno, neko kompromisno rješenje. 


I kao osuđeno lice Buđoni je oko sebe stvarao nelagodu; dio osuđenih je smatrao 
da je on kod uprave i dalje veoma uticajan i da je njegovo mišljenje o pojedinim 
osuđenicima veoma bitno, a dio ga je opet ignorirao kao istaknutog pripadnika 
OZNE i rijetko je ko prema njemu bio ravnodušan. Kod jednog dijela osuđenih 
osuda tako visokog funkcionera stvorila je barem na trenutak osjećanje da je pravda 
ipak moguća. 


Buđoni se nije suviše obazirao na sva uzbuđenja koja je izazvao njegov dolazak 
među osuđene. Inteligentan, prodoran, vrlo brzo se prilagodio, izgradio svoju 
poziciju i jedino su mu, naviklom na udobnost, smetali skromni životni uvjeti 
u zatvoru. Događaj koji je prerastao u jednu od zatvorskih legendi desio se kada 
je ekonom Nežić Đorđe, pri zaduženju obuće, Buđoniju dao drvene, neudobne 
cokule, a ovaj to odbio primiti, govoreći da je ispod ljudskog dostojanstva da to 
nosi. Nakon toga je Nežić iz ladice izvadio i dao mu na uvid uputstvo o propisanoj 
obući i odjeći za osuđene, potpisano od strane pomoćnika ministra unutarnjih 
poslova Selimović Teufika. 


3 Omer Behmen - Sjećanja 

LAŽNA POMILOVANJA 


Kazne koje su izricane za ,, politička" djela bile su često drakonske, gotovo po 
pravilu u trajanju dužem od deset godina, ali je isto tako postojala mogućnost da 
osuđena osoba, lično ili putem porodice, podnese molbu za pomilovanje, koja je 
mogla dovesti do bitnog skraćenja kazne. Prijedlog da se neko pomiluje mogla je 
podnijeti i uprava Doma, ukoliko je stekla ubjeđenje da je osuđeni revidirao svoje 
stavove. Kriteriji za pomilovanje su bili uglavnom ideološki. Ako se neko pokajao 
zbog svojih uvjerenja, pogotovo ako je to uradio javno, mogao je očekivati da će ga 
uprava Doma predložiti za pomilovanje ili bar podržati njegovu molbu. Zbog toga 
nije bilo ništa neobično da se tokom godine pomiluje veliki broj osuđenih. 


Ovo su bile povoljne okolnosti za jednog službenika Okružnog suda u Mostaru, 
koji je odlučio za sebe i svoju korist krivotvoriti dokumente o pomilovanju osuđenih 
osoba. Sve ovo se događalo 1951.g. kada je ovlaštenja za pomilovanje imao samo 
Prezidijum FNRJ, a pomenuti službenik, koji se prezivao Dautović,?+ bacio se na 


posao falsifikovanja odluka Prezidijuma FNRJ. 


Kako je Prezidijum bio neprikosnoven, njegove odluke su se izvršavale bez 
pogovora i niko nije ni pomišljao da ih dovodi u pitanje, što je pogodovalo tome 
da se ova prevara otkrije što kasnije. Pomenuti Dautović je uz saradnju rodbine 
osuđenih lica i uz odgovarajuću materijalnu naknadu odgovarao pozitivno na 
molbe za pomilovanje i donosio odluke koje su najčešće bile potpuno oslobađanje 
od kazne. Ovaj posao je rađen u razumljivoj diskreciji, tako da i osuđene osobe 
koje su pomilovane često nisu znale da su pomilovanja krivotvorena. Tek kada je 
upalo u oči da sa područja Hercegovine, odnosno Okružog suda Mostar ima najviše 
pomilovanja, počele su istrage koje su otkrile istinu. ? 


Brzom otkrivanju falsifikatora doprinijeli su i pomilovani osuđenici, koji, kada 
su se našli na slobodi i saznali kako su pomilovani, nisu o tome mogli dugo šutjeti, 
a da se ne pohvale. Kada je afera otkrivena, početkom 1952.g. u Mostaru i okolini 
su počela masovna hapšenja pomilovanih. Pojedini su bili iskreno iznenađeni, jer 
nisu ni znali da je njihovo puštanje na slobodu rezultat falsifikovanih dokumenata. 
Još više su se začudili osuđeni na izdržavanju kazni kada su se njihovi dojučerašnji 
zatvorski sapatnici počeli masovno vraćati na dosluženje kazne i po pravilu bili 
izvrgnuti još strožijem režimu. Ovaj način snižavanja kazne među osuđenima je 
ironično je nazvan ,pomilovanje po Mostarskom prezidijumu". 

NEZNANI GROBOVI 


U prvim poslijeratnim godinama bili su česti slučajevi prirodne smrti osuđenih. 
Ovome su u određenoj mjeri pridonijeli opći uvjeti izdržavanja kazne, nedovoljana 
ishrana, težak rad, zarazne bolesti, neadekvatna zdravstvena zaštita, ali i prirodni 
procesi starenja i trošenja organizma, jer su se među brojnom osuđeničkom 
populacijom nalazile i osobe u poodmakloj životnoj dobi. Kao što se iz podataka o 
umrlim može vidjeti, u prvih nekoliko godina poslije rata svake sedmice u prosjeku 
je umiralo po jedno osuđeno lice. Kada bi se na krugu zatvora vidio zatvoreni 
limeni sanduk, svima je to bio znak da je još jedna osuđena osoba umrla. U zatvoru 
je postojala mrtvačnica koja se nalazila u Četvrtom paviljonu, u sklopu bolnice. 
Prema procedurama koje su tada postojale, ukoliko je osoba umrla tokom izdržavanja 
kazne zatvora, sahranjivana je na osuđeničkom groblju, posmrtni ostaci umrlog(e) 
nisu se smjeli predavati rodbini. 


Osuđeni je na ovakav način i nakon smrti bio dužan da odsluži svoju kaznu, 
rodbina je mogla preuzeti tijelo tek nakon isteka vremena predviđenog dužinom 
izrečene kazne. Navedeni postupak nije imao svoju zakonsku osnovu niti u jednom 
zakonu o izvršenju krivičnih sankcija, koji je važio u to vrijeme, nema odredbe koja 
bi ovu materiju regulirala na ovakav način. Moguće da je u pitanju nekakva interna 
instrukcija, kojoj nismo mogli ući u trag, a ne isključujemo mogućnost i da se radi 
o usmenoj naredbi. Bez obzira da li je postojao propis ili ne, činjenica je da se sa 
umrlim osobama ovako postupalo punih petnaest poslijeratnih godina. 


Ova obaveza stavljala je pred upravu zatvora zadatak da osigura prostor za 
sahranu svih osuđenih koji umru za vrijeme izdržavanja kazne. Privremeno rješenje 
je nađeno tako da su se osuđeni pokapali na zatvorskoj ekonomiji, na mjestu zvanom 
Bilmište, na desnoj obali rijeke Bosne, udaljenoj od zatvora nekoliko stotina 
metara. Na Bilmištu je pokopan manji broj osuđenih, a trajnije riješenje je nađeno 
na prostoru koji se nalazio u blizini groblja u Crkvicama, na putu prema Smetovina 
na parceli zvanoj Bare. Na toj parceli sahranjeno je više stotina osuđenih u periodu 
do 1960.g. Osuđene osobe su se u pravilu sahranjivale bez ikakve ceremonije, na 
grobovima nije pisalo ime umrle osobe, nego samo matični broj, koji je bio ispisan 
na komadu drveta. 


Uprava zatvora nije ovo groblje posebo održavala. Nakon smrti i pokopa rodbina 
osuđenih je, prema svjedocima, mogla uz prećutnu saglasnost uprave, uređivati grob 
pokojnika i stavljati obilježja. Takođe je bilo moguće podnijeti molbu da se tijelo 
ekshumira i prije nego što je umrloj osobi trebala isteći kazna pa su takve molbe 
uvažavane i bilo je dopušteno izmiještanje posmrtnih ostataka. Veći broj posmrtnih 
ostataka nije ekshumiran i grobovi su bili prepušteni zubu vremena, tako da se 

danas više gotovo ni ne prepoznaje da je na ovoj lokaciji bilo osuđeničko groblje. 


Ovakava praksa stvarala je upravi mnogobrojne teškoće. S jedne strane tu su bili 
problemi oko sahrana, lokacija, troškova, a s druge, stalni pritisak rodbine da im se 
predaju tijela umrlih i sumnje u prirodnu smrt osuđenih. U jednom svom dopisu?" 
iz 1960.g. uprava zatvora od Ministarstva unutarnjih poslova traži uputstva o tome 
kako će ubuduće postupati sa umrlim osuđenicima. Ovakva praksa je napuštena 
1960.g. od kada se posmrtni ostaci osuđenih predaju rodbini, a tek ukoliko rodbina 
ne želi da preuzme posmrtrne ostatke, onda se vrši sahrana o trošku zatvora i na 
gradskom groblju. 


Pored ovog groblja, na kojem su sahranjivane osuđene osobe, u neposrednoj 
blizini zatvora, desno od glavnog ulaza nalazilo se i groblje njemačkih vojnika 
poginulih tokom II svijetskog rata. Kako je tokom rata u zatvoru kao komandni 
kadar boravio jedan broj pripadnika njemačke vojske, činilo im se da je slobodan 
prostor pored zatvora prikladno mjesto sa sahranu poginulih. Njemački vojnici 
su groblje tokom rata vrlo dobro održavali, a nakon oslobođenja Zenice uprava 
zatvora u prvo vrijeme nije bila odlučna kako da postupi sa ovim grobovima. Lijepo 
održavani grobovi neprijateljskih vojnika sa puno cvijeća pored zida zatvora nisu 
svakako bili nešto što se moglo tolerisati na duže vrijeme, ali nisu poduzimane 
drastičnije mjere da se zatru svi tragovi groblja. Rješenje je nađeno u tome da se 
groblje prepusti zubu vremena i da se ne dozvoli bilo kakvo održavanje grobova i 
izvođenje ceremonija u znak sjećanja na poginule. 


Nekoliko godina poslije rata, više porodica njemačkih vojnika koji su bili 
sahranjeni na ovom mjestu obratilo sa upravi zatvora sa molbom da na groblju 
zapale svijeće, ali to uprava nije dozvolila, čak je postavila danonoćno dežurstvo 
pored groblja da ih spriječi. Desilo se ipak da je jedne noći dežurni stražar Aco 
Milovanović zaspao, što su ovi iskoristitli i zapalili svijeće na grobovima, nakon 
čega je pomenuti stražar suspendiran. Jedna osoba njemačkog državljanstva, koja je 
imala saznanja da je tu, pored zatvorskog zida pokopan njen muž, posljednji put je 
2005.g posjetila mjesto gdje se nalazilo groblje. 


Groblje je prepušteno zubu vremena. Danas se gotovo ni po čemu ne poznaje da 
su tu bili zakopani neprijateljski vojnici iz II svjetskog rata. 


26. Arhiv KPZ 

Mjesto gdje su sahranjivani njemački vojnici 


UBISTVO STRAŽARA 


Godine 1957.g. dogodio se tragični incident, jedinstven u istoriji KPD Zenica, 
kada su osuđene osobe, prilikom bjekstva iz zatvora, ubile Simić Bogdana, dok je 
vršio svoju stražarsku dužnost. 


Te godine grupa osuđenika, predvođena Golubović Dušanom i Trifunović 
Cvijetinom, pripremala je bjekstvo iz zatvora. Imali su namjeru preći preko zida, 
dočepati se slobode, a kasnije otići u inostranstvo. Činilo im se da bi to najlakše 
izveli na taj način da razoružaju stražara, koji se nalazio na jednom od bunkera 
raspoređenih na zidu koji okružuje zatvor. Pripremili su ljestve i hladno oružje, 
nakon čega je donesena odluka da se proboj preko zida uradi na bunkeru broj pet, 
koji je bio najbliži brdu Vučjak, gdje ih je, kako su se nadali, čekala sloboda. Dana 
3.10. u 18,30 Golubović i Trifunović su se uz pomoć već ranije pripremljenih 
ljestava popeli na zid i napali stražara Simića, koji je tada bio na dužnosti na 
bunkeru broj pet. 


Zaboli su mu nož u leđa i pri tom pokušali da otmu pušku prije ispaljenja 
metka, koji bi upozorio ostale stražare da se nešto ozbiljno dešava. Stražar Simić 
je krajnjim naporom uspio ispaliti metak upozorenja prije nego što su mu bjegunci 
oteli pušku i jednim pogotkom u grudni koš nanijeli smrtonosne rane, nakon čega 
su preskočili zid i dokopali se obližnje šume. Odmah nakon tragičnog događaja 
organizirana je potjera za osuđenim bjeguncima u kojoj je učestvovala većina 

zaposlenih. 


U to vrijeme postojalo je nepisani običaj i obaveza da se svi zaposleni uključe 
u hvatanje bjegunaca, pa su se potrage organi-zirale tako da jedna grupa obilazi 
okolni teren, druga kontaktira sa njegovim prijate-ljeima, treća odlazi u mjesto 
prebiv-ališta bjegunca, sve sa ciljem da se osuđeni što prije pronađe. U slučaju 
bjegstva Golubovića i Trivunovića potragama nije trebalo mnogo vremena da na 
brdu Vučjak pronađu aktere ovog teškog zločina. Stražar Simić Bogdan je nažalost 
od zadobijenih povreda, preminuo istog dana, vršeći svoju dužnost._ 


Bunker br.5 - mjesto na kome je ubijen stražar 


DOM ZA MALOLJETNIKE 


Nakon što su početkom 1950.g. osuđenice iz Petog paviljona premještene na 
dalje izdržavanje kazne u Stolac, prostorije Petog paviljona pretvorene su u dom 
za maloljetnike pod punim nazivom ,,Savezni dom za maloljetnike". U ovaj dom 
su dolazili maloljetnici sa područja bivše Jugoslavije, izuzimajući Sloveniju, koja je 
imala svoj dom. 


Ovo odjeljenje, sagrađeno u godinama poslije II svijetskog rata, pružalo je za 
ondašnje prilike prilično solidne uvjete za izdržavanje kazne. Kapaciteti su bili do 
150 mjesta i prosječno je na izdržavanje kazne godišnje dolazilo oko 100 maloljetnika 
koji su se u domu zadržavali do 18. godine života, nakon čega su prelazili u dio 
zatvora određen za punoljetne osobe. Izuzetak su bili maloljetnici koji su pohađali 
školu, koji su u Domu mogli ostati do završetka srednje škole. Na izdržavanje kazne 
zatvora su upućivani maloljetnici kojima je izrečena kazna zatvora u trajanju od 

minimalno tri mjeseca. 


Peti paviljon se nalazio izvan kompleksa zgrada koje su građene u austro- 
ugarskom periodu. Između zgrada namijenjenih za stanovanje nalazio se prilično 
prostrani park sa fontanom, a u sklopu zgrada nalazile su se biblioteka, sala za 
održavanje priredbi i manjih sportskih manifestacija, terpezarija i kuhinja. Osuđeni 
su bili podijeljeni u nekoliko grupa, od kojih je svaka imala svog posebnog vaspitača, 
za razliku od od ostalih odjeljenja, gdje u to vrijeme još nisu postojali grupni 
vaspitači. Prema maloljetnicima je primjenjivan tretman u skladu sa propisima 
koji su uvažavali specifičan položaj ove populacije, pa su maloljetnici imali blaži 
tretman, više pogodnosti u pogledu dopisivanja, posjeta i primanja paketa. U radu 
sa maloljetnicima primjenjivane su i savremenije metoda preodgojnog rada. Svi 
maloljetnici su bili obuhvaćeni školovanjem u osnovnoj ili Industrijskoj školi, koja 
ih je osposobljavala za niz proizvodnih zanimanja. 


U Domu su postojale radionice za tokare, mašinbravare, tapetare, stolare, limare 
i druga zanimanja. Ukupno 9 radionica je bilo namijenjeno maloljetnim osobama. 
Poznato je da su maloljetnici imali vrlo dobru praktičnu obuku, za šta su se brinula 
dva civilna majstora i 12 majstora osuđenika. Proizvodi maloljetnika su se prodavali 
zaposlenima, a mogli su se naručiti i putem uprave Doma. Industrijska škola za 
maloljetnike nalazila se na prostoru gdje se danas nalazi pogon livnice, a osim 
izučavanja zanata u toj školi, maloljetnicima je bilo omogućeno i da polažu ispite u 
drugim školama na području grada Zenice. 


Maloljetnici sa instruktorom 

Maloljetnici su imali svoje sportske sekcije. Posebno je bio omiljen fudbal pa je 
fudbalska ekipa maloljetnika često učestvovala na različitim turnirima, a redovno 
su se sastajali sa podmlatkom Čelika. Maloljetnici su takođe imali svoju muzičku 
sekciju, koja je pored priredbi u Domu, često svirala na igrankama na području 
Zenice i okoline. U okviru prostorija namijenjenih za maloljetnike postojao je i 
manji zoološki vrt, gdje su smještane srne, fazani, lisice i druge životinje, o kojima 
su se maloljetnici brinuli. 


Maloljetnici su učestvovali i na radnim akcijama koje su u to vrijeme bile 
popularne među mladim ljudima, pa je zabilježeno da je na omladinskoj radnoj 
akciju u Brežicama, Slovenija, učestvovalo i 55 maloljetnika iz Zenice.? 


U svakodnevnom ponašanju maloljetnici su pravili probleme koji su inače 
karakteristični za ovu osuđeničku populaciju. Iz izvještaja se može vidjeti da razvaljuju 
prozore, vrata, brave, potkradaju se međusobno i povremeno fizički obračunavaju. 
Zabilježeno je i nekoliko pobuna maloljetnika, kada su se zatvarali u prostorije 
biblioteke ili peli na krov i lomili crijepove, tražeći bolje uvjete izdržavanja kazne i 
razgovor sa odgovornim iz Ministarstva unutarnjih poslova. Kada su jednom prilikom 
poslije maloljetničke pobune došli službenici iz Ministarstva sa namjerom da smanje 
napetost, pred iskupljenim maloljetnicima su ukorili tadašnjeg upravnika doma za 
maloljetnike Jovišu Kostića, nakon čega je maloljetnike bilo još teže kontrolirati. 
Dužnosti vaspitača u domu za maloljetnike obavljali su, između ostalih, Kulenović 
Uzeir, Novak Saša, Kostić Joviša, Lalić Borivoje, Marjanović Vuk, Bijedić Ahmet. Iz 
jednog izvještaja sa savjetovanja o maloljetnicima u Beogradu iz maja 1955.g. vidi 
se da je dom maloljetnika u Zenici u kratkom vremenu napustilo devet vaspitača 
zbog teških uvjeta rada i agresivnog ponašanja maloljetnika.?? 


U zeničkom domu za maloljetnike desit će se po prvi put tokom 1954.g. da 
osuđeni maloljetnici dobiju mogućnost korištenja dopusta u krugu porodice. I do 
tada su pojedini osuđenici, radeći van kruga zatvora, iskoristili status slobodnjaka 
da se sretnu sa članovima svojih porodica, a vjerovatno su mimo znanja uprave i 
određeno vrijeme provodili u krugu porodice. Ovo je posebno bilo moguće na onim 
mjestima, koja je obezbjeđivao rezervni sastav milicije, koji nije bio toliko revnosan 
u ispunjavanju obaveza. Do tada nikada ni jednoj osuđenoj osobi nije data legalna 
mogućnost da bez pratnje i kontrole izađe sama kroz vrata zeničkog zatvora i ode 
posjetiti porodicu. Zakonske pretpostavke za tako nešto još nisu postojale. Zakon o 
izvršenju krivičnih sankcija iz 1951.g tako nešto nije predviđao. Međutim, praksa 
je išla ispred zakona pa su prihvaćene neke nove tekovine penološke nauke, prema 
kojima je predviđeno da u svrhu resocijalizacije i priprema za otpust osuđene osobe 


7 Uzeir Kulenović - Prilog za arhiv KPZ 


8 Rad sa maloljetnim osobama Savremena administracija, Beograd 1955.g. 

mogu održavati konatakte sa svojom užom socijalnom sredinom i na taj način što 
će im se pod određenim okolnostima omogućiti boravak u toj sredini. 


Prve pogodnosti koje su dodjeljivane maloljetnicima su bili izlasci u grad i 
dopusti u krugu porodice. Prema izvještajima iz 1954.g. najbolji maloljetnici koji 
su dobili prve vanjske pogodnosti, vraćali su se u Dom na vrijeme, a neki i prije. 
Savezni dom za maloljetnike Zenica je egzistirao do 1965.g. kada su sve maloljetne 
osobe premještene na dalje izdržavanje kazne u Dom za maloljetnike Valjevo. 
Zajedno sa osuđenim osobama u Valjevo je premješten sav postojeći inventar i 
dokumentacija. 


Vođa puta je bio Kulenović Uzeir, koji je u Valjevu izvršio primopredaju 
maloljetnika, zajedno sa dokumentacijom i pratećim inventarom. S obzirom da je 
sva dokumentacija o maloljetnicima izuzeta i premještena u Valjevo, teško je utvrditi 
koliko je ukupno maloljetnika prošlo kroz Dom. Prema raspoloživim podacima zna 
se da je do januara 1955.g na izdržavanje kazne došlo ukupno 630 maloljetnika. 
Pretpostavka je da je do njegovog ukidanja 1965.g., na izržavanju kazne bilo više 


od 1500 maloljetnika. 


Maloljetnici — slikani pred polazak u Valjevo 

Međutim, nakon petnaest i više godina u KPD-u Zenica će još jednom doći 
maloljetnici, ali ovoga puta iz pravca Stoca, gdje je u međuvremenu oformljen 
vaspitno-popravni dom za maloljetnike sa područja BiH. Kako je jedan dio 
maloljetnika u Stocu imao izuzetno destruktivno ponašanje, uprava Doma je 
vrlo teško sa njima izlazila na kraj, pa je radi mira u kući, jedan broj najopasnijih 
maloljetnika privremeno premještala u KPD Zenica. Sa maloljetnicima 
premještenim u zenički zatvor došli su i vaspitači iz Stoca, koji su vodili računa o 
ovim vaspitanicima. 


Grupa maloljetnika je uvijek brojala od 15 do 20 osuđenika, a u zeničkom zatvoru 
smještana je potpuno odvojeno od drugih osuđenih lica. Najćešće su se nalazili 
na spratu Četvrtog paviljona. Ovo odjeljenje se nezvanično nazivalo ,,negativni 
depadans stolačkog vaspitno-popravnog doma" i s pravom je nosilo to ime, jer su 
se stolački maloljetnici izuzetno problematično ponašali i pravili velike poteškoće 
upravi zatvora. Specijalitet su im bile barikade, penjanje na krov, paljevine i slično, 
zbog čega je uprava zatvora debelim željeznim rešetkama ograđivala depadans, što 
ipak nije spriječilo maloljetnike da se u nekoliko navrata popnu na kroz i zapale 


ga. 

PERIOD 1960 — 1992 


Krajem pedesetih godina došlo je do određenih promjena u shvatanju svrhe 
izvršenja kazne zatvora, tretmana osuđenih i odnosa službenog osoblja prema 
osuđenima. Ove promjene dešavale su se postepeno, prije svega u načinu razmišljanja 
i stavu prema osuđenim licima, a zatim, djelomično, i u zakonskim aktima. 
Mijenjaju se uvjeti izdržavanja kazne, postepena liberalizacija društva pospješuje 
humaniji pristup osuđenima, uvode se pogodnosti kao stimulans i nagrada za dobro 
ponašanje, što stvara povoljnije okruženje za izdržavanje kazne zatvora. Upravljanje 
i nadzor nad kazneno-popravnim organizacijama prelaze sa Ministarstva unutarnjih 
poslova na Ministarstvo pravde, mijenja se struktura zaposlenih, veća važnost se 
pridaje resocijalizaciji osuđenih, otvaraju se mogućnosti zapošljavanja stručnjaka, 
psihologa, sociologa, pedagoga i socijalih radnika. 


Početkom šezdesetih godina broj osuđenih se stabilizirao na brojkama od 1000 
do 1300, a struktura osuđenih prema krivičnim djelima se u potpunosti mijenja 
u odnosu na pedesete godine. U ogromnoj većini sada su na izdržavanju kazne 
osobe suđene za opći kriminal, broj takozvanih političkih osuđenika kreće se od 
3 % do 5 %. U skladu s tim mijenjaju se i prioriteti pa u prvom planu nije više 
ideološko-politički rad sa osuđenima. Akcenat se stavlja na stvaranje radnih navika 
i promjenu stavova i postupaka koji su doveli do činjenja krivičnih djela. To je 
vrijeme prosperiteta privredne jedinice kada se otvaraju novi pogoni, usvajaju novi 
proizvodi, traži stručna radna snaga, a rad osuđenih se potencira kao najvažniji 
element resocijalizacije. 


Tokom 1961.g. donesen je Zakon o izvršenju krivičnih sankcija sa dosta novina, 
koje će uticati na percepciju osuđenih i na rad zatvorske uprave. Zakon o izvršenju 
sankcija iz 1951.g. je prevaziđen, jer su se pojavile nove potrebe osuđenih, koje nisu 
bile predviđene prethodnim zakonom, tako da je praksa u nekim elementima već 
prevazišla postojeću regulativu. Zakon iz 1961.g. predviđa uvođenje novih metoda 
i drugačiji pristup osuđenim osobama, a neke tekovine nauke i postojeće prakse su 
prihvaćene kroz nova zakonska rješenja. Uvodi se opservacija osuđenika na početku 
izdržavanja kazne, pojačava se značaj Službe za preodgoj, naglasak u tretmanu se 
stavlja na stručnom osposobljavanju, stvaranju radnih navika i radne discipline, a 
što je posebno važno, po prvi put zakon predviđa da osuđene osobe mogu koristiti 
vanjske pogodnosti. 

OSUĐENI 


U periodu od šezdesetih do devedesetih godina na izdržavanju kazne zatvora nalazi 
se približno isti broj osuđenih, što je stvorilo pretpostavke za planiran i sistematski 
rad koji nije bio moguć u uvjetima ogromne fluktuacije i nehumanih uvjeta 
izdržavanja kazne. Izvršena je unutarnja klasifikacija prema stepenu povratništva, 
bezbjednosnoj procjeni i starosnoj dobi osuđenih. Odvojeni su posebni kolektivi 
za višestruke povratnike, zatim za osuđene koji su pohađali školu, osuđene koje 
su prvi put na izdržavanju kazne i starije osuđene osobe. Razdvajanje osuđenih 
u kolektive po ovim kriterijima omogućavalo je bolji uvid u njihovo ponašanje i 
potpunije određivanje tretmana. 


Od 1981.g. uveden je novi način posmatranja, ocjenjivanja i svrstavanja 
osuđenih u odgovarajuće stimulativno-klasifikacione grupe. Ovaj postupak se 
sastoji u tome da se vrši kontinuirano praćenje ponašanja svake osobe pojedinočno, 
te se nakon određenog perioda, u pravilu svaka dva mjeseca, daje ocjena ponašanja. 
Na osnovu prikupljnih podataka osuđene osobe se svrstavaju u klasifikacione grupe 
SA" (najbolje ponašanje) "B" (prihvatljivo) i "C" (neprihvatljivo ponašanje). Na 
osnovu pripadnosti pojedinoj klasifikacionoj grupi, osuđene osobe su dobijale 
određene pogodnosti. Ovaj sistem je stimulirao osuđene da se dobro ponašaju, 
kako bi postigli bolju klasifikacionu grupu i shodno tome, koristili više pogodnosti. 
Uvođenjem ovakvog sistema ocjenjivanja jasno su određena pravila igre, što su 
dobro prihvatile osuđene osobe. Svako je mogao na osnovu dobrog ponašanja da 
zasluži bolju grupu, a isto tako, lošim ponašanjem je svrstavan u slabiju grupu. 


Većina osuđenih, njih oko 60%, se nalazi u grupi "A". Oko 30% je u grupi 
=B" i oko 10% u grupi "C"% Mogućnost dodjele vanjskih pogodnosti i sistem 
stimulativnih grupa pridonio je stabilizaciji odnosa u zatvoru. Uspostavljena 
je određena ravnoteža između osuđenih, uprave zatvora i vanjskih institucija, 
uspostavljeni su odnosi koji su obostrano poštovani. Osuđene osobe koje su se 
primjerno ponašale i koje su prihvatile rad, mogle su očekivati podršku uprave 
zatvora kada su u pitanju prijedlozi za uvjetni otpust ili pomilovanja. Mišljenje 
upave je uglavnom uvažavano, što joj je povećavalo kredibilitet u očima osuđenih. 

Dogovor uprave i osuđenih 


Struktura osuđenih prema počinjenim krivičnim djelima tokom ovog perioda je 
bila stabilna. Najviše osuđenih je odgovaralo za imovinske i krvne delikte, zatim za 
razbojništva i silovanja. 


Raspodjela prema krivičnim djelima: 


Krivična djela 
Krađe 

Ubistva 
Razbojništva 


Silovanja 
Tjelesne povrede 
Politički 


Saobraćaj 
Ostali 


Broj osuđenih koji u toku godine dolaze na izdržavanje kazne se u periodu do 
1990.g. stabilizirao i uglavnom se kretao u prosjeku od oko 500 novih osuđenika. 
Na izdržavanju kazne početkom šezdesetih godina nalazilo se i do 1400 osuđenih, 
da bi krajem osamdesetih taj broj spao ispod 1000. 

U tabeli dajemo prikaz broja osuđenih koji su došli na izdržavanje kazne tokom 
jedne godine i prosječnog broja koji su se nalazili na izdržavanju kazne. 


Godina Broj Prosjećan Godina Broj Prosjećan 

novih broj novih broj 
1960 659 1400 1976 688 990 
1961 661 1400 1977 567 980 
1962 652 1350 1978 544 990 
1963 601 1380 1979 464 1020 
1964 613 1220 1980 567 1040 
1965 611 1100 1981 600 1010 
1966 589 1000 1982 578 1002 
1967 339 980 1983 683 1102 
1968 394 960 1984 729 1016 
1969 366 950 1985 559 1044 
1970 461 980 1986 522 1093 
1072 507 1010 1987 624 1061 
1973 869 1000 1988 571 1013 
1974 758 1030 1989 506 943 
1975 619 1020 1990 440 845 


UPRAVLJAČKA STRUKTURA I ORGANIZACIONE JEDINICE 


Organizacija zatvora, na čelu sa upravnikom, zamjenikom upravnika i 
pomoćnicima, odnosno načelnicima službi koji su rukovodili određenim sektorima, 
kakva je postavljena još 1954.g., u suštini se nije bitnije mijenjala. I prema 
Zakonu o krivičnim sankcijama iz 1984.g. u Domu postoji Služba straže, Služba 
za prevaspitanje, Privredna jedinica za zapošljavanje osuđenih, Zdravstvena služba 
i Služba za upravne poslove. 


Bitno je promijenjena uloga zamjenika upravnika, koji je u poslijeratnom 
periodu bio zadužen za osuđene osobe i imao velika ovlaštenja u smislu kontrole 
i poduzimanja represivnih mjera. Sada je zamjenik upravnika bio odgovoran za 
narodnu odbranu, civilnu zaštitu i bezbjednost zatvora, čime su njegova moć i 
uticaj na osuđene osobe drastično smanjeni. Tretman nad osuđenim preuzima 
Služba za preodgoj sa načelikom službe, koji bio odgovoran direktno upravniku 
Zatvora. 


Ono što se mijanjalo tokom perioda od četrdeset godina bio je broj zaposlenih u 
pojedinim sektorima, a što je zavisilo od postavljenih prioriteta. U periodu nakon 
rata pa sve do sredine pedesetih godina, zapošljavan je veliki broj stražara, što je 
bilo neophodno obzirom na broj osuđenih, kao i na brojna vanjska radilišta, koja 
je trebalo obezbjeđivati. Kako se vremenom broj osuđenih smanjivao, prestala je i 
potreba za velikim brojem stražara, tako da se njihov broj sveo na samo stotinjak. 
Promjene su se dešavale i u Službi za preodgoj, gdje se povećao broj zaposlenih 

u skladu sa porastom značaja koji je pridavan ovom sektoru. Broj zaposlenih 
se takođe povećao i u Privrednoj jedinici zbog proširenja kapaciteta i osvajanja 
novih proizvoda. Ukupan broj zaposlenih, kao i broj zaposlenih po pojedinim 
organizacionim jedinicama, nije se bitnije mijenjao sve do početka 1992.g. 


U slijedećoj tabeli prikazan je broj zaposlenih i kvalifikaciona struktura po 
pojedinim službama krajem osamdestih godina: 


Org. jedinica | VS | VŠŠ | SSS | VKV  KV | NSS | ukupno 
Služba straže 1 I 6 - 44 62 116 
SI. za prev. 11 6 2 1 - 2 22 
Zdravstvena I - o - - - 6 
Opšti poslovi 3 2 7 3 - 3 18 
Finansijska Ž 3 21 I 3 I 31 
Privredna jed. 11 11 32 66 42 4 166 

Ukupno 29 23 73 71 89 74 359 
PROMJENA NADLEŽNOSTI 


U poslijeratnom periodu, sve do sredine šezdesetih godina, Sektor izvršenja 
krivičnih sankcija nalazio se u nadležnosti Ministarstva unutarnjih poslova, koje 
je rukovodilo svim zatvorima, kazneno-popravnim domovima i domovima za 
maloljetnike. Ovi poslovi su za Ministarstvo unutarnjih poslova bili od manjeg 
stepena važnosti u odnosu na policijske poslove, koji su uvijek imali prioritet, 
što je bio i razlog relativnog zaostajanja Sektora izvršenja kazni. Činjenica je da 
je nadređenost Ministarstva unutarnjih poslova nad Sektorom izvršenja kazne 
vremenom postala ograničavajući faktor razvoja. Po samoj logici stvari, među 
zaposlenima je prevladavao policijski mentalitet, tim prije što je većina, pogotovo u 
straži, dolazila iz policijskih i vojnih struktura. 


Polovinom 1966.g. donesena je je politička odluka dase organi unutarnjih poslova 
oslobode svih poslova koji nisu policijski, te je u skladu sa tom odlukom riješeno da 
izvršenje krivičnih sankcija treba da pređe u nadležnost pravosuđa. Godine 1968.g. 
donesen je Zakon o dopunama i izmjenama Zakona o izvršenju sankcija, kojim je 
pravno regulirana promjena nadležnosti, čime je faktički izvršenje kazni prešlo pod 
okrilje Ministarstva pravde. Svi poslovi izvršenja kazne, mjera pritvora, organizacija 
ustanova i nadzor preneseni su u isključivu nadležnost republika. U BiH se formira 
Republički sekretarijat za pravosuđe i upravu, koji će u periodu do 1992.g. biti 
nadležan za cjelokupnu organizaciju izvršenja kazne i za sve ustanove u kojima 
se izvršavala kazna zatvora. Nova organizacija Sektora izvršenja kazni zatvora, 

oslobođena policijskog nadzora, omogućila je postepeno oslobađanje od jednog 
policijskog pogleda na svijet osuđenih i stvaranje ambijenta u kome se naglasak sa 
krivice stavlja na pokušaj popravljanja i mijenjanja. 


Pri Republičkom sekretarijatu za pravosuđe, koje vrši nadzor nad kazneno- 
popravnim ustanovama, uspostavlja se i nova Služba inspektora, koja ima zadatak 
da kontrolira pravilno i zakonito postupanje sa osuđenim licima. Osuđene osobe 
su se mogle, u cilju zaštite svojih interesa, žaliti Republičkom sekretarijatu, koji je 
bio dužan da ispita osnovanost žalbe i da preduzme odgovarajuće mjere ukoliko 
ustanovi da su one neophodne. Mogućnost vanjske kontrole postepeno je smanjivala 
slučajeve samovolje i nezakonitog postupanja prema osuđenim osobama. lako ovaj 
sustav nije profunkcionirao preko noći, stvorio je realne pretpostavke za odgovornije 
i humanije postupanje sa osuđenim osobama. 


POBOLJŠANJE UVJETA IZDRŽAVANJA KAZNE 


Tokom šezdesetih godina, stvorene su pretpostavke koje će omogućiti postepeno 
poboljšanje uvjeta u kojima osuđeni izdržavaju kaznu. Prije svega, postojala je 
materijalna osnova, jer su, s jedne strane, sredstva iz Ministarstva unutarnjih poslova 
redovno pristizala, a s druge strane, Privredna jednica je jako dobro poslovala. Većinu 
radne snage su činile osuđene osobe, pa je bilo normalno da se jedan dio sredstava 
iz dobiti upotrijebi i za poboljšanje osuđeničkog standarda. Istina, poboljašanja su 
bila postepena i skromna, u djelomičnoj nesrazmjeri sa vrlo dobrom materijalom 
osnovom, za šta objašnjenje možemo potražiti u vrijednosnom sistemu koji se 
sporije mijenjao od materijalih pretpostavki i koji je, još uvijek, loše uvjete smatrao 
dijelom zaslužene kazne. 


III paviljon - dodjela prvog TV u boji 

Ipak, 1960.g. sve slamarice su konačno zamijenjene madracima, što je smanjilo 
prašinu koja je bila katakteristična za prostorije u kojima su spavali osuđeni. Tokom 
1963.g. i televizori su ušli u Dom - nabavljena su prva dva TV aparata i to jedan 
u prostorijama u kojima su osuđene osobe provodile godšnji odmor, a drugi u sali 
kulturno prosvjetne ekipe. Kako dva TV aparata na 1000 osuđenih svakako nisu 
mogla da zadovolje interes svih osuđenih, to su samo sretnici za vrijeme godišnjeg 
odmora. gledali TV ili oni koji su uspijevali da se ubace u prostorije kulturno- 
prosvjetne ekipe. 


Uprava zatvora je za Novu 1965.g. obadovala osuđene tako što je u sve 
preodgojne kolektive postavila po jedan TV. Treba napomenuti da su se preodgojni 
kolektivi sastojali od jedne spavaonice sa 120 do 130 kreveta na sprat, prostora za 
pušenje i WGC-a. TV je postavljen na ulazu u sobu—kolektiv, a ispred su bile klupe 
sa kojih se mogao gledati program. Sada je omogućeno svakoj osuđenoj osobi da 
gleda TV program što do tada nije bio slučaj. Iz jednog natpisa u osuđeničkom listu 
Novi život" može se vidjeti sa koliko oduševljanja su osuđene osobe primile vijest 
da će za Novu godinu dobiti TV i da će moći pratiti novogodišnji program. 


Sobe u kojima je spavalo i do 130 osuđenih, sa jednim televizorom, dva toaleta i 
nekoliko česmi za umivanje, nisu mijenjale bitnije svoj izgled sve do 1985.g. kada je 
izvršena djelomična adaptacija prostorija, pa su, umjesto jedne velike, napravljene 
tri, uslovno rečeno manje sobe, u kojime je spavalo do 40 osuđenih osoba. 


Uprava zatvora nije posebnu pažnju poklanjala sportskim aktivnostima 
osuđenih. Postojalo je improvizirano igralište za košarku i za odbojku, dok za ostale 
sportove nisu postojali uvjeti. Vrlo mali broj osuđenih je imao mogućnost da se 
bavi rekreativno nekim sportom, zbog čega su osuđeni u svom obraćanju upravi 
često isticali želju da se izgrade sportski tereni, posebno potencirajući teren za mali 
nogomet. Konačno, uprava Doma je odobrila izgradnju sportskog terena, te su 


radovi počeli 30.7.1967.g. i trajali do 1.10.1967.g. 


Gradnji sportskih terena pristupilo se sa puno entuzijazma. Osuđeni su 
na akcijama radili od jutra do mraka, dajući ukupno 11000 dobrovoljnih sati. 
Interesantno je još zabilježiti da su projektanti sportskih terena bile osuđene osobe, 
i to Medaković Branislav i Mujić Petar. Sportski poligon je sada imao sve uvjete 
da se na njemu igra košarka, odbojka, mali nogomet, rukomet, a postojao je i 
teren za bacanje kugle, skokove u dalj i stolovi za stoni tenis. Najinteresantnije je 
bilo igralište za nogomet, koji je kao najpopularniji sport najviše privlačio pažnju 
osuđenih, ali uprava Doma i dalje ne dozvoljava potpuno korištenje terena zato što 
se bojala povreda osuđenih i umanjenja radnih sposobnosti. 

Pregrađivanje velike sobe u tri manje 


Sve do 1968.g. u KPD-u Zenica nije postojao restoran gdje bi osuđeni išli na 
objedovanje, hrana jedijeljena po kolektivima, jelo se na krevetima i koferima. Tokom 
1968.g. započeta je, a naredne godine dovršena izgradnja centralne osuđeničke 
kuhinje i restorana, koji su za tadašnje prilike bili vrlo moderno uređeni. U sklopu 
restorana nalazila se i domska kantina. Na sve objede osuđeni su išli u centralni 
restoran, koji je radio na principu eskspres restorana, naravno sa manjim izborom 
jela. Ova promjena mjesta objedovanja zadavala je u početku mnogo problema 
upravi zatvora. Osuđeni su vršili pritiske na kuhare da im daju bolje porcije, 
nisu vraćali tacne sa stolova, pred šalterima su se stvarale velike gužve, a poseban 
problem je bio otuđivanje pribora za jelo. Poslije samo nekoliko dana ustanovljeno 
je da većina pribora nedostaje, zbog čega je bilo neophodno pretresima oduzimati 
i vraćati otuđeno.! U početku, u kuhinji su radile samo osuđene osobe, pa kako je 
to bio problem u pogledu organizacije rada i kvalitete kuhanja, sami zaposleni su 
tražili da im se postavi civilni šef kuhinje, što je uskoro i urađeno. 


Radi odlaska na rad na domsku ekonomiju osuđenici su više puta u toku dana 
prelazili zatvorske kapije, što je bilo bezbjednosno problematično zbog mogućnosti 
unošenja i iznošenja različitih predmeta. Izgradnjom Vanjskog paviljona ovi 
problemi su riješeni, jer su tu smješteni svi osuđeni koji se radili na domskoj 
ekonomiji. Vanjski paviljon je izgrađen na prostoru koji se koristio kao magacin, a 
nalazio se pekoputa Petog paviljona, naravno sa druge strane zatvorskog zida. Kako 
je građen krajem sedamdesetih, kada je već sazrijevala svijest da treba poboljšavati 


I = Arhiv KPZ 

uvjete izdržavanja kazne i da su ogromne spavaonice sa 120 do 150 osuđenih 
nehumane, novi paviljon je pravljen sa više manjih soba u kojima je smješteno po 
4—5 osuđenih, što je bilo poboljšanje u odnosu na dotadašnje prilike. U to vrijeme 
bila je velika privilegija raditi na ekonomiji i stanovati u Vanjskom paviljonu, gdje 
su upućivani samo najbolji osuđenici koji su se već dokazali kao dobri radnici. 


Punih 90 godina u čuvenoj zeničkoj ,,Staklari" nije bilo bitnijih izmjena uvjeta 
izdržavanja disciplinskih kazni. U tom zatvoru unutar zatvora uvjeti su najviše 
zavisili od toga koliko će se osuđenih smjestiti u prostorije koje su se zvale samice, 
ali su umjesto jedne osuđene osobe, vrlo često primale i do deset osuđenika. 


Spavalo se na drvenom podu, srećom, kako u svojim sjećanjima ističu neki 
osuđenici, pod je bio od mekog drveta, jelovine. Međutim, problemi su nastali kada 
se vremenom drvo izlizalo, pa su iskakali čvorovi, koji su žuljali tijelo i ometali san. 
Samice su se zagrijavale toplom vodom koja je prolazila kroz cijevi dva do tri puta 
u toku dana u trajanju od po pola do sat vremena. Mnogi su spavali priljubljeni 
uz cijevi, ali se dešavalo i da dobiju opekotine nakon što bi neplanirano naišao 
val vrele vode. Tek kada se stabilizirao broj osuđenih, u samice Drugog paviljona 
ubačeni su kreveti. 


Kible u sobama Drugog paviljona su izazivale najviše neprijatnosti. U 
nastojanjima da ravnomjerno podijele neugodnosti zbog smrda koji se širio iz kibli, 
pravljen je poseban raspored spavanja, po kome je svaku noć pored kible spavao 
drugi osuđenik. Kible su izbačene iz upotrebe tek 1976.g. kada je izvršena temeljana 
rekonstrukcija vodovodne i kanalizacione mreže i u svaku ćeliju postavljen WC 
i uvedena tekuća voda. Nakon gotovo jednog vijeka, osuđene više nije budila 
naredba ,,kiblovanje", za kojom je slijedilo neprijatno pražnjenje kibli u zajednički 


WC. 
VANJSKE POGODNOSTI 


Odluka da osuđeni tokom izdržavanja kazne zatvora mogu koristiti vanjske 
pogodnosti, odnosno odlaziti svojim kućama, bila je revolucionarna i hrabra. Ova 
mogućnost je predviđena Zakonom o izvršenju krivičnih sankcija iz 1961.g., prema 
kome osuđene osobe, ako imaju primjerno vladanje, mogu kao nagradu koristi 
godišnji odmor i dopust u krugu svoje porodice. Mogućnost korištenja vanjskih 
pogodnosti će u narednim decenijama uveliko određivati ponašanje osuđenih 
osoba, kao i ukupnu atmosferu u zatvorima. Ova zakonska odredba značila je veliku 
prekretnicu u tretmanu osuđenih, stvarajući čitav jedan novi motivacioni sistem, 
koji se bazirao na nagradi, a koja je za sve bila vrlo privlačna, jer je omogućavala 
privremeni izlazak na slobodu. 

U osnovi uvođenjavanjskih pogodnostistoji pretpostavkaodržavanja kontinuiteta 
sa primarnom socijalnom sredinom. Ova ideja znači da osuđene osobe nisu izolirane 
od društva, nego da su samo privremeno izdvojene, te da ih društvo, porodica 
i okruženje ne odbacuju. Ovakav stav pretočen u zakon, izraz je humanističkih 
opredjeljenja i vjerovanja da je moguć popravak osuđene osobe i njen povratak u 
socijalnu sredinu. Ova opredjeljenja nisu bila napredna samo za to vrijeme, početak 
šezdesetih godina, ona su bila daleko ispred svog vremena Ukazujemo na činjenicu 
da aktuelne preporuke o evropskim zatvorskim pravilima ukazuju na potrebu 
uspostavljanja kontakata sa porodicom tokom boravka u zatvoru, ali da još uvijek 
većina evropskih zemalja, pogotovo zapadnoevropskih, u svom zakonodavstvu 
nema predviđenu mogućnost korištenja vanzavodskih pogodnosti u vidu godišnjih 
odmora, vikenda ili dopusta. 


Korištenje vanjskih pogodnosti bio je i ostao veliki stimulans za osuđene osobe, 
jer svi osuđeni, gotovo bez izuzetka, bez obzira na krivično djelo i visinu kazne, žele 
da tokom izdržavanja kazne odlaze svojim kućama. Ovdje se radi o mogućnosti, a ne 
pravu osuđenih osoba, što sve zavisi od ponašanja osuđenog i okolnosti počinjenog 
djela. U tom smislu su postavljeni određeni kriteriji, koji su se djelomično mijenjali 
tokom vremena, a odnosili su se uglavnom na propisan omjer izdržane kazne u 
odnosu na izrečenu i rad osuđenih, koji je sve do 1998.g. bio obavezan, zatim na 
veze sa porodicom, procjenu mogućnosti zloupotrebe i eventualne osvete oštećene 
strane. 


Ukupan broj dodijeljenjih godišnjih odmora i dopusta tokom šezdesetih godina 
kretao se oko 500 godišnje, koliko je iznosio i sedamdesetih godina. Sredinom 
osamdesetih, pored godišnjeg odmora i dopusta, osuđenima je omogućeno 
i korištenje vikenda i izlazaka u grad Zenicu u trajanju do 10 sati, što je naglo 
povećalo broj dodijeljenih pogodnosti. Tada se broj pogodnosti povećao na 2000, 
da bi u posljednjim godinama dosegao cifru i preko 5000 godišnje.? Naravno 
ovdje nije riječ o broju osuđenih koji koriste pogodnosti, nego o broju izlazaka, 
jer je jedna osoba u toku godine mogla izlaziti više puta, pa ako ima primjerno 
ponašanje, može provesti i do 90 dana u krugu svoje porodice. Vrijeme provedeno 
na pogodnostima inače se računa kao vrijeme provedeno na izdržavanju kazne. 


Naravno, jedan broj osuđenih zloupotrijebi datu pogodnosti i ne vrati se u zatvor 
na vrijeme ili se ne vrati nikako. Proces odlučivanja o dodjeli pogodnosti je složen, 
on u sebe uključuje više procjena različitih stručnjaka i uvijek nosi dozu određenog 
rizika. 


2 Arhiv KPZ 

U slijedećoj tabeli dajemo prikaz zloupotreba u odnosu na broj izlazaka na 
pogodnosti. 


Broj pogodnosti | Broj zloupotreba % 


Privredna jedinica KPD-a dobija naziv , Novi život" koji je trebalo da označi 
simboličnu prekretnicu u životu osuđenih osoba. Ovo je period pune ekspanzije 
Novog života". Osvajaju se novi proizvodi, proširuju kapaciteti, zapošljavaju se 
stručnjaci, profesionalci, u pogonima radi više od 700 osuđenih. Posla ima za 
sve osuđene i svi su obavezni da rade, a posebna je potražnja za kvalificiranom 
osuđeničkom radnom snagom, u čije se školovanje i usavršavanje ulažu značajna 
sredstva. Više od 90 % osuđenih je u radnom odnosu, nastoji se iskoristiti sve, pa 
i one sa ograničenim radnim sposobnostima, te se i njima nalaze odgovarajuća 
radna mjesta. 


Među novousvojenim proizvodima posebnu važnost su imale ,,kape", koje su 
ustvari dijelovi opreme za dalekovodna postrojenja. Ovaj proizvod je desetinama 
godina bio najvažniji izvozni artikal. Kape su distribuirane širom Jugoslavije i 

Evrope, pai na druge kontinente. One su bile gotovo zaštitni znak Privredne jedinice 
i veliki dio ekonomskog prosperiteta postignut je zahvaljajući ovom proizvodu. 
Hiljade osuđenih je lilo, brusilo i temperovalo kape u vlastitom znoju i na njima 
zarađivalo osuđeničku platu. 


Interesantna je priča kako je došlo do usvajanju ovog proizvoda. U vrijeme 
kada je upravnik Doma bio Gojko Latinović, a direktor , Novog života" Duško 
Škobalj, slučaj je obojicu doveo u Aranđelovac u pogon Elektroporcelana, gdje su 
se montirale kape, koje su služile kao izolatori za elektoinstalacije. 


Obojici je odmah pala u oči visoka cijena tog proizvoda, te im se javila ideja 
da bi ,Novi život" to mogao proizvoditi. Međutim, kako nisu znali postupak 
temperovanja, koji je za kape obavezan, vrativši se u Dom pozvali su na razgovor 
osuđenog Tramer Ernesta, inače inžinjera hemije, i od njega tražili stručno mišljenje. 
Tom prilikom je osuđeni, što je bilo vrlo neuobičajeno, popio kafu kod upravnika 
i zatražio neke dodatne informacije koje su se mogle dobiti samo na licu mjesta, 
tamo gdje se kape temperuju. Nakon toga su upravnik i direktor ,,Novog života" 
poluilegalno, kao željezarini službenici, otputovali u Kikindu i u tamošnjoj livnici 
na licu mjesta vidjeli ono što je konkretno zanimalo Tramera. 


Nakon njihovog povratka, Tramer je dobio sve potrebne informacije, sačinio 
plan proizvodnje i uspio da napravi vrlo kvalitetnu kapu. Ova kapa je ponuđena 
proizvođačima u Aranđelovcu, koji su je zbog nešto niže cijene objeručke prihvatili. 
I tako je počela jedna od najuspješnijih priča , Novog života". 


Osim kapa, proizvodile su se valjačke šine, proizvod koji je takođe imao vrlo 
dobru prođu na tržištu, zatim otpresci, otkivci, kontakti, elekto oprema i proizvodi 
temperovanog liva. Veliku zaslugu u usvajanju i plasmanu novih proizvoda imalo 
je sposobno i prodorno rukovodstvo privredne jedinice, ali ne manje važna bila je 
kvalificirana osuđenička radna snaga koja je bila motivirana za rad i znatno jeftinija 
u odnosu na preduzeća sa civilnom radnom snagom. I nakon podmirenja svih 
obaveza državi, redovno su po periodičnim obračunima ostajala značajna sredstva u 
fondovima. Sredstva su se po odlukama Savjeta radne zajednice dijelila tako što se 
u razne fondove odvajalo 60 %, a za plate zaposlenih 40 %.. 


Uspješan rad ,Novog života" omogućio je zaposlenima tokom narednih 
dvadesetak godina prilično visok lični i društveni standard. U ovom periodu 
8 
se otvaraju nova radna mjesta, zapošljavaju se inžinjeri, ekonomisti, pravnici, 
pedagozi, tako da se bitno poboljšava obrazovna struktura zaposlenih. Ulaže se 
dosta u društveni standard, grade se odmarališta na Boračkom jezeru, Plivskim 
8 
jezerima u Jajcu, u Zatonu na moru, zaposleni uživaju određene pogodnosti u 

pogledu ishrane, jeftinog ljetovanja i slično. 


Svim zaposlenima se nastoji riješti stambeno pitanje kupovinom stana ili 
odobravanjem povoljnih kredita. Godišnje se kupuju deseci stanova, pa i tek 
zaposleni stručnjaci vrlo brzo rješavaju stambeno pitanje. Krediti za adaptaciju i 
proširenje kuća i stanova daju se čak i penzionerima. Prilikom odlaska u penziju 
moguće je bilo birati mjesto na području Jugoslavije, gdje će se penzioneru kupiti 
novi stan u zamjenu za već postojeći, a domski penzioneri su se najčešće odlučivali 
za Banju Luku i Beograd. 


Kupuju se i motorna vozila za potrebe zatvora. Samo u jednom navratu 
su kupljena četiri luksuzna automobila i jedan teretni. Stipendiraju se učenici i 
studenti, doduše, često djeca već zaposlenih radnika, tako da u Domu rade zajedno 
roditelji i njihova djeca. 

Sacijalistička Republika Bosna i Hercegovina 


KAZNENO POPRAVYNI DOH 
ZENICA 


Broji Ol SC SV 
Dana: 29,Tfabruara 1972.poi. 


Ea osnovu člana 55. i l102 Pravilnika o organizaciji 
Kazneno popravnog doma Zenica broj 01-=110-9 od 1l.oktobrs 15971 god., 
savjet radne zajednice u saglasnosti a Upravnikom Doma, na gjed- 
nici od 286.Tebruara 1972.godine, donosi 


a DI U KOU 
o isplati promjenljivog dijela LD 


i. Da se po završnom računu radnicima na budžetu isplati 
promjenljivi dio ličnog dohotka u iznosu od 72%. cd startnog dijela 


ličnog dohotka, a penzionis nim radnicima do 5Ž0.VI1I,1571.godine 95%, 
dok penzionisanim radnicima u vremenu od 5e.6.1971 do 31.12.1971.pgo0- 
dine 5a% od atartnog dijela ličnog dohotka. 


2, Da se radnicima Privredne jedinice "Novi život" Zenica 
po žavršnom računu ispisti promjenljivi dio LD u iznosu od I120% i 
penzionisonim radnicima do 30.6,1971.godine 140%, a radnicima koji 
su ctišli u penziju sa 31.12.15971.godine 1556 na startni dio LD. 


3. Ova odluka stupa na snagu trećeg dana od objavljivanja 
na oglasnoj tabli Doma. 


SAGLAS N 
UPRAVNIK KPD+R ZENICA 
Savo Luk 


HM 

Takođe, pristojne sume se izdvajaju za različita sportska, kulturna i boračka 
udruženja. Lični dohoci zaposlenih su već prema postojećim propisima bili veći 
za 30 % u odnosu na slična zanimanja u drugim organizacijama, a zahvaljujući 
dobrom radu ,, Novog života" svaki mjesec su dijeljeni viškovi plata u rasponu od 15 
% do 40 % , u pravilu nešto manje za zaposlene koji su primali platu sa budžeta, a 
više za one koji su radili u "Novom životu". Nisu zaboravljani ni penzioneri, koji 
su takođe učestvovali u podjeli dobiti. 


Velika pažnja se poklanjala poljoprivrednoj proizvodnji i stočarstvu. Na 
poljoprivrednim imanjima oko zatvora, u Peharama i u Begovom Hanu, uzgaja 
se vrlo kvalitetno voće i povrće. Na zeničkoj tržnici postojao je stalni štand 
sa poljoprivrednim proizvodima zatvorske ekonomije, koji su po pravilu bili 
najkvalitetniji i najjeftiniji. U svemu ovome velike zasluge je imao Jovo Keća koji je 
vodio ekonomiju i zapošljavao osuđene. 


Dok se tokom poslijeratnog perioda od osuđenih prvenstveno očekivalo 
da pokažu promjene u ideološkoj sferi, u smisli prihvatanja vrijednosti novog 
društva, sa promjenom strukture osuđenih i jačanjem privrede naglasak se polako 
pomijerao prema radnoj obavezi, te se sada rad osuđenih ističe kao najvažnije 
sredstvo resocijalizacije. Od osuđenih osoba je traženo da ispunjavaju svoje radne 
obaveze, poduzimane su različite, djelomično prisilne i stimulativne mjere da 
bi osuđenička radna snaga bila na najbolji mogući način iskorištena i ostvarivala 
najveći dohodak. Kako svi poslovi nisu mogli biti obavljeni u redovnom radnom 
vremenu, osuđenima je pružena mogućnost i prekovremenog rada, koji je plaćan 
posebno i po učinku. Mogućnost zarade je privukla mnoge osuđenike koji su radili 
i po 12 sati dnevno, uključujući subotu i nedjelju. Sve to nije moglo zadovoljiti 
potrebe za radnom snagom u industrijskim pogonima i na ekonomiji Doma, tako 
da su svakodnevno, u poslijepodnevnim satima, organizirane radne akcije koje su 
u principu bile dobrovoljne. Međutim, bile su izuzetno vrednovane, tako da su 
osuđeni koji su učestvovali na dosta radnih akcija bili posebno cijenjeni. Učešće na 
radnim akcijama i postizanje vrijednih rezultata bila je posebna prilika osuđenicima 
problematičnog ponašanja, koji su se dokazivali na akcijama, što je onda značilo 
određeno priznanje i drugačiju percepciju u očima uprave. Organiziraju se 
takmičenja pojedinaca i osuđeničkih kolektiva, a najbolji pojedinci i kolektivi 
dobijaju priznanja i nagrade. 


Privredna jedinica , Novi život" je zahvaljujući dobrom poslovanju i razgranatoj 
poslovnoj mreži na neki način postala gotovo sinonim za KPD Zenica, pa su mnogi 
poslovni suradnici Privredne jedinice bili iznenađeni kada su vidjeli da ona, ustvari, 
funkcionira u okviru zatvora. Isto tako je bila iznenađena majka jednog osuđenika, 
koji joj je mjesecima pisao da se zaposlio u preduzeću ,,Novi život" i da se nalazi na 

terenu u Zenici, kada je nenajavljena došla u posjetu, shvativši da joj se sin, ustvari, 
nalazi u zatvoru. 


Ovaj slučaj nije bio rijetkost. Naime, osuđeni su često rodbini i prijateljima 
davali adresu KPD-a, ali pod filmom ,Novog života" gdje su i dobijali poštu, 
P g ga 
pokušavajući na taj način sakriti činjenicu da se nalaze u zatvoru. 


BJEKSTVA 


Bjekstvo iz zatvora je jedan od načina reagiranja na zatvorsku situaciju, pa jedan 
broj osuđenih razrješenje zatvorskih tegoba vidi i u stvaranju planova za bjekstvo. 
Maštanja o bjekstvu prisutna su kod mnogih, ali se rijetko realiziraju, jer je većina 
osuđenih svjesna rizika, posljedica, pa i moguće pogibije u realizaciji svojih planova. 
Međutim, zaokupljenost planovima o bjekstvu može osuđenima olakšati teškoće 
i odvratiti im pažnju od zatvorske svakodnevnice. Kod većine to ostaje na nivou 
mašte, ali poneko pravi planove i pokuša ih realizirati. Iskustvo nam kazuje da 
dužina kazne i težina djela ne igra odlučujuću ulogu u odluci da se pokuša pobjeći iz 
zatvora, pa su poznati slučajevi bjekstava osuđenih kojima je do isteka kazne ostajalo 
nekoliko dana ili pak onih, koji su dobrovoljno došli na izdržavanje kazne. 


Kada govorimo o bjekstvima ograničit ćemo se samo na bjekstva koje su 
osuđene osobe napravile iz kruga zatvora, a nećemo se baviti bjekstvima koja su 
izvršena nakon dodijeljenih pogodnosti ili bjekstvima sa vanjskih radilišta, iako 
uprava zatvora svako bjekstvo tretira na isti način. Nama su interesantna bjekstva 
organizirana iz kruga zatvora. Naravno da odluka o bjekstvu zavisi i od stepena 
sigurnosti zatvora, pa će se potencijalni bjegunci lakše odlučiti da svoje planove 
pokušaju realizirati ukoliko ocijene da su im izgledi veći, da se zidovi mogu preći, 
da ne postoji dobar sistem dojava, da se mogu isključiti električne instalacije ili da 
ih niko neće odati. 


Tokom dugog niza godina, sve do kraja rata 1995.g., nije se dovoljno ulagalo 
u obezbjeđenje zatvora, jedino što je promijenjeno od početka izgradnje to su bile 
stražarske kule koje su par godina poslije rata postavljene na mjestima gdje se 
sijeku zatvorski zidovi. Umjesto stražarskih kula, ranije su u kutovima zidova stajali 
naoružani stražari, a izvan zida obezbjeđenje su vršile patrole koje su obilazile zid sa 
vanjske strane i hvatale bjegunce koji bi se uspjeli prebaciti preko zida. Stražar sa kule 
je imao zadatak da osmatra stanje u krugu i da upozori ukoliko se neko približava 
zidu. Zidovi nisu bili dobro osvijetljeni, stražarske kule su bile jako udaljene jedna 
od druge, tako da se nije imao dobar pregled situacije. 


Industrijski pogoni su bili postavljeni vrlo blizu zida, a kompletno osvjetljenje 

se moglo isključiti iz trafo stanice, koja je bila u krugu zatvora. Sve ove okolnosti 
dražile su maštu osuđenih, jer ih se priličan broj odlučio da okuša sreću i pokuša 
pobjeći iz zatvora. U više od 90 % slučajeva sve je ostalo samo na pokušaju, jer, ili 
je neko odao planove, ili su napravljene ljestve za bijeg preko zida bile prekratke, 
ili je tunel ispod zida kopan u pogrešnom pravcu ili se prilikom skoka sa zida 
slomila noga ili su pak bjegunci brzo uhvaćeni zbog nepoznavanja terena. Nekoliko 
priprema i pokušaja bjekstava izvršeno je na taj način što su osuđeni pokušali ukrasti 
viljuškar s kojim su se htjeli probiti kroz glavnu kapiju, zatim su namjeravali staviti 
nišador u kadu za cinčanje kako bi izazvali gusti dim koji bi im omogućio bijeg, a 
bilježimo i pokušaj oblačenja u civilnu odjeću i odlazak na slobodu preko kapije 
rezervirane za službene osobe. 


Zid preko koga je izvršeno najviše bjekstava 


Tokom sedamdesetih godina zabilježeno je u prosjeku 7 do 8 pokušaja bjekstava 
godišnje, a posebno je 1975.g. karakteristična kada je evidentirano 17 neuspjelih 
pokušaja bjekstava sa ukupno 47 osuđenih koji su u tome učestvovali i 3 uspješna 
bjekstva sa 7 učesnika. Tokom osamdesetih godina broj pokušaja bjekstava se 
smanjuje na 3 do 4 godišnje, sa svega 6 uspješnih bjekstava u tih deset godina? 


Neka od tih bjekstava su uistinu zanimljiva po načinu, vremenu i mjestu kako su 
izvedena, pa bi bilo dobro ukratko ih opisati. Opisaćemo bjekstvo koje je izvršeno 
kopanjem tunela ispod zida, zatim bjekstvo preko zida i jedno bjekstvo kroz kapiju 
zatvora. 


3 — Arhiv KPZ 

Vjerovatno je iz KPD-a Zenica najteže pobjeći tunelom iskopanim ispod zida, 
što nije bilo prepreka za nekoliko pokušaja. Paradoks je da za jedan jedini uspješan 
bijeg kroz prokopani tunel nemaju zaslugu osuđene osobe, nego krivicu snose 
zaposleni stražari i poslovođe. Zatvorski građevinci su kopali kanal koje se protezao 
iz kruga zatvora do plinske stanice, a prolazio je ispod zida zatvora. Da bi se spriječio 
bijeg osuđenih kroz otvoreni kanal ispod zida, trebalo je privremeno, dok traju 
radovi, zacementirati taj dio kanala. Zaduženi za cementiranje to nisu uradili, nego 
su ga samo zatrpali zemljom, a nadležne obavijestili da je kanal cementiran i da ga 
je nemoguće proći. Komanda straže je i pored toga odredila stražara za redovan 
obilazak tog mjesta, koji je, ne znajući da prolaz ustvari nije cementiran, bio 
siguran da kroz beton niko ne može proći, pa tako nije ni obraćao posebnu pažnju. 
Međutim, osuđeni T.Đ., D.Š., M.H. i D.E su pažljivo posmatrali sve faze kopanja 
kanala i uočili da je na dijelu ispod zida kanal samo zatrpan, a ne cementiran, kao 
što su svi mislili. Dana 29.9.1975.g. iza 19 sati neprimjetno su kroz prokopan kanal 
puzeći došli do dijela blizu zida koji je bio zatrpan, pažljivo ispraznili kanal, izbacili 
zemlju, neprimjetno se provukli ispod zida i pobjegli u pravcu brda Vučjak. 


Osuđeni Ć.N. sa nadimkom ,Crna ruka" rekorder je po broju uspješnih 
bjekstava. Po konstituciji nižeg rasta, mišićav, savitljiv, brz, za sobom je imao pet 
uspješnih bjekstava iz različitih kazneno-popravnih ustanova. Imao je reputaciju 
čovjeka koji može pobjeći iz svakog zatvora, zbog čega je uvijek bio pod posebnom 
prismotrom. Kada se po šesti put odlučio za bijeg angažirao je i pomagača, kome je 
dao tačno određene zadatke. Namjera mu je bila pomoću improviziranih ljestava 
preći zid, ali je prije toga morao isključiti struju u trafo stanici da bi onesposobio 
sijalice koje su osvjetljavale zid. Angažirao je osuđenog IO. koji je imao zadatak 
da napravi ,lomač brava" kojim bi slomio bravu na trafo stanici i otvorio mu vrata 
na pogonu tempernice gdje je pripremio materijal za pravljanje ljestava. Dana 
20.3.1984.g. u prijepodnevnim satima, TO. koji je radio u tempernici, otvara 
krišom vrata, Č.N. ulazi i sakriva se u pogonu iznad kancelarije poslovođe. Nakon 
završetka radnog vremena u 15 sati svi napuštaju radionicu u kojoj ostaje samo 
Č.N. i od željeznih armatura i drvenih daščica pravi improvizirane ljestve. Nakon 
što pada mrak, lomačem brava razvaljuje vrata tempernice i izlazi na krug zatvora. 
Poslije toga neopaženo se približava trafo stanici, gdje ponovo lomi bravu, ulazi u 
nju te izaziva kvar i nestanak struje u čitavom Domu. 


On zna da je nestanak struje znak za sveopštu uzbunu u zatvoru i da je za paljenje 
agregata potrebno oko 30 sekundi, te da mu toliko vremena prostaje da neopaženo 
pobjegne preko zida. Nakon 30 sekundi upaljene su sijalice na zidovima, ali Ć.N. 
je već uspio da pobjegne. Ostale su samo ljestve sa unutrašnje strane zida. Svi su 
odmah znali da je pobjegao Č.N. zvani ,Crna ruka", jer je ssmo on mogao za pola 
minute doći do zida i preskočiti ga. I bili su u pravu. 

N.S. i Z.S. bili su saučesnici u krivičnom djelu, zbog čega su osuđeni na kazne 
zatvora u trajanju od po 8 godina. Zajedno su činili krivična djela, zajedno su 
odlučili da okušaju sreću i pobjegnu iz zatvora. Bjekstvo preko ili ispod zida činilo 
im se teško izvodivo, pa su se odlučili na originalnu ideju, da iz zatvora izađu preko 
kapije za teretni saobraćaj, skriveni u robi koja se prevozi kamionima. U to vrijeme, 
velike količine razne željezne robe pakovane su u drvene sanduke, te kamionima, 
željeznicom i brodovima odvožene do kupaca. Plan je bio da se uz pomoć saučesnika 
sakriju u sanduke sa robom i da kasnije, prilikom transporta, otvore sanduke i 
dočepaju se slobode. 


Pomno su razradili plan, sklopili prijateljstvo sa osuđenikom koji je radio u 
skladištu robe, raspitali se kada dolaze kamioni po robu, koliko se zadržavaju i 
kuda idu. Dana 10.1.1089.g. odlučili su se za akciju i naopaženo ušli u magacinski 
prostor, odvalili daske koje su bile nakovane sa gornje strane velikih sanduka, 
izbacili iz sanduka željeznu robu, sakrili je u magacin i ušli u sanduk. Naravno, bio 
im je potreban i saradnik koje je skratio eksere i ponovo, lažno, zakucao daske na 
sanduku. Sa sobom su ponijeli jedan pajser, da bi njime odvalili daske na sanduku 
i jednu sjekiru u slučaju da ih neko omete u izvršenju plana. Nakon dva sata, kako 
su i planirali, došao je kamion pa robu, sanduci su uredno, uz pomoć viljuškara 
utovareni na kamion, a da niko nije posumnjao da su sa robom, namijenjenom 
kupcima širom svijeta, zatvor napustila i dvojica osuđenika. 


Roba u sanducima imala je krajnje odredište u Americi, za šta je trebalo iz 
kamiona ukrcati na voz i iz luke Ploče dalje na brod. Sve se odvijalo mnogo brže 
nego što su bjegunci predvidjeli, kamion se parkirao odmah pored teretnog vagona, 
sanduci su pretovareni u vagone i postavljeni jedan pored drugog i jedan na drugi. 
Bjegunci su se primirili i nakon što je utovar izvršen, pokušali su prema planu izbiti 
daske i izaći iz sanduka, međutim odmah su vidjeli da je to nemoguće, jer su drugi 
sanduci sa tonama robe bili iznad i pored njih. Bjegstvo im je uspjelo, ali sada je 
bilo pitanje da li će ga preživjeti. 


Ubrzo im je počelo nedostajati kisika, uhvatila ih je panika i shvatili su da je 
pitanje života i smrti da ih neko čuje i pomogne im da izađu iz stupice u koju su 
ušli dobrovoljno. Počeli su da viču iz sveg glasa i da lupaju po unutrašnjosti sanduka 
koliko su imali preostale snage. Vagon je stajao na sporednom kolosjeku tako da 
nikoga nije bilo u blizini. Tek nakon par sati, jedan željezničar, vraćajući se sa 
posla, slučajno je čuo slabašno lupanje iz vagona. Nakon što je na svoje ogromno 
iznenađenje ustanovio da se u sanducima nalaze ljudi, alarmirao je policiju i upravu 
zatvora. Ovo im je spasilo život, pa su umjesto da budu razočarani osujećenim 
bjekstvom, bili vrlo sretni i zadovoljni što su pronađeni i vraćeni u Zatvor. 

KPD Zenica danas je opasan zidom visokim 4 do 5 metara, na vrhovima zida 
postavljena je bodljikava žica u obliku slova V, visoka oko jedan metar, zidovi su 
pod video nadzorom, duž zidova su psi dresirani da na svako približavanje osuđenih 
odmah reagiraju. Zidovi su osvijetljeni, a na njih je ugrađeno 5 kula u koje su 
smješteni stražari koji danonoćno motre da se neko od osuđenih ne približava zidu 
zatvora. Mogućnosti za bijeg su manje izgledne, čega su vjerovatno svjesni i osuđeni, 
pa nakon uvođenja ovih mjera niko više nije ni pokušao bijeg preko zida. 


MUCO 


Mehmedović Ahmed, zvani Muco, rođen je 1951.g. u Sarajevu. Sa manjim 
prekidima u KPD-u Zenica se nalazio od 1968.g. do 1986.g. Majka mu je umrla 
pri porodu, otac mu je poginuo osam mjeseci kasnije, tako da ga je othranila nena, 
koja je imala i dvanaestero svoje djece. Odrasta u sredini koja mu objektivno nije 
mogla pružiti uvjete za odgovarajuće vaspitanje i obrazovanje, te vrlo rano napušta 
školu, odaje se skitnji i čini manja krivična djela koja ga dovode u sukob sa zakonom 
i otvaraju mu kapije zeničkog zatvora. 


U KPD-u Zenica završava osnovnu školu, odmah zatim bravarski zanat, 
postaje priznat majstor u svojoj struci, stiče samopouzdanje. Komunikativan i 
dobronamjeran, zadobija simpatije osuđenih i priznanja zaposlenih. Naravno, nije 
ovo razlog da Mucu posebno izdvajamo od drugih osuđenika koji su se isto tako 
školovali u zatvoru, formirali radne navike, promijenili svoje ponašanje i stekli 
osnovne preduvjete za život na slobodi. Ono što Mucu čini posebnim je njegova 
želja i jaka unutrašnja potreba da pomaže drugim ljudima, što se ne sreće tako često 
među osuđenima. Bilo da se radi o okorjelom kriminalcu, osobi koja je tek došla 
na izdržavanje kazne ili pak o službenom licu, Muco je svima htio da pomogne. 
Svi su mogli da računaju na njegov savjet, bio je spreman da se zauzme za drugog 
i da d2 vlastiti primjer. Pomagao je pojedincima, ali je, isto tako, ako ne i više, bio 
zainteresiran za dobro svih u zatvoru. 


Odmah po dolasku u osuđeničke kolektive Muco bi počeo djelovati kroz institucije 
sistema. Uključivao se u sobne savjete koji su, između ostalog, trebali voditi računa 
o ličnoj i kolektivnoj higijeni, pozitivno uticati na vladanje osuđenih, te vaspitače i 
stražare izvještavati o svim nedopuštenim radnjama u kolektivu. Sobni savjeti koji 
su nastali kao oblik osuđeničke samouprave po ugledu na samoupravne organe 
iz vremena socijalističkog samoupravljanja i danas, u izmijenjenim okolnostima, 
imaju svoju svrhu i smisao. Gdje god da se našao, Muco je vrlo brzo dizao nivo 
opće higijene, insistirao na svakodnevnom čišćenju prostorija, vodio računa o 
ličnoj higijeni osuđenih, pa je znao uz pomoć vaspitača i stražara i na silu odvesti 
osuđene u domsko kupatilo. Iako je u početku, po pravilu, nailazio na otpor jednog 

dijela osuđenih, poslije nekog vremena većina mu je bila zahvalna, shvatajući da 
je bolje izdržavati kaznu u čistim, nego u prljavim prostorijama. Muco se brinuo 
i da pronađe odgovarajuća radna mjesta za osuđene koji su izbjegavali rad, a koji 
je bio obavezan. U svakom pogonu je znao sva radna mjesta pa je neformalno 
pregovarao sa poslovođama s ciljem da se zaposle i oni koji nisu imali radne navike. 
Ne treba posebno ni spominjati da su kolektivi u kojima je Muco bio predsjednik 
imali najbolje rezulate i na radnim akcijama, koje su se posebno cijenile. Muco nije 
samo osuđenim licima ukazivao na nedostatke, on se nije libio uputiti primjedbe 
i prijedloge ni službenicima, pa ni upravniku zatvora. Znao je kako funkcionira 
formalni zatvorski sistem, ali je isto tako, kao osuđenik, poznavao naličje tog sistema 
i način na koji ga osuđeni doživljavaju. 


Pored angažiranja u sobnim savjetima Muco je bio i predsjednik Centralnog 
savjeta osuđenika, zatim je radio u Centru za kulturno-prosvjetni rad, u sekcijama za 
sportske aktivnosti i u Komisiji za praćenje rezultata pojedinih vaspitnih kolektiva. 
Kolektiv u kome je Muco izdržavao kaznu bio je u pravilu čišći i sa manje krađa 
i tuča. Uz prećutnu saglasnost, Muco je preuzimao i neke obaveze vaspitača. Ove 
činjenice bile su važne u kontekstu mjera koje su poduzete 1981.godine. 


OVUAJE = JEESD POPOVLJ; FRZLO JEVČFIRE  SCZKO 
JSTEGZE| PROSO KOT IS, IEZVERLO UP PTICA 
JE LFĐRBIEDLIIR ERKUCE 2747 Pa SeJenE. | Jok 
L/CE kore. MM BILO NGC IJERODA SAJJE IZA SME 

NJBLD NELUKANO 1. SZ VRR ET/EE NSOG O ZL/ 9, 


U KEN, POP PRI 95 DA oleme 
| PEhnEDDSO Bled 

Dio pisma u kome Muco ukazuje na probleme 


Naime, sredinom 1981.g. u osuđeničkim kolektivima je došlo do ozbiljnijih 
slučajeva narušavanja kućnog reda, zbog čega je uprava zatvora došla na ideju da ovo 
stanje prevaziđe na način da organizira takmičenje među kolektivima. Takmičenje je 
imalo za cilj da motivira vaspitače, stražare, poslovođe i osuđene na podizanje opće 
discipline. Za najbolje pojedince i kolektive predviđene su bile i vrijedne nagrade. 
Izrađen je vrlo precizan pravilnik takmičenja, znalo se tačno koliko negativnih 
bodova donosi svaka tuča ili krađa u kolektivu, a koliko pozitivnih bodova donosi 
ućešće na radnoj akciji ili, npr. izložbi ili pozorišnoj predstavi. Rezultati bodovanja su 
se mogli pratiti svakodnevno, a na kraju mjeseca pravio se redoslijed po uspješnosti 
kolektiva. Ocjena uspješnosti rada vaspitača ovisila je i o mjestu koje je kolektiv 

zauzimao na ljestvici, pa je svim vaspitačima bilo stalo da im kolektiv bude što 
bolje plasiran. Za osuđeničke kolektive su bile predviđene različite nagrade, kao 
npr. TV u boji, komplet oprema za fudbal i slično, dok bi vaspitač imao novčanu 
stimulaciju. Sve ovo bila je još jedna prilika da Muco iskaže svoje sposobnosti. 


Kolektivi u kojima je Muco izdržavao kaznu u pravilu su zauzimali jedno od 
prava tri mjesta, i to u velikoj mjeri zahvaljujući njegovom angažmanu. Naravno, 
vaspitačima nije bilo svejedno gdje će Muco izdržavati kaznu, svi su ga htjeli za svoj 
kolektiv. Muco je znao da motivira osuđene, da stvori kolektivni duh i nametne 
ciljeve. Uvijek je imao potpune informacije o događanjima u zatvoru, poznavao je 
lično većinu osuđenika i znao šta od koga može da očekuje. 


U pojedinim kolektivima vaspitači su postavljali predsjednike savjeta kojima 
je prevashodni zadatak bio zauzimanje što bolje pozicije na ljestvici, pri čemu su 
im davana ovlaštenja veća od uobičajenih. Ali, niko nije mogao da se poredi sa 
Mucom. 


U žaru borbe za poziciju na tabeli primjenjivani su i neki nedozvoljeni postupci, 
kao što su prijetnje i upotreba sile prema osuđenicima koji su donosili negativne 
bodove. I ovo je bio jedan od razloga zbog kojih je takmičenje među kolektivima 
izmaklo kontroli i postalo samo sebi svrha, pa je nakon par godina, kao eksperiment 
sumnjivih rezultata, i ukinuto. 


Muco je, nažalost, imao i svoju tamniju stranu. U kontroliranim uvjetima 
funkcionirao je besprijekorno, ponašao se odgovorno i racionalno, tako da je uskoro 
dobio priliku da kroz korištenje vanjskih pogodnosti pokaže kako funkcionira bez 
nadzora. Prvu priliku iskoristio je na najgori moguči način: izvršio je bjekstvo i 
počinio novo krivično djelo. Uhvaćen je nakon mjesec dana i sproveden u zatvor. 
Bjekstvo, nova krivična djela i disciplinska kazna nisu ni najmanje umanjili njegovu 
potrebu da pomaže ljudima oko sebe. Već prvi dan po izlasku iz samice daje savjete 
kako da se u ,,Staklari" poboljša grijanje. Drugu šansu dobija nakon tri godine i 
ovoga puta bježi, ponovo čini krivična djela i na slobodi ostaje petnaest dana duže 
nego prvi put. 


Ovi događaji su bili izuzetno frustrurajući za vaspitače, jer je Mucino ponašanje 
na pogodnostima, bez obzira na sve zasluge, pokazalo da tretman ne daje rezultate. 
Prošle su još dvije godine, kada je dobio, kako mu je saopćeno, posljednju šansu. 
Četiri dana dopusta trebali su da budu zadnji test za Mucu i vaspitače. Ovoga puta 
priča je imala sretan kraj. Muco se vratio na vrijeme, nije počinio nova krivična djela, 
a kao osuđenik besprijekornog ponašanja još mnogo puta je koristio pogodnosti. 
Uvjetnu slobodu je dobio 1986.g. i to 2 godine i 10 mjeseci prije redovnog isteka 
kazne. Nikada više nije došao u zatvor. 

U proljeće 1969.g. prvi put su osuđene osobe organizirano posjetile jednu 
fudbalsku utakmicu. Bilo je to na stadionu Blatuša, a igrao se meč Prve savezne 
lige Čelik - Partizan. Bilježimo ime vaspitača Džemala Trake, koji je u dogovoru sa 
upravom zatvora, pozvao osuđene osobe i saopštio im da svi oni koji žele mogu sa 
njim ići na fudbalsku utakmicu i to bez ikakvog obezbjeđenja od strane zatvorskih 
čuvara. Među osuđenim osobama je nastala nevjerica, jer tako nešto do tada nisu 
doživjeli, pogotovo što je poziv važio za sve osuđenike, bez obzira na njihovo 
ponašanje i dužinu kazne. Tek kada su im podijeljene značke fudbalskog kluba Čelik 
i karte za utakmicu, vidjeli su da uprava zatvora i vaspitač misle ozbiljno. Posjeta 
jednoj fudbalskoj utakmici Prve lige za sve je bio izvanredan događaj, ukazano im 
je povjerenje koje je budilo osjećaj odgovornosti i zadovoljstva. Odlazak i povratak 
sa utakmice prošao je u najboljem redu, mada sama utakmica nije bila posebno 
zanimljiva, jer je završena neriješenim rezultatom, bez pogodaka. 


Međutim ono što je interesantno, to su bile reakcije ostalih gledalaca. Zbog 
odjeće u kojoj su bili osuđeni, gledaoci nisu znali o kakvim se to licima radi, pa su 
ih pitali jesu li oni nekakva vojska ili milicija. Kada su im se ovi predstavili i rekli 
da su osuđenici ili robijaši, kako su se međusobno zvali, koji su kolektivno došli 
da gledaju utakmicu, ovi su bili veoma iznenađeni, a nakon toga su počeli da ih 
pozdravljaju uzvicima robijaši, robijaši. Sigurni smo da je to prvi put da su se na 
zeničkim stadionima čuli uzvici robijaši, robijaši, što je tada bio pozdrav novim 
navijačima Čelika, koji su došli iz zatvora. Poznato je da su dosta godina kasnije 
navijači Čelika sami sebe nazvali robijašima, pa pretpostavljamo da to može imati 
veze sa jednom davnom posjetom osuđenika fudbalskoj utakmici Čelik—Partizan. 


STRAŽAR UBICA 


Čovjek koji je počinio najmonstruoznije krivično djelo - ubio najviše nedužnih 
ljudi, nije se nalazio na izdržavanju kazne u KPD-u Zenica, on je, nažalost, tu bio 
zaposlen. Mile Matić, rođen 1956.g. u Doboju, po zanimanju TV mehaničar, 
prema službenim provjerama koje su obavljene nakon što je konkurirao za mjesto 
stražara, bio je komunikativan, hvalisav, politički neaktivan, sportista, trener 
karate kluba. U KPD-u Zenica zaposlio se 1980.g i slijedećih pet godina njegovo 
ponašanje na radnom mjestu i u slobodnom vremenu bilo je takvo da se ni na koji 
način nije moglo naslutiti kakve će monstruozne zločine počiniti ovaj mladić. 


Ali, već od sredine 1985.g. Matić dolazi u konflikt sa okolinom, najprije sa 
svojom sestrom i zetom, sa kojima živi u zajedničkom domaćinstvu, zatim sa 

radnim kolegama sa kojima se druži nakon radnog vremena. 


Uglavnom se nalazi na bolovanju zbog različitih razloga, a od septembra mjeseca 
ustanovljeno je da boluje od psihoneuroze, zbog čega je na neuropsihijatrijskom 
odjeljenju u bolnici Crkvice proveo gotovo dva mjeseca do 16.01.1986.g. U 
međuvremenu je, zajedno sa drugim zaposlenicima, išao na redovan pregled 
radnika-stražara, gdje je takođe konstatirana dijagnoza Psyhoneurosis, nakon čega 
je zaključeno da nije sposoban za posao koji obavlja, te da ne smije posjedovati 
oružje i da se preporučuje promjena radnog mesta.? 


Činjenice govore da je postojalo više vrlo ozbiljnih upozorenja zbog kojih je 
zatvorska uprava morala Matiću onemogućiti pristup oružju, ali to nažalost, nije 
učinjeno, pa je Matić Mile 26.2.1986.g. iz zatvora iznio automatsku pušku, pištolj 
i 300 metaka, te započeo svoj krvavi pohod. Već je ranije napravio spisak osoba 
koje treba likvidirati, a na prvom mjestu je bila porodica nesuđene djevojke, zatim 
muž njegove sestre, te nekoliko radnih kolega i pretpostavljenih u službi straže. 
Tokom dva dana, najveći masovni ubica, radnik KPD-a Zenica, ubio je nesuđenu 
djevojku, njenog djeda, baku, majku i brata, zatim svog zeta, radnog kolegu, taksistu 
i policajca. Umor i san spriječili su monstruma da nastavi svoj naum. Iscrpljen, 
provalio je u jednu kuću blizu Doboja gdje je uhvaćen na spavanju. Predao se 
bez otpora, a kada su ga upitali zna li šta je uradio odgovorio je da zna i da mu je 
žao što nije uspio likvidirati sve koje je imao na spisku. Za počinjene zločine, kao 
bolesnoj osobi, izrečena mu je mjera obaveznog psihijatrijskog liječenja i čuvanja u 
odgovarajućoj ustanovi. 


VELIKI ZID 


Tokom 1979.g. započeta je izgradnja zida, koji je trebao zaokružiti posjed KPD-a 
i precizno ga odvojiti od susjednih naselja i imanja. Ukupna površina zemljišta na 
kojoj se prostire KPD iznosi 17 hektara, od čega četiri hektara zauzima dio unutar 
zatvorskih zidova. Na preostalom dijelu se nalaze poljoprivredne površine, kasarna, 
različiti pomoćni objekti, a veliki dio uz stranu prema brdu Vučjak je pod šumom. 


Ograda koja je okruživala domsko zemljište je vremenom uništena, tako da se 
nisu jasno znale granice do kog područja su posjedi KPD-a, a gdje prestaju. Posebno 
je bila loša situacija u dijelu posjeda koji graniči sa naseljem Krč, a koji su mještani 
pretvorili u smetljište. Zbog svega ovoga, tadašnji upravnik zatvora Fadil Lipničević 
odlučuje da se posjed zatvora jasno ogradi i to zidom koji bi išao duž cijelog posjeda, 
a ne samo na mjestima gdje je dolazilo do problema sa mještanima. Odmah je bilo 
jasno da za gradnju zida neće dobiti odobrenje općinskih vlasti koje su odbile izdati 

potrebne dozvole, sa obrazloženjem da bi se time narušio izgled grada." 


Osuđenici na radnoj akciji gradnje zida 


Pretpostavljamo da u odbijanju saglasnosti ništa manju ulogu nije imalo i 
uvjerenje da bi omeđavanje domskog posjeda zidom samo utvrdilo opstanak zatvora 
u širem centru grada, čemu općinske vlasti nikada nisu bile sklone. Radovi su počeli 
u ljeto 1979. godine bez općinske saglasnosti i to na najkritičnijem mjestu, prema 
naselju Krč. Odmah nakon toga zid je počeo da raste i sa druge strane posjeda kod 
naselja Mokošnice, sa namjerom da se oba zida spoje na brdu iznad Doma. 


Gradnja zida je, poslije izgradnje objekata u krugu Doma, sigurno najveći 
građevinski poduhvat koji je trajao tokom nekoliko godina, od ranog proljeća do 
kasne jeseni. Hiljade osuđenika su svakodnevno učestvovale na radnim akcijama 
gradnje zida koji je dugačak preko kilometar, širine do jednog i visine do pet metara. 
Međutim, zid ipak nije u potpunosti spojio svoja dva kraja. Nakon iscrpljujuće 
pravne bitke, općinske vlasti su uspjele isposlovati zabranu daljnje gradnje. 


OTMICA 


Osuđeni TI. je u oktobru 1987.g. izdržao samo jednu godinu od ukupno 20, 
na koliko je osuđen zbog teškog slučaja razbojničke krađe sa ubistvom. Pravio je 
planove za bjekstvo, razmatrao različite opcije, slušao savjete drugih, ali sve što su 
mu predlagali činilo se da je osuđeno na neuspjeh. Zbog toga se odlučio na ideju 
koja mu se činila najprihvatljivijom: oteti neku službenu osobu i pod prijetnjom 
da će je ubiti iznudi puštanje na slobodu. Za svoju monstruoznu ideju pridobio je 
osuđenog R.J., inače saučesnika u vršenju krivičnih djela. 

Zajedno su skovali plan da kidnapuju zatvorskog ljekara, što im se zbog izdvojenog 
mjesta ljekarske ordinacije u prizemlju Četvrtog paviljona, činilo najbolje rješenje. 
Dana 12.10.1987.g. u prijepodnevnim satima pokucali su na ljekareva vrata i 
odmah nakon što im je ovaj otvorio stavili mu nož pod grlo i tražili da nazove 
upravnika zatvora. U tom momentu, slučajno je u sobu ušao i medicinski tehničar, 
pa je i on, neplanirano, postao žrtva otmice. Obojicu su vezali pripremljenom 
žicom, stavili im krpe u usta i nož pod grlo. Obavili su razgovor sa upravnikom od 
koga su tražili da pred Četvrti paviljon dopremi ambulantna kola, šofera i pet litara 
benzina u kanisteru. Benzin im je bio potreban da poliju ljekara i medicinskog 
tehničara i da ih u slučaju neuspjeha otmice zapale, a šofer bi ih ambulantnim 
kolima izveo iz zatvora. 


Upravnik Fadil Lipničević je već imao sličnog iskustva i znao je vrlo dobro 
pregovarati u kriznim situacijama, tako da je uspio odugovlačiti pregovore sve dok 
iz Sarajeva nije stigla jedinica specijalne milicije i napravila plan oslobađanja otetih. 
U međuvremenu su otmičari već počeli gubiti strpljenje, tako da je sitauacija u 
svakom momentu mogla izmaći kontroli, a jedan pogrešan korak je mogao dovesti 
do toga da otmičari likvidiraju taoce. LI. je već za sobom imao jedno hladnokrvno 
ubistvo za koje je dobio maksimalnu zatvorsku kaznu i bio je svjestan da mu se, ma 
šta sada učinio, ne može izreći duža zatvorska kazne od one koju već izdržava. 


Svima je to jasno stavio na znanje, izbacivši kroz prozor papirić na kome je 
pisalo ,20—ne može više". Nakon punih sedam sati postignut je dogovor da 
otmičari izađu sa taocima, da će ih pred paviljonom čekati šofer sa kolima, te da 
će ih zajedno sa taocima izvesti iz zatvora, nakon čega bi taoci bili slobođeni. U 
međuvremenu je specijalna jedinica, sa tadašnjim ministrom policije za BiH, na 
licu mjesta napravila plan i rasporedila se u žbunje kod izlaznih vrata, par metara 
od mjesta gdje su trebali izaći otmičari i taoci. Kada su se na stepeništu pojavili 
otmičari vodeći vezane taoce sa noževima pod grlom, otpočela je akcija specijalne 
jedinice. Prvo je odjeknula jedna šok bomba sa jakom detonacijom, a zatim i bomba 
sa suzavcem, nakon čega su se pripadnici policije, sakriveni u žbunju, bacili na 
iznenađene otmičare, onesposobili ih i oslobodili taoce. Niko od talaca i otmičara 
nije povrijeđen u akciji koja je izvedena na besprijekoran način. 


Za počinjeno djelo otmice T. I. je dobio kaznu zatvora u trajanju od 10 godina, 
koja mu je odmah ujedinjena sa već postojećom kaznom na ukupno 20 godina 
zatvora, tako da za krivično djelo otmice, praktično, po slovu zakona nije izdržavao 
ni jedan jedini dan zatvorske kazne, dok je R. J. dobio kaznu zatvora u trajanju od 
7 godina. Nikada prije, a ni poslije ovog slučaja niko nije pokušao pobjeći iz zatvora 
na ovakav način. 

IZMIJEŠTANJE KAZNIONICE 


U vrijeme kada je nastala, zenička kaznionica se nalazila dosta daleko od postojećih 
naselja. Smještena podno brda Vučjak, nikome nije smetala, niti je ikome bila na 
putu. Bez obzira na to, sama činjenica da se zatvor nalazi u blizini varoši nikada 
nije dobro prihvaćena među stanovništvom zeničkih mahala. 


To da ljudi već 120 godina dolaze u Zenicu da bi robijali svoje kazne, nije 
loše prihvaćeno samo u lokalnoj sredini, već je uticalo na negativnu percepciju 
grada u mnogo širem geografskom i pojmovnom značenju. Spominjanje Zenice u 
negativnom kontekstu, može se reći traje i do današnjih dana. Ljudi su imali običaj 
reći za nekoga ko je krenuo krivim putem da će završiti u Zenici, da mu je zamirisao 
zenički hljeb ili da se zaželio zeničkih kreveta. 


Kaznionica je, ipak, uvijek bila institucija od velike važnosti za svaku državu, 
zbog čega se državna vlast trudila da ustanova dobro funkcionira. KPD Zenica 
je uvijek kroz svoju istoriju funkcionirao tako da je odgovarao centralnoj vlasti, 
bilo da je u pitanju Austro-Ugarska, Kraljevina Jugoslavija, SFRJ ili država Bosna i 
Hercegovina i nikada lokalna vlast nije imala ingerencije nad zatvorom. 


Zenička kaznionica — slikano između dva rata 


Možda je i to jedan od razloga zbog čega odnosi zatvorskih uprava i lokalnih 
vlasti nikada nisu bili idilični. Znamo da je još u austrougarskom periodu postojao 

animozitet između čaršije i zatvorske uprave i da su se predstavnici čaršije zbog 
raznoraznih stvari često žalili Zemaljskoj vladi u Sarajevu, a zbog afere sa svinjskom 
farmom obraćali su se i caru Franji Josipu I. 


Kako se Zenica od male varošice sa kraja XIX vijeka, kada je imala oko 2.000 
stanovnika, zahvaljujući nagloj industrijalizaciji ubrzano širila, prostor KPD-a u 
podnožju Vučjaka našao se gotovo potpuno okružen stambenim naseljima. Soliteri 
i privatne kuće izgrađene su tik uz zemljište koje pripada zatvoru, zbog čega su se 
zatvorske uprave osjećale ugraženim, a sa druge strane općinske vlasti su bile stava 
da je prostor koji zauzima zatvor prirodna prepreka širenju grada. 


Ovaj sukob interesa je posebno bio aktuelan šezdesetih godina, kada je Zenica u 
jednom desetljeću gotovo u potpunosti izmijenila svoje lice i kada joj je za izgradnju 
stambenih naselja bio potreban i prostor koji je zauzimao Dom. 


Prva ozbiljna inicijativa za izmiještanje zatvora. bila je 1963. g. kada su kao 
argumenti za dislokaciju zatvora, pored potrebe za širenjem grada, upotrebljeni i oni 
koji su govorili o ugroženoj bezbjednosti građana i zagađenju koje su prouzokovali 
pogoni smješteni u kruga zatvora. Moguće da su ovo bili i prvi znaci buđenja 
ekološke svijesti na zeničkom području, doduše, u funkciji jedne sasvim druge 
namjere. 


Općinske vlasti su napravile i elaborat o tome kako iskoristiti postojeće 
kapacitete. Predviđeno je samo zadržavanje funkcije istražnog zatvora, a postojeći 
objekti bi se iskoristili za privredne djelatnosti. Zaposleno osoblje, vaspitači, stražari 
i ostali bi zajedno sa osuđenicima bili razmješteni u druge zatvore na području BiH 
i Jugoslavije. Pokretači inicijative za izmiještanje zatvora uložili su dosta energije 
nastojeći da dokažu opravdanost svojih namjera, pri čemu su se pozivali na građene 
Zenice, govoreći da je to i njihov dugogodišnji san. 


Slična inicijativa je pokrenuta i 1976.g. sa istim argumentima, kao i posljednja 
pred rat 1991.g. kada je Skupština općine Zenica zatražila da se o ovom izjasni 
Skupština BiH. 


U posljednjem periodu više se nisu čuli ozbiljni glasovi za dislokaciju zatvora. 
U svakom slučaju, i pored ranije navedenih, prostornih, ekoloških i sigurnosnih 
argumenata, treba znati da izmiještanje zatvora podrazumijeva i gradnju novog, 
sa svim odgovarajućim uvjetima za osuđene osobe, što sigurno iziskuje velika 
materijalna sredstva, o čemu eventualne nove inicijative moraju voditi računa. 

Događaji koji su prethodili agresiji na Bosnu i Hercegovinu imali su svoj odraz 
i u KPD-u Zenica. Propaganda o ugroženosti pojedinih naroda, insistiranje na 
tome da jedan narod živi u jednoj državi, formiranje autonomnih regija, kulturnih 
autonomija, zatim glasanje o nezavisnosti i proglašenje samostalne države Bosne i 
Hercegovine, neminovno su uticali na atmosferu među osuđenima, ali i zaposlenim 
licima u zatvoru. Dolazi do podvajanja na nacionalnoj osnovi, zbližavaju se osuđeni 
i zaposlenici iste nacionalnosti, osuđene osobe traže premještaj u zatvore koje se 
nalaze u sredinama u kojima preovladava ,,njihova" nacionalnost. Ovo je posebno 
karakteristično za osuđene osobe -pripadnike srpske nacionalnosti, koje traže 
premještaj u KPD Foča, ističući da se u Zenici ne osjećaju sigurno i da žele sa 
svojim narodom izdržavati kaznu. 


Već krajem 1991.g. i početkom 1992.g., gotovo trećina zaposlenih odlazi u 
penziju, njih ukupno 95." Svi su penzionisani pod privilegiranim uvjetima koji 
su važili za zaposlene u kazneno-popravnim ustanovama. Većina radnika je bila 
u dobi do 45 godina i vjerovatno bi nastavili dalje raditi da nisu bili na pomolu 
događaji koji su ubrzali njihovu odluku o penzionisanju. Neposredno prije početka 
i u prvim mjesecima rata, jedan broj zaposlenih je preko noći napustio grad, svoja 
radna mjesta, kuće i stanove. Na ovaj način je KPD Zenica napustilo 66 osoba, 
uglavnom srpske nacionalnosti. S druge strane, desetine mlađih zaposlenika, prije 
svega iz Službe straže, mobilizirano je u TO, a sve to je uticalo da se broj zaposlenih 
u zatvoru više nego prepolovi. 


Događaji koji su se odvijali neposredno prije početka rata nisu, naravno, ostavili 
ravnodušnim ni osuđene osobe koje su već od marta 1992.g. počele sa pojedinačnim 
otkazivanjem poslušnosti, a zatim štrajkovima i postavljanjem barikada na krugu 
zatvora. Kada su se početkom aprila desili prvi veći oružani sukobi, svi osuđenici 
su započeli masovni štrajk, odbili su da rade i tražili da budu pušteni na slobodu, 
obrazlažući to brigom za svoje porodice. Briga za porodice bio je prvi razlog koji su 
osuđeni isticali u želji da se oslobode, a nakon toga potreba da se brani kućni prag 
i domovina. Štrajk je prerastao u pobunu koja je započela tako što se jedan broj 
osuđenih odbio povući sa sportskog poligona. Ostali su ih u početku obezbjeđivali 
ćebadima, hranom i ostalim potrepštinama, a zatim im se gotovo svi pridružili. 
Zajedno su bili jači, jedni druge su hrabrili, a svima je bio isti cilj - izvršiti pritisak, 
iskoristiti date okolnosti i izaći iz zatvora. I pored najbolje volje jednog dijela 
osuđenih, koji su nastojali smiriti situaciju i kanalisati zahtjeve, situacija je ubrzo 
izmakla kontroli pa je otpočela rušilačka akcija u kojoj su paljena ćebad i namještaj, 

uništavano sve što je bilo pod rukom. Tog aprila se i posljednji put čuo otkucaj 
kaznioničkog sata, koji je više od sto godina pokazivao tačno vrijeme; u rušilačkom 
strampedu potpuno je uništen. Nakon što je provaljena zatvorska apoteka, iz koje 
su uzeti opijati, jedan broj osuđenih se drogirao, što je pobuni dalo novu, rušilačku 
dimenziju i tom prilikom je zabilježena i prva žrtva — stradao je osuđenik usljed 
predozranja. 


Osuđene osobe su se bezobzirno ponašale, uspostavljajući svoju vlast u pojedinim 
dijelovima zatvora, vršeći kontinuirani pritisak na upravu, tražeći da se oslobode i 
prijeteći da će zapaliti cijeli Dom, što je zbog drvenih podova i krovova bilo lako 
izvodivo. Uprava zatvora je bila pod velikim pritiskom. Bilo je neophodno što prije 
smiriti pobunu, što je bilo teško izvodivo bez ugrožavanja života osuđenih, ali i 
radnika Doma, posebno straže. Nasilno gušenje pobune ipak nije dolazilo u obzir, 
jer je u zatvoru ostao samo manji broj zaposlenih lica, a s druge strane, osuđene 
osobe su bile izuzetno motivirane da istraju u svojim zahtjevima, jer je postavljeni 
cilj - sloboda, bio vrijedan svakog rizika. Preostalo je samo da se situacija, koliko 
je to moguće, drži pod kontrolom i da se onemogući masovni bijeg ili paljevina 
Zatvora. 


O svemu ovome izviješteni" su Ministarstvo pravde i Vlada u Sarajevu. Međutim, 
problemi sa osuđenim osobama u zeničkom zatvoru nisu mogli bili prioritet u prvim 
danima agresije. Ponovo su počele špekupacije o tome da će se zatvor rasformirati, 
da će osuđene osobe biti puštene, a da će se objekti pretvoriti u kasarne. Općinska 
i vojna vlast su tih dana obilazile zatvor, vršile preglede i mjerenja. Moguće da 
je namjera bila iskoristiti konfuziju koja je nastala početkom rata i ostvariti stare 
snove o ukidanja zatvora. Međutim, sve nedoumice u pogledu daljenjeg opstanka 
zeničkog zatvora riješene su Uredbom Predsjedništva BiH izdatom 2.6.1992.g. pod 
brojem 1178/92. 


Uredba sa zakonskom snagom određuje da Zakon o izvršenju krivičnih i 
prekršajnih sankcija važi i za vrijeme neposredne ratne opasnosti i ratnog stanja, te 
da kazneno-popravne ustanove, među njima i prije svih, zenički zatvor, nastavljaju 
sa radom. 


Dalje je određeno da će lica, suđena na kazne zatvora preko godinu dana, kaznu 
izdržavati u kazneno-popravnom domu, zatim da se osuđenim za vrijeme ratne 
opasnosti uskraćuju određena prava i beneficije, kao što je naknada za rad i vanjske 
pogodnosti. A ono što je pobunjenike posebno zanimalo, bila odredba, po kojoj se 
svim osuđenim osobama, koje su pozvane na služenje vojnog roka, izvršenje kazne 
prekida dok traju ratne opasnosti. Uredba se odnosila samo na osuđenike kojima 
je kazna zatvora izrečena u trajanju manjem od tri godine. 

Ponedjeljak, 15. juna 1992. = SLUŽBENI LISI RB;H = rana 209 
"= S 


DODODOLIO DEDO UOOOUOOO EGO UOOODO DONE GO EEDEDOOOOUOEDENEKH 
115 


Na osnovu Amandmana LI tačka 5. stav 3. na Ustav 
Republike Bosne i Hercegovine, Predsjedništvo Republike 
Bosne i Hercegovine, na prijedlog Vlade Republike Bosne i 
Hercegovine, donsi 


UREDBU SA ZAKONSKOM SNAGOM 


O PRIMJENI ZAKONA O IZVRŠENJU KRIVIČNIH 1 
PREKRŠAJNIH SANKCIJA ZA VRIJEME 
NEPOSREDNE RATNE OPASNOSTI ILI ZA VRIJEME 
RATNOG STANJA 


I Član 1. 

Zakon O izvršetu krivičnih i prekršajnih sankcija - 
Prećišćeni tekst (u da'em tekstu: Zakon - Službeni list 
SRBiH, br, 2/84, 12/87, 25/88 i 27/90) primjećuje se za 
vrijeme neposredne ratne opasnosti ili za vrijeme ratnog stata, 
ako ovom uredbom nije drukčije određeno. 


"Član? 


U slučaju neposredne ratne opasnosti ili za vrijeme ratnog 

stasa kaznenc-popravne_ organizacije osnovane zakonom, 

Nastav'aju sa radom, Izuzeino od odredbe stava 1: ovog člana 
"prestaje sa radom Kazneno-popravni dom u Butmiru. — 


Član 3. 


Osuđena lica izdržavaju kaznu zatvora čije trajate odnos- 
no ostatak traja?a po uračunatom pritvoru ili oproštenoj kazni 
iznosi: k 

+ do jedne godine - u okručnom zatvoru, i 

= preko jedne godine - u kazneno-popravnom domu, 


Član 4. 


Licima osuđenim na kaznu zatvora do tri godine, koja su 
pozvana radi vršeta vojne dužnosti ili se nalaze na izvršetu 
takve dužnosti, odlaže se izvršete kazne na određeno vrijeme 
a naj kasnije do prestanka neposredne ratne opasniosti odnos- 
'no završetka rata, osim ako su Osuđeni za krivična djela protiv 
osnova društvenog uređeća i bezbjednosti Republike Bosne i 
Hercegovitie, za krivična djela protiv čavječnosti irieđunarod- 
nog priiva, ili ako su višestruki povratnici. 

% Član s. 

Licima osuđenim na kaznu zatvora do tri godine, koja se 
nalaze na izdržavatu kazne zatvora, a pozvana su radi vršeta 
vojne dužnosti, prekida se izvrše" kazne zatvora na određeno 
vrijeme, a najkasnije do prestanka neposredne ratne opasnosti 
odnosno završetka rata, osim ako su im te kazne izrečene zbog 
krivičnih dijela protiv osnova društvenog uređe?a i bezbjed- 
nosti Republike Bosne i Hercegovine, protiv čovječnosti i 
međunarodnog prava, ili ako su višestruki povratnici. O 
prekidu iz stava 1, ovog člana odlučuje upravnik kazneno- 
popravne organizacije. 


Član 6. 


Vlada Republike Bosne i Hercegovine (u da'em tekstu: 
Vtada) može odrediti za lica osuđena na kaznu zatvora za 
određena krivična djela i u određenom traja?u, kao i za lica 
koja se već nalaze na izdržava?tu kazne zatvora, odgodi odnos- 
no prekine izdržavate kazne zatvora na određeno vrijeme, a 
najkasnije do prestanka neposredne ratne opasnosti Odnosno 
završetka rata, ako ocijeni da je to u interčsu odbrane i 
bezbjednosti zem'e. 


' neno-popravne organizacije. 


Član 7. 
Osuđeno lice kome je izvršete kazne odloženo ili 


. prekinuto po bito kom osnovu, kao i lice koje se nalazi na 


uslovnom otpustu, može se uputiti na izdržava"e cijele ili dijela 
kazne, ako se na slobodi ponaša suprotno interesima odbrane 
i bezbjednosti zam?'e. Odluku iz predhodnog stava donosi 
organ određen Zakonom. 


Član 8. 


Osuđeno lice može se premjestiti iz jedne u drugu kaz- 
neno-popravnu organizaciju samo po službenoj dužnosti i bez 
pribav'at%a mište%a kazneno-popravne organizacije. 


Član 9. 


Kategorizaciju kazneno-popravnih organizačija utvrđuje 
Vlada na prijedlog ministra za pravosuđe i upravu (u da'em 
tekstu: Ministar). 


Član 10. 


U izuzetnim prilikama, 3 naročito kada ro nalažu interesi 
bezbjednosti ministar može za određeni period obustaviti 
dava"a svih ili pojedinih prava i pogodnosti osuđenim licima 
predviđenih zakonom, drugim opštim propisima i aktom. 


Član 11. 


Osuđenom licu na izdržavatu kazne zatvora mOgu se 
uskratiti određena prava i pogodnosti utvrđene Zakonom, 
drugim propisom i opštim aktom ukoliko se ocijeni da je to u 
interesu odbrane i bezbjednosti zem?e. Odluku, o smislu 
odredbe stava 1. ovog člana donosi upravnik kazneno- 
popravne organizacije. 


Čtan 12. 


Kađa to zahtjevaju interesi odbrane i bezbjednosti zem'e, 
upravnik kazneno-popravne organizacije može i bez saglas- 
nosti Ministarstva za pravosuđe i upravu (u datem tekstu: 
Ministarstvo) uputiti određena osuđena lica na rad izvan kaz- 


Član 13. MK 


Odredbe Zakona o naknadama za rad osuđenth lica, kao 
i odredbe o obrazovat"u osuđenih lica ne primjetuju se. 


— Član 14 


Odredbe či. 10 do 13. ove uredbe shodno se primjetuju i 
na lica kojima je izrečena kazna malo'etničkog zatvora. 


" Član 15. 


Lice kažteno u prekršajnom postupku žalbu na rješet o 
odlaga"u izvrše%t kazne zatvora može podnijeu predsjedniku 
osnovnog suda na čijem području se nalazi opštinski sud za 
prekršaje koji je odlučivao u prvom stepenu. 


Član 16. 


Prema stepenu obezbjeđeta i ograničeta slobode 
osuđenih lica i mjerama koje se primjetuju u postupa"u sa tim 
licima, sve kazneno-popravne organizacije su zatvorenog tipa. 

Član 17. 

Unutraštu organizaciju kazneno-popravne organizacije 
utvrđuje upravnik kazneno-popravne organizacije, uz shođnu 
primjenu Odluke o =utvrđivatu uslova o privremenoj un- 
utraštoj organizaciji i raspoređiva"tu radnika ministarstva, 
drugih republičkih organa uprave i republičkih upravnih or- 
ganizaćija za vrijeme neposredne ratne opasnosti ("Službeni 
list RBiHx, broj 5/92). Na pravilnik 0 unutraštoj organizaciji 
kazneno-popravne organizacije saglasnost daje Ministarssivo. 

Nakon primjene Uredbe, na izdržavanju kazne ostaje svega šezdesetak osuđenih, 
koji su imali kaznu zatvora dužu od tri godine. Svi ostali su napustili zenički zatvor 
i većina je mobilizirana u jedinice A BiH. Mnogi sudionici pobune su se tih dana 
mogli vidjeti u zeničkim kafićima sa kalašnjikovim, nemarno prebačenim preko 
koljena. Jedan mali broj otpuštenih je uskoro napravio nova krivična djela i ponove 
se našao u zatvoru, ali velika većina je časno služila u jedinicama u koje su pozvani. 
Naknadno, po završetku rata, svim osuđenicima koji su mobilizirani na ovaj način, 
oprošten je preostali dio neizdržane kazne. 


Jedan dio zatvora je već u početku agresije ustupljen vojnim vlastima. Već u 
junu 1992.g. vojne vlasti su preuzele Peti paviljon, pretvorivši ga u logor za ratne 
zarobljenike, a nakon toga, u septembru iste godine, preuzele su i prizemlje Prvog, 
kao i jedan sprat Drugog paviljona, koji su pretvoreni u vojne pritvore. 


Potpuni nadzor i upravljanje nad ovim objektima imala je vojna vlast, pod punom 
kontrolom A BiH, dok službeno osoblje zatvora nije imalo dozvoljen pristup u 
prostore pod kontrolom vojske. Nekoliko godina kasnije, kada je otkriveno da su 
vojne vlasti skrivale dva pripadnika srpske nacionalnosti, mnogi su zbog ovoga 
optuživali zatvorsku upravu, koja nije ni znala za ovaj slučaj. KPD Zenica je, pored 
objekata koji su ustupljeni za potrebe odbrane, dao svoj doprinos i u opremi, pa je 
tako za potrebe TO na samom početku rata dato 353 dugih cijevi, 87 kratkih cijevi, 
95.680 metaka, 500 uniformi i 3 službena automobila.? 


Proizvodnja u industrijskim pogonima je zbog štrajka obustavljena već u aprilu 
1992.g., a nakon toga nije više bilo ni mogućnosti, niti razloga da se ponovo 
pokreće. Potpuno pusti pogoni su djelovali sablasno, sve dok nije sazrela ideja da je 
tu moguće organizirati namjensku proizvodnju za vojne potrebe. Krajem 1992.g. 
livnica, brusiona i djelomično ostali pogoni, ponovo su oživjeli, proizvodeći umjesto 
poznatih kapa, košuljice za granate. Na ovim poslovima je, pored radnika KPD-—a, 
mobilizirano i stotinjak radnika Željezare Zenica, koji su prije rata obavljali slične 
poslove u livarstvu. Namjenska proizvodnja za potrebe odbrane BiH je bila pod 
kontrolom vojnih vlasti, koje nisu imale povjerenja u osuđena lica, pa su sve 
poslove na livanju i brušenju isključivo obavljale civilne osobe. S obzirom da se 
radilo o namjenskoj proizvodnji, vojne vlasti su strahovale da bi osuđeni, posebno, 
oni neprijateljski raspoloženi, mogli vršiti sabotaže na postrojenjima. Tek nakon 
niza razgovora i ubjeđivanja sa vojnim vlastima, od sredine 1993.g. i osuđene osobe 
se zapošljavaju u namjenskoj proizvodnji. Rad osuđenih u namjenskoj proizvodnji 
je organiziran na dobrovoljnoj osnovi i niko nije primoravan da radi na ovako 
osjetljivim radnim mjestima. Velika većina osuđenih je rado prihvatila mogućnost 
da radi na ovim poslovima, smatrajući to i svojom patriotskom obavezom. 

Nažalost, nije bilo moguće dugo držati u tajnosti da se u zatvorskim pogonima 
odvija namjenska proizvodnja, zbog čega je KPD tokom cijelog rata gađan iz 
različitih artiljerijskih oruđa. Desetine granata pale su u krug zatvora, a nekoliko njih 
pogodilo je upravo dio krova na Prvom paviljonu gdje je počela pobuna osuđenih. 
Srećom, granate su pale godinu dana nakon toga. Pogođeni su i proizvodni pogoni, 
ali nije nanesena veća šteta koja bi prouzrokovala prekid proizvodnje. 


S obzirom na debelezidove iogromne podrume, zenički zatvor je uimproviziranim 
skloništima mogao pružiti sigurnu zaštitu svim zaposlenim, ali su ljudi nerado 
koristili ove prednosti zbog velike hladnoće koja je izbijala iz podrumskih zidova. 
Naime, već prije početka rata uprava Doma je u velikom podrumu stare upravne 
zgrade napravila pristojno sklonište. Postavljene su klupe, uvedeni svjetlo, voda i 
Međutim, na jedno nije računala, a to je stogodišnja memla zatvorskih zidova. To 
su mogli znati samo osuđenici koji su kažnjavani postupkom u ,,isusovačama" u 
podrumu Drugog paviljona. Već prilikom prvih ratnih dejstava u okolini Zenice, 
svim zaposlenim, zajedno sa osuđenim licima, naređeno je da siđu u pripremljeno 
sklonište kroz otvor koji se nalazi u krugu zatvora ispred Prvog paviljona. S obzirom 
da je bio ljetni dan i temperatura vazduha preko 30 stepeni, u prvi mah se boravak 
u podrumu učinio prijatan. Međutim, već nakon petnaestak minuta je postalo 
hladnije, a nakon pola sata svi su cvokotali od hladnoće i teško disali zbog vlažnog 
vazduha, pa je dalji boravak postao neizdrživ. Nakon još jednog ili dva pokušaja da 
se ljudi na ovaj način zaštitite od granatiranja, u sklonište više niko nije ulazio, jer 
se činilo da je opasnije biti u skloništu, nego se izlagati udarima granata. 

OSUĐENI 


Uredba Predsjedništa BiH iz juna 1992.g. sadržavala je odredbu prema kojoj 
na izdržavanje kazne nisu ni upućivani osuđenici kojima je već izrečena kazna u 
trajanju manjem od tri godine. Sve ovo imalo je odraza i na broj osuđenih koji su 
se nalazili na izdržavanju kazne, tako da se nakon primjene Uredbe broj osuđenih 
kretao oko šezdeset. Kaznu su nastavili izdržavati samo osuđeni za najteža krivična 
djela, kojima su izrečene kazne zatvora u trajanju dužem od tri godine. Nezadovoljni 
činjenicom da im pomenutom uredbom nije omogućen prekid kazne, preostali 
osuđenici su svakodnevno vršili pritisak, tražeći da im se omogući izlazak iz zatvora, 
pri čemu su najčešće isticali argumente da žele učestvovati u odbrani zemlje i zaštiti 
svoje porodice. Kada je redovno snabdijevanje osnovnim životnim namirnicama 
došlo u pitanje, iznosili su argument da im uprava nije u ustanju obezbijediti tri 
redovna obroka prema propisanim tablicama ishrane. Iako je imala razumijevanja 
za zahtjeve osuđenih, uprava zatvora nije bila ovlaštena, niti je namjeravala da ih 
oslobodi daljeg izdržavanja kazne, samo je poduzela pojačane mjere opreza. 


Pregled kretanja broja osuđenih tokom ratnog perioda 


Godina Primljeno Otpušteno KS 
1992.g. 120 410 60 
1993.g. 87 = A 


Industrijski pogoni su početkom rata prestali sa radom, a jedan broj osuđenih je i 
dalje obavljao neophodne poslove u kuhinji, vešeraju, poljoprivrednom imanju, na 
čiščenju i održavanju. Mada je Uredbom ukinuta svaka naknada za rad osuđenih, 
kompromis je nađen tako da im je dijeljeno od 5 do 10 cigareta dnevno i 2 bona 
za kafu, koju su mogli popiti u kantini Doma. Ovih nekoliko cigareta i kafa u to 
vrijeme je značilo mnogo i istovremeno omogućavalo potrebnu radnu snagu. Inače, 
poznato je da ogromna većina osuđenih ne bi mogla funkcionirati bez cigareta i kafe, 
pa se uprava osjećala obaveznom, bez obzira na okolnosti, da osuđenima obezbijedi 
ove artikle. Sa ishranom osuđenih nije bilo većih problema sve do blokade grada, 
sredinom aprila 1993.g., kada se zbog neredovnog snabdijevanja namirnicama broj 
obroka smanjuje sa tri na dva dnevno. U nekoliko navrata situacija je bila krajnje 
kritična, kada je Dom imao hrane samo za dan-dva, ali je uvijek u posljednji čas 
stizala pomoć od općine ili od korpusa. Da uprava nije mogla obezbijediti osnovnu 
ishranu osuđenih bila bi primorana svim osuđenicima otvoriti kapije zatvora i 
pustiti ih da se sami snalaze, što, vjerovatno, ne bi bilo bezazleno po okolinu. 

Ostaje zabilježen podatak da su i nakon svih racionaliziranja tablica ishrane, u 
vrijeme najveće krize krajem 1993.g. i početkom 1994.g., osuđeni, između ostalog, 
dobijali po 520 grama hljeba dnevno, što je količina o kojoj su građani Zenice, pa 
i zaposleni u KPD-u, mogli samo da maštaju. 


Struktura osuđenih koji su na izdržavanje kazne došli tokom rata bila je bitno 
drugačija od uobičajene. Većina osuđenih dolazi zbog izbjegavanja mobilizacije, 
zatim učešća u neprijateljskim jedinicama i činjenja teških krivičnih djela tokom 
ratnih dejstava. Među ovim kategorijama specifični su bili pripadnici sekte Jehovini 
svjedoci, koji su iz religioznih ubjeđenja odbijali da prime oružje, pa su tako potpadali 
pod udar zakona i suđeni na kazne zatvora od 1 do 2 godine. U drugoj polovini 
1992.g. na izdržavanje kazne dolaze i pripadnici srpske nacionalnosti, suđeni zbog 
učešća u paravojnim formacijama i zarobljeni u borbama oko Zenice. Poslije aprila 
1993.g. i sukoba A BiH i HVO-a na izdržavanje kazne dolaze i osuđenici hrvatske 
nacionalnosti, tako da se jedni pored drugih nalaze pripadnici svih zaraćenih strana. 
Zbog bojazni od odmazde, prva grupa osuđenih lica srpske nacionalnosti izdvojena 
je u posebne prostorije. Kada zbog ograničenih smještajnih kapaciteta više nije bilo 
dovoljno prostora, uprava se odlučila na zajednički smještaj svih, bez obzira na 
nacionalnost. Sada su se svi nalazili zajedno ne samo u istom zatvoru, nego i u 
istim sobama, krevet do kreveta. Teško je za povjerovati, ali gotovo da nije bilo niti 
jednog pojedinačnog incidenta među osuđenima, pripadnicima suprotstavljenih 
vojnih formacija. 


Međutim, kada je trebalo izvršiti određene pritiske na upravu zatvora, onda se 
posezalo i za argumentom nacionalne ugroženosti, što je bio obrazac ponašanja za 
sve tri etničke skupine, pri čemu je postojala prećutna saglasnost da se to radi bez 
obzira na stvarno stanje, a sve s ciljem oslobađanja od kazne ili bar ublažavanja 
uvjeta. 


Većina osuđenika koji su suđeni zbog učešća u neprijateljskim vojnim formacijama 
kaznu nije izdržala do kraja. Uglavnom je funkcionirao sistem razmjene ratnih 
zarobljenika, pri čemu bi se prethodno donijela odluka o aboliciji po službenoj 
dužnosti, po kojoj se određena lica imenom i prezimenom oslobađaju od daljeg 
izvršenja kazne s ciljem razmjene. 

Na osnovu člana 2. i 16. Zakona o pomilovanju ("Službeni list SR BiH", broj 17/77) 
("Službeni list R BiH", broj 6/92) i člana 44. Poslovnika Predsjedništva Republike Bosne i 
Hercegovine, na sjednici od _£ S /0_ 1994. godine, donijelo 

IM 


sie 


U 


ODLUKU 
(e) 
ABOLICIJI PO SLUŽBENOJ DUŽNOSTI 


Oslobađa se od daljeg krivičnog postupka u cilju razmjene za lica zarobljena od 
strane agresora: H 


JANKOVIĆ DRAGO 
NIKOLIĆ DRAGAN 
NOVAKOVIĆ BOJAN 


U 


Tačno godinu dana poštovana je uredba po kojoj osuđenim licima nije bilo 
dozvoljeno korištenje vanjskih pogodnosti. Međutim, i u ratnim okolnostima ljudi 
su se rađali, umirali, oboljevali i imali potrebu komunicirati sa porodicom, obavljati 
razne administrativne poslove, zbog čega uprava zatvora polovinom 1993.g odlučuje 
da ponovno odobrava vanjske pogodnosti. U periodu dok je trajala blokada grada, 
u obzir za dodjelu pogodnosti dolazili su samo oni osuđenici čije je boravište 
bilo u tom okruženju, a kako se situacija na frontovima mijenjala, dozvoljavan je 
odlazak kućama i osobama sa područja drugih gradova: Zavidovića, Maglaja, Tuzle 
i ostalih. Broj zloupotreba nije bio ništa veći nego u mirnodopska vremena, a razlog 
tome, vjerovatno, leži i u pojačanoj kontroli kretanja, postavljenim punktovima, 
policijskom satu i drugim mjerama. Interesantno je da su vanjske pogodnosti 
koristili i osuđenici koji su suđeni kao pripadnici neprijateljskih formacija, ali pod 
uslovom da su im se porodice nalazile na području koje je kontrolirala A BiH. 


Ozbiljan problem imali su osuđenici kojima je isticala kazna, a koji se zbog 
ratnih dejstava i blokada nisu mogli vratiti svojim kućama. Obraćali su se upravi 
sa molbama da i dalje ostanu u zatvoru, što, naravno, nije bilo moguće. Rješenje 

je nađeno tako da su te osobe premještene na zatvorsku ekonomiju u Begovom 
Hanu, gdje su obavljale razne poslove. Omogućeno im je da dobiju sve ono što i 
osuđena lica - hranu, cigarete i kafu. Oni su u potpunosti poštovali kućni red, čak 
više od osuđenih, jer je dogovor o gostoprimstvu važio samo u slučaju primjerenog 
ponašanja, dok bi u suprotnom bili primorani napustiti ekonomiju. Po svojoj 
volji su mogli otići kada su htjeli, jer uprava nikoga nije primoravala da prisilno 
napusti to utočište. Osuđeni kojima je istekla kazna najčešće su tu boravili nekoliko 
mjeseci, dok se nisu stvorili uvjeti za odlazak kućama, ali za par osuđenika se boravak 
produžio na nekoliko godina. To su bili osuđenici srpske nacionalnosti, koji su na 
ovaj način izbjegavali mobilizaciju u vojsku RS. 


Program resocijalizacije je tokom ratnog perioda bilo moguće samo djelomično 
realizirati. U prvom planu je bilo preživljavanje i očuvanje osnovnih resursa i 
funkcije zatvora. U ratu nije funkcionirao sistem klasifikacije u stimulativne grupe, 
nije bilo obrazovanja osuđenih, zarade su im suspendirane, a zamro je i rad sekcija. 
Stanje se počelo postepeno normalizirati tek početkom 1996.g. po okončanju rata. 
Ponovo se uvode naknade za osuđenički rad, klasifikcija i ocjenjivanje osuđenih, a 
omogućuje se i školovanje. Struktura prema krivičnim djelima poprima uobičajeni 
izgled, najviše je osuđenih za imovinske delikte, zatim krvne, pa razbojništva i 
silovanja. Tokom ratnog i perioda neposredno poslije rata doneseno je više odluka 
o pomilovanju i amnestiji. Pojedinim kategorijama je u cijelosti oprošten preostali 
dio kazne, nekima trećina, a vrlo često je pozitivno odgovarano na individualne 
molbe osuđenih, što su bile povoljne okolnosti za osuđenike kojima je izricana 
kazna zatvora u višegodišnjem trajanju. Zahvaljujući pomilovanjima mnogi nisu 
izdržali ni polovinu izrečene kazne, a bilježimo nekoliko slučajeva gdje su izdržali 
manje od jedne trećine. 


Broj osuđenih na izdržavanju kazne se postepeno povećavao, tako da je u prvoj 
godini poslije rata na izdržavanje kazne došlo 176 osuđenih, a 2000.g. već 1148. 
Uporedo sa povećanjem broja osuđenih povećavan je i smještajni kapacitet zatvora, 
kako bi svi osuđenici u spavaonicama imali prostor od 4m'?, što je propisano 
federalnim standardima o uvjetima izdržavanja kazne zatvora. Sve do 2000.g. 
kapaciteti su bili veći od brojnog stanja, da bi poslije te godine broj osuđenih 
konstantno prelazio kapacitete i to za 10% do 20%. Obnovljeni su svi objekti koji 
su bili devastirani u ratu, ali i dalje postoji problem smještaja, jer se broj osuđenih 
kontinuirano povećava. 

U tabeli prikazujemo kretanje broja osuđenih u periodu 1996 - 2005 


; vie SP Prosječan 
Godina Došli Otpušteni roj asuđeniki 
1996. 176 123 200 
1997. 330 183 240 
1998. 371 401 310 
1999. 584 561 320 
2000. 1148 1048 350 
2001. 1241 1068 500 
2002. 1150 1027 620 
2003. 1164 1131 630 
2004. 1141 1091 680 
2005. 993 994 700 


Malo ih je koji su u posljednjih 40—tak godina boravili u zeničkom zatvoru, a da 
nisu čuli za Ibraković Huseina, zvanog Car. Kad se uđe kroz glavnu kapiju zatvorskog 
kruga, prvo što će se vidjeti biće, najverovatnije, Car u svojoj karakterističnoj, 
polusagnutoj pozi kako sa metlom u ruci čisti svoj rejon ispred Prvog paviljona. 
Uvijek nasmijan, spreman na razgovor, sa lakoćom i predanošću, on već decenijama 
obavlja posao ćiščenja zatvorskog kruga. Izuzetak je proljećno doba kada se Car 
posvećuje cvijeću pa je tada i njegovom zaslugom zatvorski krug pun raznolikog 
cvijeća, a posebno ruža, koje on najviše voli. 


Car je do sada izdržao oko četrdeset godina kazne i poznat je po tome, jer za 120 
godina postojanja zeničkog zatvora, niko nije više vremena od njega proveo iza tih 
zidina. Počeo je sa sitnim krađama i prevarama za koje je dobijao zatvorske kazne 

u trajanju od po nekoliko mjeseci. Nastavio je sa teškim krađama i prevarama, za 
koje je osuđivan na kazne od po nekoliko godina, da bi na kraju dobio kaznu 
od 15 godina zbog teškog slučaja razbojništva. Osuđivan je 22 puta, a ukupna 
dužina izrečenih zatvorskih kazni iznosi 63 godine, upravno onoliko koliko sada 
ima godina. 


Vrlo rano je ostao bez roditelja, a bez pomoći rodbine i prijatelja bio je primoran 
već u najranijoj dobi da sam sebi obezbjeđuje sredstva za život. U početku je to 
činio tako što je drugima čistio kuće i bašte, okopavao voćnjake i sadio cvijeće, a 
kako je tih poslova bivalo sve manje, i kako su svi odreda bili loše plaćeni, u Caru 
je postepeno sazrijevala ideja da se sredstva za život mogu osigurati i na drugi način. 
Istina, uz određeni rizik na koje je on bio spreman. 


Sa nepunih 18 godina, nakon niza sitnih krađa i prevara, dolazi u Vaspitno- 
popravni dom za maloljetnike Stolac, gdje je i dobio nadimak Car. Maloljetnici 
inače imaju običaj da jedan drugom daju nadimke, koji su gotovo uvijek podrugljivi, 
ali su često i odraz karaktera neke osobe. Ibraković Husein je nadimak Car dobio 
jednog popodneva za vrijeme obavezne radne akcije. Kada je vaspitač upitao 
maloljetnike da li su zadovoljni hranom, koja je tog dana zbog teških poslova bila 
obilnija, Husein je odgovorio da je hrana kao za careve i od tada je on za sve svoje 
zatvorske drugove samo Car, a malo ko zna njegovo pravo ime i prezime. Međutim, 
nadimak Car vrijedi samo za zatvor. Za vrijeme kratkih izleta na slobodu opet 
postaje Ibraković Husein. 


Cijeli život Car je imao svoje snove koji se nekome mogu učiniti kantradiktorni, 
ali svijet u kome je živio, odrastao i provodio zatvorske dane razumije Cara i njegove 
životne vizije. Iznad svega je želio da se uspješno bavi kriminalom, a zatim i da osnuje 
porodicu, da ima djecu i da živi mirnim porodičnim životom. Prvi dio svojih snova 
vrlo brzo je ostvario. Počeo se profesionalno baviti kriminalnim radnjama i trudio 
se da bude dobar. Pravio je planove za krađe i prevare, i smišljao načine kako da ne 
bude uhvaćen. Bilo je to njegovo životno opredjeljenje; volio je to što radi i u svemu 
tome je uživao. Posebno je volio prevare i lažna prestavljanja. Niz krivičnih djela 
je počinio tako što je nosio uniformu portira, poštara, oficira, hodže ili revizora, 
kao da je, noseći uniformu, tražio i dobijao neki novi identitet. Na njegovu žalost, 
upravo je uniforma koju je nosio često pomagala organima gonjenja da ga lakše 
identifikuju kao počinioca krivičnog djela. I po ovome vidimo da Car baš i nije bio 
neki visokosofisticirani kriminalac. Prema sopstvenom priznaju, najviše uspjeha 
je imao oblačeći se kao hodža. Ljudi su lako nasjedali na njegovu priču da je 
opljačkan i da mu je potreban novac za put i hranu. 


Zatvorske dane je kratio maštajući o porodičnoj sreći. U početku je pravio 

planove da ,velikim poslom" obezbijedi dovoljno novaca da kupi imanje, da se 
oženi i da ima djecu. Kako su planovi o ,velikim poslovima" najćešće završavali u 
ćelijama zeničkog zatvora, on ih je modificirao, tako što je tražio ženu koja već ima 
imanje i djecu. Bio bi zadovoljan sa 10—tak dunuma zemlje i što više djece, jer bi se 
za svako našlo posla. Na imanju je želio saditi cvijeće i uzgajati voćke. 


Prve kontakte sa potencijalnim izabranicama svog srca uspostavljao je isključivo 
poštom. Skupljao je sve moguće informacije o rastavljenim ženama i udovicama, 
čitao lične oglase u novinama, pratio izvještaje o nastradalim iza kojih su ostale 
žene i djeca i tražio podatke od zatvorskih prijatelja. U isto vrijeme igra na više 
karata pa šalje pisma na različite adrese i govori o sebi kao nesretnoj osobi koja zbog 
obaveza i životnih okolnosti nije stigla da oformi svoju porodicu. Sebe predstavlja 
u boljem svijetlu, iz zatvora šalje fotografije koje su snimljene na slobodi, često u 
odijelu sa putnom torbom ili u uredu za kancelarijskim stolom, tako da djeluje kao 
poslovan čovjek. Već nakon nekoliko razmijenjenih pisama Car, u pravilu, svakoj 
ženi nudi brak, što je možda bio i ključ njegovog uspjeha. U početku dopisivanja 
nikada nije govorio da je u zatvoru. Tek kada bi međusobni odnos došao u fazu 
kada je to bilo nemoguće izbjeći, skrušeno bi priznao da se nalazi u zatvoru i da je 
osuđen zbog saobraćajne nesreće koju je skrivio ili pak zbog toga što je svoj život 
založio spašavajući prijatelja i pritom nekoga malo povrijedio. 


Priznanje da se nalazi u zatvoru bio je prvi kritični trenutak svake njegove 
veze. Reakcije su često bile ekstremne, pa bi svaki kontakt sa Carem bio trenutno 
obustavljen ili bi se osoba još više vezala za njega, žaleći njegovu gorku sudbinu. 
Drugi kritični trenutak je bio susret, najčešće u domskoj ,,razgovornici" (sala u kojoj 
osuđenici primaju posjete), koji je znao biti razočaravajući i za Cara i za njegovu 
nesuđenu ženu. Ponekad samo za Cara, a najćešće za ženu. Ipak, slijedom zakona 
velikih brojeva, Car je iz mnogo pokušaja, nikada ne odustajući, uspio da ostvari 
više uspješnih veza, koje su različito trajale. U pravilu, što je duže ostajao u zatvoru 
veze su bile trajnije i obrnuto. Odlaskom na dopust ili otpuštanjem sa izdržavanja 
kazne veza je dolazila u krizu zbog toga što je na slobodi prioritet uvijek davao 
kriminalu, a pomalo zanemarivao porodicu. 


Mnogobrojne su zgode koje je Car doživljavao u svojim pokušajima da nađe 
srodnu dušu. Jedna od interesantnijih je ona kada se predstavio kao važan poslovni 
čovjek, koji ima vrlo malo slobodnog vremena i koji radi u jednoj vrlo važnoj 
ustanovi. Naravno, adresa ustanove u kojoj je ,radio" bila je Sarajevska ulica 
broj 36, ali srećom, malo koja od Carevih izabranica je znala da se na toj adresi 
nalazi čuvena zenička kaznionica. Odlagao je trenutak prvog susreta do dobijanja 
nagradnog izlaska, a kako se to vrijeme odužilo zbog manjih grešaka u ponašanju, 
jedna od carevih izabranica je bila nestrpljiva i poželjela je da ga vidi. Slijedom adrese 

na koju je slala pisma, jednog dana se obrela u Sarajevskoj broj 36, ne pomišljajući 
da se nalazi pred ulazom u zenički zatvor. Na kapiji je skrušeno pitala kako bi 
mogla doći do Ibraković Huseina. Stražar je pitao da li je njena posjeta najavljena, a 
kada je dobio odgovor da nije i da se žena nalazi samo u prolazu, rekao je da nikako 
ne može doći do Ibrakovića. Kako je uobičajeni postupak da sve posjete moraju 
biti ranije najavljene i odobrene, žena je otišla neobavljena posla, ali u uvjernju da 
je Car vrlo važna osoba do koje se ne može lako doći. U narednom pismu mu je 
priznala da ga je mnogo poželjela i da je htjela da ga iznenadi posjetom, ali joj nisu 
dozvolili, jer se prethodno nije najavila. U isto vrijeme, moli ga da joj oprosti što 
je malo sumnjala u njega, jer se nakon dolaska u Zenicu uvjerila da je sve što joj je 
govorio istina, i da, ako ikada bude imao vremena, navrati u njeno selo. 


Car se do sada ženio 11 puta, ali još uvijek traži onu pravu. Sa izdržavanja kazne 
izlazi 2016. godine. 

UPRAVNA STRUKTURA 
Iako je broj osuđenih sredinom 1992.g. višestruko smanjen kako bi zatvor 


mogao normalno funkcionirati, i dalje su bili potrebni vaspitači, stražari, kao i 
medicinski radnici. Krajem 1992. i početkom 1993.g. u KPD-u Zenica ostalo 

je samo 137 zaposlenih," od čega 80 stražara i samo dva službenika za tretman, 
što nije bilo dovoljno za normalno funkciniranje ustanove. Rješenje je nađeno u 
privremnom angažiranju penzionisanih radnika Doma, koji su ranije radili kao 
vaspitači, stražari i livci. 


Zaposleni u Domu su tokom rata iznijeli veliki teret na svojim plećima, jer su 
u vanrednim okolnostima uspjeli da sačuvaju resurse i obezbijede funkcioniranje 
ustanove. To u svakom slučaju nije bilo lako, jer je trebalo gotovo četiri godine, 
svaki dan, bez odmora i bez plate dolaziti na posao i rješavati probleme. Posebnu 
teškoću predstavljalo je obezbjeđenje osnovnih životnih namirnica za osuđene 
osobe. Pored toga, trebalo je iznaći mogućnost i da se zaposlenima pruži određena 
nadoknada za napore kojima su svakodnevno izlagani. Veze sa Ministarstvom 
pravde u Sarajevu su bile pokidane, a u ratnim okolnostima pomoć sa te strane 
se nije ni mogla očekivati, s obzirom na blokadu Sarajeva i stanje u kome se grad 
nalazio. Upravi zatvora je ostalo da sama pokuša iznaći rješenja, a djelomičan izlaz 
je nađen u postojećim proizvodnim kapacitetima. 


Prvo je stavljena u funkciju pekarska peć, što je omogućilo redovno snabdijevanje 
osuđenih vrlo kvalitetnim hljebom. U isto vrijeme, vršene su usluge pečenja hljeba 
za pojedince ii ustanove, pri čemu je ušur ostajao Domu. A kako je pekara radila i danju 
i noću, povremeno su i zaposleni obezbjeđivani brašnom. Ponovo se okolinom širio 
miris pečenog hljeba iz kaznioničke pekare, koji je posebno bio opojan u gladnoj 


godini blokade grada. 


Nakon što je dio pogona stavljen u funkciju namjenske proizvodnje, tadašnji 
upravnik Doma Jusuf Šeta insistirao je da se preostali neiskorišteni kapaciteti livnice 
iskoriste za proizvodnju nekih asortimana za civilne potrebe, koji bi se prodavali na 
tržištu. Izlaz je nađen u lijevanju peći na čvrsto gorivo, koje su u ratno vrijeme, zbog 
poznatih okolnosti, bile vrlo tražene. Angažovan je penzionisani inžinjer Panđa 
Mirko, stručnjak za ljevarstvo, koji je uspio projektirati vrlo kvalitetnu peć, koja se 
pod nazivom , Onix" izlijevala u hiljadama komada, uglavnom, za potrebe različitih 
humanitarnih organizacija. Sredstva dobijana od prodanih peći služila su između 
ostalog za održavanje funkcije zatvora i za ishranu osuđenih, kao i za skromnu 
pomoć zaposlenim licima. 


Već tokom rata u stalni radni odnos je primljeno više lica, među njima i 
nekoliko ranije zaposlenih u KPD-u Foča, koji su preuzeli obaveze, slične onima 
koje su imali u fočanskom zatvoru. Kroz ratni period zatvor je funkcionirao tako 
što je održavao samo najosnovnije funkcije, a povratkom mirnodopskog stanja 


4 Arhiv KPZ 

revitaliziraju se svi privremeno zamrli segmenti. Ubrzano povećanje broja osuđenih 
lica, liberalizacija uvjeta izdržavanja kazne, kao i potrebe Privredne jedinice i drugih 
službi, stvorile su prostor za angažiranje stručnih ljudi, koji su mogli odgovoriti 
naraslim zahtjevima. Na upražnjena radna mjesta zapošljavani su novi ljudi, ovdje 
se prije svega radi o Službi za preodgoj, Službi straže i Zdravstvenoj službi. Više 
od 80% zaposlenih u ovim službama prije rata nije radilo na poslovima izvršenja 
kazne. Zbog smanjenih potreba samo se u privrednoj jedinici ,Novi život" nije 
povećavao broj radnika u odnosu na predratni period. Naprotiv, jedan broj je 
premješten u druge organizacione jedinice. Nasuprot tome, povećan je broj 
zaposlenih koji neposredno rade sa osuđenim osobama u Službi straže, Službi za 
preodgoj i Zdravstvenoj službi. 


KPD Zenica u ovom trenutku, na početku XXI vijeka, ima sposoban i stručan 
kadar koji je u stanju da odgovori naraslim potrebama i da uloži maksimalne napore 
u ostvarivanju svoje osnovne funkcije - da čuva i preodgaja osuđene osobe. Da bi 
ostvarili ovaj težak, ali i plemenit zadatak, pored stalno zaposlenih angažirane su 
i osobe koje nisu u stalnom radnom odnosu, a obavljaju poslove neophodne za 
život osuđenih lica, kao što su ljekari specijalisti, stomatolozi, treneri za pojedine 
sportske discipline, učitelji, profesori, instruktori za stručnu nastavu, voditelji 
kurseva stranih jezika, i drugi. 


Organizaciona Broj 
jedinica zaposlenih 

Služba straže 195 
Privredna jedinica 34 
Pravni poslovi 29 
Služba za preodgoj 24 
Zdravstvena služba 13 
Ekonomski poslovi 63 
Ukupno 358 


Zaposleni po organizacionim jedinicama 2006.g. 


POBOLJŠANJE UVJETA IZDRŽAVANJA KAZNE 


Veća pažnja uvjetima izdržavanja kazne počela se poklanjati tek sa prodorom 
novih shvatanja, po kojima resocijalizacija osuđenih obavezno uključuje i 
propisivanje minimalnih standarda o životnom prostoru. Ova ideja je naglašena i u 
Zakonu o izvršenju krivičnih sankcija iz 1998.g. gdje je propisano da osuđene osobe 
treba da kaznu izdržavaju u primjerenim uvjetima, pa je to konkretizirano kroz 

propise o minimalnom prostoru, dnevnom svjetlu, pristupu tekućoj vodi i ostalim 
elementima koji čine osuđenički standard. Da bi uvjete u kojim osuđeni izdržavaju 
kaznu bar donekle približili savremenim intencijama, trebalo je, prije svega, velike 
zajedničke spavaonice pretvoriti u manje jedinice. Od postanka zatvora sobe nisu 
bitnije mijenjale izgled. U njima je konstantno boravilo od 100 do 300 osuđenih, a 
samo je od broja lica na izdržavanju kazne zavisilo koliko će prostora oko sebe imati 
jedno osuđeno lice. 


Krajem devedesetih godina pokrenuta je inicijativa da se obezbijede sredstva 
kojima bi se izvršila temeljna unutrašnja rekonstrukcija objekata i kako bi se ogromni 
prostori pretvorili u manje sobe. Prvo je na red došao Peti paviljon koji je tokom 
rata bio pod upravom vojnih vasti, pa kako su unutršnji prostori bili devastirani, 
nakon rata nije ni mogao poslužiti za smještaj osuđenih. 


Rekonstrukcijom Petog paviljona osigurani su optimalni uvjeti za smještaj 
maloljetnika. Lijevo krilo je adaptirano u jednokrevetne sobe, od kojih je svaka imala 
umivaonik i WC, dok je u desnom krilu dograđen još jedan sprat i napravljene sobe 
sa tri do pet kreveta. U prizemlju su adaptirani prostori za objedovanje, gledanje 
TV, čitaonicu i slobodne aktivnosti. 


Nakon adaptacije Petog paviljona prešlo se na adaptaciju Prvog paviljona gdje 
su u postojećim velikim sobama kroz sredinu postavljeni hodnici i sa svake strane 
sedam do osam soba, sa dva, odnosno tri kreveta. Osim toga, prostori na prvom 
i drugom spratu, gdje su ranije bile kancelarije vaspitača i sekcije, adaptirane su u 
sobe za smještaj osuđenih. Svaka soba je opremljena itisonom, stolom, stolicama 
i televizorom, a pošto ovakav ambijent omogućava i veću intimu osuđenih, 
dozvoljeno im je da na izdržavanje kazne donesu različite elektronske uređaje, kako 
bi konzumirali sadržaje po svojoj želji. 


POBUNE U ZENIČKOM ZATVORU 


Pobune osuđenih su, takođe, jedan od načina reagiranja na zatvorsku situaciju, 
a najčešće nastaju kada postoji šire rasprostranjeno nezadovoljstvo nekim stanjem 
i kada među osuđenim postoji uvjerenje da se ekstremnim ponašanjem može 
privući pažnja i iznuditi ostvarenje postavljenih ciljeva. Pobune obavezno sadrže 
nasilno ponašanje, otkazivanje poslušnosti, uništavanje materijalnih dobara, 
prijetnje službenom osoblju i obavještavanje javnosti o zahtjevima. Pobunama, osim 
elemenata koji se mogu shvatiti kao racionalni, a to je potreba da se i na ovakav 
način pokuša riješiti neki problem, pogoduje i spremnost ne malog broja osuđenih, 
da bez pravog razloga i povoda destruktivno djeluju. Ovakva agresija je vjerovatno 

rezultat frustracija koje mogu, ali i ne moraju, da se vežu uz zatvorski embijent. 


U KPD-u Zenica su se do sada dogodile četiri velike pobune i to 1992.g., 
1996.g. 2000.g. i 2003.g. Sve pobune, uz manje razlike, događale su se po istom 
obrascu, i to tako što bi grupa osuđenika po ranijem dogovoru zauzela neke od 
prostorija, zabarikadirala se, a zatim pozivala i druge osuđene da to isto učine. 
Ukoliko bi poziv ostao bez odjeka, postoji velika vjerovatnoća da se pobuna uguši 
u samom začetku, pregovorima ili nasilnim provaljivanjem u zauzete prostorije. 
Međutim, ukoliko poziv prihvate osuđenici iz drugih djelova zatvora i ako 
se stvori kritična masa osuđenih, tada već možemo govoriti o stvarnoj pobuni. 
Nakon zauzimanja prostorija, uobičajeno slijedi zahtjev da se razgovara sa višim 
organima vlasti, najčešće sa ministrom pravde, te iznošenje zahtjeva koji u prvoj 
fazi nisu dovoljno iskristalizirani, ali se uglavnom svode na uvjete izdržavanja kazne 
i, kasnije, na traženje pomilovanja. Ovakvim zahtjevima je namjera da pokažu da 
se organizatori pobune ne bore samo za svoje interese, nego i za interese svih, što je 
ustvari poziv ostalima da se pridruže pobuni i ostvare zajedničke interese. Činjenice 
pokazuju da ovaj poziv uvijek ima odjeka, ne samo zbog očekivane koristi nego i 
zbog osuđeničke solidarnosti, kada vrijedi pravilo da je kukavica i ,šmeker" onaj 
ko se ne pridruži i koji, kao takav, ne zaslužuje poštovanje osuđeničke zajednice. 
Istina je da ovom pozivu na solidarnost vrlo često ne mogu odoljeti ni besprijekorni 
osuđenici, čak i kada znaju da će snositi posljedice i da će im se ukinuti stečene 
pogodnosti, osjećaj lojalnosti osuđeničkoj populaciji, ipak, preovladava. Dobri 
osuđenici su pod posebnim pritiskom za vrijeme pobune i najsretniji su ako se 
ne moraju opredjeljivati ili ako se kojim slučajem nalaze na korištenju vanjskih 
pogodnosti. 


Pobunjenicima je prvi cilj da obavijeste javnost koja preko medija treba da 
stekne vizuelnu sliku pobune, pa im je zbog toga najvažnije dočepati se krovova, gdje 


destrukcija i nasilje i ne budu u prvom planu, oni su u sljedećim fazama pobune 
neizbježni, jer je nemoguće uspostaviti kontrolu i obuzdati uništavanje. Popratna 
pojava pobuna uvjek je i nasilje među osuđenima, jer se stanje bezvlašća i odsustva 
zaštite službenih osoba koristi za međusobne obračune, tako da u svakoj pobuni 
bude nastradalih i na ovaj način. 


Pobuna stavlja u vrlo delikatan položaj upravu zatvora, jer osuđeni otkazuju 
poslušnost i uništavaju materijalna dobra. Po pravilu ističu da protiv uprave nemaju 
ništa, ali da ona ne može riješiti njihove zahtijeve, zbog čega se obraćaju višim 
instancama vlasti. Kao jedan od popratnih uvjeta pobunjenika je redovno istican 

zahtjev da ne budu disciplinski kažnjeni, niti da snose bilo kakve druge posljedice, 
što je u slučaju udovoljenja zahtjeva uvijek frustrirajuće za upravu, jer su štete 
iznosile i preko 300.000. KM. 


Pobune iz 1992.g., 1996.g. i iz 2000.g. riješene su po istom obrascu. Uglavnom 
je udovoljeno zahtjevima osuđenih osoba, tako da im je kod prve pobune omogućen 
prekid kazne zatvora, kod pobune iz 1996.g. oslobađanje jedne trećine preostalog 
dijela neizdržane kazne, a kod pobune iz 2000.g. omogućen im je vanredni postupak 
pomilovanja. Reagiranje na ovakav način i popuštanje pred zahtjevima osuđenih 
imalo je cilj da se pobuna smiri, da se obustavi dalja destrukcija materijalnih 
dobara i da se sačuvaju ljudi od eventualnih stradavanja prilikom intervencija. U 
isto vrijeme, ovako je odaslana jedna loša poruka osuđenim licima, da je, umjesto 
rješavanja stvari na odgovarajući način u redovnim zakonskim procedurama, 
pobunama i upotrebom sile moguće iznuditi rješenja, koja mogu biti i izvan 
postavljenih zakonskih okvira. 


Pobuna iz 2003.g. je na neki način atipična prema mjestu, vremenu nastanka 
i načinu na koji je sanirana. Počela je 11.2.2003.g. u Trećem paviljonu u 22 sata 
na temperaturi od —11 stepeni i vrlo brzo se proširila na čitav Dom. Osuđeni su se 
po oprobanom receptu zabarikadirali u kolektive, a zatim probili unutarnje zidove 
i plafone, na taj način se međusobno povezali i izašli na krov. Već istu večer su 
počeli s rušenjem i paljevinom krovova, a sutradan su tražili dolazak predstavnika 
Federalnog ministarstva pravde, kojima su hjeli izložiti svoje zahtjeve. Uprava 
zatvora je ovoga puta od FMP-a dobila nedvosmislenu poruku da je problem koji 
je nastao u KPD-u unutrašnji i da ga mora sama riješiti. Punih 10 dana uprava 
faktički nije imala kontrolu nad zatvorom. Osuđeni su prestali sa radom, kretali 
su se Domom bez kontrole, pljačkali domsku kantinu, pa je već u prvom naletu 
polupano više od pola crijepova, a u nekoliko objekata su srušeni unutrašnji zidovi, 
popaljena drvenarija i grede na krovovima. I dalje su svakodnevno u polurazrušenim 
objektima održavani sastanci sa osuđenima, gdje ih se pokušavalo ubijediti da 
normaliziraju situaciju, ali je bilo očito da je stvar izmakla kontroli i da su šanse 
za mirno rješenje pobune minimalne. Pojedinačne prijetnje frustriranih i nasilnički 
raspoloženih pojedinaca i grupa da će zapaliti Dom i na taj način primorati upravu 
da ih pusti sa izdržavanja kazne, uzete su sasvim ozbiljno u razmatranje, zbog čega 
je odlučeno da se pobuna uguši silom. 


Akcija je pripremana nekoliko dana u najvećoj tajnosti. Zatražena je pomoć 
ostalih zatvora u Federaciji, formirani su spiskovi najeksponiranijih osuđenika i 
ujutro u 5 sati, dvanaestog dana pobune, 150 stražara je ušlo osuđeničke nastambe 
i uz minimalnu = upotrebe sile okončalo pobunu. U disciplinsko odjeljenje je 
izdvojeno 50 označenih osuđenika. 

Iznenađenje i šok, izazvani intervencijom, blokirali su svaku reakciju tako da 
se osuđeni nisu uspjeli organizirati, niti pružiti bilo kakav otpor. Nakon što su 
izdvojeni najekstremniji, pobuna je faktički istog trenutka prestala. Osuđeni su 
se vratili u svoje kolektive, a sutradan su organizirano krenuli na raščišćavanje 
porušenog. 


Kako je cilj svake pobune odlazak na krov, odakle se može kontrolirati situacija, 
odlučeno je da se poduzmu određene mjere fizičkog onemogućavanja pristupa, pa 
su u tu svrhu betonirana sva potkrovlja. Da bi dospjeli do krova, sada bi potencijalni 
pobunjenici trebali da probiju betonsku ploču debljine petnaest centimetara, što je 
ipak dosta zahtjevan poduhvat. Za sada, ovaj preventivni potez ima opravdanje. 


LIBERALIZACIJA TRETMANA I PRILIKE U KPD-u ZENICA 


Pod tretmanom podrazumijevamo sve postupke usmjerene prema osuđenim 
osobama. U penološkoj teoriji i praksi preovladavalo je tradicionalno stajalište da 
tretman treba tačno i u potpunosti odrediti i da je osuđene osoba dužna da ga se u 
cjelini pridržava. Uspjeh resocijalizacije mjerio se time koliko je tretman realiziran, 
što praktično znači da je osuđena osoba bila dužna da radi, da ide u školu, ako je 
tako određeno, te da se pristojno ponaša, da poštuje dnevni raspored, da je uredna 
i da se korektno odnosi prema službenom osoblju. 


Ovakav pristup nije dovodio u sumnju sadržaj pojedinih elemenata, naprimjer, 
da li je rad za svakog osuđenika svrsishodan, jesu li neophodni formalni izrazi 
uvažavanja službenog osoblja kroz obavezno ustajanje, pozdravljanje skidanjem 
kape i slično. Sistem je postavljen tako da je dobar osuđenik bio samo onaj ko se 
prilagodio i nije pravio probleme upravi zatvora, niti je imao posebne zahtjeve u 
pogledu uvjeta izdržavanja kazne. Ne može se reći da ovaj konformistički stav nema 
svoju racionalnu osnovu u težnji za stabilnošću i u kontroli zatvorskog sistema, ali 
je pitanje koliko on suštinski utiče na resocijalizaciju konkretne osuđene osobe. 


Sa druge strane, procesi demokratizacije društva, uvođenje višestranačkog 
sistema, otvorenost medija, pogotovo TV, svakako nisu mogli da ne ostave uticaja 
i na zatvorski sistem. Ovdje posebno ističemo interesiranje javnosti i medija za 
događanja u zatvorima. Vrlo često je to činjeno na jedan senzacionalistički način, 
ali je uticalo da uprave zatvora steknu više senzibiliteta u postupcima prema 
osuđenim osobama, znajući da ti postupci mogu biti javno verificirani. Ovaj uticaj 
medija djelovao je na neformalan i formalan način, pri čemu pod neformalnim 
podrazumijevamo atmosferu u zatvorima, osjećaj da je stega popustila i da neke 
zabrane nemaju svoje opravdanje, te narastanje potreba za koje tradicionalni sistem 
nije uvijek imao odgovor. Formalne promjene su se desile kroz izmjenu zakona i 

podzakonskih akata koji reguliraju režim izvršenja kazne zatvora. 


Važan korak u liberalizaciji uvjeta izdržavanja kazne bio je Zakon o izvršenju 
krivičnih sankcija iz 1998.g. koji je uveo niz novina i izmijenio neke odredbe koje 
su do tada smatrane kao temeljne i nepromjenjive. Prije svega, novim zakonom 
nije precizirano da je rad obavezan. Znamo da je prvo bio kazna, pa zatim obaveza, 
a novi zakon je to ostavio na volju osuđenim. O kako velikoj promjeni se radilo 
svjedoče rasprave i sukobljena mišljenja, koja su prethodila donošenju Zakona, 
kao i prilično stidljiva zakonska formulacija koja ne govori eksplicitno da rad nije 
obavezan, ali je u praksi, od prvog dana, tako tumačena. Pored toga, Zakon je 
umnogome ublažio disciplinsko kažnjavanje osuđenih, uveden je proces adekvatan 
sudskom, osuđeni je imao pravo na profesionalnog advokata, a kazne za pojedine 
prekršaje su tačno određene, što je umanjilo mogućnost zloupotrebe. Osim toga, 
propisano je da osuđene osobe mogu nositi svoju odjeću, kosu i bradu, što je uveliko 
doprinijelo osjećaju samopoštovanja. Pravo na zadovoljavanje vjerskih potreba bilo 
je omogućeno još ranije izmjenama postojećeg zakona. Takođe je u ime privatnosti 
ukinut svaki oblik cenzure osuđeničke pošte, a osuđenim je omogućeno da putem 
telefonskih govornica, smještenih na krugu zatvora, nesmetano i bez ograničenja 
komuniciraju sa vanjskim svijetom. 


Sve ove promjene uticale su da se osuđene osobe osjećaju slobodnije, te da se 
više uvažavaju individualnost osuđenog, njegova uvjerenja i potrebe. Nova kaznena 
politika polazi od stanovišta da kazna lišenja slobode izrečena u sudskom postupku 
ne smije da bude opterećena tumačenjima da i uvjeti na izdržavanju kazne treba 
da budu u funkciji kazne, i da osuđeni trebaju ,,osjetiti" kaznu kroz primjeran 
cjelodnevni tretman. 


Posljednjih godina preovladava stav da je tretman samo okvir datih mogućnosti, 
te da se osuđena osoba ne treba prisiljavati da ga prihvati po svaku cijenu. Naravno, 
to ne znači odustajanje od tretmana, nego ovaj pristup polazi od principa da tretman 
treba da bude dobrovoljan, jer samo tako može polučiti optimalne rezultate. 


Sa ovakvim pristupom u prvi plan dolaze intervencije psihologa, socijalnog 
radnika i vaspitača, sa ciljem da osuđeni upozna svoje interese i aktivno učestvuje 
u — resocijalizaciji. To podrazumijeva i da može da odbije tretman, makar to 
objektivno nije njegov interes, jer svako nasilno provođenje tretmana ugrožava 
integritet ličnosti, pa posljedice mogu da budu ozbiljnije od neprovođenje 
predviđenog tretmana. 


Na promjeni odnosa prema osuđenim osobama nemali doprinos imala je i 
međunarodna zajednica, čiji su predstavnici u posljeratnom periodu vrlo često 

posjećivali zatvore, a najčešće zenički, kao najveći i najpoznatiji zatvor u BiH, pa i 
u bivšoj Jugoslaviji. Jedan od uvjeta prijema BiH u Vijeće Evrope bio je pozitivan 
izvještaj o stanju u zatvorskom sistemu. Rukovodeći se maksimom da se stepen 
demokratičnosti neke zemlje najbolje vidi kroz postupke prema osobama lišenim 
slobode, koje su najnemoćnije, jer su potpuno u rukama vlasti, insistirali su 
posebno na poboljšanju uvjeta izdržavanja kazni i na pružanju medicinske pomoći. 
Liberalizacija je, nesumnjivo, doprinijela poboljšanju opće atmosfere u zatvorima, a 
posebno u zeničkom, gdje kaznu izdržavaju osuđeni za najteža krivična djela. Vrlo 
često smo bili svjedoci iznenađenja na licima različitih međunarodnih posjetilaca 
KPD-a Zenica, koji su se čudili da u jednom tako strogom zatvoru vlada opuštena 
atmosfera u jednom pozitivnom smislu. I pored sve muke, vrlo često se čuje smijeh 
osuđenih, a uobičajene su i neobuzdane međusobne šale, neformalni razgovori među 
osuđenim i službenim osobljem, a stroga, formalna distanca je prevaziđena kao 
nepotrebna. Ovo je ambijent u kojem se osuđeni bolje osjećaju i postaju spremniji 
da rade na sebi, da se mijenjaju. 


Prosec liberalizacije sistema izdržavanja kazne postavlja nove izazove. On traži 
spremnost i sposobnost da se odgovori naraslim zahtjevima i potrebama osuđenih 
osoba, što je proces koji svakako nije bez otpora. Jedan broj zaposlenog osoblja nije 
punim srcem prihvatio ove promjene, te osjeća nostalgiju prema vremenima kada 
su strožiji režim i izgledna prijetnja upotrebe sile osiguravali potrebnu stabilnost 
u zatvorima. Stabilnost i poslušnost osuđenih jesu potrebni, ali nisu primarni cilj. 
Najveći izazov je pripremiti osuđenog za normalan život na slobodi. Uvjereni smo 
da je liberalizacija zatvora uvjet bez koga se ne može i da je to put kojim trebamo 
ići, put na kome ima puno prepreka, ali se ne može izbjeći. 


MEDIJI I ZATVOR 


Zenički zatvor je više od 100 godina bio vrlo zatvorena institucija koja se 
zidom, propisima, bezbjednosnim i državnim razlozima ograđivala i čuvala od 
znatiželjnika, koji su htjeli znati šta se dešava unutar kruga zatvora. Sagrađen na 
pristojnoj udaljenosti od zeničkih mahala, tik uz brdo Vučjak, okružen zgradama 
koje su naseljavali isključivo zaposleni u zatvoru, kao da je namjerno uzmakao od 
znatiželjnika. Dugo vremena se u zeničkoj čaršiji o događanjima u zatvoru malo znalo 
i nerado govorilo, čemu su doprinijeli zaposleni stražari i činovnici, pridržavajući se 
kodeksa ponašnja, koji je službenom tajnom proglašavao sva događanja u zatvoru. 


Politika koju su vodila razna ministarstava, uprave i sekretarijati, a koji su bili 
nadređeni zatvorskim službama, polazila je od stava da su problemi osuđenih, 
njihov položaj, status i standard nešto o čemu šira javnost ne treba mnogo da zna. U 
skladu sa tim se određivala i prema medijima. Bilo je vrlo teško, gotovo nemoguće, 

dobiti dozvolu za posjetu zatvoru, razgovor sa nekom osuđenom osobom ili, pak, 
izjavu rukovodioca ustanove povodom nekog događaja. Ovakav pristup imao je za 
posljedicu da su problemi zatvora bili vrlo malo prisutni u medijima, pa je javnost 
o zatvorima i uopće o kompleksu izvršenja kazni znala vrlo malo. 


U sjećanju ostaje jedan izuzetak" koji više potvrđuje pravilo. Naime, ,,Sarajevo 
film" je 1960. godine tražilo odobrenje da snimi kratki dokumentarni film o životu 
ljudi na izdržavanju kazne. Da bi se razmotrila molba bilo je neophodno da se 
republičkom SUP—u dostavi kompletan scenario filma, sa podrobno opisanom 
svakom scenom. Nakon što je odobren, poslan je u zenički zatvor sa posebnom 
napomenom da se oformi komisija koja će pomno pratiti da li se filmska ekipa 
pridržava scenarija. Sve do kraja osamdesetih godina mediji su imali vrlo ograničen 
pristup mjestima izvršenja kazne, a uprava zatvora je pomno analizirala rijetke 
emisije na TV ili natpise u novinama o bilo kom aspektu zatvorskog života. 


Posebno se vodilo računa o tome kako će se pisanje medija odraziti na ponašanje 
osuđenih osoba. Ukoliko medijska prezentacija neke pojave ili problema nije 
odgovarala zvaničnom stavu, smatralo se da mediji otkrivaju službene tajne i da to 
treba na svaki način spriječiti. Ovakvo stanje traje sve do devedesetih godina, kada 
procesi opće demokratizacije ruše i posljednje oaze zabrana, pošteđene agresivnosti 
medija i radoznale publike. Zatvori su bili među institucijama koje su najviše 
izazivale interes javnosti. 


Zatvorske uprave, iako djelomično nevoljko, bile su primorane da odgovaraju 
na pitanja koja su se ranije smatrala službenom tajnom. Podaci o broju osuđenih, 
uvjetima izdržavanja kazne, tretmanu osuđenih, nezakonitom ponašanju službenih 
osoba i međusobnim obračunima osuđenih, ulaskom medija u zatvor postali su 
dostupni svima. Naravno, najveći interes izazivale su, u pravilu, ekscesne situacije, 
kao što su pobune, dojave o maltretiranjima pojedinaca, sukobi na nacionalnoj 
osnovi i slična događanja, zbog kojih su novinari znali doslovno okupirati zatvor. 


Novonastaloj situciji vrlo brzo su se prilagodile i osuđene osobe, koje putem 
telefona, posjeta, necenzurirane pošte i različitih posrednika redovno izvještavaju 
medije o stvarnim i izmišljenim događanjima. Pojedini mediji gotovo da su imali 
stalno otvorenu zatvorsku rubriku u kojoj se u nastavcima pisalo o događanjima, pri 
čemu su osuđene osobe preuzele ulogu dopisnika sa terena. Informacije plasirane 
na ovaj način znale su biti subjektivne, pa i zlonamjerne, sa ciljem obračuna sa 
pojedinim osuđenicima ili uposlenicima Doma. 


Prisjećamo se samo nekih od naslova u novinama: ,,Uprava zatvora premlaćuje 

nebošnjake", ,,Ubojstva iza rešetaka", ,Vrijeđan kao Sarajlija", ,Ko pjeva ustaške 
pjesme", ,Nametnut šerijat svim zatvorenicima". Neki od ovih naslova, pogotovo oni 
koji su govorili o nacionalnoj ugroženosti i koji su plasirani u vrijeme predizbornih 
kampanja, izazvali su veliko interesiranje javnosti, ombudsmana, visokih vjerskih 
službenika, međunarodne zajednice i drugih. 


Zatvorska uprava je, zajedno sa Ministarstvom pravde, prilično nespremno 
dočekala interesiranje javnosti i medija za različita zatvorska događanja, reagirajući 
često emotivno i neshvaćajući principe po kojima mediji funkcioniraju. Kao da 
su svi zajedno plaćali danak dugogodišnjoj izoliranosti i ignoriranju javnosti. 
Međutim, ubrzo je shvaćeno da novinari, u principu, nisu nedobronamjerni ako 
ih najviše zanimaju loše vijesti i da je najcjelishodnije dati im punu informaciju o 
događaju koji ih zanima. 


S druge strane, kao da je postepeno splasnulo interesiranje javnosti za 
senzacionalističke priče iz zatvora, pa je sve više novinskih natpisa i tv emisija koje 
analitički, smirenim tonom govore o zatvoru. To je pomoglo i da se šira javnost 
upozna sa objektivnim stanjem u zatvorima i stekne realniju sliku o problemima sa 
kojima se susreće sektor izvršenja kazne. 


KPD Zenica je danas izuzetno otvorena institucija, ne samo zbog politike 
Ministarstva pravde, koje podržava sve kontakte novinara sa zatvorskom upravom, 
nego i zbog vlastitih iskustava koja ukazuju da otvorenost prema javnosti može bili 
samo pozitivan korektor u vršenju ovih vrlo kompleksnih i odgovornih poslova. 


KPD ZENICA MOGUĆNOSTI I PERSPEKTIVE U XXI VIJEKU 


KPZ Zenica je jedna od rijetkih institucija na ovim prostorima koja ima 
kontinuitet djelovanja od kraja XIX pa sve do početka XXI vijeka. Izgrađen 
je za potrebe austrougarske monarhije 1886.g. i u ono vrijeme bio je jedan od 
najsavremenijih zatvora u smislu tretmana osuđenih osoba i uvjeta smještaja. 
Postupci prema osuđenim osobama bazirani su na principima irskog progresivnog 
sistema izdržavanja kazne, koji je imao nekoliko faza od kojih je prva bila potpuna 
izolacija osuđenih u ćelijama, a koja je trajala minimalno 3 mjeseca, zatim zajednički 
prisilni rad osuđenih tokom dana, te treća faza, koja je faza probacije, odnosno, 
pripreme osuđenih za život na slobodi. Objekti zeničkog zatvora su u građevinskom 
smislu i pravljeni da bi odgovarali zahtjevima progresivnog sistema. U Drugom 
paviljonu su postojale ćelije u koje su smještani osuđeni u prvoj fazi boravka. Ostali 
paviljoni sa takozvanim ,,kavezima" bili su namijenjeni za borovak tokom druge 
faze, dok su objekti van kruga zatvora predviđeni za treću fazu. 

Može se reći da su do polovine XX vijeka mogućnosti koje je pružala zenička 
kaznionica, uglavnom, odgovarale suvremenim tekovinama penološke nauke i 
prakse, koja se bazirala na progresivnom sistemu i skupnom načinu izdržavanja 
kazne zatvora. Objekti u kojima se izvršavala kazna nisu se mijenjali ni poslije 
tog perioda, a manje unutrašnje preinake nisu bitnije promijenile uvjete. Nasuprot 
tome, prateći objekti, radionice i proizvodni pogoni su prilagođavani zahtjevima 
naglog industrijskog progresa tokom XX vijeka, pa su mijenjali izgled, a stari 
pogoni su potpuno srušeni i na njihovom mjestu građeni novi, koji su odgovarali 
potrebama. 


U drugoj polovini XX vijeka uglavnom su napuštene ideje progresivnog 
sistema, koje su pretpostavljale ćelijski i skupni način izdržavanja kazne. U 
posljednjim decenijama stvara se jedan savremeniji sistem izvršenja kazne, za koji 
je karakteristično približavanje uvjeta života osuđenika životu na slobodi. Osnovni 
cilj ovog pristupa je prevaspitavanje osuđenih osoba i osposobljavanje za život 
na slobodi, pa je u tom smislu naglasak na određenim pravima koja osuđenom 
omogućavaju komuniciranje sa primarnom socijalnom sredinom, učešće u 
kulturnim, fiskulturnim i drugim kreativnim aktivnostima, pristup informacijama, 
razvijanje inicijative, odgovornosti, kao i profesionalno osposobljavanje. 


U duhu ovih orijentacija su i Evropska zatvorska pravila, usvojena od strane 
Komiteta ministara evropskog savjeta 12.2.1987. g., a koja preporučuju svim 
evropskim zemljama da se u svojim zakonodavstvima i praksi pridržavaju načela 
iznijetih u pravilima. Evropska zatvorska pravila stavljaju naglasak na ljudskom 
dostojanstvu i humanom postupanju prema osuđenim osobama, ali posebno 
naglašavaju minimum uvjeta u kojima osuđene osobe treba da izdržavaju 
kaznu. Humani uvjeti izdržavanja kazne posmatraju se kao preduvjet uspješne 
resocijalizacije, pa se u tom smislu ističu norme o ishrani osuđenih, odijevanju, 
osobnoj higijeni, zdravstvenoj zaštiti i kontaktima sa vanjskim svijetom. Ono što je 
posebno važno, a tiče se smještaja osuđenih osoba, je to da se preporučuje zaseban 
smještaj svakog osuđenika, ili zajednički, samo onda kada se smatra da dijeljenje 
smještaja sa drugim ima nekih prednosti. Ova preporuka da osuđene sobe zasebno 
izdržavaju kaznu ne znači vraćanje na čelijski sistem, kakav je poznat iz progresivnog 
sistema, nego je izraz savremenih shvatanja o individualizaciji, autonomiji i pravu 
na privatnost. 


Postavlja se pitanje u kojoj mjeri je KPZ Zenica spreman da odgovori izazovima 
XXI vijeka u pogleda prihvatanja novih principa na kojima počiva savremena 
praksa. Kao što smo već istakli, zenički zatvor je građen za potrebe jednog drugog 
sistema, tako da vrlo teško može da zadovolji sve tražene uvjete, posebno kada je 

u pitanju standard osuđenih, koji preferira rješenja sa zasebnim sobama. Riječ je 
o staroj kaznionici, koja je građena za potrebe, iz današnje perspektive gledano, 
jednog represivnog režima, tako da je njena potpuna rekonstrukciju u skladu sa 
novim zahtjevima, jednostavno, nemoguća. Savremene zatvorske ustanove, čak i 
kada je riječ o strogo čuvanim zatvorima kao što je zenički, moraju imati posebene 
prostore za terapeutske aktivnosti, nastavu, stručno obrazovanje, radnu terapiju, 
fiskulturne aktivnosti, odmor, rekreaciju, grupni rad i drugo. Uprava zatvora 
učinila je zaista krupne napore s ciljem da udovolji ovim standardima, pa je izvršena 
unutarnja adaptacija starih zgrada, poboljšani su uvjeti smještaja, ali s druge strane, 
ipak postoji i mnogo limitirajućih faktora. 


Dodatno opterećenje predstavlja stalna prebukiranost zeničkog zatvora, zbog čega 
postoji opasnost smanjenja već dostignutog standarda osuđenih i obezvrjeđivanja 
svega što je uloženo u adaptacije objekata. Od 2000.g. do 2005.g. broj osuđenih 
se povećao dva puta, sa tendencijom daljeg rasta, što je trend koji u sebi krije 
mnoge opasnosti. Vrlo je teško kvalitetno upravljati velikim zatvorima koji imaju 
preko 700 osuđenih, pogotovo ako je infrastruktura naslijeđena iz XIX vijeka. 
Nažalost, tendencija rasta broja osuđenih će se i dalje nastaviti, pogotovo kada 
znamo podatak da je BiH među onim zemljama u svijetu, koje imaju najmanji 
broj zatvorenih na 100.000 stanovnika. U narednim godinama, dakle, realno je 
očekivati još veće probleme koje će izazvati povećan broj osuđenih osoba koje 
se upućuju u zenički zatvor. Rješenja vidimo u rasterećenju od onih kategorija 
osuđenih, kojima su izrečene kazne zatvora u kraćem trajanju i koje kaznu mogu 
izdržavati u poluotvorenim zavodima. KPZ Zenica bi trebao biti rezerviran samo 
za osuđene sa dužim kaznama i teškim krivičnim djelima, jer jedino ovaj zatvor, za 
sada ima izgrađenu potrebnu infrastrukturu i kadrovski potencijal za rad sa ovom 
kategorijom osuđenih lica. 


S druge strane, u segmentima koji nisu limitirani neadekvatnim stambenim 
objektima i nedostatkom sredstava, tretman osuđenih je u skladu sa savremenim 
tokovima penološke prakse sa početka XXI vijeka. Postupci prema osuđenima su u 
mnogo čemu u skladu sa preporukama evropskih zatvorskih pravila, što posebno 
dolazi do izražaja kad su u pitanju prava, pogodnosti osuđenih i individualizacija 
tretmana. 

SLUZBA ZA PREODGOJ 


Rad na preodgoju osuđenih uobičajeno vežemo za službu kojoj je to prvenstvena 
zadaća, a to je Služba za preodgoj. Međutim praksa popravljanja osuđenih osoba 
nastala je mnogo ranije nego što su se zaposlili prvi vaspitači i prije nego se oformila 
Služba. Pojam preodgoja osuđenih je vrlo širok i postoje mnoge nedoumice oko 
definicije i sadržaja, ali je nesporno da se pod tim pojmom uvijek podrazumijevalo 
obrazovanje osuđenih, stvaranje radnih navika, te korekcija stavova i vrijednosti. 


U vrijeme kada je građen KPD Zenica, Austro-Ugarska monarhija je u sistem 
izvršenja kazni uvela Irski progresivni sistem, koji sadrži ideje obrazovanja i rada 
osuđenih. Da su ideje obrazovanja i rada bile utemeljene i u zeničkoj kaznionici može 
se doslovno vidjeti iz plana izgradnje zatvora iz 1886.g., gdje su jasno predviđeni 
prostori za Schule (škole) i radionice za izučavanje zanata. Dakle, već u prvim 
godinama života zeničke kaznionice realiziraju se ideje obrazovanja i radne terapije 
za osuđene, a ove poslove profesionalno obavljaju zaposleni učitelji i kvalificirani 
majstori koji su osuđenima davali osnove, tada aktuelnih zanata. Jedini podatak o 
učiteljima, koji imamo iz perioda pred kraj vladavine Austro-Ugarske monarhije, 
je učitelj Hofmana. 


I Kraljevina Jugoslavija u Zakonu o izvršenju kazni lišenja slobode iz 1929.g., 
kada je na području BiH prestao da važi austrougarski Zakon o zločinstvima 
i prestupima iz 1879.g., isto tako nalaže da se u zavodima osnivaju škole radi 
obučavanja u elementarnim znanjima, da se organiziraju kursevi za nepismene 
osuđenika i da se uz rad izučavaju zanati. Iz kontrolnika osoblja zeničke kaznionice 
za 1931.g. vidimo da su tada radila 4 zanatska učitelja, bilježimo i njihova imena: 
Stojanović Nikola, Skritek Bartol, Mrđa Rade i Lubira Milan, a slijedeće godine 
kao pripravnik pridružio im se i Marinović Mihajlo. 


Privremeno Uputstvo o izvršenju kazni iz 1945.g., pored toga što rad osuđenih 
određuje kao obavezu, obaveznim, takođe, određuje i pohađanje nastave. Dalje se 
određuje da će kazneno-popravni domovi formirati kulturno-prosvjetne sekcije, 
koje će raditi na jačanju savjesti osuđenih, podizanju opće kulture, političke i 
građanske svijesti, te da će se za osuđene organizirati predavanja, čitanja, usmene 
novine, pozorišne predstave, književne večeri i različite kulturne priredbe. 


U ovom Uputstvu prvi put se spominje jedan bitan segment preodgoja osuđenih, 

a to su različite kulturno-umjetničke djelatnosti osuđenih, koje se navode kao bitan 

element preodgojnog rada. Ovaj segment rada sa osuđenim licima će u dužem 

poslijeratnom periodu imati naglašen ideološko-politički karakter, koji će biti u 

funkciji vrlo specifičnog i usmjerenog preodgoja. Za izvođenje ovog plana zadužuju 

se učitelji — vaspitači i ovo je prvi put da se pominje izraz vaspitač, koji će kasnije 
postati sinonim za preodgoj osuđenih. Prvi poslijeratni Zakon o izvršenju kazni 
iz 1948.g. u glavi VI pod naslovom Mjere za prevaspitanje osuđenih, detaljnije 
obrazlaže postupke prevaspitanja, pa ističe društveno koristan rad, nastavno-vaspitni 
rad, kulturno-prosvjetni i fiskulturni rad. Ovdje vidimo još jedan novi element u 
tretmanu, a to je organizacija fiskulturnih i sportskih aktivnosti, što će vremenom 
postati nezaobilazan elemenat preodgoja. 


Prema podacima o zaposlenima iz 1948.g., prva osoba koja je zvanično obavljala 
poslove vaspitača je Augić Karlo, a nakon njega kao vaspitači u prvom poslijeratnom 
periodu spominju se još i Gojačić Mensur i Vasiljević Dragoljub. Poslovi vaspitača 
bili su, prije svega, organizacija obrazovanja osuđenih, analfabetskih tečajeva, 
različitih kurseva, predavanja, usmenih novina, čitalačkih sati i pozorišnih predstava. 
Vaspitači se ovdje pojavljuju kao organizatori, dok su osuđene osobe zadužene za 
realizaciju ovih aktivnosti. 


U velikom dijelu, sadržaji predavanja, usmenih novina i čitalačkih sati su u 
funkciji ideološkog vaspitanja osuđenih, u smislu stvaranja novih vrijednosti 
koje su korespondirale sa idejama o socijalističkom čovjeku i njegovom moralu. 
Ovakvo funkcionalno shvatanja preodgoja je izraz potrebe da se ideološki utiče na 
osuđeničku populaciju u kojoj su u ogromnoj većini (preko 90%) preovladavali 
osuđenici neprijateljski raspoloženi prema novoj vlasti. Rad vaspitača odvijao se 
pod budnim okom svemoćnog zamjenika upravnika, koji je ispred UDBE bio 
zadužen i za kontrolu sadržaja aktivnosti osuđenih osoba. Tokom ranih pedesetih 
godina dolazi do podjele rada među vaspitačima, pa se pojedini vaspitači zadužuju 
za određena područja prevaspitnog rada. Tako imamo podatke iz 1955.g. kada su u 
Domu radila 3 vaspitača, od koji je Šestić Ismet bio zadužen za kulturno-umjetnički 
rad, Nelević Milan za obrazovni, a Škrbić Mirko za vaspitni rad. Rad vaspitača u 
tom vremenu se znatno razlikovao od onoga što danas pod tim podrazumijevamo. 
Više sličnosti je imao sa poslovima koje danas obavljaju zaposleni na organizaciji 
slobodnog vremena osuđenih. Postavljeni zadaci su proizvod diktata vremena i 
okolnosti pa su vaspitači bili zaduženi za pojedina područja rada, a ne za određene 
grupe osuđenih, te nisu imali obavezu rješavanja njihovih individualnih problema. 


Do suštinskih promjena u sadržaju rada vaspitača dolazi prvo u Domu za 
maloljetnike, koji se u zeničkom zatvoru nalazio od 1950.g. do 1965.g. U procesu 
promjena važnu ulogu imalo je nekoliko okolnosti. Kao prvo, struktura osuđenih 
maloljetnika prema krivičnim djelima je bila potpuno drugačija u odnosu na 
ostale dijelove zatvora gdje su kaznu većinom izdržavali suđeni za neprijateljsko 
djelovanje. Pored toga, među maloljetnicima nije bilo počinilaca ove vrste krivičnih 
djela, zbog čega nije bio neophodan ni tako intenzivan ideološki trerman. Mlađe 

kategorije osuđenih su imale specifične probleme i potrebe koje je trebalo rješavati 
u svakom pojedinačnom slučaju, zbog čega je bio neophodan individualiziran 
pristup. Kategorija maloljetnih delikvenata je imala mnogo manje skrupula prema 
upravi zatvora. Često su pravili probleme, tukli se, krali i radili sve ono što se 
smatra uobičajenim u takvoj populaciji. Sve ovo razlozi su zbog kojih se prema 
maloljetnicima nije mogla primjenjivati ista matrica postupanja. Potrebno je bilo 
uložiti mnogo truda, sposobnosti i znanja u rješavanje njihovih svakodnevnih 
problema. 


O specifičnosti maloljetnika vodi računa i zakonodavac, pa u Pravilniku o 
kućnom redu u kazneno-popravnim domovima za maloljetnike iz 1952.g., pored 
standardnih mjera za prevaspitanje, koje su važile za sve osuđene osobe, obavezuju 
se vaspitači da prate uticaj mjera na svakog pojedinog maloljetnika i da o tome 
vode evidencije u ličnom listu osuđenog. Osim ove odredbe, pominje se još jedna, 
izuzetno važna, koja određuje da će se vaspitač starati o grupi maloljetnika, koja mu 
je povjerena. Pod ovim okolnostima se prvi put u Domu za maloljetnike pojavljuje 
angažman vaspitača kakav danas poznajemo, a to je prije svega odgovornost za 
određenu grupu i individualni rad sa osuđenim licima. 


Dužnost vaspitača u Domu za maloljetike obavljali su, između ostalih, Saša 
Novak, Uzeir Kulenović, Joviša Kostić, Borivoje Lalić, Ahmet Bijedić, Vuk 
Marijanović, Zdravko Tomašević. Interesantno je da su vaspitači maloljetnika 
većinom bili učitelji, od kojih se mnogi nisu duže zadržavali na ovim poslovima, 
vjerovatno zbog težina rada sa maloljetnicima. Najduže su ostali Uzeir Kulenović, 
Zdravko Tomašević i Joviša Kostić, koji su kasnije preuzeli druge značajne uloge u 
Službi za preodgoj. 


U skladu sa novom sistematizacijom radnih mjesta iz 1955.g. u KPD-u se prvi 
put formira Odsjek za prevaspitanje, a kao šef postavlja se Joviša Kostić, koji je do 
tada obavljao dužnost upravnika Doma za maloljetnike. 


Stražar Alija Mešić ( prvi s lijeva ) i šef Joviša Kostić ( treći ) 

U drugoj polovini pedesetih godina osuđeni za opći kriminal postaju većina 
u zatvoru, a istovremeno se smanjuje i broj osuđenih koji izdržavaju kaznu, što 
stvara pretpostavke za drugačiji tretman. U to vrijeme se vrši klasifikacija prema 
vrsti krivičnih djela, pa imamo kolektive u kojima su posebno smješteni osuđeni 
za krvne delikte, krađe, za ratna i druga krivična djela. Vaspitači su sada vezani za 
jedan određeni kolektiv, a ne za pojedine segmente preodgojnog rada. Za svaku 
osuđenu osobu se pored ličnog lista, u kome su podaci o kazni, formira i dosije 
postupanja, gdje se kontinuirano vode zabilješke o ponašanju osuđenog, uticaju 
kazne, disciplinskim prestupima, korištenim pogodnostima i o ostalom što je važno 
za tretman osuđenog. 


Sredinom pedesetih godina uvodi se praksa dodjele vanjskih pogodnosti 
osuđenim osobama, o čemu odlučujuću procjenu daju vaspitači, što je povećalo 
odgovornost, ali i podiglo važnost i ugled Službe, koja se još uvijek borila za svoj 
ravnopravan status sa drugim zatvorskim službama. Početkom šezdesetih godina 
formira se Odjeljenje za prijem i otpust osuđenih, gdje se vrši ispitivanje ličnosti 
i gdje osuđeni dobija osnovne informacije o svojim pravima i obavezama. Slavko 
Marušić je bio prvi šef Prijemno-otpusnog odjeljenja. 


Tokom prvih deset godina rada Službe za preodgoj, od sredine pedesetih, kada 
je formirana, pa do polovine šezdesetih godina, desile su se velike promjene u 
načina rada sa osuđenima, ciljevima i sredstvima preodgoja. 


Možemo reći da je to vrijeme mukotrpnog rađanja, profiliranja Službe i borbe 
za njenu afirmaciju. U tom periodu u radni odnos je primljen i prvi psiholog, 
Okiljević Obrad, koji radi u Domu za maloljetnike, pa zatim vaspitači Branko 
Ljiljak, Džemal Trako, Milan Šarić, Vitomir Kuzmanović, Mirko Jovičić i ostali. 
Poslije Joviše Kostića šef Odjeljenja za prevaspitanje 1967.g. postaje Milan Nelević, 
koji se na ovoj funkciji nalazi do 1969.g., kada ga zamjenjuje Boro Mišić, a poslije 
njega početkom sedamdesetih godina dolazi Zdravko Tomašević. Ovo je period 
potpunijeg određenja djelokruga rada Službe, uz istovremeno priznanje njenog 
ravnopravnog statusa. Služba za preodgoj iz odsjeka prerasta u odjeljenje čime se 
i formalno izjednačava sa drugim službama. I rukovodeće mjesto u Službi mijenja 
naziv, pa umjesto šefa odsjeka na čelo dolazi načelnik. Tih godina se u Službu za 
preodgoj zapošljavaju Durić Duško, Lazić Veljko, Durić Ranko, Gagović Rade, 
Salamadija Milija, Krstajić Pavle, Štukelja Slavko, a nekoliko godina kasnije Lučić 
Milija, Bojčić Zulfikar, Marić Slavko, Tuce Predrag, Razić Aleksandar i Ilić Simo. 
Sredinom sedamdesetih godina se stvaraju mogućnosti za zapošljavanje novih 
stručnjaka: psihologa, pedagoga, sociologa, defektologa i socijalnih radnika. 
Zapošljavanje stručnjaka sa odgovarajućim obrazovanjem je izraz potrebe za 
primjenom nauke u tretmanu osuđenih. 

Služba za preodgoj — slikano 1980. 


U radu sa osuđenima se polazi od principa humanosti, zakonitosti i 
individualnosti, što pred Službu postavlja nove izazove i iskušenja. Ulažu se veliki 
napori da se osuđene osobe ne posmatraju kroz prizmu počinjenog krivičnog djela, 
pa se težište stavlja na popravljanje i korekciju. Ovi procesi nisu bili uvijek uspješni 
i bez otpora, pogotovo od strane starijih radnika, ali velika zasluga pripada ovoj 
generaciji vaspitača koja je hrabro započela promjene. 


Na mjestu načelnika Službe za preodgoj se od 1977.g. pa do 1980.g. nalazio 
Duško Durić, koji je prethodno radio sa maloljetnicima u Petom paviljonu, a poslije 
njega je imenovan Mirsad Bihorac, koji je ovu dužnost obavljao do 1985.godine. 
Od 1985.g. do 1993.g. dužnost načelika Službe obavlja psiholog Predrag Tuce. 


U ovom periodu poseban naglasak se stavlja na obrazovanje osuđenih. 
Osnovno obrazovanje postaje obavezno za sve mlađe od 40 godina, osuđenici se 
podstiču na pohađanje zanatskih škola, a uvodi se i mogućnost polaganja ispita za 
polukvalificirane radnike proizvodnih zanimanja. Praćenje ponašanja i ocjenjivanje 
osuđenih postaje sistematično i kontinuirano, a uvode se i mjesečne ocjene 
ponašanja i radnog angažovanja osuđenih. Primjenjuje se klasifikacija osuđenih u 
klasifikaciono-stimulativne grupe, i to u prvom periodu u četiri, a kasnije u tri, od 
kojih svaka sadrži određene pogodnosti za osuđene. Najveći broj pogodnosti koriste 
osuđeni u najboljim grupama, što ih podstiče da kontroliraju svoje ponašanje u 
nastojanju da budu u boljoj grupi i zasluže više pogodnosti. Ovaj sistem je, pored 
stimulativnog elementa, uveo i transparentnost u ocjenjivanju. Ostvarena je ideja, 
preuzeta iz KPD Lepoglava, da prijedlog procjena ponašanja osuđenog vrši tzv. 
mikro tim, koji se sastojao od vaspitača, starješine u paviljonu i poslovođe. Ovim 

postupkom je proces praćenja i procjena dobio na kvaliteti, jer je sagledavan sa 
više aspekata. U ovom periodu Služba je u potpunosti kadrovski popunjena, 
primljeni su novi stručnjaci, većinom pedagozi: Revko Kadrić, Šabani Alisabri, 
Svetozar Bogojević, Goran Bečirović, Zlatko Aleksovski, Šifner Pavao. Početkom 
devedesetih godina, pred sam rat, u Službi za preodgoj je zaposleno 25 radnika i to: 
načelnik, 12 vaspitača, po 4 radnika u Prijemnom i Matičnom odjeljenju, 3 radnika 
u školi i jedan zaposleni na organizaciji kulturno-prosvjetnog rada. Od ukupnog 
broja uposlenih u Službi za preodgoj, poslije 1995.g. u radnom odnosu su ostali 
samo Slavko Marić, Zulfikar Bojčić i Vladimir Vilić. 


U prvim ratnim mjesecima Službu napušta većina zaposlenih. Uglavnom su 
to bili radnici srpske nacionalnosti, a jedan dio radnika je regrutiran u A BiH i 
HVO. Za načelnika Službe je 1993.g. postavljen Slavko Marić, koji je u jednom 
kraćem periodu ostao sam u Službi za preodgoj, te je obavljao poslove prijema, 
otpusta, rasporeda na radna mjesta, kao i ostale poslove. Da bi se prevazišla ovakva 
situacija, angažiran je penzionisani radnik Čatović Šaban, koji je nekoliko ratnih 
godina radio kao vaspitač, a zatim su u radni odnos primljeni Međuseljac Ismet, 
Sofrađija Dževad, Hasanbegović Omer i Gutošić Avdo. 


Godine 1998.g. srušen je još jedan tabu u Službi za preodgoj kada je na mjestu 
socijalnog radnika u Prijemnom odjeljenju, na poslovima koji su se odvijali isključivo 
u krugu zatvora, primljena jedna žena — Delibašić Nermina. Do tada je postojalo 
uvriježeno mišljenje da osobe ženskog spola ne mogu raditi u krugu zatvora, prije 
svega iz razloga lične bezbjednosti. Pokazalo se, međutim, da žene mogu vrlo 
uspješno obavljati sve poslove i da imaju puno uvažavanje osuđenih osoba, što je 
otvorilo put zapošljavanju još nekoliko žena, koje potpuno ravnopravno obavljaju 
poslove sa muškarcima. 


U poslijeratnom periodu pred Službom stoje novi zadaci i izazovi proizašli iz 
promijenjenih opštih društenih okolnosti. Ovdje se prije svega misli na liberalizaciju 
odnosa u društvu, otvaranje kazneno-popravnih institucija, transparentnost u 
radu i kontrolu međunarodne zajednice. Rad Službe više se ne odvija u jednom 
zatvorenom krugu, odluke i postupci prema osuđenima nisu više službena tajna 
i nisu dostupni samo uskom krugu ljudi koji se time profesionalno bave. 


Proces otvaranja, zahtijevi za tansparentnost u radu, prava osuđenih na 
informacije, pa i pisanje medija uticali su na to da rad službe u određenoj mjeri 
postane javan, a time i odgovorniji. Da bi udovoljili ovim zahtjevima bilo je potebno 
stvarati odgovarajući senzibilitet i vršiti kontinuiranu edukaciju zaposlenih. Pored 
interne obuke novih zaposlenika, svi zaposleni su obavezni položiti stručni i državni 
ispit, kao uvjet za obavljanje određenih poslova u okviru Službe, a upoznavanje 

sa novim tendencijama u penološkoj teoriji i praksi vršeno je i putem seminara u 
organizaciji Udruženja penologa F BiH. 


Zakon o izvršenju krivičnih sankcija iz 1998.g. i Evropska zatvorska pravila 
danas su zakonski okvir u kome se odvija rad Službe za preodgoj. Naravno, rad sa 
ljudima nikada ne može ostati samo u zakonski određenim okvirima, privilegija 
rada u Službi za preodgoj je ta da se pred sobom ima konketno ljudsko biće, koge 
treba razumjeti i pomoći mu. Pomoći mu da razumije sebe, ali i svoju okolinu, 
da prihvati druge i da im ne nanosi bol. Zadatak izuzetno težak, a put do uspjeha 
neizvjestan. 

SLUZBA STRAZE 


Kako nijedan zatvor ne može funkcionirati bez dobro organizirane službe za 
čuvanje osuđenih, to je i zenička kazniona već pri dolasku prvih osuđenih osoba 
imala posebno odjeljenje za čuvanje i nadzor osuđenih. Imamo vrlo malo podataka 
o organizaciji službe i broju zaposlenih stražara. Znamo da je krajem austrougarskog 
perioda i tokom Prvog svjetskog rata nadzornik straže bio izvjesni Motička, a da su 
kao stražari radili Ivan Perčinlić, Munib Arnaut, Kujundžić, Botić, Bančević, Čolić, 
Ružojčić, Kajić, Rašidagić, Numanagić i Tomas. 


Za pretpostaviti je da su zaposleni čuvari kao pravi državni službenici imali 
ugled u sredini, čemu je svakako doprinosila uniforma, pripasana sablja i osigurana 
pristojna plata iz carske kase. Zabilježeno je usmeno sjećanje na nekolicinu stražara 
koji su ovu dužnost obavljali u austougarskom periodu, a ostalo je i nekoliko 
fotografija na osnovu kojih je moguće, barem djelomično, steći uvid u položaj i 
izgled stražara iz tog doba. Posebno je interesantna priča o sudbini Muniba Arnauta, 
zvanog Pikolo - Ljuti Arnaut. 


Pikolo Ljuti Arnaut - slikano 1912 


Arnaut Munib rođen je u Zenici 1870.godine. Ostaje rano bez oca. U 16 godini 
zapošljava ga amidža na gradilištu Zemaljske kaznione u Zenici, gdje je radio 
kao poslužitelj, nosio vodu i lakše materijale. Talijanski majstori koji su gradili 
zatvor, zajedno sa Česima, Poljacima i Austrijancima, prozvaše ga ,Pikolo". Taj 
nadimak bio je svima simpatičan, a i Munibu je bilo milo da ga tako zovu. Zapažen 
je kao marljiv i poslušan. Nakon završetka izgradnje kaznionice Munib podnosi 
molbu da se zaposli kao stražar i biva primljen, kao jedan od prvih stražara. Oblači 
austrougarsku uniformu, u kojoj se osjeća važniji i sposobniji, te postaje dio vlasti i 
to želi pokazati zeničkoj čaršiji. 

Odlazi u kafane, opija se, časti prijatelje, veliča austrougarski režim, i pomalo 
gubi simpatije, koje je do tada imao. Naročito su ga se plašili apsenici. Znali su da 
je vješt u rukovanju sabljom i da je hoće upotrijebiti, pa su među sobom govorili: 
, Nemoj da ti Pikolo sabljom skine kosu sa glave". Pričalo se da je to zaista učinio 
nekom robijašu. 


Jedanput se desilo da je neki robijaš, nepoznavajući ga, bacio na Pikola kiblu sa 
fekalijama. To je Pikolo doživio kao strašnu sramotu i uvredu. Natjerao je osuđenog 
da fekalije sa uniforme poliže jezikom, a poslije toga je slijedila pogubna odmazda, 
koja je inače, primjenjivana kao nepisano pravilo u ondašnjem zatvoru. Odvodi ga 
u podrum ,,Staklare", veže u lance i tuče vrećama pijeska. Poslije tog ,,pjeskarenja" 
uslijedilo je prisilno kupanje u hladnoj vodi, nakon čega je osuđeni podlegao. Ovaj 
postupak Pikola zapamtili su svi robijaši i to mu se kasnije osvetilo. 


Nakon kapitulacije Austro-Ugarske monarhije Munib ostaje i dalje stražar, ali, 
sada u službi Kaznenog zavoda Kraljevine Jugoslavije, jer odgovara i tom režimu. 
Godine 1921. Šola J. Atanasije posjećuje zeničku kaznionicu u kojoj je za vrijeme 
Austro-Ugarske robijao kaznu od 12 godina zatvora. Šola je zapamtio njegova 
zlodjela, a Arnaut se zamjerio i samom Šoli, koji uz pomoć Milana Srškića, ministar 
pravde Zemaljske vlade BiH, primorava direktora kaznione Matića da penzioniše 
Pikolu — Ljutog Arnauta. Matić izvršava naređenje, ali protiv svoje volje, jer mu, 
krutom i bezosjećajnom, odgovaraju stražari kao što je bio Arnaut. 


Kada je Arnautu saopšteno da treba predati pušku, pištolj, sablju i opasač, prvo 
je otišao u gostionicu, gdje posljednji put uživao u piću i u svojoj uniformi. Pio je 
tri dana i tri noći, a tek onda je predao oružje i opremu. Kada su nestali svi spoljni 
znaci njegove moći i nakon što više nije bio u službi cara, Pikolo je postao predmet 
podsmjeha čaršije. Nakon penzionisanja duboko se razočarao i počeo još više da 
pije. No, ipak je dugo poživio, umro je u 83. godini života. 


Inače, za vrijeme Austro-Ugarske u zatvoru je vladao vrlo strog režim. Straža 
je vodila preciznu kontrolu dnevnog rasporeda, ustajanja, odlazaka na posao, 
spavanja. Vršeni su redovni pretresi osuđenih, i to sa austrijskom činovničkom 
pedantnošću, tako da se pored stražara nije mogla pronijeti ni igla. Ukoliko bi 
kod nekog osuđenika našli bilo kakav nedozvoljan predmet i uslijedilo je strogo 
kažnjavanje. 

Služba straže - slikano 1927 


Služba straže sa upravnikom Najdanom Pašićem - slikano 1931 


Prve zvanične podatke o službi straže iz perioda Kraljevine Jugoslavije imamo 
iz 1931.g. Prema podacima iz kontrolnika osoblja za 1931/32. godinu Služba 
straže je u tom periodu brojala 79 pripadnika, od čega, jedan zapovjednik koji je 
imao službeni naziv zapovjednik čuvara, zatim 12 viših čuvara i 66 običnih čuvara. 
Svi zaposleni u straži su, prema važećim činovničkim razredima, pripadali grupi 

zvaničnika, a na radna mjesta su postavljani ukazom Ministarstva pravde Kraljevine 
Jugoslavije. Zapovjednik čuvara te godine bio je Nešić Petar. 


Nakon završetka Drugog svjetskog rata, prvi stražari koji su došli na rad u KPD 
Zenica bili su borci 11. Krajiške brigade, koji su 25.5.1945.g. iz komande brigade 
u Sarajevu upućeni za Zenicu. Radilo se o 30 boraca te brigade, od kojih je većina 
bila lakše ranjena u prethodnih borbama i kojima je kao nedovoljno oporavljenim, 
povjerena lakša obaveza čuvara u zatvoru. Prema sjećanjima Ševe Milana, koji je 
zajedno sa Karaman Mićom, Bolić Avdom, Adilović Salihom, Karavdić Hakijom 
i drugima došao u prvoj grupi, borci su se protivili odlasku u Zenicu, smatrajući 
to nedostojnim njihovih dotadašnjih ratnih zasluga. Ova naredba im je pala tim 
teže što su bili ranjeni, ali naređenje su ipak morali izvršiti. Nakon desetak dana su 
ponovo svi pozvani u komandu jedinice, gdje im je saopćeno da svi prelaze u sastav 
milicije i imaju zadatak da obezbjeđuju KPD Zenica i sprovode osuđene osobe 
na izdržavanje kazne. Tom prilikom su vojne uniforme zamijenili uniformama 
policije i postali prvi zatvorski stražari. Odluku o tome i nalog da kao pripadnici 
milicije idu na novu dužnost, potpisao je budući predsjednik Saveznog izvršnog 
vijeća Džemal Bijedić i tom prilikom su dobili i prvi zadatak da u Zenicu sprovedu 
grupu osuđenih lica. 


Odjeljenje zaštitne čete, kako su se u početku zvali pripadnici zatvorske straže, 
organizaciono je pripadalo Ministarstvu unutarnjih poslova, koje je zapošljavalo 
i otpuštalo zaposlene u ovom sektoru. Uprava zatvora nije imala uticaja na izbor 
i broj zaposlenih, jer je o svemu odlučivalo Ministarstvo. Uticaj uprave se svodio 
samo na izvještavanje MUP-a o pojedinim ekcesnim situacija, čiji su vinovnici bili 
pripadnici zaštitne čete. 


Prvo poslijeratno privremeno uputstvo o izvršenju kazni zatvora iz 1945.g. ni na 
koji način se ne dotiče problema obezbjeđenja zatvora. Tek 6.7.1946.g. Ministarstvo 
unutarnjih poslova FNRJ izdaje Uputstvo o organizaciji, dužnostima i pravima 
stražarskog osoblja pri kaznenim ustanovama, u kome se ovi problemi detaljnije 
obrađuju. U ovom uputstvu se određuje da pripadnici straže trebaju prvenstveno 
biti demobilizirani borci JA, da stražari vrše službu nad muškim osuđenicima, žene 
stražarke nad ženama osuđenicama, da na deset osuđenih osoba u pravilu treba 
da bude jedan stražar, zatim da se Služba dalje dijeli na noćnu i dnevnu, kao i na 
unutrašnju i vanjsku. Uputstvo dalje određuje strogo hijerarhijsku organizaciju pa je 
tako na čelu Službe komandir straže, zatim jedan ili dva zamjenika, prema potrebi, 
a nakon njih desetari i stražari. Precizno su određena pravila ponašanja i dužnosti 
zaposlenih. Za kršenje radne discipline predviđene su različite kazne među kojima 
i prilično rigorozne, kao što su zabrana izlaska iz Doma uz redovno vršenje službe 
do 15 dana, kao i zatvor od jednog do 15 dana. Iz izvještaja je vidljivo da su ove 

kazne često primjenjivane, a kao kuriozitet ističemo da je maksimalna disciplinska 
kazna za osuđene u to vrijeme bila 14 dana samice, dok su stražari za narušavanje 
discipline mogli dobiti i 15 dana zatvora. 


MUP nije imao potreban senzibilitet za specifične potrebe zatvora, pa su 
često zapošljavani ljudi koji nisu mogli odgovoriti potrebama, što vidimo iz 
izvještaja upućenih MUP-u, gdje se spominje neprofesionalno obavljanje poslova, 
nepoštivanje discipline, povezivanje sa osuđenim osobama, potkupljivost i slično. 
Položaj Službe obezbjeđenja se uveliko popravio kada je Krivičnim zakonom iz 
1951.g. uspostavljena posebna Služba straže, umjesto narodne milicije. Sada je 
Služba stavljena pod ingerencije upravnika zatvora, koji je imao uticaj na izbor 
osoblja i njen rad. 


Služba straže je sredinom 1945.g. imala samo 30 pripadnika, a kako se broj 
osuđenih mnogostruko povećavao, bilo je neophodno istovremeno povećavati i 
broj stražara. Već početkom 1946.g. u Domu radi 120 stražara, što je još uvijek bilo 
nedovoljno za obezbjeđenje više hiljada osuđenih. Poseban problem predstavljalo 
je obezbjeđenje vanjskih radilišta, koja se ubrzo osnivaju širom BiH, kao i dolazak 
prvih osuđenica u zatvor. Obezbjeđenje vanjskih radilišta na kojima se povremeno 
nalazilo i više od dvije hiljade osuđenih, iziskivalo je potrebe zapošljavanja novih 
stražara, a smještanjem osuđenica u zenički zatvor, u Službu straže se angažuju i prve 
žene stražarke. Služba je bila organizirana tako da je imala tri voda i to dva muška 
i jedan ženski. Prvi vod, sastavljen od muškaraca, vršio je poslove unutar zatvora i 
to isključivo sa muškim osuđenim osobama, dok je drugi muški vod obavljao sve 
poslove na vanjskom obezbjeđenju kruga zatvora, uključujući i vanjsko obezbjeđenje 
ženskog zatvora, a ženski vod je radio na unutrašnjem obezbjeđenju ženskog dijela 
zatvora. Na vanjskim radilištima žene milicionerke su obezbjeđivale ženske logore u 
kojima je znalo biti i preko 500 osuđenica, kao što je bio ,,Konstruktor" u Zenici. 


U prvim poslijeratnim godinama radnici u obezbjeđenju su obavljali veoma 
naporan posao, a usljed nedostatka stražara svakodnevno su, pored redovnog, 
osmočasovnog radnog vremena, ostajali u prosjeku još nekoliko sati na radnom 
mjestu, kao što se vidi iz jednog izvještaja komande straže KPD-a Zenica. 

Rad NDA STALNE STRA ĆE 
ZESkU kOPRAVNOG DOMA ZEKICA. 
% Budi S /87 
NAKUARA 19347 GODINE U 


zsenici. 


PREDMET: Izvještaj dostavlja.— 


URRAVIE SAZLBMNO FOLRAVNOG DOMA 


U vezi sašega Uusnenog naredjenja dostavljamo izvještaj ; Dž 
službi osigUrau.ja, kako slijedili 

Službu osiguranja vrši stalna strašžra pri ovome domu,koja 
broji ukupno 125 /stodvadesetjet/ stražara uključujući tu i komandhi kadar, 
kao i 22 drugarice,stražarke. Cd ovoga broja svako-dnevno je u rashodu, prose= } 
čno S/csam/, službeni put i bolnica,io novon rasporedu shodno upustvu Ministra. 
unutrašnjih poslova N,A.8,i H,broj 37505 od ŽC novembra 19340 godirne,služba om 
giguranja dijeli se na noćnu i dnevnu, vanjsku i unutrašnju. Ljudstve koje vrši: 
službu unutar samoga zruga K.r.ĐD.nedsje nikakvih dužnosti vani,tako i obratno, 
Jedni i drugu obezbedjuju stalnih nojnih stračarskih mjesta 18 /osamnaest/,0=" 
sam bez oružja 10 /deset/ s oružjem. Drugarice,stražarke obezbedjuju samo dva 
"mjesta unutar kruga odudjenica, dok sav teret službe jada na stražare. U praksi, 
.e danrag pokazuje da svaki stražar prosječno, svako-dnevno daje 11 sati službe 
plus svako drugu noć 4 sata stražarske čužnostijneuzimajući u obzir 4 sata sli 
deće sujene kada mora biti u prijpravnosti,u straćari., Služba osiguranja Se 9= ;: 
savija dobro,sgsmo se osljeća potreba pojačanja dešliične čete sme Ž0 /Ztriđeset/ 
novih stražara, kako oi se ovi muslo rasteretili dužnosti a noćna služba Se IO: 

la sazdijeliži regulisati svako treću noč,Svi stražari na povjerenim im du= 
Zznostiuna zadovoljavaju, nejprimjećuje se ništa naročito ,uzbzimljući manje disci, 
plirske is; saće. 

Odbjeglih tokom njeseca decembra nije bilo kao na pokušaja 
za isto,1i ako to osudjenici nastoje prijpremiti,To je posledica preduzinanja 
preventivnih mjera kojima se posvećuje puna psžnja.— 

=" 
Zkebo Murnft/ 


Zaposleni stražari su imali obavezu dodatne edukacije, koja je obavljana 
gotovo svakodnevno putem različitih kurseva, kružoka i organiziranog kulturno- 
prosvjetnog rada, gdje su zaposleni upoznavani sa aktuelnim društveno-političkim 
događajima. Na ovaj način je vršeno ideološko-političko obrazovanje stražara, od 
kojih se tražilo da budu odani poretku. Ovdje vidimo i neke sličnosti sa tretmanom 
osuđenih osoba. 


surt Ffašizuu-sloboda narodu! 


S druge strane, ipak nije zapostavljena ni uža stručna izobrazba, jer su svi 
stražari bili dužni završiti stražarske kurseve, kao i nižu četverorazrednu osnovnu 
školu, koja je bila obavezna za sve zaposlene. Uprava je podsticala sve one koji 
su imali ambicija da završe više razrede osnovne škole i gimnaziju, te im davala 
plaćeno odsustvo i snosila troškove. Većina stražara i stražarki bili su mladi ljudi, 
dojučerašnji borci JA, uglavnom neoženjeni i neudati, pa im je uprava obezbjeđivala 
smještaj u takozvanim ,,stražarskim kolonijama", koje su se nalazile u neposrednoj 
blizini zatvora na Mokušnicama, gdje su stanovali u višekrevetnim sobama, sa lošim 
higijenskim uvjetima. Obezbjeđivana je i zajednička ishrana, kao i službena odjeća, 
koja im je često bila jedina. 

Stražari na radnoj akciji - slikano 1948 


Za oženjene i udate nastojao se obezbijediti skroman smještaj u stambenim 
jedinica koje su bile vlasništvo Doma, a interesantno je napomenuti da je postojalo 
i malo obdanište za djecu čije su majke radile u zatvoru. I u takvim teškim uvjetima, 
opterećeni svakodnevnim prekovremenim radom, obaveznim akcijama, obavezom 
pohađanja različitih vidova izobrazbe, pripadnici straže su, u cjelini gledano, 
korektno obavljali jedan odgovoran i težak posao. Na čelu Službe straže u ovom 
teškom poslijeratnom vremenu bili su Kebo Munib, Macanović Đorđo, Milić 
Mladen i Štulić Milan. 


Već krajem 1948.g. četa narodne milicije koja obezbjeđuje zatvor broji 217 
pripadnika, od čega 5 muških oficira, 34 podoficira i 139 milicionera, zatim 2 
ženska podoficira 9 podoficirki i 34 milicionerke. Premiještanjem osuđenica u 
KPD Stolac prestala je potreba za radom milicionerki, od kojih su mnoge prešle na 
rad u Stolac. Početkom pedesetih godina Služba straže ima više od 300 zaposlenih. 
Pored zatvora, stražari su obezbjeđivali mnogobrojne radne logore koji su se nalazili 
širom Bosne i Hercegovine. Međutim, kako se od 1952.g. drastično smanjuje broj 
osuđenih na izdržavanju kazne i kako se ukidaju radni logori, prestaje potreba 
za tolikim brojem stražara. Postepeno se smanjuje njihov broj i većina onih koji 
su stupili na dužnost neposredno poslije rata odlazi u penziju, tako da sredinom 
sedamdesetih godina u Službi radi samo stotinjak stražara. Dužnost komandira 
straže u tom periodu dugo vremena obavlja Smajo Bićo. 

Komanda straže - u sredini Smajo Bićo 


Služba Straže - slikano 1964.g. 


Struktura osuđenih lica se u potpunosti promijenila, tako da stražari šezdesetih 
i sedamdesetih godina rade sa osobama suđenim za opći kriminal, među kojima je 
značajan broj onih sa izrazito destruktivnim ponašanjem. 


Poznato je da su se takozvani ,politički" osuđenici uvijek bolje ponašali od 
osuđenih za opći kriminal, među kojima su posebno, problematični osuđeni za 

imovinske delikte. Pred Službom straže stajali su novi izazovi, a situacija je dodatno 
usložnjena kada su početkom osamdesetih u zatvor stizali i prvi narkomani. 
Dužnost komandanta straže poslije Smaje Biće obavljali su Đemo Kadrić, pa Milija 
Salamadija, koji je prije imenovanja radio kao vaspitač i nakon njega, kratko 
vrijeme prije rata, Rade Gagović. Tokom rata dužnost načelnika straže su obavljali 
Hasan Alić i Revko Kadrić. 


U poslijeratnom periodu Služba straže prolazi kroz proces postepene 
transformacije koja nastaje na temelju drugačije koncepcije uloge stražara. I dalje je, 
naravno, osnovna funkcija straže da obezbjeđuje red i mir u zatvoru, ali uz upotrebu 
drugačijih sredstava i metoda. Naglasak više nije na upotrebi sile, niti na prijetnji 
da će se ona upotrijebiti - od stražara se očekuje da nauči i primijeni vještine koje 
će na najbezbolniji način riješiti potencijalno konfliktne situacije. Stražari u krugu 
zeničkog zatvora više ne nose ni palice, te, poslije sablje, dugogodišnje simbole 
stražarske sile. 

U zgradi Četvrtog paviljona je smještena bolnica, koja se tamo nalazi još od 
vremena kada je Dom izgrađen. U sastavu bolnice bila je i mrtvačnica koja se ranije 
nalazila na mjestu današnjeg pogona Prese. Smrt, taj najvjerniji pratilac čovjeka, bila 
je oduvijek prisutna i u zeničkom zatvoru, među robijašima, družila se sa ubicama, 
kradljivcima, provalnicima... ona je naročito bila česta u prvih dvadeset godina po 
izgradnji Zemaljske kaznione, kada je duža robija zbog loših uslova izdržavanja 
kazne, praktično, značila i smrt. Iz tog vremena datira sto za mrtvace (koji se može 
vidjeti samo na fotografiji) i koji je bio smješten u podrumu Četvrtog paviljona. 
Sto je bio nijemi svjedok jednog ljudskog odnosa prema mrtvacu u zatvoru u 
vremenu Zemaljske kaznione i Kaznenog zavoda Zenica. 


2 


Sto za mrtvace 


U to vrijeme umrli robijaš morao je i mrtav da izdržava kaznu, naravno, na 
zatvorskom groblju. Priča se da je postojao i izvjestan zakonski propis po kome se i 
mrtvac mogao uslovno otpustiti. U tom slučaju njegova porodica mogla je preuzeti 
posmrtne ostatke iz zatvorskog groblja. 


U poslijeratnom periodu bolnica je, pored ambulante za obavljanje pregleda 
osuđenika, imala i prostorije sa potrebnim brojem bolesničkih kreveta. Postojale su 
dvije veće prostorije koje su mogle primiti 80 do 100 bolesnika. Zbog nedostatka 
prostora u te sobe su istovremeno smještani starci i maloljetnici. I na prvom spratu 
su bile dvije sobe u kojima su smještani bolesnici, kao i tri manje prostorije, od 
kojih je u jednoj bilo zarazno odjeljenje sa 8 do 10 kreveta. U drugoj sobi sa 10- 

15 kreveta su smještane žene, bolesnice, a u trećoj sobi, zbog nedostatka prostora, 
smještane su majke sa malom djecom. Nakon izgradnje Petog paviljona žene su 
izdvojene u posebnu zgradu. 


Apoteka se nalazila zajedno sa ambulantom u zgradi bolnice. Imala je jednog 
apotekara - osuđenika, i bila je dobro snabdjevena. Postojala je i moderna suha 
komora u domskom kupatilu, u kojoj se za jedan sat moglo ,,raskužiti" oko 80 
osuđeničkih odijela. 


U izvještaju o zdravstvenom stanju osuđenika iz perioda 1947.'g., honorarni 
liječnik, dr. Hasan Muminagić, ističe da ima jedan priličan broj iscrpljenih i 
omršavjelih osuđenika. To su u najvećem broju oni koji nisu nigdje zaposleni, a od 
kuće ne primaju pakete. Zbog slabe i jednolične ishrane kod osuđenika se u ovom 
periodu pojavio skorbut. U toku juna mjeseca 1947.g. uspjelo se u priličnoj mjeri 
suzbiti širenje ? te bolesti, zahvaljujući tome što je uprava nabavila velike količine 
povrća, a naročito zelenog luka. Prosječan broj osuđenika koji se nalazio na ležanju 
u bolnici iznosio je oko 80, dok je lječnički pregled u decembru 1946.g. imalo 
1200 osuđenih. 


Pregled smrtnosti osuđenih u periodu 1946-1976 

Pregled smrtnosti osuđenih u periodu 1977-2006 

Najviše bolesnika bolovalo je od tuberkuloze, što je prouzrokovano lošim 
životnim uvjetima na izdržavanju kazne, a jedan broj osuđenih je već došao na 
izdržavanje kazne sa ovom dijagnozom. Posebno se navodi da je kod osuđenika koji 
dolaze iz okružnih zatvora često, već pri prijemu, dijagnosticirana tuberkuloza. 


Tuberkulozni bolesnici liječili su se u zatvorskoj bolnici, a rentgenske kontrole 
su obavljane u Državnoj bolnici u Zenici. Svake sedmice u Domu je ordinirao 


ljekar Sreske zdravstvene stanice iz Zenice. 


Broj oboljenih od raznih bolesti može se vidjeti iz slijedećeg tabelarnog 


pregleda. 


Period od 1. 1. do 30. 4. 1948 god. 


Broj bolesnih osuđenika 


== Spolne bolesti ————U bolesti Čstale 
Tuberkoloza 4 
Sifilis Triper_ | Gonoreja bolesti 


|m | ž |m|ž|m|ž|m|?ž|m |? | 
|_81_ | 34 Pro 73 | |751| 3851 1280 — 

Od 1280 Broj Umrlo Ukupa 
bolesnika slučajeva Umrlo | od n 
liječeno je otvorene | Tuberk od ostalih broj 

tuberkoloze s tuberko | zaraza umrlih 
(aktivni) bolesnic - od 1.I. u 
i loze do 30.VI. | Domu 
smrtno | od 1.I. {| 1948. od 1.I. 
ugrožen do do 
i 30.VI. 30.VI. 
1948. 1948. 
god. 


KIR ODE MENESET 
EJEJE TUS BE DJEIEJETETEHM 


Liječenje osuđenika obavljano je po sobama u kojima su boravili, u ambulanti, 
domskoj bolnici i bolnicama van zatvora. Liječenje je obavljao ljekar osuđenik, 

dok je nadzor, sporazumno sa upravom Doma, vršio ljekar civil, koji je jednom 
sedmično obavljao kontrolu. Prema izvještajima,)? soba za pregled osuđenih 
održavala se veoma uredno, bila je prostrana i prozračna. Osuđenici koji su teže 
obolijevali upućivani su u bolnicu Socijalnog osiguranja u Zenici ili u Državnu 
bolnicu Sarajevo. Uprava je omogućavala liječenje van ustanove, ukoliko ljekar 
osuđenik i ljekar civil daju obrazloženje da je to neophodno. 


Ljekar osuđenik je imao i pomoćnika, dobro obučenog bolničara, a svaka soba 
je imala jednog ili dva sobna služitelja. U toku oktobra mjeseca 1954.g. počeli 
su radovi na pregrađivanju velikih bolničkih soba. Radovi su završeni u januaru 
1955.g. Napravljene su prostorije za medicinsku izolaciju, te su zarazni bolesnici 
odvojeni u posebne sobe prema prirodi bolesti, što do tada nije bio slučaj. U isto 
vrijeme izgrađena je i terpezarija za osuđenike koji su imali dijetalni režim ishrane. 
Te godine je postavljen i novi rentgen aparat. 


Inače, uvjeti u bolnici su bili bolji nego u ostalim paviljonima, ali su na krevetima 
još uvijek bili dušeci od slame, a i prostorije su nedovoljno zagrijavane. U periodu 
od januara do oktobra 1960.g. bolnica je modernizirana na taj način što je nabavljen 
novi operacioni sto, najsavremenija aparatura za davanje kisika, a istovremeno su, po 
prvi put, poduzete opće preventivne mjere, kao što je fluografisanje svih osuđenika. 
U bolesničke sobe postavljen je parket i konačno su slamarice zamijenjene žičanim 
dušecima. 

U Domu je postojala i zubna ambulanta koja je imala dvije prostorije, od kojih 
su u jednoj vršeni pregledi i liječenje, dok je u drugoj bila zubarska tehnika. U 
zubnoj ambulanti je radio zubar koji je bio honorarno angažiran, svaki radni dan 
po dva sata. Ostale radove u zubnoj ambulanti, kao na primjer, ispomoć zubaru, 
vođenje administracije, obavljanje zubotehničkih radova, obavljali su osuđenici - 
priučeni zubotehničari, čiji je rad bio prilično kvalitetan. Pored opšte zdravstvene 
zaštite, osuđenim licima je bilo omogućeno da liječe i prave zube, da dobiju 
ortopedska pomagala, naočale, gumene čarape i dr., pod uslovom da ispunjavaju 
uslove predviđene Pravilnikom o liječenju i namještanju zuba kao i Pravilnikom o 
dobijanju ortopedskih pomagala. 


Interesantno je napomenuti da poslije zaraznih bolesti i tuberkuloze nervno- 
duševna oboljenja zauzimaju treće mjesto među specifičnim oboljenjima. U bolnici 
KPD-a je formirano neuro-psihijatrijsko odjeljenje gdje su medicinski tretirani 
takvi slučajevi, koje međutim, nije imalo adekvatnu opremu. U radu sa ovom 
kategorijom osuđenih, pored ljekara specijaliste, učestvovali su i prosvjetni referenti, 
kako su se u jednom periodu zvanično nazivali vaspitači. Duševni bolesnici su iz 
odjeljenja bolnice išli na rad u ostale pogone, što se pokazalo kao loše rješenje, 
zbog nedostatka konrole za vrijeme radnog vremena i nepridržavanja ljekarskih 
uputstava. U izvještajima!" o radu Zdravstvene službe kao civilni ljekari koji su 
obavljali preglede pominju se dr.Hasan Muminagić, dr.Ramadanović, liječnik 
SUP-a, dr.Vladislav Švarc, dr. Žarko Simić, dr. Strahinja Gavrić, dr. Borislav 
Nadaždin, dr. Tomislav Hrabač, dr. Zdravko Ćurić, te zubari Ante Paškovan, šef 
zubne ambulante i Ranko Tica. 


Ljekari - osuđenici se u zdravstvenim izvještajima ne pominju, ali su kod 
osuđenika ostali u sjećanju kao savjesni i dobri ljekari. Prvi ljekar, osuđenik, je bio 
dr. Frohlich (Frelih) Adalbert (mb. 131), osuđen na kaznu zatvora od 10 godina. 
U KPD Zenica je došao 28.07.1945.g, a život je okončao 20.02.1947. g. tako što 
je izvršio samoubistvo prilikom transporta osuđenih u Kazneni zavod Stolac, kada 
je za vrijeme vožnje u autobusu popio otrovnu pilulu. 


Drugi ljekar osuđenik, bio je Đorđe Janjić (mb. 6902). Osuđen je na kaznu smrti 
strijeljanjem, koja je kasnije zamijenjena kaznom od 8 godina zatvora. Osuđen je 
zbog toga što je bio lični ljekar Draže Mihajlovića. Počeo je da radi kao ljekar i 
rukovodilac domske bolnice od 1947.g. i taj posao je obavljao sve do 9.10.1953.g. 
kada je uslovno otpušten. Kao ljekar u Domu, Janjić je bio požrtvovan, vrijedan 
i privržen ljekarskoj etici. Znao je pomagati iznemoglijim osuđenicima, kojima je 
češće davao poštedu i propisivao liječenje u domskoj bolnici. Pored svakodnevnog 
rada, uspio je da konstruiše aparat koji je omogućavao lakše disanje. Ovaj svoj 

izum nazvao je , Pneima", a aparat je od strane stručne komisije Antituberkuloznog 
dispanzera u Sarajevu ocijenjen kao dobar i upotrebljiv. Iako nije bio hirurg, Janjić 
je povremeno obavljao i lakše hirurške zahvate. 


Nakon dr. Janjića u zatvorskoj bolnici radilo je nekoliko osuđenika doktora 
koji su osuđeni kao Mladi Muslimani. Interesantna su sjećanja Reufa Huseinagića? 
koji piše: ,,Slučajno sam se našao u blizini bolnice KPD Zenica zbog upale oka 
1953.g., kada je grupa Mladih Muslimana, koja je radila u toj bolnici kao stručno 
osoblje, bila postrojena ispred bolnice po naredbi nekih kontrolora, koji su došli 
da preispitaju bolničko osoblje. Ispitivali su ih jednog po jednog, tražeći od njih 
podatke, a između ostalog, pitali su ih za šta su osuđeni. Svaki upitani je odgovorio 
da je osuđen zbog pripadnosti organizaciji ,,Mladi Muslimani". Tada se jedan od 
udbaša razgoropadio, i na kraju rekao da je ovdje od bolnice napravljena džamija. 
Među doktorima koji su suđeni kao Mladi Muslimani radili su Dževad Čurčić, 
Vahid Kozarić, Tarik Muftić, Mehmed Arapčić, Esad Karabeg, Zijo Ahmetbegović 
i Hamzalija Hundur. 


Po odlasku Mladih Muslimana, zatvor jedan duži period nije imao osuđenika- 
doktora, sve dok sredinom sedamdesetih godina nije na izdržavanje kazne došao 
dr. Trivo Bukva, koji je prije dolaska u zatvor radio kao direktor Doma zdravlja u 
Bosanskoj Dubici. Bio je poznati hirurg, a u Domu je prvo radio u livnici, a tek 
kasnije u domskom stacionaru. I Bukva je kao i većina ostalih ljekara, osuđenicima 
ostao u lijepom sjećanju. Domski ljekari - osuđenici imali su više osjećaja za 
osuđeničke muke, nego što su to imali civilni ljekari. Iako je bio hirurg specijalista, 
uprava mu nije dozvoljavala da vrši hirurške zahvate, zbog čega je nezadovoljan, 
tražio premještaj u drugi zatvor. 


Prvi ljekar koji je primljen u stalni radni odnos bio je dr. Muhamed Haračić. 
Radio je kao ljekar i načelnik Zdravstvene službe sve od 1979.g. pa do 1993.g. 
kada odlazi u penziju. Dolaskom prvog uposlenog ljekara u KPD Zenica, u 
Zdravstvenoj službi se postigla bolja organizacija rada i uveden je smjenski rad 
medicinskih tehničara, čime se postigla kontrolisana i svrsishodnija primjena 
terapije. Kraći vremenski period, od 1985.g. do 1987.g u stalnom radnom odnosu 
je bio i doktor Harun Šestić. Od 1993.g. na mjesto domskog ljekara i načelnika 
Zdravstvene službe primljen je dr. Hidajet Jabandžić, koji je nekoliko godina kasnije 
specijalizirao psihijatriju. Nakon što je dr. Jabandžić postavljen na mjesto direktora 
zavoda, u Zdravstvenu službu je kao ljekar primljen i dr. Faruk Hamidović. 


Danas Zdravstvena služba pruža sve vidove zdravstvene zaštite osuđenim licima 
u skladu sa odredbama Zakona o izvršenju krivičnih sankcija i drugim propisima 

iz oblasti zdravstva. Služba čini niz napora u pogledu poboljšanja uslova za zdravlje 
osuđenih lica. Poslove i zadatke iz djelokruga svoga rada Služba obavlja putem 
svojih užih organizacionih jedinica i to, opšte ambulante, stacionara, labaratorija, 
rtg. kabineta, apoteke, higijensko-epidemiološkog nadzora, zubne ambulante i 
specijalističke konsultativne službe. 

U Zdravstvenoj službi radi 13 medicinskih tehničara koji su u stalnom radnom 
odnosu, a preglede osuđenih svakodnevno obavlja i 10 specijalista, pa je po opštem 
mišljenju efikasnost i kvalitet zdravstvene zaštite osuđenih u nivou standardne 
zaštite, koju ima prosječan građanin Bosne i Hercegovine. 

Za vrijeme Austro-ugarske monarhije i Kraljevine Jugoslavije, rad osuđenih 
u zatvoru bio je standardiziran, strogo određen, znalo se tačno koji poslovi su 
namijenjeni osuđenim osobama, a kojim poslovima se nisu smjeli baviti. Osuđeni 
nisu mogli proizvoditi predmete koji su bili podesni za napad, koji su mogli 
poslužiti za bjekstvo, niti raditi na poslovima, gdje se mogla prouzrokovati šteta. 
Isto tako nisu smjeli raditi na poslovima na kojima bi imali mogućnost kriminalnog 
usavršavanja, kao što su naprimjer poslovi bravara. Proizvodnja je bila oganizirana 
na zanatskom principu, po radionicama manjeg kapaciteta sa nekoliko zaposlenih 
osuđenika, a izuzetak su bili poslovi na domskoj ekonomiji i u stolarskoj radioni, 
gdje je radio veći broj osuđenih. 


Radionicama su rukovodili majstori - stražari. U stolariji i na ekonomiji, pored 
stražara, radili su i civilni majstori - poslovođe, ali to nije uvijek bio slučaj. Bilježimo 
kraće periode, kada u zatvoru nije radio niti jedan majstor civil, ne računajući 
majstore - stražare. Sve proizvode osuđenih mogli su kupovati činovnici, stražari 
zatvora i ostali građani Zenice, kao i osuđena lica. O tome nam nepobitno svjedoče 
evidencije iz protokola," gdje se vidi naplata kupljenih proizvoda. 


KORISTAN I NEKORISTAN RAD 


Rad osuđenih smo mogli uvjetno podijeliti na koristan i na rad koji nije donosio 
neku neposrednu materijalnu korist. Proizvodni rad se obavljao u radionicama, 
a nekorisni rad u samicama (,Staklena kuća"). Predmeti nekorisnog rada bili su 
perje, pasulj, žito i riža. Nekoristan rad obavljali su uglavnom osuđenici lošeg 
ponašanja i disciplinski procesuirani. Imali su zadatak da razaberu pomiješani 
pasulj i žito u određenom roku, pa kada to urade, postupak se ponavljao. To je 
prema svojevremenom stavu zatvorskih uprava bila vrlo dobra terapija za liječenje 
nerava loših osuđenika. I nakon što je ovaj besmisleni rad bio zakonom zabranjen, 
pojedini službenici zatvora su ga i dalje krišom primjenjivali. 


U ,,Staklenoj kući" obavljan je i koristan rad - čijanje perja, snovanje pređe i 
tkanje. Svaki osuđenik, dok se nalazio na prvom stepenu izdržavanja kazne (samice 
u trajanju od minimalno tri mjeseca), morao je ,izučiti" i znati ove vještine. U 
radionicama su izučavani zanati i to isključivo po odobrenju upravnika, a to je, 
uglavnom, odobravano osuđenicima sa dugom kaznom. 

Poljoprivredni proizvodi Zavoda, slika iz 1928. godine 


Zarobljenici, zatočenici, robijaši, kako su ih u to vrijeme zvali, radili su i na 
poljoprivrednom imanju Kaznenog zavoda, koje se nalazilo na njivama oko zatvora 
na Bilmištu i u Raspotočju. Zavod se bavio i stočarskom proizvodnjom, postojale 
su štale u kojima su držane svinje, goveda i perad. Uzgajano je razno voće i povrće, 
te žitarice, a pod Hamidom je postojao i vinograd, koji je dobro rađao. Oduvijek 
je poljoprivrednoj proizvodnji poklanjana posebna pažnja. 


Važno je bilo proizvesti dovoljno hrane za osuđene osobe, avišak poljoprivrednih 
proizvoda se prodavao na lokalnom tržištu. O kakvim se proizvodima radilo govori 
i činjenica da je domska ekonomija redovno učestvovala na različitim sajmovima 
hrane, a na sajmu u Novom Sadu je osvojila i nagradu za kvalitet. Osuđenici 
Zeničke kaznione su se mogli iznajmiti i za rad kod privatnih lica, i to za vrlo malu 
nadnicu. Za vrijeme Austro-Ugarske osuđenicima nije davana nikakva naknada za 
rad. Uvedena je za vrijeme Kraljevine Jugoslavije, negdje oko 1925. godine. 


Poslije kapitulacije Kraljevine SHS nastavlja se zanatsko-radionička proizvodnja 
u Kaznioni Zenica sve do početka 1942.g., kada svaki rad prestaje, jer se svi osuđenici 
zajedno sa pokretnim inventarom i mašinama, koje je bilo moguće transportirati, 
premiještaju u Sremsku Mitrovicu. 


Po oslobođenju zemlje, Kazneni zavod u Zenici bio je u dosta ruševnom 
stanju. Skoro svi objekti su bili demolirani, osnovna sredstva i inventar uništeni, 

a u pustim radionicama zatečeni su leševi i razvaljene mašine. Odmah po dolasku 
novih osuđenika pristupilo se obnavljanju porušenog. Zatvoru su bile neophodne 
radionice radi izrade potrebnih rezervnih dijelova i drugih upotrebnih predmeta. 
Nije proteklo dugo vremena, a domske radione su ponovo radile punom parom. 


ZATVORSKE RADIONICE 
STOLARIJA 


Stolarija je bila najveći pogon, u kome su pravljena vrata, prozori, kreveti, 
noćni ormarići, ormari, sanduci za ambalažu i slično. Stolarija, kolarija i pilana su 
do 1950.g. obuhvatale oko 80% ukupne proizvodnje KPD-a. Prerada drveta je u 
prvom poslijeratnom periodu bila osnovna djelatnost, i već 1946.g. se pristupilo 
izgradnji većeg poslovnog objekta za potrebe stolarije. Novoizgrađena zgrada je 
bila smještena na mjestu gdje se danas nalazi pogon presa. Imala je prizemlje i 
dva sprata. Sa vanjske strane djelovala je vrlo atraktivno, ličila je na ugostiteljski 
objekat ili planinsku kuću. Prizemlje je izgrađeno od lijepo fugovanog kamena, a 
prvi i drugi sprat od smrčevine, čije vanjske strane nisu obrađivane, nego su ostale 


prirodnog oblika. 


U prizemlju zgrade postavljene su mašine za obradu drveta, a na prvom 
spratu bilo je odjeljenje za montiranje, farbanje i poliranje. Na drugom spratu, 
u potkrovlju, bila je smještena tapetarija. Pogon stolarije je ostao u funkciji sve do 
kraja 1949.g. kada je cjelokupna proizvodnja sa osnovnim sredstvima preseljena u 
KPD Foča. 


PILANA 


Poslije oslobođenja izgrađena je i pilana sa namjerom da obezbjeđuje dasku 
za potrebe stolarije, kolarije, bačvarije i za građevinske radove. Izgradnja pilane 
je započela još 1947.g. na prostoru srednjeg kruga, gdje se sada nalaze livnica, 
priprema pijeska i tempernica. Imala je tri objekta: objekat u kome se nalazio gater 
za rezanje trupaca, objekat sa dva cirkulara za podešavanje daske prema narudžbi 
i objekat za sušenje daske. Za potrebe pilane obezbjeđivano je drvo sa područja 
Grašničkog potoka sa planine Sokoline (Begov Han). Veliki broj osuđenih je radio 
isključivo na sječi šume za potrebe pilane. 


KOLARIJA I BAČVARIJA 


Kolarija i bačvarija su se nalazile u dijelu zgrade koja je smještena ispred prostora 
gdje se danas nalazi pogon cinčaone. Poslovi kolarije i bačvarije su se postepeno 

smanjivali, pa kada je prestala potreba za većim prostorom, te radionice su 
premještene na domsku ekonomiju, gdje su nastavile rad kao uslužne radionice za 
potrebe domske poljoprivrede. Kolarija i bačavarija su proizvodile držalice i bačve, 
konjska kola, kao i kolica za brigade koje su gradile omladinsku prugu. 


OBUĆARNICA 


Obućarnica i tašnarska radnja su se nalazile na prvom i drugom spratu zgrade 
u kojoj se nalazila i stolarija. Obućarnica ili kako su je popularno osuđenici zvali 
,šusteraj" počela je sa radom odmah poslije oslobođenja. U prvo vrijeme bila je 
namijenjena samo za popravke osuđeničke obuće, a kako je ova bila nekvalitetna, 
trebalo ju je stalno popravljati, što je iziskivalo rad desetina zaposlenih samo na 
ovim poslovima. 


Već od 1946.g. obućarnica izrasta u pogon u kome se izrađuju nove cipele. To 
su, doduše, bile najjednostavnije muške i ženske cipele, ali je interesantno da su u 
vrlo kratkom vremenu savladane sve faze proizvodnje. Veliku zaslugu u tome ima 
i Muhamed Topić, koji je bio službenik uprave i kao obućarski majstor zadužen da 
organizuje rad u obućarnici. Broj radnika se kretao oko 200, a norma im je bila 200 
cipela dnevno. Kasnije se povećavala na 250 pa i na 300.? Norma od 300 cipela 
dnevno je bila izuzetno visoka i osuđeni su je ostvarivali samo uz izuzetan napor. 


KROJAČNICA 


U domskoj krojačnici je krpljena stara i šivana nova odjeća za potrebe osuđenih, 
a šivane su i uniforme za potrebe straže. Osim toga vršene su usluge šivanja za 
zaposlene, pa se iz izvještaja od 7.1.19554.g. vidi da je na ime ovih usluga naplaćen 


iznos od 304.690 dinara. 
KREMARA 


Jedan od manje uspjelih pokušaja isplative proizvodnje bila je radionica za 
izradu kreme za obuću. Iz izvještaja se vidi da je kvalitet ove kreme bio loš, da je 
ambalaža bila vrlo primitivna i da se izrađivala od otpadnog lima. Na crno-bijeloj 
neofarbanoj limenoj kutiji stajao je natpis ZIP (Zanatsko- industrijsko preduzeće). 
Kako krema nije imala prođu na tržištu, pogon kremare se ubrzo ugasio. 


PROZVODNJA BICIKLA 


Nakon što je pogon stolarije iseljena u KPD Foča, počelo se sa montiranjem 

opreme za proizvodnju bicikla ,Lastaf. U to vrijeme u jednom dijelu zgrade još 
uvijek se nalazila tašnarska radionica u kojoj je bilo mnogo kože, ljepila i drugih 
zapaljivih materija. Požar je izbio u januaru 1950.g. Kako je zgrada građena od 
drveta, bila je idealan objekat za moguću sabotažu, koja, međutim, nije nikada 
dokazana, ali sve ukazuje na to da je požar bio podmetnut. Zgrada je u vrlo kratkom 
vremenu uništena do temelja. 


Poslije požara pristupilo se izgradnji novog objekta na istim temeljima, ali sa 
jednim spratom manje. U izgradnji zgrade, u koju je po završetku smještena linija 
za proizvodnju bicikla, naročito su se istakli pripadnici milicije. Bicikli su bili još 
jedan promašaj, uzrokovan nedostatkom stručne radne snage, iskustva i kvalitetnih 
materijala. Iako se nije radilo o posebno zahtjevnim vrstama bicikla, koji su se, 
inače, izrađivali za potrebe milicije, proizvodnja je ipak obustavljena 1952.g. i 
premještena na Ilidžu. 


KOVAČIJA 


Kovačija je zauzimala mali prostor i imala je samo dva ognjišta i jedan mjeh za 
kovačku vatru. Proširena je nakon usvajanja proizvodnje točkova za visokonaponske 
izolatore. Dugo godina se koristila za izradu manje zahtjevnih rezervnih dijelova. 


BRAVARIJA 


Radionice bravarije bile su smještene u nizu prizemnih zgrada drvene konstrukcije, 
sa pregradnim zidovima od cigle. Zbog ovakve konstrukcije, zimi je u njima bilo vrlo 
hladno, a ljeti nepodnošljivo vruće. Radionice u bravariji bile su slične kioscima. 
Tu se gotovo sve radilo ručno. Međutim, postojao je i jedan omanji tokarski stroj 
koji je pokretao elektro- motor, koji se koristio i za pokretanje mlina. Oko ovog 
elektro-motora stalno su postojale nesuglasice između radnika ekonomata i onih 
koji su radili u privrednoj jedinici. Zbog ovih nesporazuma uprava Doma obratila 
se Sreskom NO i tražila odobrenje da koristi neke od mlinova van KPD-a (raspored 
za korištenje mlinova bio je u nadležnosti Sreskog NO). Odbor je dao odobrenje da 
se žito KPD-a može mljeti u Sušića mlinu, pa se elektro-motor mogao više koristi 
za potrebe privredne jedinice. 


Asortiman bravarije KPD-a bio je dosta širok. Pravile su se uglavnom poznate 
,fijaker" peći, kreveti za vojsku i različiti dijelovi za potrebe stolarije i kolarije. 
Inače, bravarija je stalno proširivala asortiman proizvoda i tako su se iz nje počele 
razvijati druge radionice, kao što je radionica za proizvodnju bicikla, radionica za 
proizvodnju strujnih šina, radionica kranske opreme, radionica za elektro-opremu, 
izolatore, oduzimače struje, držače šina i žice. Zatim su oformljene radionice za 


201 


Slavko Marić, Rafet Spahić - Privredna jedinica 


proizvodnju kontakata i željeznog namještaja, radionice za Industrijsku školu (gdje 
su se obučavali i osposobljavali osuđenici), elektro-radionice, radionice za izradu 
kohera, te kalionica i emajlirnica. Sirovine za bravarsku radionicu nabavljane su 
tako što je oformljena grupa osuđenih koja je imala zadatak da na željezarskoj haldi 
pronalazi otpadni materijal. Najviše su korišteni dijelovi uništenih aviona. 


PRIVREDNA JEDINICA ,,NOVI ŽIVOT" 


Privredna jedinica KPD-a Zenica u prvim decenijama postojanja često je 
mijenjala naziv. Prva poslijeratna proizvodnja je organizirana pod imenom 
,Radionice Kaznenog zavoda", krajem 1946.g. naziv se mijenja u ,Zanatsko- 
industrijsko preduzeće" ili skraćeno ZIP. 


Uprava KPD-a je dana 2.2.1950.godine uputila Ministarstvu unutrašnjih 
poslova NR BiH prijedlog za donošenje rješenja o registraciji privredne jedinice 
pod nazivom ,Novi život", što Ministarstvo i prihvata. Registracija je upisana u 
svesku I, registarski list 1, strana 10. Ovaj naziv privredna jedinica zadržava sve do 
danas.? 


Ne zna se tačno ko je dao prijedlog za naziv , Novi život", ali se pretpostavlja da 
je tome ,kumovao" Joviša Kostić, nekadašnji referent za kulturno—prosvjetni rad, a 
kasnije načelnik Službe za prevaspitanje. To je vrlo vjerovatno, jer je on pokrenuo i 
mnoge druge korisne inicijative. Naziv ,, Novi život" je u potpunosti prihvaćen, jer 
je simbolično govorio o željama i htijenjima osuđenih da se kroz rad prevaspitaju 
i osposobe za novi, pošteniji život, drukčiji od onog koji su do tada živjeli. 


Do početka 1947.g. u privrednoj jedinici su zaposlena samo dva službenika, 
i to šef proizvodnje Savo Petrović (radio i prije II svjetskog rata u Kaznenom 
zavodu) i referent za poslove nabave i prodaje, Šukrija Vranić. Ostale neposredne 
poslove u privrednoj jedinici obavljali su pripadnici milicije Smajo Bićo i Slavko 
Savčić. Ekonomija je bila posebna organizaciona jedinica. Imala je, isto tako dva 
radnika i to rukovodioca Lenčeka (ne navodi se ime) i njegovog pomoćnik Ismeta 
Kaknju. Proizvodnja je bila organizovana tako što je šef Petrović primao planske 
zadatke i otpremao ih u proizvodnju po Vraniću ili osuđeniku Kutiru. Milicioneri 
su te zadatke primali, organizovali proizvodnju i po završenom poslu obavještavali 
Vranića, koji je preuzimao robu i otpremao je dalje. 


Početkom 1947.g. zapošljava se i nekoliko poslovođa, koji postepeno preuzimaju 
organizaciju proizvodnje. To su Smajo Bićo, Slavko Savić, Šukrija Alajbegović i 
Omer Oruč. 

USMJERAVANJE PROIZVODNJE 


Krajem 1949.g. Ministarstvo unutrašnjih poslova NR BiH iniciralo je ukidanje 
drvne proizvodnje i njeno premiještanje u KPD Foča, s obzirom da je tamo 
postojala sirovinska baza, što u Zenici nije bio slučaj. S druge strane, traženo je da 
se KPD Zenica preorijentira na metalsku proizvodnju. U obrazloženju je istaknuto 
nekoliko opravdanih razloga: metalska proizvodnja u Zenici ima sirovinsku bazu, 
jer se u blizini nalazi Željezara koja će obezbjeđivati repromaterijal; u Zenici postoje 
stručnjaci koji mogu unaprijediti proizvodnju i postoji potreba da osuđeni izučavaju 
zanate metalske struke. Od 1949.g. proizvodnja u Zeničkom zatvoru se sistematski 
usmjerava prema metalskoj industriji. 


PRVI KORACI LIVARSTVA 


Inicijativa za orijentaciju na livarske proizvode potekla je iz radionice kolarije. 
Naime, Ministarstvo za unutrašnje poslove NR BiH izdalo je nalog privrednoj 
jedinici za izradu većeg broja drški za kuhinjske noževe. Uz dopremljene noževe 
kolarska radionica je dobila i nacrt drške, koji je skiciran na četvrtini arka papira. 


Drška noža je trebala biti od drveta, ali se proces proizvodnje odvijao sporo, 
probijeni su svi rokovi i to je postao ozbiljan problem. Postojala je bojazan da se 
upravi pripiše nesposobnosti organiziranja proizvodnje jednog tako jednostavnog 
predmeta. Kada je ocijenjeno da se planski zadaci ne mogu izvršiti, uprava je 
odlučila da pozove sve osuđenike na kratak razgovor i čuje njihovo mišljenje o 
iskrslom problemu. Sastanak je održan u kolariji. 


Sa jednog seminara o livarstvu održanog u KPD Zenica 

Koristan prijedlog za izradu drške je dao osuđenik koji je radio na izradi kolica 
za prugu Brčko-Banovići. Predložio je da se drške izrađuju od aluminijuma, što je 
prihvaćeno uz dosta rezerve, ali je nakon probne proizvodnje ustanovljeno da je ovaj 
način mnogo efikasniji. Odmah se pristupilo i izradi prve manje peći za topljenje 
aluminijuma. Lonac i pijesak, potrebni za livanje, posuđivani su iz željezarine 
livnice, a kasnije su napravljeni u bravariji privredne jedinice. Prvi livani proizvodi 
bile su već pomenute drške za noževe, a zatim su odlijevani grbovi, petokrake i 
dijelovi za radionice bravarije. To su bili prvi istinski počeci livarske proizvodnje 
u KPD-u Zenica. Kako su zahtjevi za proizvodima od livanih metala rasli iz dana 
u dan, napravljena je uskoro i jedna veća peć, da bi se zatim ozbiljno razmatala 
mogućnost potpune orijentacije na livarske proizvode. 


IZGRADNJA LIVNICE 


U toku 1960.g. odlučeno je da se izgradi hala za livnicu u srednjem krugu Doma. 
Za njenu izgradnju je u investicionom programu KPD-a Zenica za 1961.godinu 
predviđen iznos od 27.283.000 dinara, za šta je dobivena i saglasnost Republičkog 
sekretarijata za unutrašnje poslove BiH. Hala je izgrađena već tokom 1961.g., a 
slijedeće godine su montirana postrojenja. Livnica je uskoro postala najvažniji 
proizvodni pogon, sa najvećim obimom proizvodnje, a zapošljavala je i najviše 
osuđeničke radne snage. Značaj livnice je porastao kada je usvojena proizvodnja 
temper liva sa čime je bilo povezana i izgradnja novih pogona tempernice, brusione 
i cinčaone. 


Od tadaje privrednajedinica ,, Novi život" postala renomirani proizvođač odlivaka 
od temper liva, među kojima su najznačajniji bili odlivci za elektro-industriju, 
automobilsku industriju, opremu za kranove, te posebno odlivci za elektrifikaciju 
željeznica. Najznačajniji poslovni partner privredne jedinice postaje Industrija 
elektroporcelana Aranđelovac. Uskoro je osvojeno tržište bivše Jugoslavije, a nakon 
toga su proizvodi temper liva plasirani širom Evrope i svijeta. Najviše je izvoženo u 
SAD, Austriju i Kanadu. Veliku zaslugu u svemu ovome imali su tehnički direktori 
i direktori privredne jedinice Obrad Mrđa, Velimir Pajić, Jure Šapina, Enver 
Skopljak i Pero Stanić. 

PREGLED PROIZVODNJE PO GRUPAMA PROIZVODA 
ZA PERIOD OD 1984-1988.GODINE 


Grupa 
proizvoda 


Kape 

Prirubnice 

Ručni točkovi 

Ležaj balanz. 

Nosač motora 

Dijelovi za elektrifikaciju 


Poluproizvod 
Ostalo 
UKUPNO 


PLASMAN TEMPER LIVA PJ. (NOVI ŽIVOT" 
ZA PERIOD OD 1984-1988.GODINE 


Godina 
1986. 


3065 


Kupci 


Domaće 


tržište 
Inostrano 
tržište 
UKUPNO 3576 t 


511 


Period od početka šezdesetih pa do kraja osamdesetih godina bio je izuzetno 
razdoblje u razvoju privredne jedinice ,,Novi život", osvajani su novi proizvodi, 
otvaraju se novi pogoni, zapošljavaju se inženjeri i radnici različitih struka. 


Početkom devedestih godina dolazi do zaoštravanja političke situaciju u čitavoj 
zemlji, što uzrokuje drastične poremećaje na tržištu i smanjenje potražnje proizvoda 
privredne jedinice. Uskoro dolazi do raspada SFRJ, rata i nakon toga se proizvodnja 
u pogonima ,,Novog života" gasi u potpunosti. Ali, već krajem 1992.g. u pogonima 
livnice se organizira namjenska proizvodnja, tako da je privredna jednica , Novi 
život" dala svoj doprinos i u odbrani države Bosne i Hercegovine. U ratnom periodu 
dužnost direktora privredne jedinice obavljali su Muris Begagić i Zehrudin Hodžić, 
a u poslijeratnom Sead Begagić i Damir Čurić. 

Direktor Jure Šapina sa saradnicima 


Nakon minulog rata u BiH je izvršena modernizacija livnice i u proizvodnom 
programu, pored temperovanog liva, uveden je i novi savremeniji proizvod - 
modularni liv, koji je sve više tražen na tržištu. 


U sklopu privredne jedinice ,Novi život" nalazi se i domska ekonomija. 
Ekonomija zauzima površinu od ukupno 60 hektara, i prostire se na širem krugu 
zatvora, u Begovom Hanu i u Peharama. Djelatnost Ekonomije se zasniva na 
povrtlarstvu, voćarstvu i stočarstvu. U Begovom Hanu su izgrađeni objekti za uzgoj 
stoke. Tokom 1977.g. na svinjogojskoj farmi proizvedeno je 40000 kg svinjskog 
mesa.! Nakon rata proizvodnja se preorijentirala na uzgoj teladi i koka nosilica. 
Proizvodi sa farme i poljoprivrednih površina uglavnom se koriste za ishranu 
osuđenih, ali jedan dio je namijenjen i tržištu. 


U razvoj privredne jedinice utkan je i rad osuđenih, što je jedan od najvažnijih 
elemenata preodgoja, i u tom smislu je privredna jedinica KPD-a Zenica imala vrlo 
važnu ulogu. Bilo je potrebno stvoriti uvjete za rad desetina hiljada osuđenih, koji 
su time stvarali nove materijalne vrijednosti, i istovremeno, imali mogućnost da 
zarade, da se obrazuju i osposobljavaju za zanimanja, kojima će se baviti po izlasku 
na slobodu. 

Farma u Begovom Hanu 

SLOBODNE AKTIVNOSTI OSUĐENIH 


Pod slobodnim aktivnostima podrazumijevamo sve one aktivnosti koje 
organizira uprava zatvora, a u koje se osuđeni uključuju po svojoj dobroj volji. 
Slobodne aktivnosti su sastavni dio ambijenta svakog zatvora, od njih često 
zavisi opća zatvorska klima i zadovoljstvo osuđenih uvjetima izdržavanja kazne. 
Slobodne aktivnosti su i djelomična kompenzacija za izgubljenu slobodu. Baveći 
se aktivnostima po svom izboru i afinitetu, osuđena osoba stiče svoj identitet, 
samopouzdanje i samostalnost. 


U KPD-u Zenica oduvijek je postojao vrlo širok spektar mogućnosti za osuđene 
osobe koje su htjele da se obrazuju, da učestvuju u pozorišnim predstavama, da se 
uključe u sekcije kućnih radinosti, da pišu, da pjevaju, sviraju, uče strane jezike, 
posvete se vjeri ili da se bave nekom drugom aktivnošću. Iskustva nedvosmisleno 
pokazuju da osobe koje su aktivne za vrijeme izdržavanja kazne mnogo lakše 
podnose zatvorske frustracije i imaju mnogo manje problema, nego osuđeni koji 
ostaju pasivni. 


OBRAZOVANJE 
ANALFABETSKI TEČAJEVI 


Ovi tečajevi su se organizirali sa ciljem da nepismeni osuđenici nauče najosnovnije 
stvari: čitanje i pisanje latinicom i ćirilicom, računanje, poznavanje zemljopisa i 
istorije. Tečajevi su organizirani svakodnevno po predviđenom planu i programu, 
a nastavu su izvodile osuđene osobe, jer uprava zatvora nije imala dovoljan broj 
kvalificiranih zaposlenika, koji bi mogli obavljati ove poslove. 


U periodu od 10.10.1945.g. do 14.8.1946.g. tečaj je završilo sa uspjehom 120. 
pitomaca, a od 25.12.1946.g. do 25. 1. 1947. g. bilo je organizirano ukupno 8 
tečajeva, od čega je 7 bilo u Glavnoj kući sa 190 polaznika i jedan tečaj u ,,Staklari" 
sa 29 polaznika. U ženskom odjeljenju su 1947.g. organizirana 4 analfabetska 
tečaja, koje su pohađale 174 osuđenice. Gradivo na tečajevima je bilo prilično 
zahtjevno pa su osuđenice bile svakodnevno angažirane od 5 do 7 sati. Tečajevi za 
opismenjavanje su organizirani i na vanjskim radilištima. 


STRUČNI KURSEVI 


Uporedo sa organiziranjem analfabetskih tečajeva formirani su i stručni kursevi 
za polukvalifikovane, kvalifikovane i visokokvalifikovane radnike za razna stručna 
zanimanja. Dominirali su kursevi za zanimanja metalske struke, ali je bilo i drugih 
kurseva, kao što su knjigovodstveni (niži i viši), finansijski, kurs za evidentičare, 

normirce, bolničare, zidarsko-tesarski, stolarski, obućarski, električarski i dr. Prvi 
kursevi u KPD-u Zenica otpočeli su sa radom 16.6.1947.g. kada je organiziran 
tečaj za jednoobrazno računovodstvo i tečaj za početno knjigovodstvo. Tečaj 
za jednoobrazno računovodstvo pohađalo je 26 pitomica, a tečaj početnog 
knjigovodstva 76 pitomaca. 


Praktičnu obuku na kursevima obavljali su visokokvalifikovani majstori, a 
nastava se izvodila u radionicama privredne jedinice. Osuđeni su na kursevima 
dobijali vrlo kvalitetnu obuku, zbog toga što su svakodnevno imali praksu u trajanju 
od osam sati. Međutim, ovakav način školovanja nije bio zvanično verificiran, 
tako da osuđeni nisu mogli dobiti diplome o završenom školovanju za određenu 
kvalifikaciju. Umjesto toga dobijali su potvrde da su završili obuku za određeno 
zanimanje, te da na osnovu te potvrde mogu pristupiti ispitu. Međutim, dolazilo 
je do zloupotreba, jer su potvrde izdavane i onim osuđenicima koji nisu prošli 
obuku, pa je odlukom nadležnih organa privrednoj jedinici zabranjeno izdavanje 
potvrda. 


Prema podacima iz domske arhive! u periodu od 1955.g. do 1964.g. kurseve 
za polukvalifikovane radnike završilo je 725 osuđenih, za kvalifikovane 572 i za 
visokokvalifikovane 46 osuđenih osoba. 


Tek 1960.g. pristupilo se verifikaciji škole pod zvaničnim nazivom ,,Škola sa 
praktičnom obukom za kvalifikovane radnike pri industrijskom pogonu , Noviživot". 
Škola je bila metaloprerađivačkog smjera, a u njoj su kroz dvogodišnje obrazovanje 
osuđeni sticali zvanje bravara, mašinbravara, metalostrugara, metaloglodača, 
električara, automehaničara. Nastavni kadar je bio angažovan iz zeničkih škola, a 
nastavu su izvodili i uposlenici doma: Bijedić Ahmed, Trako Džemal, Kulenović 
Uzeir i Tomašević Zdravko. 

Kasnije je ugovor o stručnom obrazovanju osuđenih sklopljen sa Srednjom 
školom za metalska zanimanja, te sa Srednjom građevinskom školom, tako da 
osuđeni imaju mogućnost da se školuju za vrlo širok spektar različitih zanimanja. 
Prema podacima iz izvještaja ? u periodu od 1980.g. pa do 1991.g. srednju školu je 
pohađalo 2038 osuđenih lica. 


Osuđenici - učenici na praktičnoj nastavi 


I osuđene osobe koje nisu imale završenu osnovnu školu mogle su da se školuju 
za vrijeme izdržavanja kazne u KPD-u Zenica. Dom je imao saradnju sa nekoliko 
osnovnih škola čiji nastavnici su izvodili nastavu u domskim prostorijama. Ugovori 
o osnovnom obrazovanju osuđenih sklapani su sa školom ,,Musa Čazim Ćatić" 
i sa školom ,,Isidora Sekulić". U vremenskom periodu od 1980.g. do 1991.g. u 
osnovno obrazovanje je bilo uključeno 1349 osuđenika. Upravnici škole bili su 
Čajdrić Ismet i Šifner Pavao. 


Uporedo sa organiziranjem osnovnog i srednjeg obrazovanja osuđenih osoba, u 
Domupostoji joščitav niz kurseva koji se osnivaju prema potrebama osuđenih i prema 
mogućnostima uprave da te kurseve organizira. Već duže vrijeme postoje kursevi 
engleskog jezika (I i II stepen), arapskog i njemačkog jezika, informatike... 

Osuđenici - učenici na nastavi 


KULIURA I SPORT 


Penološka praksa pokazuje da su kulturno-prosvjetne i sportske aktivnosti vrlo 
bitan korektivni faktor. Organiziranjem ovakvih aktivnosti ostvaruje se snažan 
uticaj na ličnost osuđenika. To je jedan način postepenog djelovanja na svijest 
osuđenika, kada se kroz zabavu i razonodu, bez ikakve prinude, potencijali razvijaju 
i usmjeravaju u pravcu ostvarenja socijalno korisnih ciljeva. 


USMENE NOVINE 


Program usmenih novina uglavnom se sastojao iz predavanja koja su pisali 
sami osuđenici, a teme su obično uzimane iz savremenog života: kraći literarni 
sastavi, crtice, reportaže iz dnevne štampe i časopisa, anegdote, zabilješke i druge 
zanimljivosti. U poslijeratnom periodu, od 1946.g., u izvještajima o kulturno- 
prosvjetnom radu vidi se da su predavanja za usmene novine pisali veoma obrazovani 
osuđenici? kao što je profesor Vladimir Vrana, profesor Alija Nametak, dr. Josip 
Vedriš, profesor Kuralić Dimitrije, Hasan Hadžiosmanović, dr. Ante Marić, dr. 
Eugen Bilenkija, dr. Hivzija Gavrankapetanović, Otilija Demetar, Bore Tabori, 
Bosiljka Ružić, Vladimir Vikentijev, Enver Mulagić, Mustafa Nikšić, Dragica Peško 
i drugi. Uz Usmene novine ponekad su se pripremali i kraći pozorišni komadi, 
jednočinke, a program je često bio popraćen i muzičkim tačkama. 

ČITALAČKE GRUPE 


Čitalačke grupe su imale zadatak da osuđene osobe upoznaju sa nekim aktuelnim 
zbivanjima, literarnim djelima, sa govorima državnih rukovodilaca, materijalima sa 
partijskih kongresa i drugim novostima za koje se pretpostavljalo da mogu biti od 
koristi u vaspitanju osuđenih. Čitalački sati su se obično odvijali tri puta sedmično 
u vremenu od sedam do osam sati uveče. Za vrijeme čitalačkog sata u kolektivu je 
morala biti potpuna tišina. Da bi se osuđenici zainteresirali za čitanje, pred sam 
početak rada, preko razglasne stanice, čitali su se interesantni fragmenti iz sadržaja, 
a zatim se najavljivao početak rada. 


Pored čitalačkih časova, do početka 1965.g., upražnjavala se i forma , Pregled 
događaja" koja se održavala po osuđeničkim grupama, često uz prisustvo vaspitača. 
Ovakvi pregledi održavani su petnaestodnevno, a prisustvo vaspitača omogućavalo 
je osuđenima da postavljaju pitanja i traže odgovore, što je ponekad znalo biti vrlo 
neugodno za prisutne službene osobe, jer je nivo obrazovanja pojedinih osuđenika 
često bio iznad nivoa obrazovanja predavača i prisutnih vaspitača. 


PREDAVANJA 


Predavanja su održavana po osuđeničkim kolektivima, a obuhvatala su veoma 
širok spektar tema, od ideološko-političkih do opće obrazovnih. Predavanja su 
pripremale osuđene osobe. Vrlo često su predavači bili nedorasli pojedinim temama, 
pa kako je u publici uvijek bilo obrazovanih osuđenika koji su postavljali pitanja na 
koja oni nisu znali odgovor, odlučeno je da se povjerenje da samo najkvalitetnijim 
predavačima. Tokom 1957.g. formiran je tim predavača koji se sastojao od sedam 
osuđenika, čiji je jedini zadatak bio da pišu različita predavanja i da ih prezentiraju 
pred kolektivima. Tokom 1964.g. za predavače osuđenim licima angažirani su 
profesionalci zaposleni na Radničkom univerzitetu u Zenici. 


RAZGLASNA STANICA 


Razglasna stanica je uvijek imala nemjerljivu ulogu u informiranju, ali je 
isto tako služila i kao sredstvo za političko - ideološki uticaj na osuđena lica. Na 
razglasnoj stanici su se mogle čuti vijesti i programi sa drugih radio stanica, među 
ostalim emitirane su i emisije radio Moskve, ali isto tako i emisije čiji su autori 
osuđena lica. Veliko interesovanje je vladalo za emisiju , Riječ kolektiva" u kojoj 
su poimenično isticani najbolji radnici koji su prebacivali normu, štedili materijal 
i postizali najbolje rezultate. I žene su imale emisiju koja je bila njima posvećena, 
a zvala se ,Žena i politika", u kojoj se iznose problemi žene i njenog uključivanja 
u politički i privredni život. Postojala je i emisija ,Domske vijesti" koju su zajedno 

uređivali vaspitači i osuđene osobe. Pojavom novih medija, razglasna stanica je 
izgubila važnost kao sredstvo informiranja, ali je i dalje nezamjenjiva njena uloga u 
svakodnevnom životu osuđenih. 


BIBLIOTEKA 


Biblioteka doma je stara koliko i Dom. Općenito, dok se nalaze na izdržavanju 
kazne, ljudi mnogo čitaju. Ni pojava novih medija nije umanjila potrebu za 
čitanjem. U prostorijama biblioteke poslije rata je zatečeno samo nekoliko stotina 
knjiga, a kako je potreba za čitanjem bila izuzetno velika, uprava zatvora je vrlo brzo 
nabavila veće količine aktuelnih izdanja. Iznosimo interesantan podatak o broju 
čitalaca iz maja 1956.g. kada su osuđeni uzeli na čitanje 1412. knjiga, od čega 
političkih 78, beletristike 1232, naučnih 47 i stručnih knjiga 31. Broj čitalaca 
prema zanimanjima je bio slijedeći: radnika 524, seljaka 180, službenika 98, đaka i 
studenata 56 i ostalih 75. Ukupno je bilo 933 čitaoca." Danas biblioteka raspolaže 
sa 7396 knjiga iz raznih oblasti, uključujući i 250 knjiga za osnovno i srednje 
obrazovanje, što uglavnom zadovoljava potrebe osuđeničke populacije. U sklopu 
biblioteke nalazi se i manja čitaonica. 

Pored knjiga u biblioteci svakodnevno su osuđenima bile na raspolaganju 
različite dnevne i nedeljne novine: ,,Politika" 62 primjerka, ,, Borba" 60, ,,Sarajevski 
dnevnik" 52, ,Zagrebački vjesnik" 10, , Vjesnik" 10, ,Ilustrovani vjesnik" 38, 
Duga" 5, , Narodni šport" 5, "Republika" 84, , Naprijed" 20, ,, Dvadeseti oktobar" 
3, ,Slobodni dom" 4, , Narodni list" 20, "Sarajevski šport" 25, , Kerempuh" 35 i 
,Jež" u 20 primjeraka. 

SPORTSKE SEKCIJE 


Sport je najmasovnija aktivnost kojom osuđenici popunjavaju svoje slobodno 
vrijeme. Ograničeno kretanje, od spavaonice do radnog mjesta, te do dva časa 
dnevne šetnje u krugu, mnogim osuđenicima, a pogotovo mlađim, ozbiljna je 
smetnja u ,pražnjenju" viška energije. Zbog toga se svaki sport u zatvoru veoma 
cijeni i masovno upražnjava, pogotovo u populaciji starosne dobi od 18 do 40 
godina. 


Međutim, sportu se nije uvijek pridavala potrebna pažnja. Tek nakon što su 
1969.g. pod pritiskom osuđenih lica izgrađeni sportski tereni, stvoreni su uvjeti za 
masovnije bavljenje sportom. Nakon što se uvjerila koliko su osuđeni zainteresirani 
za sportske aktivnosti, uprava je sistematski prišla organiziranju sportskih 
manifestacija. U centru svih sportskih zbivanja od 1976.g. su Julske sportske igre, 
koje predstavljaju najmasovniju sportsku manifestacije, gdje se osuđenički kolektivi 
međusobno takmiče u više disciplina. Pored tradicionalnih sportskih disciplina 
kao što su nogomet i atletika, u posljednje vrijeme veoma su popularne borilačke 
discipline boks, karate i fitnes. Kao instruktori za karate i boks angažirani su vanjski 
saradnici, kvalificirani majstori i treneri. Naravno da je ideja uvođenja borilačkih 
sportova u osuđeničku populaciju imala svojih protivnika, ali iskustvo pokazuje da 
osuđenici - sportaši niti jednom nisu zloupotrijebili svoje vještine. Boks i karate su 
se u osuđeničkoj populaciji pokazali kao prave plemenite vještine. 


Uprava Doma je u posljednje vrijeme učinila značajne napore da osuđenima 
obezbijedi uslove za bavljenje različitim sportskim disciplinama. Na sportskom 
poligonu je postavljen trim kabinet sa brojnim spravama, izgrađen je teren za 
boćanje, a u Petom paviljonu je izgrađena sala za boks, karate i još jedan trim 
kabinet. 


DRAMSKA SEKCIJA 


Dramska sekcija je najstarija domska sekcija, formirana je još 1945.g. i od tada 
radi bez prestanka. Prve izvještaje? o dramskoj sekciji ili diletantskoj, kako je u to 
doba nazivana, imamo iz 1946.g. gdje se navodi da je sekcija pripremila slijedeće 
pozorišne komade: Branislav Nušić - ,Analfabeta", Boško Tokin - , Dvije bradate 
žene", Sava Cvetković -,Krčma kod jednog para", Branko Ćopić - , Nove žene", 
Ahmet Muratbegović - ,Crvena zvijezda", te Safet Kafedžić, pitomac Doma - 
,Prosidba". 


Svoje priredbe davale su diletantske skupine obućara, brijača, vojnika, krojača 

i drugih. Obućari su izveli pozorišni komad ,,Zora sviće", čiji autor i režiser je bio 
pitomac Munir Brkić. Vojnici su izveli dramsku predstavu , Djevojka sa sjevera" 
sovjetskog pisca Pensevskog, u režiji Josipa Žeste, a brijači su izveli komad ,,Moja 
žalost" Gabriela Gulina, te šalu ,, U brijačnici" autora pitomca Mehe Tuzlaka, a obe 
predstave je režirao pitomac Boro Tabori. 


Pozorišna djelatnost u zatvoru, u periodu od 1948.g. do 1951.g., može se 
sagledati kroz sačuvane plakate (afiše) kojih ima 117. Svaki plakat sadrži podatke 
o tačnom datumu zakazane predstave, o djelu, o autoru djela, režiseru, glumcima, 
inspicijentu, scenografu, a u jednom slučaju spominje se čak i pomoćnik režisera. 


Navodimo nekoliko primjera sa podacima o autoru, nazivu djela, režiseru i 
glumcima. Među prvim izvođenim autorima je Rasim Filipović i pozorišno djelo 
,Za kruhom", drama u tri čina koju je režirao Alija Nametak, a scenograf je Kazimir 
Jelenc. U ovoj drami igraju: Muhamed Trtak, Husref Vojniković, Anto Bilela, Josip 
Tomić, Alija Nametak, Nikola Šimić, Tulio Darer, Ivica Jurić, Kazimir Jelenc, Roko 
Čondić i Ivan Soldo. 


Drama u tri čina , Za novi život" od istog autora izvedena je 21.03.1948.g., a 
glumili su: Dragica Pranić, Šemsa Dervišević, Safeta Šahović, Zora Guzina, Štefica 
Matić, Cica Draškić, Božica Blažević, Zilka Armagić, Fatima Sarajlić, Radojka 
Blagojević, Staka Jakšić, Zilfa Pošković, Mara Čavić, Ljubica Marjanović i Ana 
Šeremet. 


Najgledanija pozorišna predstava u zeničkom KPD-u bila je komedija u tri čina 
Kir Janja" Jovana S. Popovića. Komediju je režirao Svetozar Mitrović, scenograf 
je bio Božo Marković, a igrali su: Svetozar Mitrović, Oskar Opalka, Ivan Regelja, 
Vladimir Herga, Emil Lasić i Savo Bogdanović. Zanimljivo je da su paralelno 
rađene i ženska i muška verzija ove komedije i to u sedam dana razlike, tako da istu 
predstavu igraju: Dragica Pranić, Milojka Savić, Pepica Opalka, Zorica Guzina, 
Božica Blažević i Safeta Šehović. 


Najizvođeniji dramski pisac u KPD-u Zenica bio je Branislav Nušić, čak osam 
njegovih komedija je igrano u periodu od 1948.g. do 1951.g. Prva je bila komedija 
, Vlast" koja je izvedena 19. septembra i 3. oktobra 1948.g. u režiji Svetozara 
Mitrovića. Scenografiju je radio Uzeir Guta, inspicijent je bio Kruno Alaupović, a 
igrali su: dr. Milivoj Bosanac, Ahmed Hrelja, Hasan Hadžiosmanović, Emil Lasić, 
Ivan Regelja, Pero Skurić, Božo Marković, Hasan Spahić, Bruno Bračić i Ivan 


Soldo. 

Na samom početku 1949.g., tačnije 1. januara, prikazana je komedija B. 
Nušića ,,Put oko svijeta" u režiji Svetozara Mitrovića, scenograf je bio Milan Šaulić, 
inspicijent Kosta Alaupović, a glumci Bruno Brčić, Ivan Regelj, Nikola Buconjić, 
Nikola Skurić, J. Sabljak, G. Rostohar, E. Lasić i Ivan Soldo. Sve je to pratio 
tamburaški orkestar pod ravnanjem Ivice Tomića i pjevačkim društvom obućara 
pod vodstvom M. Brkića. 


Pozorišne predstave su imale svoje režisere, scenografe i inspicijente, uvjetno 
rečeno profesionalne, jer im je to bio jedini posao, aza to su bili i plaćeni. Predstave su 
najčešće režirali Alija Nametak, Svetozar Mitrović, Kruno Alaupović, M. Šahinagić, 
Mišo Martinović, Ivica Martinčević, Zlatko Latković i dr. Ivan Odić, a scenografiju 
su uglavnom radili Milan Šaulić, Božo Marković, Uzeir Guta i Kazimir Jelenec. U 
periodu 1948-1951.g. izvedeno je 78 pozorišnih predstava od 62 različita autora, 
kao što su Nikolaj Vasiljević Gogolj, Antun Pavlović Čehov; Berthold Breht, Maksim 
Gorki, John Golstworty i domaći pozorišni pisci Miroslav Krleža, Matej Bor, Ivan 
Cankar, Tito Brezovački, Rasim Filipović, Branislav Nušić, Ahmet Muratbegović 
i Marijan Marković. 


Dramska sekcija djeluje i danas, doduše, ne tako aktivno kao u vrijeme zlatne 
ere, ali je i dalje na njenom repertoaru nekoliko predstava godišnje. S obizom da 
se na izdržavanju kazne više ne nalazi ni jedan profesionalni režiser ili scenograf, 
povremeno se angažiraju profesionalci koji pomažu u radu sekcije. 


LIKOVNA SEKCIJA 


Nemamo pouzdanih podataka o postojanju likovne sekcije iz perioda Kraljevine 
Jugoslavije, a još manje iz vremena Austro-Ugarske. U svakom slučaju nije preostala 
ni jedna slika, niti neki drugi trag. Iz prvog poslijeratnog perioda imamo sačuvano 
nekoliko velikih slika i mnoštvo dokumenata koji govore o aktivnostima sekcije. 
Sačuvane slike, nastale u tehnici ulja na platnu, velikih su dimenzija sa bogato 
ukrašenim okvirima. Osim slika, sekcija je izrađivala različite propagandne panoe, 
kao i plakate za najavu pozorišnih predstava. U izvještajima iz 1948.g. navodi se 
da je slikarsko-vajarska sekcija dovršila 6 slika i zastor sa slikom koji se nalazio 
u renoviranoj kazališnoj dvorani. Ranije urađene slike o petogodišnjem planu 
postavljane su po hodnicima. U drugom izvještaju se ističe uspjeh sekcije koja je, 
pored slika, izradila i 35 parola o štednji materijala i prebacivanju norme, kao i 6 
grafikona na kojima je predstavljeno povećavanje proizvodnje u preduzeću. 


U posljednjih dvadesetak godina u KPD-u Zenica kaznu je izdržavalo nekoliko 
akademskih slikara, koji su u ateljeu Doma stvorili više interesantnih djela, a 
poseban zadatak im je bio da druge zainteresirane osuđenike poduče osnovama 

slikarskih tehnika. Posebno je bio interesantan akademski slikar Topoljak Dževad 
čije su slike imale nadrealnu dimenziju, po čemu se razlikovao od od ostalih koji 
su uglavnom slikali pejsaže. Većina slika se otkupi na prodajnim izložbama koje se 
organiziraju više puta godišnje. 


MUZIČKA SEKCIJA 


Muzička sekcija, takođe, djeluje od prvih poslijeratnih dana, kada su postojala 
dva velika pjevačka zbora, od kojih je jedan bio muški, a drugi ženski. Muški pjevački 
zbor je 1947.g. imao 36 pitomaca, a ženski 32 pitomice. Istovremeno je oformljen 
orkestar, odlično opremljen muzičkim instrumentima. Hor i orkestar su najćešče 
nastupali na priredbama dramske sekcije. 

Iz jednog izvještaja se vidi da su u aprilu 1957.g. horska i folklorna sekcija izvele 
zajednički program ,,Muzika, pjesma i igra" koji je prikazan četiri puta, a izvođenju 
je prisustvovalo 1505 osuđenika. Muzička sekcija i danas je vrlo aktivna, postoje 
dva orkestra, jedan narodne i jedan zabavne i rok muzike. 


Pored koncerata na kojima su učestvovali članovi domskih muzičkih sekcija, na 
pozornici KPD-a česti su gosti i renomirani pjevači zabavne i narodne muzike. 


NOVINSKA SEKCIJA 
DOMSKE VIJESTI" 


Prvi osuđenički list je izašao 1956.g. i zvao se ,Domske vijesti". U izvještaju iz 
februara 1956.g. navodi se da su izašla tri broja ,Domskih vijesti" sa 26 članaka. 
U njima se pisalo o pasivnosti nekih osuđenika prema kulturno-prosvjetnom i 

ideološko-političkom radu, o karakteru i ponašanju osuđenika, te o problemima 
u kolektivima. Nekoliko članaka je posvećeno zdravstvenoj službi, školi i 
kursevima. 


NOVI ŽIVOT" 


Prvi broj ovog lista izašao je 29. novembra 1964.g. Dosta mjesta je posvećeno 
literarnim sastavima osuđenika, reportažama, pričama, pjesmama, kozerijama, 
humoreskama, crticama, humoru i enigmatici. 


Posebna pažnja je posvećena Industrijskom pogonu ,,Novi život", čije ime nosi i 
list. Objavljivane su vijesti iz osuđeničkih kolektiva, kao i osvrti o radu i proizvodnim 
uspjesima pojedinih ekonomskih pogona. List je izlazio jednom mjesečno. 


 RASKRŠĆE" 


Prvi broj osuđeničkog lista , Raskršće" izašao je 25. maja 1977.g. i nastavio je 
izlaziti kontinuirano nekoliko narednih godina. Ime novine je simboliziralo dilemu 
pred kojom se osuđeno lice nalazi tokom izdržavanja kazne i nakon izlaska na 


slobodu. 
,KPZ-DANI" 


Danas u Zavodu osuđenici uređuju i štampaju svoj list ,KPZ-DANI" koji je 
počeo izlaziti u novembru 1999.g. Priprema ga i realizuje uređivački odbor u 
saradnji sa informatičkom sekcijom. List više nema naglašen ideološki karakter, 
namjera mu je da osuđene informira i zabavi. U člancima se govori o različitima 
aktivnostima osuđenih, prate se dnevna dešavanja, a tu su i zgode i nezgode iz 
osuđeničkih kolektiva. 


LISTOVI ZAPOSLENIKA 


U Domu su izlazile i novine koje su uređivali zaposlenici. Uglavnom su 
obrađivane društveno-političke teme koje su afirmirale vrijednosti samoupravljanja 
i socijalizma, zatim su tu bili izvještaji sa zborova radnih ljudi, savjeta radne zajednice, 
te teme iz privredne jedinice ,Novi život", a jedan manji dio bio je posvećen i 
problemima osuđenih osoba. 


NOVI ŽIVOT" 


Prvi broj ovog lista je izašao 1. maja 1971.g., a nosio je isti naziv kao i osuđenički. 
Izlazio je svakog mjeseca na 16 strana, a štampan je u 500 primjeraka. U listu 

su se objavljivale informacije iz Doma, prije svega one koje su se odnosile na 
privrednu jedinicu ,,Novi život". Pored toga, pisalo se o prevaspitnoj djelatnosti 
i primjeni savremenih penološko-andragoških metoda, o odnosima i saradnji 
između organizacionih jedinica, te zaključcima i stavovima društveno-političkih 
organizacija u Domu. U Odluci Savjeta radne zajednice stoji da se ,,u listu ne mogu 
objavljivati podaci koji predstavljaju službenu, poslovnu, tehničku i privrednu 
tajnu, kao i podaci iz poslova narodne odbrane". 


 INFORMATIVNI GLASNIK" 


List , Informativni glasnik" izlazio je od 25. maja 1977.g. do septembra 1986.g. 
Štampan je u 300 primjeraka na 16 strana, a bio je namijenjen članovima radne 
organizacije, gdje su se mogli informirati o zbivanjima u kolektivu kao i o širim 
društvenim temama. Kao i list ,,Novi život" nije bio lišen ideologiziranja i veličanja 
postojećeg društvenog sistema. 


ZADOVOLJAVANJE VJERSKIH POTREBA 


Tokom perioda Austro-Ugarske monarhije i stare Jugoslavije, osuđenim osobama 
ne samo da je bilo omogućeno pohađanje vjerskih objekata, štaviše to je bila i 
obaveza osuđenih. U podacima iz djelovodnika zaposlenih iz 1931.g. vidi se da 
su se na spisku stalno zaposlenih nalazili i vjerski službenici i to pravoslavni pop i 
hodža. Poznato je da se jedna mala kapela nalazila u Trećem paviljonu, tačno iznad 
ulaza. 


Tokom perioda SFRJ, u skladu sa važećim svjetonazorom, zadovoljavanje 
vjerskih potreba nije bilo poželjno, tako da nisu ni postojali objekti za ovu namjenu. 

Ipak, iz izvještaja se vidi da su se osuđene osobe molile bogu na raznim mjestima: 
u samicama, dnevnim boravcima, spavaonicama, pa i u kupatilu. S razvojem 
demokratskih procesa, već početkom 1990.g., u zatvor stižu prvi vjerski službenici, 
koji predvode molitve povodom vjerskih blagdana. 


Početkom 1992.g. je posebnom uredbom Predsjedništva BiH naloženo svim 
kazneno-popravnim ustanovama da osuđenim licima omoguće obavljanje vjerskih 
obreda. S obzirom na ratno stanje nije bilo moguće odmah obezbijediti potreban 
prostor, pa su se molitve održavale u prilagođenim prostorijama. Ali, već 1994.g. 
jedna prostorija u Prvom paviljonu je preuređena u mesdžid, a druga u katoličku 
kapelu. 

Uspostavljena je saradnja sa vjerskim ustanovama zaduženim za područje na 
kojem se nalazi KPD Zenica, tako da vjerski službenici sve tri konfesije redovno 
posjećuju Dom. Naravno, sloboda vjeroispovijesti se poštuje i u zatvoru, niko 
ne smije da bude ugrožen zbog ispoljavanja svoje vjere, ali isto tako ne smije da 
ugrozi one koji se mole na drugačiji način ili one koji uopšte ne vjeruju. Za vjerske 
blagdane kao što su Božić, Uskrs, Bajram, Đurđevdan, uprava Doma organizira 
svečani ručak na kome mogu prisustvovati svi osuđenici. 


Svi vjerski objekti su 2001.g. iz Prvog paviljona premješteni u nove prostorije 
Petog paviljona, gdje su uvjeti za obavljanje vjerskih obreda mnogo primjereniji. 
Na unutrašnjem uređenju katoličke i pravoslavne kapele, kao i mesdžida radili su 
osuđenici, članovi raznih sekcija, a veliku pomoć u opremanju pružile su vjerske 
zajednice. 


Ove vjerske objekte su posjetili i blagoslovili kardinal Vinko Puljić, mitropolit 
Dabrobosanski Nikolaj i reisu-l-ulema Mustafa Cerić. 


SEKCIJE KUĆNIH RADINOSTI 


Sekcije kućnih radinosti počele su sa radom 1981.g., za čije formiranje 
veliku zaslugu ima vaspitač Milija Lučić, koji je inače imao vrlo širok dijapazon 
interesovanja, pa se između ostalog bavio izradom predmeta od platna i drveta. 
Okupio je oko sebe grupu osuđenika sličnih sklonosti, koji su se i prije dolaska u 
zatvor bavili izradom različitih predmeta od drveta, pruća, platna, kože i vune. 


U dogovoru sa upravom obezbijedio im je prostore u podrumu Četvrtog 
paviljona i nabavio manje količine potrebnog materijala. Vrlo brzo se pokazalo da 
na izdržavanju kazne ima mnogo osuđenika koji su spretni u obradi drveta kože i 
vune. Već prve godine sa radom su počele sekcije na kojima su se bavili izradom 
makramea, rezbarija, tapiserija i intarzija, a slijedeće godine oformila se i grnčarska 

sekcija. U tom periodu odziv osuđenih za rad u sekcijama je bio tako velik, da su 
brojale preko 500 članova ukupno. Na čelu sekcija su se, kao instruktori sa punim 
radnim vremenom, nalazile osuđene osobe, ćesto upravo one, prema čijoj ideji je 
sekcija i pokrenuta. 


Proizvode su mogle kupiti osuđene osobe i zaposlenici Doma. Međutim, kada se 
pokazalo da postoji velika potražnja, zakupljen je manji izložbeno-prodajni prostor 
u hadži Mazića kući, u centru Zenice, da bi se nakon nekoliko mjeseci premjestio 
u nove, veće prostorije, preko puta KPD-a. U periodu od nekoliko godina izrađeno 
je ukupno preko 20.000 različitih predmeta kućne radinosti, od čega oko 12.000 
grnčarskih proizvoda, 4.800 makramea, oko 1.200 proizvoda od pruća, 1.000 
tapiserija i oko 1.000 rezbarskih radova. Iako je prodajom ovih proizvoda ostvarena i 
značajna materijalna dobit, uvijek je u prvom planu bio pozitivan efekat angažiranja 
osuđenih lica. Radeći u sekcijama, osuđeni su imali mogućnost da ispolje svoju 
kreativnost, da se osjećaju slobodnije i da nauče vještine koje su nekima od njih 
pomogle da osiguraju egzistenciju. 


Neki od proizvoda sekcija rezbarije i grnčarije 

UPRAVNICI 
18686-2008 


I- CENTRALNA ZEMALJSKA KAZNIONICA ZENICA 
(AUSTRO-UGARSKO DOBA-1886-1918) 


1. EMIL TAUFER-1886-1891 

2. FRANJO ŠTEL-1891-1910 

3. MEDAKOVIĆ (nepoznato ime) 

4. POŽAR (nepoznato ime) 1914— 1918 


II - KAZNENI ZAVOD ZENICA 
(DOBA KRALJEVINE JUGOSLAVIJE-1918-1941) 


5. DRAGAN MATIĆ -1918-1925 

6. VESELIN SRDIĆ - 26.01.1925-7.08.1927. 

7. DR.MAKSIMILIJAN BOHOČEK -1927-1929. 
8. RADOMIR PAŠIĆ 

9. VOLGUMENT (nepoznato ime) 

10.DORĐE JOVANOVIĆ 

11.ESAD SOFTIĆ (1937-1941.) 


II - KAZNIONA ZENICA 
(DRUGI SVJETSKI RA1-1941-1945.) 


12.MILORAD SEMIZ - 1941- 
13.ABDULAH HADŽIAVDIĆ - 1942- 


IV - KAZNENO-POPRAVNI DOM 
(PERIOD FNRJ I SFRJ-1945-2001.) 


14. MIRKO GRABEZŽ-18.05.1945 

15. ESAD SOFTIĆ 1945- 1946 

16. STEVAN CARIĆ -1946. 

17. AHMET MILAVIĆ -1.07.1947-6.09.1948. 

18. PERO GRBIĆ -21.04.1948-7.05.1949. 

19. MIĆO GRUBOR -2.04.1949-6.07.1949. 

20. ZIHNIJA HRISTIĆ -6.07.1949-27.02.1950. 

21. MIĆO GRUBOR (po drugi put)- 6.01.1950-1.04.1950. 
22. JOVO ĐUKIĆ -15.03.1950-4.11.1954. 

23. GOJKO LATINOVIĆ -4.11.1954-15.12.1965. 
24. SAVO LUKAČ -1.12.1965-30.06.1977. 

25. FADIL LIPNIČEVIĆ -1.02.1977.-31.12.1989. 
26. KRSTO STEVOVIĆ -1.01.1990-30.01.1993. 


V - KAZNENO-POPRAVNI ZAVOD ZATVORENOG TIPA 
(DRŽAVA BOSNA I HERCEGOVINA ) 


27. JUSUF ŠETA -1.03.1993-18.10.2001. 
28. DR.HIDAJET JABANDŽIĆ -18.10.2001- 16.6.2008. 


Popis upravnika, nažalost, najvjerovatnije nije potpun. Moguće da je u periodu 
vladavine Austro-Ugarske i Kraljevine Jugoslavije još neko obavljao dužnost 
upravnika zatvora. Isto tako u prve dvije posljeratne godine nije bilo moguće 
tačno odrediti vremenski period od kada do kada su dužnost obavljala prva tri 
upravnika. 


Lični podaci o upravnicima dobijani su iz domske arhive, interneta, osuđenih 
osoba, službenika zatvora, rodbine i ljudi koji su živjeli u blizini zatvora. O pojedinim 
upravnicima imamo malo ili uopšte nemamo nikakvih podataka, pogotovo o 
upravnicima iz perioda Kraljevine Jugoslavije i II svjetskog rata. To je razlog što 
smo od 28 upravnika koji se pojavljuju na našem popisu, obradili samo18. 


KPD Zenica je u svakom sistemu bio vrlo važan sastavni dio vlasti, jer su u njega 
smještani ljudi koji su svojim političkim, kriminalnim ili nekim drugim djelovanjem 
ugrožavali postojeći poredak. Zbog toga je na mjesto upravnika zatvora svaka vlast 
uvijek postavljala osobu koja će štititi njene interese. Prvi upravnici Zemaljske 
kaznionice dolazili su iz Beča, a upravnike u periodu stare Jugoslavije postavljao je 
lično kralj Aleksandar Karađorđević. Upravnici iz perioda SFRJ najčešće su dolazili 
iz struktura državne bezbjednosti, a vodeće političke stranke odlučujuće utiču i na 
postavljenje upravnika u državi Bosni i Hercegovini. 


Iako dolaze iz struktura vlasti gdje se očekuje da, prije svega, štite poredak i 
provode zakone, ma kakvi oni bili, položaj upravnika ostavlja dosta mogućnosti 
da se upravljanju da i lični pečat. Uvjeti izdržavanja kazne, režim u ustanovi, a 
pogotovo odnos prema osuđenim licima, uvelike su zavisili i od ličnosti upravnika 
i od njegove radne energije, kao i zainteresiranosti da rješava zatvorske probleme. 
Uspješnost upravnika zavisila je i od toga kako je prihvačen od strane osuđenih. U 
očima osuđenih upravnik je bio personifikacija vlasti i kao takav trebao je da bude 
moćan autoritativan, pravedan, ali u isto vrijeme i da razumije probleme i da im 

pomogne. Kako u takvom sistemu vrijednosti upravnik treba i u fizičkom smislu da 
imponira, često puta su upravnici, visoki rastom, uglađenih manira, imali unaprijed 
pozitivnu percepciju kod osuđeniuh, dok su one sa nižim rastom, neuglednije, teže 
prihvatali. Nažalost, nisu svi upravnici uvijek radili isključivo za opće dobro i u 
skladu sa zakonom, dešavalo se povremeno da lični interesi i matrijalna korist 
budu kriteriji u donošenju odluka. 


CENTRALNA ZEMALJSKA KAZNIONICA 
(AUSTRO-UGARSKA) 


EMIL TAUFER 


Prvi upravnik Zemaljske kaznionice u Zenici bio je Emil Taufer. Prije nego što je 
postavljen na ovu dužnost, Taufer je bio upravnik kaznionice u Lepoglavi. Još dok 
se nalazio na toj funkciji učestvovao je u pripremama za gradnju zeničkog zatvora. 
Sačuvan je program radova koji je Taufer sačinio 24.3.1886.g. u kome su data 
uputstva o gradnji zeničke kaznionice. Inače, Taufer je bio izuzetno obrazovan, a 
posebno je uživao ugled kao predstavnik novih ideja u penološkoj teoriji i praksi. 
Zahvaljujući u velikoj mjeri i gospodinu Tauferu, zenička kazniona za to doba, 
krajem XIX vijeka bila savremena ustanova za izvršenje kazne u kojoj se primjenjivao 
irski progresivni sistem. Pored toga što je bio praktičar, Taufer je o problemima 
izvršenja kazni napisao više članaka i knjiga, od kojih je većina na mađarskom 
jeziku, zbog čega pretpostavljamo da je bio mađarskog porijekla. 


Od mnogobrojnih članaka i knjiga koje je napisao, izdvajamo nekoliko: ,,Novo 
pitanje koje se odnosi na uslovni otpust" iz 1880.g., , Nacrt hrvatskog krivičnog 
zakona u poređenju sa odredbama novog ugarskog krivičnog zakona i nacrta 
austrijskog krivičnog zakonika" iz 1880.g., , Napomene u vezi sa nacrtom Zakona o 
kazni lišenja slobode u Njemačkom carstvu" iz 1880.g., , Doprinos najnovijoj istoriji 
penitensijarnih sistema u evropskim državama" iz 1885.g., , Uspjesi progresivnog 
sistema izvršenja kazne zatvora" iz 1883.g. 


Emil Taufer je rođen u Lepoglavi, a umro je u Zenici, iznenada, u svojoj 46. 
toj godini života. Zapamćen je i po tome što je lično održavao sat na zgradi Prvog 
paviljona, koji je pod njegovim nadzorom konjskom zapregom dovežen iz Beča. 


FRANJO ŠTEL 


Ako je prvi upravnik zeničke kaznionice bio najobrazovaniji, drugi, koji ga je 
nasljedio, najduže je obavljao ovu dužnost. Franjo Štel je bio upravnik zeničke 
kaznionice punih devetnaest godina. Još prije nego što je iz Beča došao na novu 

dužnost u Bosnu, Štel je bio upoznat sa protestima i žalbama zbog podizanja 
tri svinjca u dijelu varoši gdje je stanovao pretežno muslimanski živalj. Odmah 
po dolasku shvatio je koliku neugodnost predstavljaju ovi svinjci za lokalno 
stanovništvo, te da kroz svinjce čaršija prezire starješine kaznionice, austrijsku vlast 
i samog cara. O tome je pisao u Beč i predložio izmiještanje svinjaca zbog smrada, 
ali je dobio odgovor da svinjski izmet ne zaudara više od jarećeg, na koji su Bosanci 
navikli. O ovim pokušajima upravnika da likvidira svinjce čaršija nije ništa znala, 


pa je Štel dobio nadimak ,, Gospodin krmak". 


Čaršijske priče o njemu, kao i dobijeni pogrdni nadimak Štelu je prenio Marko 
Botić, viđen i vispren, radin i bogat seljak, koji nije nikada skidao svoju upečatljivu 
čalmu. Bio je redovan gost kod Štela, a kaznionici je isporučivao velike količine žita 
i sijena za prehranu kaznioničke stoke. Upravnik se nije iznenadio, niti naljutio 
na tu vijest. To mu je samo pomoglo da shvati kako ljudi mogu biti u zabludi, 
prevareni do te mjere da mrze i onoga ko je njihov istomišljenik. Nije nalazio za 
shodno, a u čemu ga je sputavala njegova nabusitost i ponos, da objašnjava čaršiji 
da on nije taj koji koči likvidaciju svinjaca... 


Godine 1896., dakle u šestoj godini Štelovog upravljanja, u svinjcima se dogodila 
velika nesreća.! U proljeće, odnekud iz Mađarske, dovukoše tri nerasta, ogromna i 
koščata, koji su trebali da ,obnove krv" na farmi. Nerasti su bili izmučeni prilikom 
prevoza pa padoše na noge i razbolješe se. Neko predloži da se hrane džigericom, 
te otpadom sa klaonice. I nerasti se brzo oporaviše i osiliše tako da su lomili drvene 
ograde u svinjcima. Jednog dana, dok su robijaši čistili svinjce, jedan od njih, star 
i iznemogao, oklizne se na blatnjavom podu i padajući rasiječe glavu na metalno 
korito. Od udara se onesvijesti i nerasti ga počnu trgati. To primijete dva robijaša koji 
su čistili svinjce, te sa lopatama uskoče da otmu već razderanog druga. Razljućeni 
nerasti i njih napadnu i ozljede ih... 


Ta nesreća odjeknu kao detonacija bombe u čaršiji. Oko nje su se odmah, 
već istog dana, isplele najraznovrsnije priče, koje su uglavnom bile zastrašujuće i 
u kojima se čak išlo dotle da se govorilo kako je Štel naredio da nekog mrtvaca 
robijaša bace nerastima i kako su oni tako okusili ljudske krvi i mesa te zbog toga 
sada napadaju ljude. Pominjana je mogućnost da nerasti razvale obor i jurnu u 
varoš, pa su uplašene majke počele zabranjivati djeci da izlaze iz avlije... 


! — Milija Lučić — Prilog za arhiv KPZ 

Upravnik Franjo Štel ( u sredini sa cilindrom ) slikan sa zenićkim velikodostojnicima 1900.g. 


Nesreća je duboko ganula Štela. Sam je lično iz svog revolvera ubio sva tri nerasta. 
Danima nije ni sa kim razgovarao. A onda je otputovao u Beč, i po njegovom 
povratku iz Beča, prestalo se sa obnavljanjem grla. Za dvije godine svinjci su na 
ovim lokacijama likvidirani. 


Problem sa svinjcima nije jedini nesposrazum koje je upravnik Štel imao sa 
varošanima. Već poslije godinu dana obavljanja dužnosti upravnika kaznionice 
naredio je uređenje velikog parka od nekoliko dunuma, na prostoru između zida i 
uskotračne pruge. I tako je počela sadnja raznog drveća: mirisnih lipa, medonosnih 
sofora, posađena je i jedna tisa, platan i razno ukrasno grmlje. Park je izazvao 
zaprepaštenje i negodovanje nekih službenika kaznione i ovdašnjih ljudi, kao što, 
uostalom, sve nove pojave izazivaju regovanje onih koji ih ne mogu da shvate i 
prihvate. Saditi beskorisno drveće na tolikoj plodnoj zemlji, bilo je ravno bezumlju. 
Zato se u početku govorilo da novi gospodin ravnatelj kaznione ,,nije čitav", da želi 
da uništi ekonomiju kaznionice, da je pukovnik i da nema osjećaja i srca za zemlju. 
Neko je našao za shodno da o parku obavijesti lično i cara u Beču. Ali Štel nije 
odustajao i o podizanju parka pismom je obavijestio svoju suprugu, barunicu, koja 
je još boravila u Beču i nije se usuđivala kročiti u tu surovu Bosnu. Nakon što mu 
je odgovorila da bi bilo lijepo da u tom parku bude fontana, Štel je naredio da se 
fontana sazida, kako njegova supruga više ne bi imala izgovor da ne dođe u Bosnu. 
Nakon što je u parku ispred glavnog ulaza u zatvor sazidana fontana, u Zenicu je 
došla i Jozefina, supruga upravnika Štela. 

Kada je ukinuo svinjske farme i doveo svoju suprugu, baronicu Jozefinu, 
promijenio se i odnos sredine prema upravniku Štelu. On i njegova supruga postali 
su najinteresantniji i najomiljeniji stanovnici grada, a o dobročinstvu i razumijevanju 
koje je pokazao Štel, još se godinama pronosio glas. 


POŽAR ( NEPOZNATO IME) 


O upravniku koji je rukovodio zeničkom kaznionicom tokom I svjetskog rata 
imamo malo podataka, nepoznato mu je i ime, zna se samo da su ga zvali Požar 
(pretpostavljamo da mu je to prezime). O Požaru je moguće tek nešto više saznati 
iz knjige Ivana Kranjčevića? u kojoj on ukratko opisuje svoja dva boravka u Zenici 
i to, prvi, od decembra 1914.g. u trajanju od tri mjeseca i drugi, krajem 1918.g. 
Prema sjećanju Kranjčevića, upravnik Požar bio je tipični izdanak austrougarskog 
birokratskog aparata, koji se u svemu pridržavao zakona i propisanog protokola, 
postupajući u svakoj situaciji zvanično i profesionalno. 


Svim osuđenim osobama koje su dolazile na izdržavanje kazne održavao 
je govor u prisustvu rukovodećih ljudi zatvora, u kome im je govorio o potrebi 
izdržavanja pravedne kazne za počinjene zločine, te o potrebi da se okaju grijesi 
i da se dobrim ponašanjem zasluži povratak među poštene ljude. U vrijeme dok 
je Požar bio upravnik, bez obzira na ratno doba, u kaznionici je vladao red i 
disciplina, svakodnevno su vršene kontrole osuđenih, zanatske radionice su i dalje 
obavljale svoje poslove, ekonomija je proizvodila za potrebe zatvora. Jedino se među 
zaposlenima, ali i među osuđenim licima, daleko od očiju Požara, vodila polemika 
o budućnosti Austro-Ugarske carevine. 


U oktobru 1918.g. do osuđenih su doprle vijesti o propasti Austrije, a iz grada su 
se čule pjesme koje su nazdravljale pobjedu. Jedne večeri su manifestanti došli pred 
zatvor i zapjevali ,,Hej Slaveni", a sutradan su stražari došli preobučeni u hrvatske i 
srpske trobojke, umjesto u ,Franjine kokarde". 


O tim trenucima u zeničkom zatvoru Ivan Kranjčević piše? :,,U jutro 1. novembra 
1918.g. pustiše sve političke zatvorenike, ostadosmo samo Vaso Ćubrilović, 
Cvjetko Popović i ja u zatvoru. Međutim, upravnik Požar se nadao da će se Austrija 
povampiriti, pa iako je teška srca pustio sve ostale, nas nije smio. Ostali smo u 
zatvoru još četiri dana. Kada su me doveli u kancelariju upravnika, nađoh tamo 
gotovo sve činovnike kaznione na okupu, te Vasu i Cvjetka. Sa drugovima se izljubih, 


2 Ivan Kranjčević - ,Uspomene jednog učesnika u sarajevskom atentatu", Svijetlost Sarajevo 


1954.g. 


3_— Ivan Kranjčević - ,, Uspomene jednog učesnika u sarajevskom atentatu", Svijetlost Sarajevo 1954.g. 

a od službenika primih čestitke, koje bijahu odvratne, a naročito od nadzornika 
Motičke, koji cijelog vremena što ga u zatvoru provedoh nikada nije pokazao da 
je čovjek. Obukosmo naše odijelo, jadno, izgužvano i raspareno. Službenici su se 
takmičili ko će nam više cigareta ponuditi. Ja sam pušio umjereno, a Vaso je bio 
stravstveniji pušač od mene, u uzbuđenju je pušio više i naglije, te ga duvan omami 
i on pade omamljen kao u nesvijest. Dočekah ga i zatražih čašu vode. Vaso je odmah 
došao svijesti, te saslušasmo oproštajni govor upravnika Požara, čije je držanje bilo 
sada sasvim drugačije nego 1914.g. kada su nas doveli u kaznionicu. Čestitao nam 
je što smo dočekali pobjedu naših ideala, poželio nam dobar uspjeh u budućem 
radu u novoj otadžbini i naročito skrenuo pažnju da je potrebno da se očuva mir, a 
napose da pazimo da nam otadžbina ne postane plijen komunista kao što je to bilo 
u Rusiji. Gledajući Požara i njegove pomoćnike, nikako nisam mogao da pomislim 
da bi bilo štete da đavo odnese njih i sve one koji su ih postavili i čije su interese 
štitili. Pomislih, ako dođe do toga da ja spašavam Požare i slične, da im je slaba 
nada u moju pomoć. Dadoše nam novce koje smo primili od kuće, a Požar ponudi 
i svoju pomoć iz kase kaznionice, napose meni, jer sam imao malo novaca. Primih 
koliko mi je trebalo za put, te se konačno oslobodismo njihove velike ljubaznosti 
i pođosmo po mraku u grad. Red su održavali nekadašnji austrijski zarobljenici 
Srbi, Rusi i Talijani. Oni nas primiše i odvedoše u grad. Tu osjetismo da smo doista 
slobodni, a da su godine tamnovanja prošle kao ružan sa". 


KAZNENI ZAVOD ZENICA 
(VRIJEME KRALJEVINE JUGOSLAVIJE) 


VESELIN SRDIĆ 


Veselin Srdić rođen je 1883.g. u selu Susek kod Iloka. Gimnaziju je završio u 
Novom Sadu, a zatim je u Beču studirao i završio pravni fakultet. Kao bečki student 
bio je progresivno orjentiran i prećutni pristalica socijalističkih ideja, te vatreni 

pobornik ideje o stvaranju jugoslovenske države. 


Po stvaranju Kraljevine Jugoslavije, radio je u Bihaću u državnom odvjetništvu 
(od 1920.g.), a zatim u Mostaru, odakle je Ukazom od 26.1.1925.g. naimenovan 
za upravnika Centralne kaznionice u Zenici. 


Ovu funkciju obavljao je do 7.8.1927.g., kada je Ukazom naimenovan za 
upravnika kaznione u Lepoglavi. Bila je to, ustvari, neka vrsta ,razmjene" 
upravnika, jer je na njegovo mjesto postavljen upravnik kaznionice u Lepoglavi, dr 
Maksimilijan Bohoček. 


Srdić je iz Kaznionice Lepoglava premješten u Bihać 24.11.1929.g. na funkciju 
predsjednika Okružnog suda. Na njegovo mjesto, za direktora Kaznionice 
Lepoglava, vraćen je iz Zenice Maksimilijan Bohoček. Nakon nepunih četrnaest 
mjeseci po preuzimanju dužnosti predsjednika Okružnog suda u Bihaću Srdić je 
umro (24.2.1931.g.). Pokosila ga je srčana kap u 48. godini života. 


Došao je u Kaznionicu u vrijeme kada su u izvršenju kazne lišenja slobode još 
uvijek važili austrougarski zakoni (preuzela ih Kraljevina Jugoslavija). = Srdić je 
odmah po preuzimanju dužnosti upravnika, u okviru svojih ovlaštenja, a ona su 
bila prilično velika, pristupio, korak po korak, maloj, ali značajnoj reformi izvršenja 
kazne u datim okolnostima. 


Prvo je ukinuo kažnjavanje ,,isusovačama". Zatim je uveo niz raznih pogodnosti 
i olakšica za osuđene. Do tada su posjete porodica odobravane samo iznimno, a 
upravnik Srdić je odobrio redovne posjete svaka tri mjeseca. Osim toga omogućio je 
češće dopisivanje osuđenih sa porodicom, a uveo je i neku vrstu pokretne kantine, 
gdje su osuđeni naručivali pojedine artikle, koje im je straža kupovala u gradu. 
Povećao je plate osuđenima, poboljšao ishranu i omogućio brži prelazak iz stepena 
u stepen (progresivni sistem). Posebna zasluga Veselina Srdića, koju su naročito 
cijenili osuđenici, je u tome što je bio veoma energičan u zaštiti osuđenika od 
neosnovane upotrebe palice i drugih vrsta batinanja i maltretiranja. Iz sačuvanih 
pisama, koja su mu upućivali osuđenici i njihove porodice, vidi se da se zalagao za 
njihovo pomilovanje i uslovni otpust.' 


Iako je u Kaznenom zavodu Zenica dužnost upravnika obavljao relativno 
kratko vrijeme upamćen je po tome što je poboljšao uvjete izdržavanja kazne i što 
je zakonski okvir uvijek tumačio tako da bude u korist osuđenog. 


4 

KAZNENO-POPRAVNI DOM (FNRJ, SFRJ) 


MIRKO GRABEŽ 


Prvi upravnik u poratnom periodu bio je Grabež Mirko, oficir partizanskih 
jedinica, koji je dužnost preuzeo 18. maja 1945.g. i na toj dužnosti ostao kratko 
vrijeme. U tom periodu Grabež je organizirao osuđeničke brigade koje su čistile 
zatvor i obnavljale zatvorsku infrastrukturu. Pripremio je stambene objekte 
za dolazak većeg broja osuđenih i organizirao intendantsku službu za ishranu 
zaposlenih i osuđenih lica. 


ESAD SOFTIĆ 


Drugi upravnik Kaznenog zavoda u Zenici u toku 1945. g. bio je Softić Esad. 
Bio je upravnik i prije rata, još u doba kraljevine Jugoslavije. Vjerovatno je i određen 
za upravnika zato što je već poznavao sistem izvršenja kazni, nije se ogriješio o 
NOB-u, a pored toga imao je završen i pravni fakultet. Iz perioda kada je Softić 
prvi put bio upravnik sačuvan je samo jedan podatak i to iz djelovodnika Kaznenog 
zavoda Zenica iz 1937.g. pod brojem 1319 u kome stoji da Ministarstvo pravde 
Beograd naređuje upravi zavoda da ih odmah izvijesti ko je odobrio novinaru 
Politike" posjetu zavodu. Novinar je intervjuisao Softića i u ,Politici" objavio 
članak o uređenju zavoda, zbog čega je Softić pozivan na odgovornost. 


Upavnik je znao koliko je važna tačna evidencija osuđenih osoba, pa je odmah, 
nakon što je u poslijeratnom periodu postavljen za upravnika, pozvao jednog 
stražara, koji je prije rata radio u zatvoru i dao mu zadatak da oformi knjige 
evidencije. Softić je organizirao proizvodnju u pogonima i ekonomiji Doma po 
uzoru na predratno stanje. Zapamćen je i po tome što je stalno nosio fes. 


STEVAN CARIĆ 


Carić Stevan rođen je 1903.g. u selu Dvor na Uni. Prije rata bio je radnik. 
U NOB stupio je 1941.g. Vrlo rano je otišao u penziju kao oficir zbog bolesti. 
Dužnost upravnika KPD Zenica obavlja vrlo kratko vrijeme. Prema njegovoj odluci 
muškarci i žene su razdvojeni na radnim mjestima i tokom šetnje. 


AHMET MILAVIĆ 


Ahmet Milavić_ je rođen u Mostaru 1910.g. Potiče iz građanske porodice. U 
rodnom gradu je završio gimnaziju, a zatim upisao Pravni fakultet u Beogradu. 
Pripadao je naprednoj međuratnoj omladini, onoj iz koje su se regrutovali skojevci. 

Rat ga je zatekao u rodnom Mostaru. Uslijedila su hapšenja od strane ustaških 
vlasti, a 1943.g. odveden je u logor u Palma Novu (Italija). Po kapitulaciji Italije je 
oslobođen, nakon čega odlazi u partizane. 


Upravnik Milavić na Čelikovom stadionu 


Za vrijeme dok je obavljao dužnost upravnika zatvora, Milavić je izgradio 
odjeljenje za žene (Peti paviljon) tako da su osuđenice potpuno izdvojene iz kruga 
zatvora, sačinio je i prvi poslijeratni kućni red, kojim je regulirano odvajanje 
počinilaca teških krivičnih djela od ostalih. Uklonio je kaveze koje je zatekao u 
paviljonima i od njih napravio, u to vrijeme, vrlo praktične i popularne fijaker— 
šporete. 


Za upravnika Milavića je vezan interesantan podatak da je aktivno igrao fudbal 
u Čeliku. Na slici je sa prijateljima snimljen na starom stadionu Bilinog polja. 
Bio je upravnik u vrijeme kada se na izdržavanju kazne nalazilo najviše osuđenih 
osoba. Tokom osamdesetih godina odazvao se pozivu da posjeti KPD Zenica, gdje 
je sjećajući se vremena kada je bio upravnik, između ostalog rekao: ,Želio bih 
posebno iz tog perioda izdvojiti i naglasiti kulturno-prosvjetni rad osuđenika. On 
je bio najsvijetlija tačka našeg rada u Domu. Bio je zaista na zavidnom nivou, vrlo 
bogat i sadržajan. Gotovo svakog mjeseca u sali Doma (sala je napravljena od jedne 
sobe u Prvom paviljonu, projekat je izradio jedan osuđenik) davale su se priredbe. 
Imali smo klavir, orgulje i druge muzičke instrumente, kao i dosta folklorne odjeće, 
te knjiga... Na stotine osuđenika bilo je angažovano u kulturno-prosvjetnom radu 
i taj rad nam je bio pouzdano ideološko i prevaspitno oružje. U ovom radu ključna 
ličnost je bio Hasan Hadžiosmanović (logornik u toku rata), koji je brzo prihvatio 
ideologiju naše nove vlasti i stvarno predano radio da se ta ideologija ugrađuje u 

svijest osuđenika. Svakog radnog dan sam sa njim lično razgovarao i usmjeravao ga 
šta treba da se radi u kulturno-prosvjetnom radu. Izvodila su se na pozornici Doma 
djela Nušića, Čehova, Gogolja, Ćopića, Kočića... Bilo je među osuđenicima izvrsnih 
glumaca i glumica (žene su obavezno učestvovale u programu). Neki pozorišni 
komadi su bili tako dobro spremljeni da ih ni profesionalno pozorište ne bi izvelo 
bolje. Jedanput su učesnici programa doveli pravo magare na binu da bi scena bila 
što vjerodostojnija. Moram da napomenem da je angažovanje Hadžiosmanovića 
u kulturno- prosvjetnom radu snažno provociralo neke od osuđenika koji nisu 
odstupali od svoje neprijateljske orijentacije. Tako je u jednom pismu, koje je iz 
Doma htio ilegalno da uputi profesor Alija Nametak, pisalo: ,,U srcu me teško zaboli, 
kada vidim da moj najbolji prijatelj (Hadžiosmanović) ovdje majmuniše pred ovim 
komunističkim majmunima". Inače, Nametak je ovdje stalno rovario, pokušao je da 
ilegalno pošalje kući i svoju knjigu koju je ovdje napisao ,,Kitabi zindan" (Dnevnik 
zidina). Među osuđenicima bilo je i operskih pjevača i profesionalno obrazovanih 
muzičara pa smo pripremili i opere kao i muzičke koncerte. Projektant sale je 
računao na ove umjetničke oblike pa je ostavljen prostor ispred bine (podrum) 
za orkestar. Posebno su bila interesantna predavanja koja su osuđenici pripremali. 
U tim predavanjima ističe se neki pop Marić od Mostara. On je tako razložno i 
ubjedljivo govorio o štetnosti koza da bi svako ko ga je slušao odmah prihvatio 
zabranu držanja koza. U Domu je bilo i pet-šest umjetnika - slikara. Neke od 
njihovih slika bile su prilično vrijedne. U matičnoj službi smo imali osam do 
deset pravnika, koji su nam vodili administraciju. Njima je rukovodio civil Dušan 
Zelenović. Prilikom obilaska radilišta i ekonomije, kao i upravnici prije mene, i ja 
sam imao na raspolaganju konja. Kasnije je Dom nabavio fijaker koji smo koristili 
kao jedino službeno prevozno sredstvo.? 


PERO GRBIĆ 


Pero Grbić je rođen u Sanskom Mostu 12.10.1911.g. Tu je završio osnovnu 
školu i trgovački zanat. Učestvovao je u NOR-u. Iz rata je izašao sa činom majora. 


? — Milija Lučić — Prilog arhivu KPZ 

Nosilac je , Partizanske spomenice 1941.". Prije nego što je postavljen za upravnika 
zatvora radio je kao inspektor u Ministarstvu unutarnjih poslova. Za vrijeme 
kratkog mandata Pero Grbić je adaptirao i tehnički opremio bolnicu Doma, otvorio 
domski rudnik uglja na Bilmištu, uveo je i pokretnu kantinu, pa su osuđenici 
mogli naručivati artikle iz grada koje su im donosili drugi osuđenici - slobodnjaci. 
Uveo je mogućnost da stručnjaci koji su tada nedostajali, pogotovo inžinjeri, budu 
iznajmljeni drugim preduzećima na dogovoreni period. 


MIĆO GRUBAR 


Mićo Grubar dužnost upravnika obavlja u dva navrata, i oba puta se kratko 
vrijeme zadržao na toj dužnosti. Prvi put je za upravnika zatvora došao iz Stoca 
gdje je takođe bio upravnik. Drugi put je, vjerovatno privremeno, postavljen na 
tu dužnost nakon što je Hrustić Zihnija suspendovan i otpušten zbog incidenta u 
kome je izgorio pogon stolarije. U svom kratkom mandatu insistirao je na disciplini 
osuđenih i službenih lica, posebno pripadnika Službe obezbjeđenja. Manje pažnje 
je obraćao na obrazovanje, kulturno-prosvjetni i ideološki rad sa osuđenima, zbog 
čega je upozoravan od strane Ministarstva unutarnjih poslova. 


ZIHNIJA HRUSTIĆ 


Hrustić Zihnija je došao za upravnika u julu mjesecu 1949.g. i ostao do 27.2. 
1950.g. Došao je sa mjesta upravnog referenta Odsjeka za unutarnje poslove Tuzla. 
Hrustić je započeo preorijentaciju proizvodnje sa drvenih asortimana na metalne, 
pa su tada postojeća pilana i stolarija ustupljene KPD-u Foča. Nažalost, njegov 
mandat je prekinut 6.1.1950.g. kada je suspendovan zbog toga što je izgorjela 
zgrada bivše stolarije, koja se nalazila na mjestu gdje je danas pogon presa. Tada 
je suspendiran i direktor prozvodne jedinice, kao i komandir zaštitne čete milicije 
Macanović Đorđe, te dva vatrogasca, koja su lišena slobode. 


JOVO ĐUKIĆ 


Prije nego što je stupio na dužnost upravnika, Đukić Jovo je bio oficir UDBE. 
Obnovio je izgorjelu zgradu stolarije u kojoj je organizirao proizvodnju bicikla, 
obuće i tašni. U prizemlju je je bila smještena tašnarnica i obućarnica, a na prvom 
spratu su se proizvodili bicikli. Osuđenike je zapošljavao na postavljanju kocki na 
ulice grada i na izgradnji Lovačkog doma, a posebnu važnost je pridavao razvitku 
poljoprivredne proizvodnje. Pošto je bio veliki protivnik svih oblika privatne 
svojine, vodio je mali rat sa nakupcima i individualnim proizvođačima hrane na 
taj način što je proizvode sa domske ekonomije na zeničkoj pijaci nudio po nižim 

cijenama. Sarađivao je sa zemljoradničkim zadrugama kojima je besplatno davao 
poljoprivredni alat. Volio je neformalna druženja sa zaposlenima, organizirao je 
drugarske večeri, a zli jezici kažu da je volio popiti i koju čašicu više. 


GOJKO LATINOVIĆ 


Gojko Latinović je rođen 1910.g. u selu Smoljane kod Bosanskog Petrovca. 
Nosilac je , Partizanske spomenice 1941.". Za upravnika Doma došao je sa dužnosti 
načelnika organizacionog odjeljenja milicije Državnog sekretarijata za unutrašnje 
poslove SR BiH, sa činom potpukovnika JNA. Prije nego što je stupio na dužnost 
upravnika, Latinović je postavio uslov da kadrovski ojača zatvorske službe. U to 
vrijeme je nedostajalo stražara, a u proizvodnji su radila samo tri civila i jedan i 
vaspitač. 


Nakon što mu je udovoljeno, zaposleno je nekoliko desetina ljudi, većinom 
sa područja banjalučkog sreza. Upravnik Latinović je od svih zaposlenih tražio da 
uvažavaju ličnost osuđenog. Do tada je bio običaj da se na njih gleda kroz djela koja 
su počinili, pa je Latinović zabranio da se sa osuđenima razgovara o počinjenom 
djelu. Jedan nemali dio zaposlenih se prema osuđenima odnosio sa nipodaštavanjem 
i omalovažavanjem, a da za to nisu nikome odgovarali, pa je Latinović uveo u praksu 
da kažnjava zaposlene koji su se nekorektno ponašali, što je povećalo povjerenje 
osuđenih u službena lica. Učinio je mnogo na podizanju standarda osuđenih, u 
velikim sobama je izbacio drvene podove i postavio parket, uveo tekuću vodu, u 
prizemlju Prvog paviljona odvojio prostorije za korištenje godišnjih odmora, u 
sobe postavio televizore. Posebnu pozornost je obraćao ishrani osuđenih i sam 
je lično svaki dan probao hranu iz kazana. Da bi zadobio povjerenje osuđenih 
,ratnjaka" svaki dan se brijao u domskoj brijačnici, gdje je kao brijač radila osoba 
koja je suđena za krivična djela počinjena u ratu. Imao je običaj da u određenom 
periodu prima porodice osuđenih i da sa njima razgovara o svim problemima koje 

osuđeni imaju, a svake Nove Godine je tačno u 9 sati prvog januara dolazio u 
Dom i osuđenicima čestitao Novu Godinu. Proširio je rad ekonomija na Butmiru, 
Odžaku, Olovu, Begovom Hanu i drugim mjestima, te na njima većinom zaposlio 
preostale ,,ratnjake", čemu se su u početku protivili ostali zaposleni, pogotovo oni 
iz obezbjeđenja. 


Učinio je mnogo i na podizanju društvenog standarda zaposlenih, izgradio je 
društveni dom za radnike KPD-a (današnji Dom armije) koji je, nakon samo dvije 
godine korištenja, prodao Općini. Razlog prodaje ležao je u tome što je Općina 
imala namjeru da ga oduzme bez naknade, pa je prodaja ispala kao prinudno 
rješenje. 


Bio je veliki ljubitelj cvijeća, pa iz njegovih sjećanja izdvajamo: =,,Ja sam veliki 
ljubitelj cvijeća. Već po prvom ulasku u Dom zasmetalo mi je što nema u krugu 
cvijeća. Raspitao sam se, da li među osuđenicima ima neko da nešto zna oko cvijeća 
raditi. I javi se jedan, suđen na doživotnu kaznu zatvora za ratna djela. Zvao se 
Arifagić Smail - Smajo. Veli mi da je profesionalni cvjećar. Dam mu ja zadatak da 
sačini plan uređenja kruga zasađivanjem zelenila i cvijeća. Kažem mu: ,,Uradi sve 
kako misliš da je najbolje, a ako ti šta zatreba obrati se meni". I prionu on na posao, 
vidim ja da će biti nešto. Traži on od mene da mu donesu korijenja od šipurka, pa 
ja naredim da mu donesu, pa onda traži da se nabavi različitih sjemena... 


I za šest mjeseci, što je teško povjerovati, krug Doma je dobio sasvim drugi izgled. 
Pa to je bila ljepota i šarenilo od boja. Ubrzo napravi Smajo i projekat za cvjećaru. 
I napravimo je nasred kruga (ispred metalurškog pogona). Pa ta cvjećara, to je 
zaista bila divna atrakcija. Ponekad je izgledala toliko lijepa da čovjek ne povjeruje 
da cvijeće i ruže mogu imati toliko magične boje i efekte. Razmnožio je Smajo na 
stotine, pa možda i hiljade, ruža najraznovrsnijih boja. Kalemio ih je i kombinovao. 
Bio je vrstan cvjećar i sav se saživljavao sa svojim poslom... Dom je u toku cijele 
godine (ne samo krug, nego i spolja) od ranog proljeća do snijega bio kao živopisni 
šareni ćilim. U takvom ambijentu su se i osuđenici bolje osjećali... Cvjećara je bila 
moja velika ljubav. I ko je god došao u Dom morao je obavezno posjetiti cvjećaru. 
Smajo je nju držao besprijekorno. On je mogao da dođe kod mene radi cvijeća 
kad je god htio, ako sam ja bio u Domu, bez najave u svako doba...jer cvijeće ne 
može da čeka... Mi smo od cvjećare ostvarivali i značajan prihod oko tri miliona 
godišnje, prodavali smo ga u gradu. Jedne prilike Dom je obilazila neka delegacija 
iz Međunarodnog crvenog krsta. Tom prilikom, preko prevodioca, obratio mi se 
jedan Švajcarac, veli: Gospodine upravniče, zadivljen sam ljepotom cvijeća koje 
sam ovdje vidio. Pa to zaista nigdje do sada nisam vidio. Hoću da vam kažem: ko 


voli cvijeće, voli i ljude. Zahvalio sam mu se na tom zapažanju..."$ 


$— Gojko Latinović - Sjećanja 

SAVO LUKAČ 


Lukač Savo je rođen 1923.g. u Bosanskom Petrovcu. Završio je Višu upravnu 
školu u Beogradu 1956.g. Kao upravnik rukovodio je uspješno svim službama u 
KPD-u i Privrednom jedinicom ,,Novi život". Vršio je planiranje rada po službama, 
davao zadatke i kontrolisao njihovo izvršenje. Osuđeni su mu ipak bili u drugom 
planu, nije imao dovoljno sluha za njihove probleme, sve poslove sa osuđenim je 
gotovo u cjelosti prepustio svojim saradnicima. 


Posebnu pažnju poklanjao je razvoju proizvodnje, podsticao je inovacije, 
stvaranje novih proizvoda, proširio proizvodne kapacitete, omogućavao zaposlenima 
da poboljšaju lični standard, dijeleći redovno mjesečne viškove koje je ostvarila 
privredna jedninica ,, Novi život". 


FADIL LIPNIČEVIĆ 


Lipničević Fadil je rođen 1932.g. u Bijeljini. Po zanimanju je bio diplomirani 
pravnik. Od svih upravnika, koliko ih je Dom imao od 1945.g. pa do danas, 
najduže se na toj dužnosti zadržao Fadil Lipničević. Bio je upravnik Doma punih 
12 godina i 11 mjeseci. U tom periodu KPD Zenica je doživio značajan napredak, 
kako na društveno-ekonomskom planu, tako i na planu obezbjeđenja osuđenih 


237 


Slavko Marić — Upravnici 1886 - 2008 


lica i stručnog rada sa njima. Prosperitetu KPD-a on je dao svojevrstan pečat i 
zapamćen je kao krajnje samoprijegoran, odlučan, disciplinovan i zakonu dosljedan 
rukovodilac. Fadil Lipničević i Redakcija lista ,Glasnik" pokrenuli su akciju ,,Da 
se ne zaboravi" s ciljem da se sakupi dokumentarna građa iz perioda osnivanja i 
postojanja ovog zatvora. Obratili su se pismeno svim živim bivšim upravnicima 
KPD-a Zenica i zamolili da im pruže pomoć u sakupljanju podataka za istoriju 
zatvora. Upravnik je lično posjetio Juru Keroševića, legendarnog rudara i učesnika 
Husinske bune, koji je na robiji proveo više od 17 godina. U arhivskoj građi su 
pronađena pisma i odgovori pojedinih upravnika koji su evocirali svoje sjećanje na 
događaje za vrijeme rada u zatvoru. 


Mnogobrojni su radovi koje je pokrenuo i, većinu završio, upravnik Lipnićević. 
Među njima kao najvažnije izdvajamo: adaptaciju Petog paviljona i Prijemnog 
odjeljenja, izgradnju farmi na Begovom Hanu i zida oko kaznionice, asfaltiranje 
svih prostora oko zatvora, postavljanje željezne ograde, pošumljavanje brda Vučjak, 
kao i izgradnju garaža za vozila. Oformio je posebnu građevinsku jedinicu, na čelu 
sa arhitektom, koja je obavljala sve građevinske radove na održavanju i izgradnji 
novih objekata. 


Upravnik Lipničević je ostao u sjećanju kao izuzetno energičan čovjek sa velikom 
radnom energijom, koji je htio da nad svim ima kontrolu. Radno vrijeme za njega 
nije postojalo, on se u Domu mogao vidjeti u svako doba, a kako je insistirao na 
perfekciji, znao je odmah na licu mjesta iznijeti primjedbe i tražiti da se nedostaci 
otklone. Imao je običaj tokom noći obići sva radna mjestai prostore gdje su nastanjeni 
osuđeni, pa bi zbog uočenih nedostatak ujutro pozivao odgovorne na razgovor. Od 
vaspitača je u svakom momentu tražio da znaju sve o svojim osuđenicima, ali i o 
stanju u kome se nalaze osuđeničke prostorije. Kako je o tome tražio izvještaje, svi 
smo se trudili da na vrijeme prijavimo i otklonimo uočene nedostatke, recimo 
pregorejele sijalice i slično. U jednu od zatvorskih dogodovština, koja se dugo 
prepričavala, spada događaj iz Petog paviljona, kada je vaspitač, nakon rada u drugoj 
smjeni pregledao prostorije i konstatovao da je sve uredu. Na kapijama zatvora ga 
je sutra ujutro sreo upravnik Lipničević i pitao zašto ne prijavi izgorjelu sijalicu u 
dnevnom boravku. Vaspitač je odgovorio da sijalica nije izgorjela, smatrajući da 
se radi o nekoj vrsti provokacije. Međutim, kada je došao u prostorije da provjeri, 
ustanovio je da sijalice zaista ne radi što je upravnik Lipnićević uočio tokom noćnog 


obilaska kolektiva. 


Zbog svega toga zaposleni su nastojali da u poslijepodnevnim i večernjim satima 
izbjegnu upravnika i da mu, ako je to moguće, ne budu na putu, a ako bi ga izdaleka 
vidjeli, najbolje rješenje je bilo da se malo sklone u stranu. Dešavale su se nakada i 
pomalo komične situacije, naime, nadzornik straže Jotanović Vaso, je po izgledu, 

stasu i držanju veoma ličio na upravnika Lipnićevića, pa kada je kretao u noćni 
obilazak često su ga iz daljine mijenjali sa upravnikom i odmah mu se sklanjali 
sa puta. Upravnik Lipnićević je poduzimao određene disciplinske mjere kako bi 
povećao odgovornost zaposlenih. Nekoliko njih je, prije svega u straži, izgubilo 
posao zbog, iz današnje perspektive, gotovo banalnih propusta. Naprimjer, bilo je 
sankcionirano pijenje kafe u toku radnog vremena, a o pravljenju i pijenju kafe u 
krugu zatvora nije smjelo biti ni pomena. Pričalo se da neki zaposleni u Prijemnom 
odjeljenju u neko doba dana znaju zatvoriti vrata i prozore, navući zavjese i popiti 
kafu, iako većina nije vjerovala u takvu drskost. 


Upravnik Lipnićević je imao izuzetno strpljenje i razumijevanje u radu sa 
osuđenim osobama, svakodnevno je obilazio krug i svako ko je htio mogao mu je 
prići i sa njim razgovarati, zbog ćega je bio izuzetno poštovan. Iako se sa njegovim 
ponekad krutim stavovima zaposlenici Doma nisu uvijek slagali, imao je njihovo 
nesumnjivo uvažavanje. 


KRSTO STEVOVIĆ 


Stevović Krsto je rođen u Žabljaku 1937.g., po struci je diplomirani pravnik, 
a prije dolaska na dužnost upravnika zatvora radio je u Tužilaštvu i RMK Zenica. 
Period tokom koga je Stevović obavljao dužnost upravnika obilježen je izuzetno 
teškom materijalnom i političkom situacijom u kojoj se našla naša zemlja, što nije 
mimoišlo ni prilike koje su vladale u Domu. Već 1990.g. započela su prva masovna 
otkazivanja poslušnosti osuđenih, prvi štrajkovi i zahtjevi za pomilovanje po ugledu 
na situaciju u Hrvatskoj, gdje su svim osuđenim licima drastično smanjene izrečene 
kazne zatvora. To je prvi put da je postupcima osuđenih narušen autoritet uprave 
zatvora, koji je do tada uvijek bio neprikosnoven i održavao se striktnom primjenom 
propisa i izglednom upotrebom sile. Situacija u kojoj se nalazio upravnik Stevović 

nije se mogla riješavati na takav način, što je dodatno opterećivalo njegov položaj. 


Ipak, prije događaja koji su dramatično promjenili političku situaciju i doveli do 
rata, Stevović je uspio unijeti neke promjene koje su poboljašale položaj osuđenih. 
Uredio je šetališta i kupatila, uveo je internu kablovsku televiziju za osuđene osobe, 
odvojio je proizvodni dio zatvora od stambenog postavljanjem kapije, koja je među 
osuđenima, što su prihvatili i civili, nazvana Šentilj ", po ugledu na čuveni granični 
prelaz bivše zajedničke države. Ukinuo je i krevete na sprat, što je bilo urađeno 
zbog naglog smanjenja broja osuđenih. Nažalost, zbog obrnutog trenda u broju 
osuđenih, nekoliko godina kasnije svi sječeni kreveti su se ponovo morali variti 
jedan na drugi. 


Nakon izbijanja ratnih sukoba i agresije na našu, zemlju upravnik Stevović je 
bio u prilično nezavidnoj situaciji. TO BiH i HVO su odmah preuzeli dijelove 
zatvora i postavili određene zahtjeve na koje je upravnik morao da odgovori, što je 
na neki naćin narušilo njegov autoritet i oslabilo mu položaj. Jedan broj zaposlenih 
se pridružio regularnim vojnim formacijama, ali bilo je i onih koji su se uključili u 
jedinice, koje nisu bile u potpunosti pod kontrolom i kojima je posebno smetalo 
što je na čelu Doma upravnik crnogorske nacionalnosti. U tim okolnostima desio 
se i nemili incident kada je upravnika Stevovića uhapsio jedan zaposlenik Doma, 
ujedno i pripadnik neke poluilegalne jedinice i držao ga zatvorenim jedan dan. 
Bez obzira na sva iskušenja u tom vrlo dramatičnom periodu, obavljajući dužnost 
upravnika, Stevović je zadržao političku korektnost i ljudsko dostojanstvo. 


KAZNENO POPRAVNI ZAVOD 


JUSUF ŠETA 


Šeta Jusuf je rođen 1945.g. u Višegradu, po struci je bio pravnik. Na mjesto 
upravnika došao je u vrlo teškom, ratnom vremenu, posebno teškom za grad Zenicu, 

jer se od aprila 1993.g. nalazila u potpunoj blokadi, koja je trajala punu godinu 
dana. Najveći izazov upravniku je bilo obezbjeđenje hrane za osuđene osobe. Šeta 
je jedan dio kapaciteta livnice preusmjerio na civilni program i na proizvodnju peći, 
čijom prodajom su stvarana sredstva koja su korištena i za pomoć zaposlenima. 
Takođe je osposobio staru austrougarsku peć za pećenje hljeba i sklopio ugovor 
sa Kriznim štabom općine o snabdijevanju izbjeglica hljebom. Peć je radila radila 
danonoćno i u toku 24 sata je proizvodila 2.000 komada hljeba, od čega je jedan 
dio ostajao za ishranu osuđenih. 


Zaposlenim licima koja su tokom rata, takođe, bila u izuzetno teškom položaju, 
obezbjeđivani su mjesečni paketi brašna u težini od 15 kg i povremena novčana 
pomoć u iznosu od 50 DM. Dio zemljišta na domskoj ekonomiji Pehare izdijeljen 
je na parcele površine od po 400 m? i podijeljen radnicima zatvora, koji su tu 
uzgajali povrće za svoje potrebe. 


U vrijeme svog mandata, upravnik Šeta je poduzeo radove na renoviranju Petog 
paviljona, adaptaciji Vanjskog i Trećeg paviljona, u pogonu livnice nabavljene su 
mašine koje su povećale proizvodne kapacitete. Posebnu pozornost je poklanjao 
vjerskim potrebama osuđenih, pa je u prostorijama Petog paviljona izgradio mesdžid 
i katoličku kapelu. Zaslugu ima i za očuvanje i sređivanje domske arhive, koja se do 
tada nalazila razbacana po zatvorskim tavanima. 


Zbog sumnje da je sklapao štetne ugovore i nanio materijalnu štetu Zavodu, 
smijenjen je sa položaja upravnika. Protiv njega je poveden i sudski postupak, 
osuđen je na uvjetnu kaznu, ali je pravosnažnom sudskom odlukom oslobođen 


krivnje. 


HIDAJET JABANDŽIĆ 


Jabandžić Hidajet je rođen 1964.g. u Zenici. Završio je medicinski fakultet i 
specijalizirao neuropsihijatriju. Prije nego što je imenovan na funkciju direktora 

zatvora devet godina je radio kao domski ljekar i načelnik Zdravstvene službe. 


Upravo kada je preuzimao dužnost direktora zatvora, otpočeo je jedan od protesta 
osuđenih, motiviran lošim uvjetima izdržavanja kazne i prebukiranšću stambenih 
prostora. Pošto se uvjerio da su protesti u određenoj mjeri opravdani, jer su se 
osuđeni još uvijek nalazili u sobama od dvadesetak kreveta, direktor Jabandžić 
je tražio i dobio podršku Federalnog ministrastva pravde da se to stanje popravi. 
Konačno su u novim prostorijama osuđeni imali prihvatljiv smještaj, u svaku sobu 
postavljen je TV aparat, sto i stolice, što je značilo drastično poboljšanje uvjeta 
izdržavanja kazna. 


Osim toga u Petom paviljonu je adaptiran Centar za kulturno-prosvjetni rad, sa 
svim pripadajućim sadržajima, napravljeno je novo, savremeno kupatilo, adaptirane 
su sobe za slobodne posjete i izgrađen restoran namijenjen za posjete osuđenicima. U 
krugu zatvora postavljeno je nekoliko telefonskih govornica, sa kojih je osuđenima 
omogućen kontakt sa vanjskim svijetom. 


Karakteristićno za direktora Jabandžića je to da je izbjegavao svaki neposredni 
kontakt sa osuđenim osobama, nikada nije ulazio u prostorije u kojima su boravile 
osuđene osobe, a na krugu zatvora se mogao vidjeti samo povremeno, u pratnji 
zvaničnih delegacija, koje su posjećivale zatvor. Zbog svog niskog rasta, plašio se 
negativne percepcije osuđenih lica, tako da ga mnogi nikada nisu ni vidjeli. Svojim 
odlukama kojima je preferirao pojedine Službe i pojedince izazivao je nezadovoljstvo, 
sumnjičenje, nepovjerenje, pa i sukobe među zaposlenim osobljem. Jedini je do 
sada upravitelj KPD-a Zenica koje po isteku mandata ostao raditi u zatvoru. 


Nakon odlaska sa mjesta direktora KPZ Zenica, protiv njega se sprovodi istraga 
zbog zloupotrebe službenog položaja. 

ARHIVA KPD ZENICA 


Arhivskoj građi zatvora dugo vremena nije poklanjala dužna pažnja. Bila je 
izložena zubu vremena u memljivim podrumima Drugog paviljon ili na tavanu 
Četvrtog. I u podrumu i na tavanu debeli slojevi prašine pokrivali su knjige i listove, 
nabacane na hrpe bez ikakvog reda. Takva je, valjda, sudbina svih stvari koje nam 
nisu na dohvat ruke, da vremenom propadaju i nestaju. Dio građe je namjerno 
uništen, pogotovo tokom II svjetskog rata kada je u zatvoru stolovala njemačka 
vojska i kada je gotovo sva arhivska građa iz vremena Austro-Ugarske monathije i 
kraljevine Jugoslavije uništena. 


Tek 1994.g. odgovorni ljudi u Domu sjetili su se da konačno treba spasiti 
dragocjeno blago zatvorske arhive. Dosta kasno, ali prema narodnoj ,,bolje ikad 
nego nikad", primili su u radni odnos arhivara i povjerili mu poslove na sređivanju 
arhivske građe. Tom poslu je trebalo znalački pristupiti, pa je zbog toga zatražena 
stručna pomoć Arhiva za srednju Bosnu iz Travnika. Radnici Arhiva su velikodušno 
pružili stručnu pomoć u sređivanju opšte arhivske građe, dok je arhivar nastavio sa 
sređivanjem osuđeničke arhive koja je bila obimna, a nalazila se u vrlo nesređenom 
stanju. 


Prilikom sređivanja arhivske građe posebno se vodilo računa o knjigama i 
dokumentima (lični listovi osuđenika, indeksi, djelovodnici i matične knjige) koji 
datiraju iz perioda Austrougarske i Kraljevine Jugoslavije. Bilo je neophodno, što 
prije, konzervirati i izdvojiti tu dokumentaciju na odgovarajuće mjesto, jer ima 
trajnu vrijednost. Dokumentacija je razvrstana po određenim stručnim kategorijama 
i hronološkim redom. Jedan dio arhive, kojoj je istekao rok trajanja, izdvojen je i 
odstranjen. Prostor koji je, u početku, određen za arhivu nije odgovarao toj namjeni 
jer se nalazio u krugu Zavoda, gdje postojala opasnost od potpuno i namjernog 
uništenja. Zavod je prostorno skučen, ali se za arhivu morao iznaći adekvatan 
prostor. Uz dobru volju pronađen je odgovarajući prostor van kruga Zavoda i u 
dvije prostorije je smještena arhiva. U jednoj prostoriji smještena je opća arhiva, 
a u drugoj osuđenička. Već smo rekli da je iz vremena Austro-Ugarske monarhije 
i Kraljevine Jugoslavije ostalo vrlo malo pisanih dokumenata, ali je zato arhivska 
građa iz perioda poslije 1945.g. gotovo u cjelini sačuvana. 


Pored pisanih dokumenata, izvještaja, zapisnika, matićnih knjiga, indeksa 
osuđenih osoba, u arhivi se nalazi i veliki broj fotografija na kojima su zabilježeni 
razlićiti, interesantni, događaji. Na slikama su prvenstveno zaposlenici zatvora, 
zatim osuđene osobe, stambeni i privredni objekti, kao i manji broj fotografija ljudi 
koji su dolazili u posjetu zatvoru. 

ZANIMLJIVOSTI IZ ARHIVE 


PLAN GRADNJE ZATVORA 


Jedan od rijetkih dokumenata sačuvanih iz austrougraskog perioda je i originalan 
plan gradnje zatvora i pratećih objekata. Iz plana se vidi da je svaki detalj precizno 
planiran, svaka zgrada, stepenište, podrum, elekro-instalacije, ventilacija, instalacije 
za grijanje. Plan takođe sadrži i objekte za stanovanje zaposlenih, činovničku i 
stražarsku koloniju. Na detalju plana centralnog grijanja i ventilacijskih otvora 
stoji datum 22.3.1886.g. 

ZVONO 


Nekada je i tišina bila dio robije. Robijaš nije imao pravo da priča, da lupa, da 
šuška. Tako je tišina dobivala oblik strave i torture, provocirala je psihičku depresiju, 
pogotovu u samicama. Mjesecima robijaši nisu smjeli prozboriti ni jednu riječ. 
Radovali su se svakom zvuku koji je dolazio spolja (zveketu lanaca, cveka, vjetru, 
grmljavini, tutnju voza i sl.). Posebna radost bila im je zvonjenje velikog zatvorskog 
zvona, koje je svakog dana oglašavalo ustajanje, povečerje i objede. To zvono je staro 
koliko i zatvor. Sačuvano je i sada je locirano ispred Prvog paviljona, a ranije je bilo 
postavljeno na nekadašnjoj Upravnoj zgradi, pri ulazu sa desne strane. 


GLAVNI INDEKS OSUĐENIH 


U ovom indeksu su prema početnom slovu prezimena pedantno upisani svi 
osuđenici koji su se nalazili na izdržavanju kazne zatvora od 1886.g. pa sve do 
1942.g., ukupno 14.447 osoba, od čega u austrougarskom periodu 7.478 osuđenih, 
a u periodu od 1918.g. do 1942.g. 6969 osuđenih. Iz glavnog indeksa se može 
vidjeti da je prije dolaska u zeničku kaznionicu ukupno 98 osuđenih kazne zatvora 
izdržavalo na nekim drugim mjestima u Bosni i Hercegovini. Već tokom gradnje 
jedan broj osuđenih je premješten u zeničku kaznionicu. Osoba koja je prva počela 
izdržavati kaznu zatvora, a evidentirana je u Glavnom indeksu osuđenih, je izvjesni 
Salinović Mehmed, koji je kaznu počeo izdržavati još 8.10.1878.g., a suđen je na 
10 godina strogog zatvora. 

KUPOVINA ZEMLJIŠTA ZA GRADNJU ZATVORA 


4G— 
TA — \ 
Landesregierung filr Bosnisn und de E TIT 


itavonit LB 188. Materiožeg GIZŠLLJL Pago ei 


Iz dokumenta koje je sačuvan može se vidjeti da je zemljište na kome je građena 
kaznionica pripadalo Medžlisu IVZ, te Mulabdić Mehmedu i Popović Nikoli, te da 


se poreskom uredu u Zenici nalaže isplata 50 guldena za ustupljeno zemljište. 
OKOVI 


Za vrijeme Austo-ugarske monarhije i Kraljevine Jugoslavije osuđenici za teška 
djela morali su tokom izdržavanja kazne na nogama nositi okove. Ovo pravilo 
je bilo obavezno za sve ubice, kojima su okovi više od četrdeset godina doslovno 
otežavali zatvorske dane. Tek ukazom NV kralja Aleksandra Karađorđevića od 
25.5.1927.g., izdanom pod brojem 33941 veliki broj ubica je dobio oprost od 
nošenja okova. Kako su u zeničkoj kaznionici kaznu izdržavali uglavnom suđeni za 
ubistva, za pretpostaviti je da je u samom zatvoru bilo vrlo mnogo okova. Nažalost, 
do današnjih dana sačuvan je jedan jedini. 


KOLSKI KAMEN 


Detalj koji u krugu zeničkog zatvora podsjeća na davna vremena su i dva kolska 


246 


Slavko Marić, Rafet Spahić - Arhiva KPD 


kamena, postavljena u donjim uglovima glavne kapije zatvora. Nekada su ta dva 
okrugla kamena imala vrlo važnu funkciju, koja se sastojala u tome da odrede 
putanju konjskim kolima i da spriječe zapinjanje o zid. Indentična dva kamena bila 
su postavljena i sa vanjske strane glavne kapije. 


KALDRMA 


Zenica je nekada bila na glasu po blatu. Kažu da su u čuvenoj travničkoj čaršiji 
za trgovce sa prljavom obućom govorili da su prljavi kao da su gazili zenički glib. 
A gliba je bilo i u krugu zeničkog zatvora, zbog čega je postavljanje kaldrme bila 
prijeka potreba. Odmah nakon izgradnje stambenih objekata kaldrma je složena 
na uskim prostorima oko njih i na stazama koje su ih povezivale. Pravljena je od 
kamena sa Moščanice, a sudeći po tome kako danas izgleda, pravili su je vrsni 
majstori. Koliko je samo cveka poderano na njoj, koliko lanaca je zvečalo dok su 
osuđeni prolazili kaldrmisanim stazama. 


Ova kaldrma je sve do danas sačuvala svoj autentični izgled. Grbe su popravljene, 
,kaldrmari" su majstorski obavili svoj posao. Tih nekoliko kvadrata kaldrme ostaće 
kao muzejski svjedok, da se zna, da je bila jednom jedna zatvorska kaldrma, koju još 
nije poderao hod vremena. 


HLADNA KOMORA 


Van kruga zatvora, idući prema brdu Vučjak, nailazimo na vrata koja nas, kada 
siđemo niz nekoliko stepenica, vode u hladnu komoru, koja je u austrougarskom 
periodu služila za čuvanje hrane podložne kvarenju. Prostor komore zauzima 
površinu od oko 60m? i u učinkovitost tog načina održavanja temparature može se 
uvjeriti svako ko bi se tu zadržao duže od pola sata. 


MAŠINE IZ 1936 


Dvije mašine Metalnog pogona, frezerica i mašina za sječenje gvožđa, najstarije 
su u Privrednoj jedinici ,Novi život". Izrađene su još daleke 1936.g. kada su 
najvjerovatnije i stavljene u pogon. Obje su donedavno bile u ispravnom stanju 
i, što je još interesantnije, pokretali su ih njihovi prvobitni elektromotori, koji, 
takođe, predstavljaju svojevrstan tehnički kuriozitet. 


PARNI KOTAO 


Nakon II svjetskog rata zenički zatvor je bio u vrlo lošem stanju, što se posebno 
odnosi na instalacije centralnog grijanja. Postojeći kotao su uništili njemački 

vojnici prilikom povlačenja iz grada. Da bi se ponovo uspostavio sistem grijanja, 
bilo je neophodno pronaći odgovarajući. Rješenje je nađeno tako što je iz Željezare 
dopremljen neispravan kotao muzejske vrijednosti, koji je do tada bio u funkciji 
već više od pedeset godina. Stručnjaci iz Željezare i osuđenici su uspjeli tako dobro 
osposobiti kotao, da je još trideset godina grijao Dom. Zamijenjen je tek sredinom 
sedamdesetih godina, kada je jedan njegov dio pretvoren u muzejski eksponat i 
postavljen ispred nove kotlovnice. 


DOČEK CARA ISPRED ZENIČKE KAZNIONICE 


Austrougarski car Franjo Josip I je 1910.g. obilazio Bosnu i Hercegovinu, pa je 
tom prilikom posjetio i Zenicu. Za tako svečanu priliku sav grad je bio okićen, 
a posebno zgrade u kojima se nalazio upravni aparat carevine. Pruga kojom je car 
doputovao u Zenicu prolazila je tik pored zeničke kaznionice, pa se car mogao 
lično uvjeriti koliko su truda njegovi podanici uložili kako bi što svečanije dočekali 
njegovo veličanstvo. 


VRATA 


Na ulazima u Prvi, Treći i Četvrti paviljon još uvijek postoje originalna vrata 
koja su tu od vremena gradnje kaznionice. Napravljena su od hrastovog drveta i 
već 120 godina služe svojoj svrsi. Na vratima su i sada u funkciji baglame i šteke iz 
tog doba. Teško je i približno izračunati koliko puta su se u svom vijeku ova vrata 
zatvorila i otvorila, koliko su puta dočekala osuđene, kojima je sloboda uskraćena i 
koliko su se puta posljednji put otvorila onima koji su je dočekali. 


ŠTELOVI SVINJCI 


Svinjci sagrađeni još prije kaznione 


Već nam je poznata priča o upravniku Štelu i problemima koje je imao zbog 
svinjaca, koje je zatekao prilikom dolaska u Bosnu 1891.g. A prava istina je da su 
svinjci postojali na istom mjestu i prije izgradnje kaznionice. Ova stara fotografija, 
napravljena oko 1890.g., pokazuje da je to tako. 

SA ALATOM NA SLOBODU 


U starojugoslovenskim matičnim knjigama Kaznenog zavoda u Zenici stoje 
podaci da se osuđenom pri otpuštanju sa izdržavanja kazne daje alat za posao kojim 
se bavio na robiji. Tako je izvjesnom Ibri Rokiću iz Mostara, tišleru po struci, pri 
otpustu sa desetogodišnje robije 1933.g. dat kompletan tišlerski alat. Pored alata, 
nekima od osuđenika poklanjano je i odijelo. 


MINISTARSTVO ODOBRAVALO BOLOVANJE 


U vrijeme Kraljevine Jugoslavije sistem izvršenja kazni je bio u potpunosti 
centraliziran, tako da su sve odluke koje se tiču osuđenih lica donošene u Ministarstvu 
pravde u Beogradu. Međutim, centralno odlučivanje se odnosilo i na sve zaposlene 
u kazneno-popravnim ustanovama. Iz Djelovodnika za 1938.g. Kaznenog zavoda 
Zenica može se vidjeti da Ministarstvo pravde upravniku Zavoda Zenica, Miloradu 
Semizu odobrava bolovanje u trajanju od šest dana radi oporavka. Bolovanje će 
trajati od 18.5. do 24.5.1938.g. Isto tako, bilježimo podatak da Ministarstvo pravde 
odobrava dopust od 5 dana činovnicima Zavoda Zenica, članovima ,,Sokola", radi 
odlaska na skijaško natjecanje na Bledu, koje se održavalo 16. i 17. februara 1938.g. 
Svi učesnici takmičenja morali su nastupiti u uniformama koje su nosili na radnom 
mjestu. 


STEPENOVANO IZDRŽAVANJE KAZNE 


Tokom perioda Kraljevine Jugoslavije osuđene osobe su se raspoređivale u 
pojedine stepene, zavisno od ponašanja i bezbjednosne procjene. Savjetodavni 
odbor na čelu sa upravnikom Zavoda je na sjednicama procjenjivao ponašanje svake 
pojedine osuđene osobe i određivao joj pripadajući stepen. Na osnovu mišljenja 
Odbora, sastavljano je rješenje, koje je davano na uvid i potpis osuđenoj osobi. 

ZATVORSKI SAT 


Nažalost, od sata koji je više od stotinu godina stajao visoko iznad vrata Prvog 
paviljona i pokazivao tačno vrijeme, otkucavajući svakih 15 minuta, ostala je 
samo fotografija i nekoliko zupčanika i opruga. Podmazivanje i održavanje sata 
povjeravano je uvijek samo najboljim majstorima, kojima je ovim bila ukazivana 
posebna čast. 


KRALJ POSTAVLJA UPRAVNIKE ZATVORA 


Godine 1927., odlukom kralja Aleksandra I, Milan Srdić se postavlja za 
upravnika kaznionice u Lepoglavi, a dr. Maksimilijan Bohoček za upravnika 
zeničke kaznionice. 


Upravnik Maksimilijan Bohoček sa zeničkim uglednicima 

ZARADE ZAPOSLENIH U PERIODU KRALJEVINE JUGOSLAVIJE 


Zarade zaposlenika u Kaznenom zavodu Zenica kretale su se od 1.500 dinara, 
koliko je zarađivao običan stražar, do 3.800 dinara, što je bila ukupna zarada 
upravnika zatvora. Svećenici su zarađivali oko 3.500 dinara, ljekar 3.200, zanatski 
učitelji i izvršilac smrtne kazne oko 2.000 dinara. Visina primanja je još zavisila i 

Dragutin Hart — izvršilac smrtne kazne - zaposlenik Kaznenog Zavoda Zenica 

Zatočenici zeničke kaznionice - učesnici sarajevskog atentata 


2553 


Slavko Marić, Rafet Spahić - Arhiva KPD 


DVA BUNARA 


Dom je imao i vlastitu bunarsku vodu. Dva velika bunara nalazila su se u podrumu 
stare upravne zgrade, ali pošto dugo vremena nisu bila u upotrebi, zazidana su još 
prije II svjeskog rata. Bunari su ponovo otkriveni nakon više od 60 godina, kada 
je iz jednog podrumskog zida potekla voda i kada su slučajno pronađene stepenice! 
koje su vodile do njih. 


UNIFORME 


Na slici je stražar Zemaljske kaznionice u Zenici, slikan 1912.g., ali nije nam 
poznato njegovo ime. Ovo je jedna od ukupno dvije slike stražara, koje su nam 
preostale iz austrougarskog perioda. Slika nepoznatog stražara pokazuje izgled 
uniforme i mača koje su nosili stražari iz tog doba. Poza, ozbiljan izraz lica i brkovi 
pokazuju tipičnog činovnika Austro-Ugarske carevine. 


Na slici je osuđenik Branko Bauer, snimljen 1927.g. koji na sebi ima i kapu i 
dolamu kakve su se prema propisima nosile u to vrijeme. 


!_— Uzeir Kulenović — Prilog arhivu KPZ 

DALI SMO ŠTO SMO MOGLI 


U neposrednoj blizini željezničke stanice Lašva do nedavno je stajala ova tabla, 
postavljena još daleke 1947.g., koja je govorila putniku namjerniku da je na 
obnovi zemlje, na gradnji pruge Šamac-Sarajevo, ugrađen i djelić osuđeničkog 
truda i znoja. 


Teško je doći do tačnih podataka o broju onih koji su učestvovali na gradnji 
ove pruge, ali prema usmenim kazivanjima, radilo je oko 500 osuđenika. Kao što 
se iz natpisa na tabli vidi, zajedno sa osuđenicima zeničkog zatvora, na gradnji su 
učestvovali i osuđeni iz Lepoglave. 


SMO ŠTO SMO) | 
ZA OBNOVU | 


UBEN) 
KPD" NG _ZENICA_| 


GE PE Pad 


dd ST 


U vrijeme dok su kazneno-popravne institucije potpadale pod nadležnost 
Ministarstva unutarnjih poslova, zajednički je svečano obilježavan 13.maj Dan 
bezbjednosti. Nakon što je 1968.g. sektor izvršenja kazne prešao u nadležnost 
Ministarstva pravde, javila se potreba da se posebno obilježi dan izvršenja krivičnih 
sankcija. Dugo vremena su kazneno-popravni domovi postupali na različite načine. 
Neki su, kao KPD Zenica i dalje obilježavali 13.maj kao Dan bezbjednosti i ujedno 
Dan izvršenja krivičnih sankcija. Tek 1980.g. Predsjedništvo zajedničkog udruženja 
penologa Jugoslavije uputilo je prijedlog svim kazneno-popravnim institucijama 
da se 27. septembar obilježava kao Dan izvršenja krivičnih sankcija, kada bi se 
razmjenjivala iskustva, upoznavalo sa najnovijim naučnim dostignućima, vršile 
smotre radnika, priređivale izložbe radova osuđenih lica, održavala predavanja, 
savjetovanja i slične manifestacije. Kolegij KPD Zenica je prihvatio ovaj prijedlog, 
s tim da je od tada svaki 27. septembar obilježavan kao Dan izvršenja krivičnih 
sankcija i kao Dan doma. 

PLAKETA DODIJELJENA KPD-u ZENICA 


Na Petoj sjednici Predsjedništva saveznog udruženja za penologiju Jugoslavije, 
održanoj 9. juna 1982. g. u KPD-u Stara Gradiška, KPD-u Zenica je dodijeljeno 
najveće priznanje udruženja za penologiju Jugoslavije. Plaketa je dodijeljena za 
dugogodišnje dobre rezultate na obezbjeđenju i u resocijalizaciji osuđenih lica, 
usavršavanju penološke teorije i prakse, stručnog i idejno-političkog uzdizanja 
radnika, za sveukupne radne uspjehe, kao i za razvoj saradnje sa srodnim 
organizacijama i širom društvenom zajednicom na polju bezbjedonosti i samozaštite, 
te za njegovanje bratstva i jedinstva naroda i narodnosti Jugoslavije. 

Jozefinina fontana ispred ulaza u zatvor 


Prvi paviljon 

Čelija za mučenje tzv. ,isusovača" — podrum Drugog paviljona 

Drugi paviljon - pogled izvana 

Zatvorska pekara sa duplim ložištem 

Osuđenici na radu u livnici 

Zenički zatvor okružen stambenim naseljima 

Trokrevetna soba u Prvom paviljonu 


Jednokrevetna soba u Petom paviljonu Samica u Drugom paviljonu 

Spomenik strijeljanim partizanima 

Zatvorsko zvono Matična knjiga osuđenih 


Okovi Detalj originalnog plana zatvora 

Članovi muzičke sekcije na probi 


267 


Slavko Marić, Rafet Spahić - Arhiva KPD 


SG 


Hladna komora 


Kolski kamen Mašine iz 1936.g. 

fenken an die Retse 


Centralstrafanstalt, ZENICA 


Pobuna 2000.g. - razgovor osuđenih i uprave 

Zatvorska kaldrma 

Služba za preodgoj, slikano 2007.g. 

Sportski poligon 

Zatvorska bolnica 

Domski mesdžid 


Kardinal Vinko Puljić posvećuje katoličku domsku kapelu 

Mitropolit Dabrobosanksi Nikolaj posvećuje pravoslavnu kapelu 

